
Introducere 


Orice încercare de dezvăluire cât mai fidelă a orizontului interior al 
educaţiei este esenţială. Pe lângă faptul că poate atrage atenţia asupra unor 
zone neexplorate sau a unora care n-au mai fost de mult reevaluate, ea 
readuce, în acelaşi timp, educaţia - problemă fundamentală a umanităţii — 
în prim-planul preocupărilor noastre. Cu alte cuvinte, orice nouă încercare 
de pătrundere în intimitatea ei scoate educaţia din de-la-sine-intelesul 
lucrurilor, din învălmăşeala - ameţitoare şi tulbure - de preocupări zilnice 
în care este rătăcită. 

Fiecare tentativă de pătrundere înlăuntrul educaţiei este o şansă refe- 
ritoare la scoaterea ei din anonimatul (nimicitor) în care riscă să se 
pulverizeze, din implicitul vieţii şi al experienţei (ruinătoare) a oamenilor. 
Ea constituie, întotdeauna, un prilej de trezire pentru cei confiscati în 
somnolenta automatismului, în propria lor vanitate! . 

Prin urmare, orice incercare (onestä prin ea însäsi) de apropiere de 
autenticitatea educatiei atacá perceptiile individuale formate si controlate 
strict de grija acutá a zilei de maine, optiunile celor ingust preocupati de 
bani si de prestigiu. Pe scurt, este mereu un oportun prilej de prevenire sau 
de diminuare a depersonalizării în şi prin educaţie. 

În încercarea de faţă am căutat să exprim o anumită opțiune teoretică, 
să dezvolt şi să susţin o anumită atitudine şi, prin urmare, să urmez un 
anumit mod de abordare care să confere mai multă coerenţă şi unitate 
analizei substratului psihologic al educaţiei. Cum se va vedea, opţiunea 
teoretică fundamentală şi atitudinea care a stat la temeiul abordării proble- 
melor psihologiei educaţiei au fost principiile şi concluziile psihologiei 
umaniste. Considerăm cá ea este una dintre cele mai îndreptăţite şcoli 
psihologice pentru fundamentarea actului şi interacțiunii formative în condi- 
tiile actuale ale şcolii româneşti. În consecinţă, am căutat să mă distantez 


1. Ştim cu toţii că cel care educă este expus întotdeauna riscului de a cădea în 
capcana vanitätii. 

de premisele (alienante) ale unui “învăţământ intelectualist, arid, repetitiv, 
monoton, distant, rece, obsedat (doar) de examene, centrat pe transmiterea, 
înmagazinarea şi reproducerea cât mai fidelă şi mai completă a conţinutului 
programelor, manualelor şi în care cele mai solicitate mecanisme psihice 
sunt gândirea algoritmică, memoria reproductivă şi motivaţia extrinsecă. 
În aceeaşi măsură, am căutat să mă apropii de un tip de învăţământ (mai) 
pragmatic, (mai) flexibil, (mai) dinamic şi atractiv, deschis atât către 
problemele elevului şi ale educatorului din zilele noastre, cât şi către cele 
ale societăţii concurentiale. Astfel, esenţiale devin percepţia de sine, nivelul 
stimei de sine, încrederea în sine, capacitatea de autoactualizare, recu- 
noaşterea, atitudinea faţă de viaţă (a elevului si a dascälului) etc. 

Am avut în vedere o şcoală în care elevii sunt învăţaţi să coopereze, în 
care sunt susținuți (pozitiv, autentic şi constant) de către educator, unde 
educatorul este sensibil la problemele st tensiunile elevului, la formarea şi 
exprimarea propriei lui identități. Încât, într-o astfel de şcoală, nu ne mai 
interesează (până la stridentä) inteligenţa elevilor (coeficientul lor de 
inteligenţă), ci - în condiţiile in care majoritatea au o inteligenţă bună şi 
foarte bună - ne interesează ce se face cu această inteligenţă, ne interesează 
valorile, principiile şi semnificaţiile care o întemeiază şi o orientează. Nu 
credem cá şcoala trebuie să scoată - în primul rând - oameni inteligenţi, 
cât oameni care aspiră să se împlinească, să se autorealizeze, să se exprime 
pe sine, să colaboreze şi să-şi controleze viaţa. 

Ne interesează, aşadar, ca elevul să construiască, să edifice cu inteli- 
genta sa, să aibă încredere în el, să aibă o bund imagine despre sine ; să 
găsească soluţii problemelor cu care se confruntă, să-şi asume responsa- 
bilitäti, să stabilească şi să aprofundeze relaţiile cu ceilalţi. Pe scurt, în 
încercarea şi analiza de faţă ne-a preocupat mai puţin cât de deştept este 
elevui şi mai ales profunzimea şi autenticitatea trăirilor lui, puterea lui de 
a crede în sine şi în ceilalţi, de a se respecta şi de a-i respecta pe cei din 
jurul său. De aceea, am căutat să arăt că tonalitatea afectiv-motivationalà 
a relaţiei educative este tot atât de importantă, dacă nu chiar mai impor- 
tantă decât aspectul ei cognitiv. Prin urmare, este necesar să acordăm o 
egală (şi justificată) atenţie atât universului afectiv-motivational al elevului, 
cat şi celui al educatorului. 


Plecând de la premisa că relaţia educativă îl implică nu numai pe elev, 
ci şi pe adult, am considerat că este necesară nu numai abordarea şi anali- 
zarea vârstelor şcolare ale copilului, ci şi vârstele „şcolare” ale adultului. 
În acest moment al cercetării am ajuns la concluzia că în analiza relaţiei 

educative s-au neglijat aproape total adultul, viata, preocupárile si evolutia 
lui; ca si cum el - dacá nu cumva nici nu conteazá - ar rámáne mereu 
identic cu sine insugi (sau ar suferi schimbári total nesemnificative pentru 
relaţia educativă), ca şi cum pentru el timpul nu mai contează sau ca şi cum 
ar fi exterior vietii si problemelor ei, pe intreaga perioadá a exercitárii 
calităţii de educator. Cred însă cá nu este lipsit de importanţă cá adultul- 
-educator are 25 de ani, 35 de ani, 40-45 ani sau 55 ani atunci cánd se aflá 
intr-o relatie de formare-dezvoltare. Asa cum in viata interioará si exterioará 
a elevului apar probleme şi transformări mai mult sau mai putin spectacu- 
loase, tot astfel şi în viata interioară şi exterioară a adultului (educator) au 
loc evenimente esenţiale, care influenţează valorile, atitudinea, comporta- 
mentul lui în relaţia cu celălalt (în particular, în relaţia cu elevul). Cred, de 
exemplu, că nu este indiferent dacă adultul este căsătorit sau necăsătorit, 
dacă mai are sau nu mai are părinţii în viaţă, dacă are sau nu are copil 
(copii), dacă are doi sau mai mulţi copii, dacă este divorţat sau văduv, dacă 
este sau nu în bune relaţii cu soacra, cu socrul, cu socrii; sau dacă, fiind 
el însuşi soacră/socru, are relaţii bune sau nu cu propriul său copil (recent) 
căsătorit ; de asemenea, cred că relaţia educativă este influenţată dacă adultul- 
-educator are bune (sau dificile) relaţii cu propriul copil adolescent, după 
cum nu putem trece cu vederea „criza” ivită în jurul vârstei de 40-45 ani; 
dacă adultul aspiră şi caută să se recăsătorească sau dacă este - ca atare - 
recăsătorit. Ne gândim - şi urmează să aprofundám într-un studiu ulterior — 
dacă nu cumva pierderile succesive (părinţi, fraţi, prieteni etc.) sau însăşi 
apropierea de moarte a adultului îi influenţează atitudinea faţă de tânăra 
generaţie, generaţie aflată în plină manifestare a vitalitätii sale şi pe care 
are responsabilitatea s-o formeze. 

Totodată, am considerat că prin abordarea vârstei adulte într-o încercare 
de apropiere de 'educaţia autentică am putea depăşi prejudecata conform 
căreia în educaţie este nevoie să privim mereu (numai) la celălalt (adică, la 
elev). Cred că este necesar să privim şi la noi, adulţii. Şi noi, adulţii, 
suntem în interiorul relaţiei educative. Ea are efecte - mai mult sau mai 
putin profunde - şi asupra noastră. Si cu noi, adulţii, se întâmplă intotdea- 
una ceva. Este cazul ca într-o relaţie de formare-dezvoltare să ţinem seama 
şi de particularitätile noastre psihice, morale, de momentele vieţii noastre, 
de neliniştile şi de opţiunile noastre, de încărcătura lor emoţională. 

Actul educativ pleacă de la educator. De aceea, este necesar ca el să se 
deruleze de la autoobservaţie către observaţie, de la autoinvestigatie la 
investigaţie, de la autoconvorbire la convorbire. Aşadar, nu este vorba 
numai despre psihologia elevului, ci şi despre psihologia adultului, nu 

numai despre niste parteneri care se tatoneazä, unui exterior celuilalt, ci 
este vorba despre relația educativă ca unitate dintre educator şi elev, ca 
entitäti cunoscute una alteia, reciproc familiare, in care teama, neincre- 
derea, suspiciunea, jignirea, adversitatea se reduc la valori acceptabile 
derulării oricărei relaţii umane (dacă nu cumva, chiar, eliminate). Cred că 
numai această situare în interiorul relaţiei educative a celor doi parteneri 
poate determina un autentic act de formare. 

În final, aş dori să mai fac o precizare. Ne-am izbit mereu de prejudecata 
că în educaţie formăm întotdeauna pentru viitor. De aceea, se spune(a) că 
un bun educator este aceia care poate/putea anticipa cel mai bine viitorul, 
presupunându-se că în felul acesta tinerii formaţi de el se vor putea sin- 
croniza (adapta) foarte bine cu timpurile care vor veni. Educatorul nu este 
însă un ghicitor al viitorului oamenilor. El este un om care se frământă 
pentru oameni şi care se pune în slujba lor cu tot potenţialul lui. Ca 
urmare, el îi pregăteşte pe tineri pentru prezent, iar viitorul va fi ceea ce 
fac oamenii/tinerii în prezent în urma educaţiei pe care au primit-o, dar, 
mai ales, prin ceea ce a rămas (prin ceea ce au interiorizat) din ea. Viitorul 
se face prin ceea ce înţeleg să facă oamenii în prezent, în urma educaţiei 
interiorizate. Şi atunci, este necesar şi esenţial ca oamenii/tinerii să fie cât 
mai umani în viaţa lor prezentă, în fiecare loc sau relaţie pe care o practică. 
Astfel, ei, educatorii, oferă o premisă pentru un viitor umanist sau mai 
uman. Oamenii/tinerii au nevoie de afectivitate, de atenţie, de disponibi- 
litatea educatorului, de încredere în ei, de autocontrol acum ; de o imagine 
de sine pozitivă acum. Educaţia nu este o amânare, o respingere a prezen- 
tului. Pregătind tinerii pentru prezent, pregătim viitorul. Aşa cum ştim să-i 
pregătim pentru prezent aşa îi vom avea în viitor. El, viitorul, va fi după 
cum îi ajutăm pe tineri să-şi construiască şi să-şi controleze prezentul : mai 
cald sau mai rece, mai uman sau mai barbar. Ne interesează, aşadar, relaţia 
apropiată acum, umanismul acum, încrederea şi respectul acum... 

Mulţumesc sincer tuturor celor care mi-au fost alături pe parcursul 
scrierii acestui studiu, care au crezut şi cred că este important să spun ceea 
ce mi se pare semnificativ, celor care m-au încurajat, celor care m-au 
susținut şi mă susţin, celor convinşi că cea mai benefică relaţie este 
întotdeauna relaţia deschisă, de colaborare. 


Ploieşti, 16.03.2001 


Capitolul 1 


Moduri de abordare 
a universului psihic 


i. Introspectionismul. Structuralismul 


Introspectionismul isi are originea in Germania, in laboratorul de psihologie 
infiintat de Wilhelm Wundt in anul 1879. Reprezentantii lui concep psihicul 
ca un cerc de fenomene care isi au sursa in ele insele, fárá nici o relatie de 
determinare cu lumea exterioará (pentru detalii, vezi Zlate, 1994 si 2000). 

,Psihicul este considerat ca o lume ín sine, exclusiv interioará, formatá doar 
din träiri subiective. El nu are nici o legáturá cu lumea exterioará si existá 
numai in másura in care se reflectá in constiintä, existenta lui fiind redusá 
la tráirea lui. Fiind rupt de lumea inconjurátoare, materialá, psihicul apare 
ca o realitate primară, „pură”, constituind, astfel, o lume „închisă în ea 
însăşi”, un bun personal al fiecărui individ. Psihicul este considerat ca o 
lume suficientă sieşi, o existenţă sui-generis. 

Pentru a cerceta această lume interioară, psihologul trebuie să se dedu- 
bleze în obiect şi subiect al cercetării. De exemplu, dacă vrem să studiem 
gândirea, susţin introspectionistii, atunci nu avem altceva de făcut decât 
să-l punem pe subiect să gândească şi să-şi descrie propria existenţă. Pe 
scurt, a fi concomitent şi obiect şi subiect al cercetării psihologice constituie 
exigenta fundamentală a metodei introspectiei. Aceasta era considerată a fi 
un mod obiectiv şi analitic de a studia elementele conştiinţei. În cadrul 
acesteia, subiecţilor li se solicita să descrie procesele mentale din momentul 
în care au trăit un anumit eveniment sau o anumită experienţă de viaţă. 

Acest proces trebuia realizat în mod sistematic, dinainte precizat şi 
impunea o instruire prealabilă. De exemplu, a fi introspectiv în legătură cu 
o floare însemna a descrie senzațiile trăite în experienţa respectivă in 
termeni de formă, mărime, culoare, textură ş.a.m.d. 

Metoda introspectiei s-a dovedit a fi, însă, o sarcină dificilă şi inadecvată, 
în principal din cauza diferenţelor existente între datele colectate de diverşi 
introspectionisti în laboratoarele lor. Stabilirea unui acord în ceea ce 
priveşte elementele de bază ale unei anumite experienţe mentale s-a dovedit 
a fi o sarcină dificilă, deoarece raportul asupra activităţii mentale nu era la 
fel de simplu de elaborat ca în cazul observării într-o eprubetă a unei 
reacţii în care se amestecă două substanţe chimice. Totodată, dedublarea 
cercetătorului în obiect şi subiect, nu dădea decât posibilitatea studierii 
propriilor funcţii psihice, nu şi pe acelea aparţinând altor persoane. În acest 
caz, pentru a putea trece dincolo de lumea psihică proprie şi a avea acces 
la alte orizonturi psihice, introspectionistii recomandau metoda empatiei, 
procedeu de transpunere a cercetătorului în trăirile şi stările psihice ale 
altor persoane. 

Introspectionistii au pus în centrul psihologiei studierea fenomenelor 
conştiente ; de aceea, psihologia introspectionistä mai este numită şi psiho- 
logia conştiinţei. W. Wundt a recurs la introspectie în studiul conştiinţei ca 
fapt mental neobservabil direct şi nepretabil exprimării. Corelând cauzele 
şi efectele observabile ale fenomenelor psihice cu descrierile şi relatările 
subiecţilor antrenați într-un exerciţiu introspectiv, el spera să obţină date, 
concluzii valide despre fenomenele interne. 

Unul dintre cei mai importanţi psihologi care s-au specializat în preajma 
lui Wundt a fost englezul Edward B. Titchener. Acesta va continua ideile 
profesorului său german şi le va populariza în Statele Unite ale Americii. 
El a generat o orientare psihologică ce poartă numele de structuralism. În 
consens cu W. Wundt, Titchener concepea conştiinţa ca o structură globală 
subiacentă tuturor conduitelor, ea constituind unicul şi autenticul obiect de 
studiu al psihologiei. În optica structuralismului, sarcina psihologiei era 
aceea de a dezmembra structurile psihice complexe în elementele lor compo- 
nente şi de a le studia pe fiecare după anumite criterii (natura, conţinutul, 
calitatea, intensitatea, durata lor etc.). Mai precis, psihologia trebuia să abor- 
deze procesele elementare ale experienţei conştiente (Malim et al., 1999). 

Astfel, structura conştiinţei şi experienţa mentală imediată pot fi divizate 
în componente şi elemente primare, similar cu felul în care este descrisă, 
din punct de vedere chimic, structura aerului sau cea a apei. Se consideră 
că elementele experienţei conştiente sunt de două tipuri: 

1. senzaţii: vizuale, auditive, gustative, olfactive, tactile, care provin 

din stimularea organelor de simţ ; 

2. sentimente : dragoste, teamă, bucurie ş.a.m.d. 

De asemenea, pentru a descrie experientele din trecut ale individului, 
psihologii introspectionisti au utilizat termenul de imagine. Astfel, s-a 
considerat că o experienţă de genul celei în care întâlneşti si recunosti un 
vechi prieten este compusă dintr-o mulţime de imagini, sentimente şi 
senzaţii independente, sintetizate şi combinate în minte. 

Totodată, Titchener credea că psihologia nu trebuie să-şi formuleze 
scopuri practice, singurul ei scop fiind doar acela al unei (cât) mai bune 
cunoasteri a conştiinţei prin introspectie. Această poziţie era îndreptată 
împotriva a ceea ce el a numit func{ionalism, orientare psihologică practi- 
cata în epocă concomitent cu structuralismul. În timp ce atenţia structu- 
raliştilor se îndrepta, în principal, asupra structurii activităţii mentale, 
functionalistii erau interesaţi de scopul sau de funcţia proceselor mentale. 

Cunoscut sub denumirea de Scoala de la Chicago, functionalismul a 
fost promovat de W. James (1842-1910) şi de doi dintre studenţii săi, John 
Dewey (1859-1952) şi James R. Angell (1867-1949), sosiți la Universitatea 
din Chicago în 1894. După James, conştiinţa nu este un simplu epifenomen, 
adică un produs derivat, secundar. Ca activitate a organismului, ea îndepli- 
neste importante funcţii adaptative. Influențat de ideile lui Ch. Darwin, 
James a stabilit că funcţia conştiinţei este aceea de a-i face pe oameni 
capabili să se comporte în moduri care să faciliteze supraviețuirea prin 
adaptarea la mediu. Comportamentele adaptative frecvent repetate devin 
apoi deprinderi. 

În studiul fluxului conştiinţei, psihologul american preconiza, asemeni 
lui W. Wundt, introspectia. În final, chiar dacă par orientări total divergente 
(prima este abstractă şi teoretică, avându-şi modelul în chimie; a doua 
concretă şi practică, cu modelul în biologie, în interacţiunea dintre organism 
şi mediu), structuralismul şi functionalismul au totuşi un punct esenţial de 
întâlnire : concepţia şi metoda introspectioniste. | 

Cu toate contributiile si provocärile sale, introspectionismului i s-au adus 
critici si i s-au evidenţiat neajunsurile. Între alţii, Lalande (1926, apud Zlate, 
2000) era de părere că psihologiei conştiinţei i se pot reproşa următoarele : 

a) faptul observat se alterează prin actul însuşi al observaţiei ; 

b) stările afective intense sunt mai puţin accesibile observaţiei interne, 
introspectiei ; 

c) prin introspectie nu se pot sesiza decât fenomenele psihice conştiente, 
procese care nu constituie, însă, decât o parte din viaţa psihică a 
individului ; 

d) ideile preconcepute falsifică interpretarea fenomenelor psihice proprii 
într-o mai mare măsură decât în observaţia îndreptată asupra altora. 

În ciuda limitelor sale, psihologia introspectionistá a pătruns în universităţi, 
în laboratoare, în proiectele de cercetare concrete, iar metoda introspectiei 
a devenit „metoda regală”, „metoda veritabilă” sau „metoda princeps” a 
psihologiei (vezi Zlate, 2000). Totuşi, în esenţa lui, introspectionismul este 
reductionist. 

„Psihologia trebuia nu doar să cerceteze, să experimenteze, ci şi să 
consilieze, să educe, să reeduce. Ea trebuia să investigheze nu numai oameni, 
ci şi animale, nu numai adulţi, ci şi copii, nu în exclusivitate oameni nor- 
mali conştienţi, ci şi bolnavi, la care starea de conştiinţă este diminuată sau chiar 
absentă. În felul acesta s-a conştientizat că viaţa psihică interioară functio- 
nează nu doar la nivel conştient, ci şi la alte niveluri.” (ibidem, p. 86) 


2. Psihanaliza 


Ca şi psihologia introspectionistä, concepţia şi metoda psihanalitice se 
ocupă de viaţa psihică interioară. Spre deosebire însă de prima, psihanaliza 
nu se centrează pe natura şi funcţiile conştiinţei. Ea apare ca urmare a 
activităţii teoretice şi practice a lui Sigmund Freud (1856-1939), care 
propune o nouă perspectivă de abordare a vieţii psihice, perspectivă bazată 
în principal pe noţiunea de inconştient. Tratând pacienţii cu tulburări 
psihice, Freud s-a convins că multe dintre simptomele întâlnite la aceştia 
nu puteau fi explicate dintr-un punct de vedere strict fiziologic. Legile 
sistematice şi rationale/discursive nu puteau explica unele comportamente 
iraționale şi defensive cum sunt fobiile (temeri excesive) sau isteriile de 
conversie (simptome fizice fără cauză fiziologică). Pe această bază, tânărul 
medic neurolog vienez va elabora cunoscutul tratament psihanalitic al tulbu- 
rărilor nevrotice. Activitatea sa terapeutică va duce la elaborarea unei teorii 
cuprinzătoare asupra personalităţii şi a dezvoltării copilului, teorie care se 
centrează pe aspectele emoționale ale funcţionării psihicului uman. De aceea, 
termenul de psihanaliză se referă nu numai la teorie, ci şi la tratament. În 
ceea ce-l priveşte pe Freud, punctul de plecare a fost analiza minuțioasă a 
experienţei personale şi a studiilor de caz realizate pe pacienţii săi. 

În esenţă, cele mai semnificative aspecte ale teoriei lui Freud sunt: 

a) Personalitatea umană conţine în structura sa o parte inconştientă, de 
care este puternic influenţată ; inconştientul determină gândurile şi 
comportamentele conştiente. Un al doilea nivel al vieţii psihice este 
subconstientul, care conţine elemente ce nu sunt conştiente la un 
moment dat. dar care ne sunt oricând accesibile. 

b) Fiintele umane se nasc cu pulsiuni instinctuale, care le motivează şi 
adapteazä comportamentul inca din copilärie. Sursa lor este energia 
psihică. Cea mai puternică, libido-ul, este de natură sexuală. 

c) Experiențele dobândite în copilăria timpurie au o influenţă crucială 
asupra dezvoltării emoţionale a personalităţii. 

d) Viaţa psihică este constituită din trei structuri majore: id, ego şi 
superego (vezi Malim et al., 1999). 


Însă, la o privire mai analitică, opera freudiană ne dezvăluie aspecte pe 
cât de inedite, pe atât de interesante. 

S. Freud introduce în psihologie conceptul de aparat psihic. Înainte de 
1920, acesta era alcătuit din trei niveluri suprapuse : inconştientul, precon- 
ştientul şi conştientul. Rolul esenţial revenea inconştientului. Sub raport 
funcţional, inconştientul conţine pulsiuni, elemente dinamice, pe când 
conştiinţa observă şi permite sau nu satisfacerea pulsiunilor inconştientului. 
În acest context (şi etapă a creaţiei lui Freud), conştiinţa are, mai degrabă, 
o funcţie negativă, iar nu atât un rol în socializarea individului sau în 
adaptarea lui actuală la solicitările mediului de viaţă. Ea nu face altceva 
decât să suprime, să refuleze (adică să trimită înapoi), să cenzureze acele 
pulsiuni care nu concordă cu valorile şi normele sociale. 

În ceea ce priveşte preconştientul, el este total nesemnificativ ; acesta 
nu este altceva decât o „staţie de tranzit”, unde tendinţele inconştientului şi 
ale conştiinţei vin şi poposesc temporar înainte de a trece în structurile 
opuse fiecăruia dintre ele. 

Inconştientul este sediul instinctelor sexuale înscrise în chiar structura 
biologică, somatică a organismului. Singura lor rațiune de a exista este 
aceea de a se descărca, de a se manifesta. Consumarea lor adecvată duce 
la reducerea tensiunii şi obţinerea plăcerii. Cum această descărcare nu se 
poate face oricând şi oricum, ci în conformitate cu anumite reguli şi norme 
de convietuire, de comportare în societate, satisfacerea lor este barată, 
amânată sau chiar repudiată de conştiinţă (ele sunt trimise din nou în 
inconştient). În virtutea acestui fapt, S. Freud considera că inconştientul 
funcţionează după principiul plăcerii, căruia îi acordă statutul de principiu 
fundamental al vieţii, în timp ce conştiinţa funcţionează după principiul 
realităţii, principiu care presupune gândire, adică reflexivitate, discernă- 
mánt, reoganizarea acţiunii şi anticiparea consecinţelor. 

Atâta timp cât între cele trei instante există un echilibru, viata psihică a 
individului este normală. se desfăşoară firesc. Când intervin însă dezechi- 
libre, schimbări de forte, distorsiuni, apar noi modele interacţionai e, viata 
psihică însăşi se dezechilibreazä. 

Dupä S. Freud, atunci cand instinctele sexuale nu sunt satisfacute in mod 
necondiţionat, ele sunt trimise din nou în inconştient, sunt refulate. O dată 
refulate, însă, ele nu dispar, ci acţionează cu şi mai multă forţă asupra 
individului, cer mai acut să fie satisfăcute. Cu cât conflictul dintre libido 
(energia, forţa instinctelor sexuale) şi conştiinţă este mai mare, cu atât instinc- 
tele refulate caută căi proprii de a se satisface. Ele se satisfac sub forma unor 
acte curioase, ciudate sau absurde ale individului, numite de Freud acte ratate 
(precum : lapsus-urile, uitări totale de nume proprii, de cuvinte străine, 
erori de citit şi de scris, stângăcii etc.) ; se satisfac sub forma visului, iar 
în cazuri şi mai grave, sub forma unor stări morbide, nevrotice. 

Prin urmare, în viziunea părintelui psihanalizei, actele ratate, visele şi 
nevrozele au o cauzalitate de natură sexuală care nu se manifestă direct, ci 
indirect, prin intermediul a ceva care este prezent, dar rămâne încă inacce- 
sibil cunoaşterii şi înţelegerii rationale. Pentru a putea fi intelesi (decodifi- 
cati), aceşti substituti ai inconştientului trebuie, la rândul lor, interpretati cu 
ajutorul altor structuri substitutive, tot cu semnificaţie sexuală!. Ca forme 
de manifestare ale inconştientului (şi, implicit, ale sexualităţii), perturbările 
comportamentale se întâlnesc atât la adulţi, cât şi la copii. 

Freud nu se opreşte numai la analiza şi descrierea funcţionării aparatului 
psihic, la sesizarea dinamicii inconştientului şi a pulsiunilor pe care le 
conţine, la analiza echilibrărilor şi a conflictelor care au loc între instanţele 
aparatului psihic, ci - în egală măsură - el este interesat de găsirea unei 
metode cu ajutorul căreia să reinstaureze echilibrul, funcţionarea normală a 
acestui aparat. Această metodă psihoterapeutică este cunoscută sub numele 
de metoda psihanalitică şi constă în readucerea în conştiinţa bolnavului a 
elementelor psihice patogene în vederea înlăturării răului (vezi Zlate, 2000). 

Psihanaliştii văd apariţia conflictelor în zona inconştientă a persona- 
lităţii. De aceea, scopul psihanalizei este să exploreze inconştientul indivi- 
dului pentru a înţelege temeiurile şi dinamica comportamentului anormal. 
În timpul tratamentului, individul (pacientul) este stimulat şi încurajat să 
retrăiască evenimente traumatice şi sentimentele aferente acestora din 
timpul copilăriei, să le exprime într-un context securizant şi să le readucă, 
lipsite de anxietate, în inconştient. 

În psihanaliza clasică, terapia implică : 

a) transferul, dislocarea gândurilor, a sentimentelor clientului şi pro- 

iectia lor asupra (psih)analistului ; 


1. Vezi, în acest sens, simbolistica sexuală a viselor alcătuită de S. Freud. 

b) asocierea liberă, in care pacientul spune orice gând îi trece prin 
minte, indiferent cât de trivial, de irelevant, banal, stupid sau inexact 
i s-ar părea ; i se cere să readucă în memorie absolut totul, adică nu 
numai faptele pozitive, dezirabile, plăcute, ci şi pe cele „murdare”, 
neplăcute, indezirabile, degradante. Sufletul frământat şi chinuit al 
pacientului trebuie scos la iveală, analizat cu atenţie, fără nici o 
rezervă, fără nici o reticentä şi reţinere, împotriva oricărui spirit 
critic sau pudori, a oricăror precepte morale : 
„Partea decisivă a demersului constă în crearea unor noi ediţii ale 
vechilor conflicte, în aşa fel încât bolnavul să se comporte aşa cum 
s-a comportat la vremea lor, dar punând de data asta în mişcare toate 
fortele psihice disponibile, spre a ajunge la o soluţie diferită.” (Freud, 
1990, p. 366); 

c) analiza visului, care implică interpretarea de către (psih)analist a 
conţinutului viselor pacientului. 


De menţionat faptul că, deşi aparent simplu, procesul psihanalitic este 
foarte dificil şi necesită mult timp (vezi Malim et al., 2000). 

Conştientizând o serie de limite ale analizei şi concepţiei sale de până 
atunci, manifestând un autentic spirit de autodepăşire, fără a renunţa la 
ideile sale fundamentale, S. Freud îşi revizuieşte, după anul 1920, o serie 
de postulate, accente şi concluzii. Dacă până atunci accentul căzuse, după 
cum am văzut deja, pe inconştient şi sexualitate, o dată cu lucrarea Sinele 
şi Eul (1922) şi mai ales prin ultima sa lucrare, rămasă neterminată, Abriss 
der Psychoanalyse (din 1938), el se orientează spre zonele superioare ale 
vieţii psihice, pe care le analizează mult mai nuantat (vezi Zlate, 2000). 

În această etapă a creaţiei şi cercetării lui Freud, aparatul psihic este 
compus din trei organizări structurale, denumite: Sine (sau Id), Eu (sau 
Ego), Supraeu (sau Superego). Ele sunt la fel de opuse, pe cât sunt de unite 
în toate activităţile zilnice. Deşi interdependente, interactive, instanţele 
aparatului psihic funcţionează totuşi pe baza coerentei lor interne, având o 
logică proprie (vezi Jués, 1998). 


Sinele 


Sinele este echivalentul inconştientului din vechea clasificare, este sediul 
instinctelor, sursa primară a energiilor psihice ce trebuie consumate, funda- 
mentul pe care se construieşte personalitatea individului. El trăieşte intens, 
fierbe şi se agită fără ştirea noastră ; se adresează Eului şi cere ca necesi- 
tätile sale să fie satisfăcute imediat. 

Eul 


Eul este o „porţiune a Sinelui”, care sub influenţa lumii exterioare, a mediului 
înconjurător suferă o dezvoltare specială, in sensu! că din simplu organ 
receptor şi protector în raport cu stimulii devine un intermediar între Sine 
şi lumea exterioară, „o scoarță de copac”, după expresia lui Freud. Eui 
este cea mai conştientă parte a propriei noastre personalităţi. Aceasta nu 
înseamnă că este în totalitate conştient. El constituie partea care ne este cea 
mai familiară şi în numele căreia spunem „eu”. Este organul nostru de con- 
tact cu mediul exterior şi cu imperativele sociale, pe care le ia în seamă în 
funcţie de principiul realităţii. Rolul esenţial al Eului este acela de a asigura 
coordonarea sau cei puţin o oarecare formă de „coabitare” între impulsurile 
Sinelui (pe care trebuie să le perceapă şi să le înţeleagă) şi dispoziţiile cate- 
gorice aie Supraeului. Cu această ocazie, se va putea recurge la mecanismele 
de refulare a impulsurilor (aspect negativ) sau la sublimarea lor (aspect 
pozitiv). Aşadar, este permanent necesară găsirea celui mai bun compromis 
între exigenţele celor două instanţe (Sine şi Supraeu), pe de o parte; şi 
între constrângerile mediului exterior în care evoluează persoana, pe de 
altă parte. „Funcționarea Eului”, scrie Freud, „stă în satisfacerea simultană 
a cerinţelor Sinelui, Supraeului şi Realitatii, cu alte cuvinte, el trebuie să 
fie în stare să reconcilieze între ele cerinţele acestora.” (Freud, 1990) 

În această situaţie, Eul îndeplineşte trei mari categorii de funcţii: 

a) unele faţă de realitatea exterioară: percepe realitatea, memorează, 
învaţă, transformă lumea externă conform avantajului propriu ; 

b) altele faţă de Sine: controlează instinctele, decide asupra satisfacerii, 
amânării sau suprimării lor, tinde spre obţinerea plăcerii în confor- 
mitate cu principiul realităţii ; mai mult, „Eul trebuie să expulzeze 
Sinele”, adică să elibereze omul din constrângerile inconştientului 
(de sub dominaţia instinctelor), funcţie prin excelenţă pozitivă ; 

c) altele faţă de Supraeu : ţine seama de cadrul moral pe care acesta îl 
impune, de valorile şi de idealurile tradiţionale ale societăţii, aşa 
cum sunt ele transmise de către părinţi (apud Zlate, 1994). 


Pentru a-şi îndeplini cu bune rezultate dificila îndatorire de satis- 
facere simultană a cerinţelor Sinelui, Supraeului şi Realităţii, pentru a fi 
în stare să concilieze şi reconcilieze între cerinţele acestora, Eul dispune 
de două instrumente : aptitudinile intelectuale şi aptitudinile de realizare 
(vezi Jués, 1998). 

După autonomia mai mare sau mai mică a Eului, adică după capaci- 
tatea sa de a gestiona cât mai bine un întreg ansamblu de contradicții, se 

poate vorbi despre forța Eului (la fel se va spune şi despre bogăţia mai 
mare sau mai mică a celor două instrumente ale sale, care contribuie activ 
la funcţionarea sa). 

Eul slab capitulează în faţa exigenţelor Sinelui sau caută o scăpare. Eul 
puternic armonizează exigenţele Sinelui şi ale Supraeului cu posibiiitatile 
mediului, după dorinţele sale. El are rolul conducător. Eul puternic alege 
fie să(-şi) stăpânească impulsurile, fie să modifice mediul pentru a (şi) le 
satisface (vezi Jués, 1998). 

Interesantă este şi distincţia pe care o face Freud între Eul real (care 
desemnează omul aşa cum este) şi Eul ideal (care desemnează omul aşa 
cum ar trebui să fie). „Eul ideal”, precizează Freud, „satisface toate 
condiţiile pe care trebuie să le satisfacă esenţa superioară a omului”. 
Desigur, Eul real nu poate ajunge la o asemenea „esenţă superioară” decât 
dacă reuşeşte să ţină sub control Sinele (vezi Zlate, 2000). Eul evoluează 
fără încetare pentru a ajunge la maturitate. 

El are rolul conducător în raport cu celelalte componente ale aparatului 
psihic (şi nu inconştientul, ca în vechea clasificare). 


Supraeul 


» ^ 


Supraeul este o structură specială ce se constituie ca un , precipitat" in peri- 
metrul Eului, prin care se prelungeste influenta paterná si materná, iar prin 
intermediul ei, influenta mediului social mai larg (familial, scolar, rasial, 
national etc.). 

Supraeul este format din ansamblul normelor sociale si morale, inculcate 
mai ales prin intermediul educatiei. Prin párinti, copilul recepteazá idealu- 
rile sociale, modelele admirate de el din viata publicá. Supraeul are o parte 
constientä si una inconstientä. Pentru Freud, el nu are nimic natural, dar 
permite indivizilor sá tráiascá in comun. Este ,,instanta judiciará" a psihi- 
cului nostru. E! păstrează normele primite din copilărie atât timp cát nu 
sunt reactualizate de Eu, contine multe interdictii si norme obligatorii venite 
din copilárie, contine modele adoptate de individ intr-un mod mai mult sau 
mai putin liber. Supraeul cautá fárá incetare sá-si respecte normele, fácánd 
presiuni asupra Eului; el isi actualizeazá normele cu mai multá sau mai 
puţină uşurinţă sub presiunea Eului. 

Se pot distinge (vezi Jués, 1998): 

a) un Supraeu rigid, care corespunde unor receptori mici în raport 

cu cadrul. Dacă receptorii sunt retractili, ceea ce demonstrează şi 
implică teama de contacte umane, atunci puţine norme penetrează 

personalitatea, iar cele existente sau cele care totusi pätrund sunt 
dificil de schimbat, de actualizat ; altfel spus, acestea sunt rigide ; 


b) un Supraeu invadator, care corespunde unor receptori mari în raport 
cu cadrul. Dacă receptorii sunt dilatati, contactele sociale, umane, 
interpersonale sunt frecvente, iar normele intră în număr mare şi 
sunt des analizate sau modificate cu uşurinţă; prin urmare, ele au 
un caracter invadator ; 


c) un Supraeu echilibrat, care nu este nici rigid, nici invadator. Dacă 
dimensiunile receptorilor sunt în armonie cu cele ale cadrului, 
Supraeul este echilibrat pentru că el acceptă cererile Eului de a 
recunoaşte că unele norme nu (mai) sunt adaptate contextului. Apoi, 
pe lângă aceasta, normele Supraeului, nefiind rigide, „acceptă” 
într-un anume fel să nu fie respectate, fără ca prin aceasta subiectul 


să-şi construiască o culpabilitate, mai mult sau mai puţin intensă. 


Chiar dacă teoria freudiană a avut mulţi adepţi, ea a generat şi nume- 
roase controverse şi dezbateri. Noţiunea de „sexualitate infantilă” a şocat 
societatea victoriană. Mulţi psihologi au considerat metodele sale de studiu 
drept nestiintifice, iar conceptele folosite de el drept vagi şi dificil de veri- 
ficat. Chiar printre primii săi discipoli au existat dizidenti, dintre care cei 


mai mari, mai recunoscuţi sunt Carl Gustav Jung? şi Alfred Adler”. 


2. Teoria psihanalitică a lui Jung diferă de cea a lui Freud prin două elemente 
fundamentale. 

a) Jung a extins conceptualizarea freudiană a inconştientului ; el a propus 
existenţa unui inconştient colectiv. În concepţia lui Jung, aşa cum corpul 
revelează structuri vechi ce au aparţinut strămoşilor noştri, tot aşa mintea 
umană conţine amintiri ale experienţei umane. Inconstientul colectiv nu 
este direct accesibil; este însă revelat prin mituri şi simboluri artistice 
create de diferite culturi. Inconştientul colectiv conţine arhetipuri, simboluri 
universale care revin frecvent în artă, literatură şi religie. 

b) Pentru Jung, libidoul este în esenţă mai degrabă spiritual, decât sexual, aşa 
cum fusese el considerat de către Freud (Malim et al., 1999). 

Jung a fost interesat şi de „tipurile de personalitate”. Lui îi aparţine distincţia 

pe care o facem între oameni: persoane introvertite — centrate pe ele însele — 

şi persoane extrovertite — centrate spre exterior, spre lumea din afară - (vezi 

Jung, Tipuri psihologice, Editura Humanitas, Bucureşti, 1996). În. teoriile 

contemporane ale personalităţii, introversia şi extroversia au devenit concepte 

importante. 
3. Adler şi-a întemeiat teoria pe sentimentul de inferioritate. Pe parcursul experienţei 
şi al cercetărilor sale, el ajunge la concluzia că sentimentul de inferioritate nu 

În timp, freudismul a generat multi post-freudieni/neo-freudieni. intre 
acestia, retinem doar câtiva. 


Anna Freud, fiica lui Sigmund Freud. În anii ’30 ea a început să aplice 
psihanaliza în cazul problemelor copilăriei, lucrând mai ales cu copii şi 
adolescenţi. Prin publicarea în 1936 a lucrării The Ego and the Mechanisms 
of Defense (Eul şi mecanismele de apărare) ea încurajează apariţia unei noi 
tendinţe în psihanaliză, tendinţă care acordă o mare importanţă eului. Ea 
şi-a exprimat, de asemenea, părerea că tatăl ei a exagerat în ceea ce priveşte 
influenţa sexualităţii în prima copilărie şi a neglijat importanţa acesteia în 
adolescenţă. Anna Freud consideră adolescenţa ca fiind perioada în care se 
înregistrează o creştere a activităţii libidoului (energiei sexuale) şi în care 
tinerii trăiesc sentimente şi conflicte sexuale reînnoite. Ea a concluzionat 
că intensitatea acestor impulsuri înnăscute se exprimă printr-o tulburare 
emoţională excesivă, pe măsură ce adolescentul încearcă să facă faţă 
impulsurilor şi dorințelor ce rezultă de aici. 


„Melanie Klein este una dintre cele mai importante reprezentante ale 
psihanalizei europene. Datorită formaţiei sale de educatoare (in învăţă- 
mântul preşcolar), ea a corelat multe dintre ideile lui Freud cu dezvoltarea 
copiilor foarte mici. În această situaţie, Melanie Klein a inventat o tehnică 
terapeutică pentru analiza jocului copiilor, tehnică datorită căreia principiile 
psihanalitice au fost aplicate la copii cu vârsta cuprinsă între doi şi şase ani. 
Conceptul care exprimă mijloacele prin intermediul cărora un psihanalist 
poate folosi jocul pentru a avea acces la inconştientul copilului, pentru a-l 
ajuta în situaţiile în care se confruntă cu dificultăţi de ordin emoţional, este 
cel de terapie prin joc (sau de ludoterapie). 

' În versiunea terapiei prin joc a lui Klein sunt folosite jucării simple cum 
ar fi păpuşi, hârtie, sfoară, lut şi apă. Copilul are acces la toate aceste 


este un dezavantaj, ci un avantaj pe care trebuie să-l fructificăm. El a considerat 
că cea mai importantă pulsiune umană este nevoia de putere şi de superioritate. 
Fără a nega existenţa motivelor inconştiente, pentru el motivaţia umană apare 
ca extrem de conştientă. 

Adler a tratat cu succes o serie de tulburări psihice, în special tulburări minore 
de adaptare ale tinerilor. Metodele sale erau mai simple şi mai rapide decât ale 
lui Freud. Ordinea nasterilor, mai precis, ordinea in care se nasc copiii într-o 
familie, era privită de A. Adler ca având o influenţă hotărâtoare asupra dezvol- 
tării personalităţii copilului respectiv (vezi A. Adler, Cunoaşterea omului, 1995, 
Editura Ştiinţifică, Bucuresti; Psihologia şcolarului greu educabil; Sensul 
vieţii, Editura IRI, Bucuresti, 1995 ; T. Malim et al., Perspective în psihologie, 
Editura Tehnică, Bucureşti, 1999). 

jucării, în vreme ce analistul îngenunchează şi se apropie de perimetrul 
jocului. Analistul poate interpreta jocul copilului şi poate încuraja trans- 
ferul, adică încurajează copilul să-şi transfere sentimentele pe care le are 
faţă de părinţi asupra analistului. Sunt interpretate fanteziile revelate în 
jocul copilului. Aceasta metodă oferă noi semnificaţii dezvoltării din peri- 
oada copilăriei timpurii. 


Erik Erikson şi-a început pregătirea psihanalitică cu Anna Freud, al 
cărei interes pentru analiza copilului i-a influenţat mult activitatea. După 
ce a părăsit Europa, va profesa în S.U.A. ca analist al copilului. Erikson a 
apreciat că Freud a exagerat rolul pe care îl are sexualitatea în determinarea 
personalităţii, neglijând importanţa forţelor sociale care influenţează dez- 
voltarea. De aceea, el va susţine existenţa unor stadii psihosociale (şi nu 
stadii psihosexuale, ca în teoria lui Freud) pe care le parcurge individul în 
timpul vieţii sale. De asemenea, în opoziţie cu părintele psihanalizei, care 
accentua importanţa anilor copilăriei pentru formarea viitoarei persona- 
lităţii, Erikson a considerat că aceste stadii ale dezvoltării acoperă toată 
viata. Fiecare stadiu este marcat de o criză centrală (de un conflict funda- 
mental), a cărei bună rezolvare poate duce la dezvoltarea şi menţinerea 
unei personalităţi echilibrate, creatoare. 

Perspectiva lui Erikson (conform căreia criza centrală a întregii dez- 
voltări individuale este conflictul dintre identitate şi confuzia de rol, conflict 
care se declaşează în adolescenţă) s-a bucurat de o largă susţinere printre 
psihologi. E. Erikson a avut o contribuţie hotărâtoare în domeniul psiho- 
logiei dezvoltării, constituind un reper pentru orice specialist în acest 
provocator şi actual domeniu de cercetare (vezi Malim et al., 1999). 

Din această sumară enumerare a post-freudienilor nu pot lipsi specialişti 
precum Karen Horney‘ sau Erich Fromm’. 

În consens cu S. Freud, ei susţin ideea conform căreia comportamentul 
uman este determinat de impulsuri emoţionale inconstiente, numai că 
acestea nu sunt generate de instinctele sexuale înnăscute, ci de factorii 
sociali. „Nevrozele sunt provocate de factori culturali” (în Horney, Conflic- 
tele noastre interioare, 1998), iar E. Fromm era convins că pasiunile şi 
grijile omului, caracterul lui sunt produsul culturii (vezi Fromm, 1983). 


4. A se consulta, în acest sens, K. Horney, Conflictele noastre interioare, Editura 
IRI, Bucureşti, 1998; Personalitatea nevroticá a epocii noastre, Editura IRI, 
Bucureşti, 1996. 

5. E. Fromm, Opere alese, Editura Politică, Bucureşti, 1983; Arta de a iubi, 
Editura Anima; Frica de liberiute, Editura Teora, Bucuresti, 1998. 

Putem spune, în final, că psihanaliza a constituit in mod cert o nouă 
provocare în demersul complex de aprofundare şi de înţelegere a psihicului 
uman, a fiinţei umane cu problemele sale lăuntrice. 


3. Behaviorismul 


Chiar dacă a avut o largă audienţă în comunitatea ştiinţifică (cu deosebire, 
în cea europeană), psihologia introspectionistä a provocat totuşi şi reacţii 
adverse, de respingere. Cea mai puternică reacţie împotriva ei a venit din 
partea zoopsihologului american John B. Watson. 

John B. Watson a absolvit Facultatea de Psihologie a Universităţii 
din Chicago într-un moment în care structuralismul şi functionalismul 
erau cele mai răspândite curente în S.U.A. El publică in 1913, in Psycho- 
logy Review un articol intitulat „Psychology as the behaviourist views it” 
(„Psihologia în viziunea unui behaviorist”), în care el atacă accentul pe 
care îl pun psihologii structuralişti pe studiul conştiinţei şi al experienţei 
mentale şi, de asemenea, pe folosirea introspectiei ca metodă pretins obiec- 
tivă şi validă. 

Ca zoopsiholog, Watson era profund nemulţumit de lipsa de obiectivitate 
a psihologiei din timpul său. În opinia lui, psihologia subiectivă promovată 
de E.B. Titchener nu a permis psihologiei să devină nici mai ştiinţifică, nici 
să progreseze, datele ei fiind neverificabile. De asemenea, autorul artico- 
lului era nemulţumit de sterilitatea şi de lipsa de aplicaţie practică a celor două 
orientări ale psihologiei tradiţionale, structuralismul şi functionalismul. 

După Watson, conştiinţa nu este altceva decât o ipoteză necontrolabilă, 
inaccesibilă cercetării, neverificabilă. De aceea, dacă psihologia vrea să 
devină, într-adevăr, ştiinţifică, o ştiinţă practică, utilă, deschisă, accesibilă 
tuturor, atunci ar trebui să atingă următoarele deziderate : 

a) În primul rând, să-şi schimbe obiectul. El considera că psihologia ar 
trebui să studieze comportamentul observabil, nu conştiinţa. Singur, 
comportamentul poate fi studiat în mod obiectiv. De aici şi numele 
de behaviorism (sau de psihologie a comportamentului) dat acestei 
orientări psihologice. În opinia lui Watson, „psihologii nu ar trebui 
să folosească termeni precum «conştiinţă», «stări mentale», «veri- 
ficare introspectivă», «metafore» ş.a.m.d.” (ibidem, p. 166). 
Aceasta nu înseamnă că behavioriştii resping ideea existenţei minţii 
şi a conştiinţei, aşa cum au sugerat ui: critici ai acestei orientări. 
Dar ei consideră aceste concepte ca fiind imposibil de observat si ca 

având o contribuţie minoră în ceea ce priveşte abordarea ştiinţifică 
a psihologiei (vezi Malim et al., 1999); 

b) În al doilea rând, să-şi schimbe metoda de investigare : să renunţe la 
introspectie şi să recurgă la metode obiective capabile să satisfacă 
exigenţele unei ştiinţe pozitive, mature ; 

c) Ín al treilea ránd, să-şi schimbe finalitatea, adică scopul ei ultim să 
fie descrierea, înţelegerea, predicția şi controlul comportamentului. 


În opinia lui Watson şi a colegilor săi, comportamentul este modelat de 
experienţă. De aceea, el a fost interesat de învăţare. Teoria lui despre 
învăţare se întemeiază în mare măsură pe conditionarea clasică pavloviană. 
Behavioriştii credeau că, oricât de complex ar fi un comportament, el poate 
fi analizat după unitățile sale bazale stimul-răspuns. În plus, behavioriştii 
acceptau ideea conform căreia animalele şi oamenii sunt înrudiţi din punct 
de vedere fiziologic şi comportamental. 

Considerat de J.B. Watson noul obiect de studiu al psihologiei, compor- 
tamentul este conceput drept ansamblul de răspunsuri date la stimulii care 
îl declanşează. Prin urmare, psihologia se va ocupa cu predilecție de 
studiul raportului S (stimul) - R (reacţie); scopul ei este acela de a 
prevedea răspunsul cunoscând stimulul şi de a prevedea stimulul cunoscând 
răspunsul. Numai stimulul şi reacţia între care există o relaţie directă şi 
unilaterală sunt obiective, numai acestea pot fi studiate prin metode ştiin- 
tifice, obiective. 

În viziunea behavioristă clasică, întreaga sferă a vieţii psihice cuprinde 
următoarele moduri de organizări comportamentale : viscerale (includ 
comportamentele prin care se exteriorizează emoţiile : frica, furia, mânia) ; 
motorii (ce includ comportamentele manipulative, posturale, locomotorii) ; 
laringiane (ce includ comportamentele verbale datorate mişcărilor larin- 
gelui). Unitatea acestor comportamente dă naştere personalităţii umane. 

Aşadar, toată viaţa psihică umană era redusă la cele trei organizări 
comportamentale. Numai în felul acesta, credea Watson, psihologia poate 
scăpa de „coşmarul” subiectivismului şi poate fi transformată într-o ştiinţă 
autentică, obiectivă, asemeni celorlalte ştiinţe ale naturii. Cele trei moduri 
de organizare comportamentală se dezvoltă treptat, succesiv, de-a lungul 
ontogenezei. Individul este produsul unui proces de condiţionare lentă şi, 
odată format, el este foarte greu de schimbat, întrucât ar trebui ca mai întâi 
să fie deconditionat şi, după aceea, reconstruit/reconditionat. 

Tendinţa lui Watson a fost aceea de a restrânge aria de studiu a psihologiei 
doar la aspectele exterioare ale universului uman ; el credea că observarea şi 
descrierea comportamentului erau suficiente pentru predicția şi controlul lui. 

Fiind o psihologie a obiectului, a faptelor observabile, mäsurabile, 
controlabile, a previziunii, a omului viu in multiplele lui conexiuni cu 
mediul inconjurator, behaviorismul watsonian (numit mai tarziu ,,behavio- 
rismul Clasic”) a avut încă de la apariţia sa un larg ecou în societatea 
americană. El leagă omul de lumea obiectelor şi de lumea oamenilor de 
care este înconjurat şi cu care interacționează, acţionând asupra lui în 
calitate de stimul. Omul psihologiei behavioriste este omul concret, real, 
solicitat şi determinat în acţiunile sale de mediul natural şi social în care 
trăieşte. Nu întâmplător întemeietorul behaviorismului afirma că suntem 
ceea ce facem şi facem ceea ce mediul ne cere să facem. Psihologia acestui 
om este, de aceea, o psihologie practică, centrată pe studierea omului în 
condiţiile lui fireşti de viaţă, pe anticiparea şi, eventual, pe controlarea 
comportamentului său (vezi Zlate, 2000). 

Nu este mai puţin adevărat şi faptul că behaviorismul are şi un punct 
slab, deloc de ignorat într-o evaluare lucidă: el simplifică nepermis de 
mult omul şi viaţa lui. Astfel, sub raport psihic, omul este sărăcit: sunt 
trecute cu vederea procese psihice importante precum: conştiinţa, senti- 
mentele, motivaţia intrinsecă, voinţa. Practic, behaviorismul face din om 
o maşină. 

Deşi criticii au considerat că viziunea lui Watson asupra naturii umane 
este una mecanicistä şi mult prea simplistă, concentrarea sa pe studiul 
comportamentului observabil i-a permis să formuleze ipoteze clare care 
puteau să fie testate experimental. Mutarea accentului pe utilizarea unor 
metode mai obiective şi mai sistematice reprezintă, după Malim ef al. 
(1999), una dintre cele mai mari contribuţii aduse psihologiei. 

În urma criticilor formulate, de prin 1930, a început un proces de 
renovare şi de reformulare din interior, ceea ce a condus la apariţia 
neobehaviorismului. Deşi aceasta nu renunţă total la postulatele iniţiale ale 
behaviorismului tradiţional, noua orientare introduce totuşi multe modi- 
ficări prin care încearcă să amelioreze/să atenueze unele dintre exagerările 
sale iniţiale. ; 

Între cei mai importanti reprezentanti ai neobehaviorismului, Burrhus 
F. Skinner arată că „o ştiinţă adecvată a comportamentului trebuie să ţină 
seama de evenimentele care au loc în planul lăuntric al organismului, sub 
piele, chiar dacă nu în calitate de mediatori fiziologi ai comportamen- 
tului, ci ca parte componentă a comportamentului însuşi” (vezi Skinner, 
1971, pp. 299-300, apud Zlate, 2000). 


6. B. Skinner, L'analyse experimentale du comportament, Dessart, Bruxelles, 1971. 

Dupä Skinner, originea comportamentului trebuie cäutatä in mediul 
fizic si social, si nu in ideile, sentimentele sau stärile de spirit ale indivizilor. 
Singura libertate posibilä a omului se referä la gestionarea multiplelor 
contingente de întărire cu care fiecare individ este confruntat cotidian. De 
aceea, B.F. Skinner dă o mare importanţă proceselor învăţării (condi- 
tionärii) operante. Comportamentul omului - sustine el - are efecte asupra 
lumii înconjurătoare, efecte care, la rândul lor, acţionează asupra organis- 
mului, modificând probabilitatea producerii aceluiaşi răspuns de către 
acesta. Dacă un tip de reacţie este însă întărit, el va manifesta probabilitatea 
de a se repeta mai frecvent. Aceasta este ceea ce Skinner numeşte condi- 
tionare operantă (vezi Zlate, 2000). 

Psihologia stimul-ráspuns, în forma conditionärii operante, aşa cum apare 
în lucrările celebrului behaviorist modern, studiază stimulii care produc 
răspunsuri comportamentale, recompensele şi pedepsele care influenţează 
aceste răspunsuri şi modificările aduse în comportament de manipularea 
acestor pattern-uri de recompensă şi pedeapsă. 

Cum se vede, această abordare nu ia în seamă procesele mentale care 
intervin între stimul şi răspuns ; ea este în mod esenţial interesată de influ- 
enta mediului ; ea pleacă de la premisa că fiinţele umane sunt modelate 
prin interacţiunile constante cu mediul. În termeni mai simpli, învăţarea şi 
experienţa determină apariţia unui anumit tip de persoană. 

Plecând de la aceste premise, psihologia behavioristă a dezvoltat unele 
tehnici terapeutice (bazate pe procesele de condiţionare). Ele sunt cunoscute 
sub numele de modificare a comportamentului sau de terapie compor- 
tamentală. 


a. Modificarea comportamentului este o tehnică folosită pentru a 
schimba sau a înlătura un comportament nedorit. Conform principiului său 
central, preluat din conditionarea operantă, un comportament având conse- 
cinte favorabile, cu alte cuvinte, comportamentul întărit pozitiv, va avea 
tendinţa de a se repeta, pe când un comportament ignorat se va stinge. 
Comportamentul dorit este împărţit într-o secvenţă de paşi mici. Realizarea 
fiecărui pas este imediat recompensată, însă, gradual, comportamentul dorit 
începe să fie cerut tot mai mult înainte de a fi dată recompensa. Acest proces 
este cunoscut ca modelare a comportamentului prin aproximări succesive. 

Această tehnică a fost şi este utilizată pe scară largă în clinicile pentru 
copii şi adulţi handicapati mintal şi, în special, în cazul copiilor autişti. De 
exemplu, Lovaas (1973, apud Malim et al., 1999) a iniţiat un program des- 
tinat copiilor autişti, urmărind modificarea comportamentului de retragere 

a acestora din situatiile de comunicare verbalä si interactiune socialä. 
Räspunsurile adecvate au fost recompensate, initial, cu dulciuri. Ulterior, 
pe măsură ce copiii deveneau mai receptivi, a întărire ca comportamentului 
,bun" (dezirabil) a început să fie utilizată émbräfisarea. 


b. Terapia comportamentală, este un termen aplicat, în general, 
tehnicilor bazate pe condiţionarea clasică, vizând comportamentul reflex 
involuntar. Scopul ei este - ca si în cazul tehnicii modificării comporta- 
mentului — acela de înlăturare a comportamentelor nedorite şi înlocuire a 
lor cu cele dorite. 

Un exemplu de aplicare a acestei tehnici se referă la desensibilizarea 
sistematică, folosită în special pentru tratarea fobiilor. Astfel, un pacient 
având o frică iraţională va fi învăţat să se relaxeze. Pacientului i se prezintă 
gradual obiectul fricii sale (să spunem, un păianjen, un şoricel etc.) până 
cand poate tolera fără anxietate contactul cu obiectul (Malim et al., 1999). 

Prin urmare, abordarea behavioristă reprezintă o abordare influentă în 
psihologie, ea are o mare contribuţie la înţelegerea funcţionării psihologice, 
oferind tehnici eficiente de schimbare a comportamentelor nedorite. Cu 
toate acestea, behaviorismului nu i se poate trece cu vederea faptul cá ii 
tratează pe oameni doar în aspectele lor exterioare/comportamentale, ca 
fiinţe, aflate la discretia mediului lor. 

Accentul pus pe determinismul exterior înlătură noţiunea de liber arbitru 
al individului. Teoretic, în behaviorismul radical, comportamentul poate fi 
prevăzut şi controlat prin cunoaşterea completă a datelor genetice ale 
persoanei, a experienţelor sale trecute şi a situaţiei sale actuale. 

B.F. Skinner (op.cit., 1971) a respins liberul arbitru, susţinând că acesta 
este o iluzie. Numai admițând determinarea comportamentului de către 
factorii de mediu se poate modela mediul astfel încât să obţinem şi să 
menţinem un comportament acceptabil social. În societatea noastră, vag 
definită, care oferă întăririle într-un mod necontrolat şi inconsistent, nu 
putem avea decât iluzia libertăţii. Trebuie să recunoaştem faptul că deja 
comportamentul este controlat ; acest control trebuie să devină din ce în ce 
mai sistematic, în condiţiile în care societatea (contemporană) nu doreşte să 
ajungă la autodistrugere. 

Libertatea nu înseamnă autodeterminare, ci eliberarea de un control 
dureros. 

B.F. Skinner a considerat că aceasta se poate dobândi prin utilizarea 
atentă a întăririi pozitive şi prin reducerea la minimum a întăririi negative 
şi a pedepsei. 

Totodată, teoriile privind conditionarea clasică şi operantă nu pot explica 
apariţia comportamentului spontan, nou sau creativ. În acelaşi timp, psiho- 
logii clinicieni adepţi ai terapiei orientate comportamental au fost criticati 
pentru faptul că tratează simptomele unei tulburări mentale şi nu cauzele 
acesteia (vezi Malim et al., 1999). 


4. Psihologia umanistă (fenomenologica) 


Vreme de aproape o jumătate de veac, psihologia a fost dominată de două 
mari şcoli: şcoala psihanalitică, care punea accentul pe componenta 
instinctivă, iraţională, inconstientä a fiinţei umane şi şcoala behavioristă, 
care îi considera, în esenţă, pe oameni nişte fiinţe mecanice, controlate din 
exterior, dependente de mediul înconjurător. Reorientarea către uman 
câştigând tot mai mult teren în psihologie, spre jumătatea secolului XX 
apare o nouă orientare psihologică numită psihologia umanistă. 

Considerată de unul dintre iniţiatorii ei, Abraham H. Maslow (1908-1970), 
a treia forță în psihologie, încă de la început psihologia umanistă a repre- 
zentat o reacţie împotriva celorlalte două mari orientări existente şi practi- 
cate în Occident: behaviorismul şi psihanaliza, taxate ca incapabile de a 
studia şi mai ales de a soluţiona problematica reală, concretă a omului 
contemporan, aflat in fata multor dileme şi contradicții. „Eu cred cá psiho- 
logia umanistă”, scrie Maslow, „trebuie să se ocupe mai mult de problemele 
importante ale poziţiei omului în lumea de azi şi spun acest lucru deoarece 
toate problemele importante ale omenirii - război şi pace, exploatare şi 
fraternitate, ură şi dragoste, boală şi sănătate, înţelegere şi conflict, fericire 
şi nefericire - conduc la o mai bună înţelegere a naturii umane si la o 
psihologie cu aplicaţii directe pentu viaţa omului” (apud Zlate, 2000). La 
rândul ei, Charlotte Bnihler (1893-1974) susținea că „psihologia umanistă 
se vrea a fi o soluţie la problemele umane ale timpului nostru: cum să 
trăieşti o viaţă plină de succes şi cum să construieşti relaţii mai satisfă- 
cătoare între oamenii acestei lumi” (apud Zlate, 2000, p. 104). 

După J.F.T. Bugental, un alt reprezentant al şcolii umaniste, scopul 
ultim al psihologiei umaniste îl reprezintă „descrierea potentialitätilor native 
ale omului: creşterea sa, maturitatea şi declinul, interacţiunea cu mediul 
fizic şi social, varietatea experienţelor sale, locul său în univers” (apud 
Zlate, 2000, p. 104). 

Prin urmare, psihologii umanişti consideră că obiectul de studiu al 
psihologiei ar trebui să fie experienţa conştientă, subiectivă a individului. 

Ei considera persoana umanä ca fiind o fiintä liberä si generoasä, cu 
potential pentru crestere si dezvoltare. Ei pun accentul pe unicitatea fiintelor 
umane, pe libertatea lor de a-si alege propriul destin si considera folosirea 
metodelor stiintifice, statistice, cantitative ca inadecvate pentru studiul 
fiinţei umane. În fond, psihologia ar trebui, în primul rând, să încerce să 
îi ajute pe oameni să îşi maximizeze potenţialul de creştere psihologică. Ea 
tinteste la a susţine maturizarea lor psihică şi socială. Perspectiva umanistá 
este o perspectivă optimistă. Ea consideră că oamenii luptă să îşi atingă pro- 
priul potenţial, să atingă maximul creşterii personale, în cadrul propriilor 
limite (vezi Malim et al., 1999). 

Aşadar, în centrul psihologiei umaniste este situat omul, cu viaţa sa 
personală şi relationalä, presărată cu nimicurile cotidiene şi cu marile ei 
drame, cu ipostazele devenirii şi autoconstructiei omului şi experienţei 
sale, cu atitudinea lui activă faţă de propria sa existenţă. Şi toate acestea nu 
doar cu scopul de a cunoaşte şi de a înţelege mai bine omul, ci pentru a-i 
oferi mijloace specifice de acţiune în vederea depăşirii dificultăţilor cu care 
se confruntă (vezi Zlate, 2000). 

Între cei mai importanţi exponenti ai abordării umaniste se numără: 
A. Maslow (1908-1970), C.R. Rogers (1902-1987), Charlotte Briihler, 
J.ET. Bugental, A. Combs, Th. Gordon, J. Cohen, A. Wellek, A. de 
Péretti etc. Criticând atât behaviorismul (care postula o concepţie meca- 
nicistă despre om, considerându-l ca o maşină uşor manipulabilă în funcţie 
de scopurile propuse), cât şi psihanaliza (care reducea omul la instanţa sa 
iraţională, la o fiinţă controlată irevocabil de trecut), Carl R. Rogers 
susţinea : „Omul nu are pur şi simplu caracteristicile unei maşini, el nu 
este pur şi simplu o fiinţă sub controlul instinctelor inconstiente, ci este o 
persoană care creează sensul vieţii, care încorporează o dimensiune a vieţii 
subiective” (apud Zlate, 2000, p. 105). Mai departe, celebrul psihoterapeut 
american subliniază : „Vreme îndelungată, omul nu s-a simţit pe sine decât 
ca o păpuşă vie, determinată de forţe economice, de forţele inconştientului 
sau de forţele mediului înconjurător. El a fost subjugat de persoane, 
instituţii, de teoriile ştiinţei psihologice. Dar el propune cu fermitate o 
nouă declaraţie de independenţă. El denunţă alibiurile lipsei de libertate. 
El se alege pe sine angajându-se, într-o lume extrem de dificilă şi adesea 
tragică, să devină el însuşi, nu o păpuşă, nu un sclav, nu o maşină, ci Sinele 
său unic şi individual” (apud Zlate, 2000, p. 105). Tocmai acest Sine unic 
şi individual este, după Rogers, autenticul obiect de studiu al psihologiei. 
În cazul abordării umaniste, nu este vorba nici de omul autonom, total 
nedeterminat şi independent de mediul înconjurător, extern, dar nici de 

omul heteronom, vizat de Skinner, cäruia fi este refuzatä orice forma de 
intentionalitate. Nu este vorba nici de omul preprogramat al lui K. Lorenz, 
incorsetat în propriile sale instincte, dar nici de omul lui Freud, care 
penduleazä intre Sine, Eu si Supraeu, între principiul pläcerii si cel al 
realitätii. Este vorba de omul activ, proiectiv, stäpân pe sine, dornic de a 
fi el însuşi, care se construieşte şi se autoactualizeazá permanent. . 
Aşadar, în psihologia umanistă se desprinde concepţia caracterului unic 
al fiinţei umane, ființă valoroasă prin ea însăşi, întrucât este capabilă să-şi 
dirijeze în mod responsabil propria devenire, ființă liberă, care îşi alege 
propriile căi de formare şi de evoluţie, care îşi alege modalităţile de 
reactualizare şi valorificare a potentialitätilor de care dispune. Se desprinde 
concepţia caracterului deschis şi autoreglabil al fiinţei umane, capabilă de 
a-şi hotărî viaţa, de a se schimba, de a se detaşa mereu de sine şi de a se 
autoevalua, de a avea o perspectivă lucidă şi critică faţă de propriile intenţii 
‘si acte, de a se autoactualiza şi autoperfectiona (vezi Zlate, 2000). 
Abordarea umanistă a răspuns şi răspunde unei nevoi extrem de impor- 
tante : aceea de a forţa psihologii să ţină seama de experienţa subiectivă a 
individului şi de importanţa pe care o are autoaprecierea în funcţionarea psiho- 
logică. Psihologia umanistă reprezintă contragreutatea abordărilor determi- 
niste care au dominat psihologia în cea mai mare parte a secolului XX. 
În plan practic, psihologii umanişti au contribuit (şi contribuie) la elaborarea 
unor metode de evaluare a conceptului de sine şi la dezvoltarea tehnicilor 
terapeutice care promovează respectul de sine şi autonomia individuală. 

Principalele critici care au fost aduse psihologiei umaniste se referă la : 

1. Terminologia sa (ca şi cea folosită de psihanalişti) nu este clar defi- 
nită şi, prin urmare, nu este uşor testabilă, cu toate că Rogers însuşi, 
de exemplu, le-a cerut psihologilor să îi studieze ideile. El şi colegii 
săi şi-au adus o importantă contribuţie în domeniul cercetării psiho- 
terapeutice, prin intermediul şedinţelor terapeutice înregistrate pe 
casete şi supuse apoi analizei cercetătorilor ; 

2. Terapia centrată pe client elaborată de Rogers pare a avea anumite 
limite. De exemplu, terapia rogersiană are mai mult succes în cazul 
indivizilor mai logici şi motivaţi să caute ajutor. Clienţii izolaţi sau 
cu tulburări profunde pot avea nevoie mai mult de un ajutor direct, 
pentru schimbarea comportamentului lor ; 

3. Valorile susţinute de psihologii umanişti au fost şi ele criticate, 
sustinándu-se că pun prea mult accentul pe starea de bine individual, 
neglijând orice legătură cu starea de bine a celorlati (Wallach şi 
Wallach, 1983, apud Malim et al., 1999). 


Capitolul 2 


Psihologia umanista si educatia 


1. Modele ale actiunii psihopedagogice 


Din multitudinea variantelor posibile, luând drept criteriu de analiza 
obiectivul formativ dominant, formulat în termenii rezultatului final al 
intervenţiei educative, M. Lesne (1977) a stabilit că în câmpul educaţional 
contemporan pot fi identificate trei mari modele ale influenţei şi acţiunii 
educative: A. modelul transmisiv normativ ; B. modelul achiziţiei prin 
insertie socială ; C. modelul incitativ-personal. 

În esenţă, cele trei modele se caracterizează prin următoarele trăsături 
(apud Lungu, Iacob, 1998): 


A. Modelul transmisiv normativ 


a) Punctul de ancorare : exigentele socio-culturale ale etapei ; 
b) Logica muncii psihopedagogice: este determinatá strict de si cen- 
tratá pe individ ca obiect al formárii ; 
c) Dominanta acfionald : a oferi un conţinut printr-o activitate didactică 
centrată asupra individului ; 
d) Raporturile cu cunoştinţele : 
- acceptarea ideii existenţei de cunoştinţe obiective şi cumulative 
ce trebuie insusite prin transmitere ; 
- presiune puternică din partea conţinuturilor ştiinţifice ; 
- necesitatea unei evaluări prealabile care să identifice nivelul 
în cunoaştere al subiectului pentru o adaptare şi facilitare a 
discursului cognitiv transmis ; 
- pedagogia modelului; modelul este reprezentat de oferta pro- 
fesorului, de conținuturile fixate şi cerute de el; profesorul ca 
sursă principală ; 

e) Raportul de putere în relaţia didactică : 
- acceptarea autorităţii pedagogice si a exercitării ei directe ; 
- dereglări minore ale autorităţii celor care se formează ; 
- controlul cantitativ şi etalonat al cunoştinţelor ; sancţiunile sunt 
apanajul profesorului ; 
f) Principalii agenţi ai informării : - 
- profesorii ; ei pot însă intermedia accesul şi la alti specialisti ; 
g) Efecte sociale : 
- reproducerea sistemului în care se formează ; 
- formarea unor „produse sociale” prin realizarea (validată de 
societate) unui nivel cognitiv şi profesional. 


Modelul achiziţiei prin insertie socială 
a) Punctul de plecare : 

- resursele formative ale relaţiilor sociale ale vieţii cotidiene ; 
b) Logica muncii psihopedagogice : 

- este determinată şi în determinare în funcţie de individ, aflat 
într-o dublă postură - agent al influenţei sociale şi, prin aceasta, 
al autoformării ; 

c) Dominanta actionalà : 

- a ajuta apropierea cognitivă de realitate printr-o activitate psiho- 
pedagogică bazată pe acţiunile curente ale persoanelor care se 
formează ; 

d) Raporturile cu cunoştinţele : 

- existenţa unui dublu statut al selecţiei cunoştinţelor: ştiinţific şi 
social ; 

- necesitatea unui cadru şi a unor instrumente teoretice care să 
faciliteze achiziţia prin efort personal a realului în determinismele 
şi relaţiile sociale concrete ; 

- pedagogia relaţiei teorie-practică, în dubla sa determinare ; 

e) Raportul de putere în relaţia didactică : 

- recunoaşterea autorităţii pedagogice şi utilizarea ei în relaţie cu 
formele sociale ale puterii ; 

- exerciţiul democratic al puterii într-o muncă în comun a forma- 
torilor cu cei care se formează ; 

- evaluarea in comun a efectelor reale ale formării în cadrul 
activităţilor cotidiene: sancţiunile vin din însăşi finalitatea şi 
calitatea muncii ; 

f) Principalii agenţi ai formării : 

- echipa de formatori care facilitează legătura celor. ce se formează 
cu instrumentele teoretice necesare, în cadrul real al unei inter- 
venţii formatoare prin ea însăşi ; 

g) Efecte sociale : 

- producerea de noi forme adaptative care pot conduce chiar la 
schimbarea sistemului ; 

- formarea unor „agenţi sociali” capabili de diagnostic, intervenţie 
şi schimbare a cadrului existenţei. 


C. Modelul incitativ-personal 


a) Punctul de plecare : 

- resursele celor care se formează, ca forme interne dinamice şi 

creatoare ; sistemul motivational prin excelenţă ; 
b) Logica muncii psihopedagogice : 

- este aceea de determinare în situaţie cu centrare pe individ ca 

subiect al propriei formări ; | 
c) Dominanta actionald : 

- a induce dezvoltarea personală prin acţiuni de autoconstientizare 

in cadrul grupurilor mici ; 
d) Raporturile cu cunoştinţele : 

- recunoaşterea existenţei mai multor forme diferite de cunoştinţe, 
dar cu acceptarea ideii că utilitatea lor este relativă. Selecţia con- 
ținuturilor se face în funcție de necesităţile celui care se formează ; 

- necesitatea unei acţiuni prealabile asupra atitudinilor şi motivatiilor 
pentru a degaja sau întări oferta personală a celui care se formează ; 

- pedagogie a liberului acces la cunoştinţe, ghidată de orientarea 
motivationalä şi cea personală. Încurajarea raportării la surse 
multiple ; 

e) Raportul de putere în relaţia didactică : 

- refuzul exercitării explicite a autorităţii pedagogice şi exprimarea 
sa în forme non-directive ; 

- crearea unor modalităţi de cogestiune şi autogestiune a puterii in 
cadrul grupurilor ; 

- controlul calitativ şi autoevaluativ ; sancţiunile vin dinspre grup ; 

f) Principalii agenţi ai formării : 

- animatorii sau profesorul/institutorul cu postură de animator, cu 
rol de a elibera fortele latente ale persoanei si grupului intr-o 
directie autoformativä. 

g) Efecte sociale : 
- adaptarea mobilă la exigenţele sistemului ; 
- formarea unor „actori sociali” capabili să se resitueze mereu în 
câmpul social şi gnoseologic. 


Modelul incitativ-personal se întemeiază pe psihologia umanistă. 


2. Principalii reprezentanţi ai psihologiei umaniste 
şi principalele lor idei! 


2.1. Carl R. Rogers 


Psihoterapeut american, psihopedagog, profesor la Universitatea din Ohio, 
creator al conceptului de nondirectivism, C.R. Rogers şi-a început cariera 
profesională ca psihanalist. Ca şi Freud, el a fost psiholog clinician şi 
multe dintre concluziile sale au fost formulate în urma activităţii desfăşurate 
cu persoane afectate de tulburări emoţionale. El a observat că multe dintre 
aceste probleme psihologice se nasc din dilema „a trebui/a dori”. Aceasta 
se referă la conflictul dintre ceea ce oamenii cred că ar trebui să facă şi 
ceea ce simt că este mai bine pentru ei să facă. De exemplu, un individ 
poate simţi că i-ar plăcea să aibă o activitate mai importantă la birou, dar 
ştie că ar trebui să petreacă mai mult timp cu familia. Disconfortul provocat 
de această dilemă „a trebui/a dori” generează anxietate. 

Conceptele-cheie asociate concepţiei umaniste a lui C.R. Rogers “şi care 
întemeiază ceea ce am putea numi „atitudinea rogersiană” sunt: 

a) congruenta sau autenticitatea persoanei ; 

b) empatia ; 

c) consideratia necondiţionat pozitivă sau acceptarea fără rezerve a 

celuilalt, aşa cum este el. 


Teoria lui Rogers asupra personalităţii umane pleacă de la premisa că 
oamenii sunt fundamental buni. Fiecare individ este unic şi are o nevoie 
bazală, primară, de imagine pozitivă. Mai precis, fiecare individ are nevoie 
în mod fundamental de respectul şi de admiraţia celorlalți. În opinia lui 
Rogers, toți oamenii se nasc cu o tendinţă spre realizarea de sine, motiv 


1. Mulţumim în mod deosebit domnului prof. univ. dr. Cezar Bârzea pentru 
generozitatea cu care ne-a pus la dispoziţie un nepretuit material referitor la 
psihologia umanistă. 

care ne face să creştem şi să ne dezvoltăm ca fiinţe umane sănătoase şi 
mature (psihic şi social). Conceptul central al acestei teorii este conceptul 
de sine, de perspectivă asupra persoanei, dobândit în cursul experienţei de 
viaţă, prin intermediul tuturor perceptiilor, valorilor şi atitudinilor care se 
constituie ca „eu”. Acest sine perceput influenţează felul în care individul 
percepe lumea şi propriul comportament. Conform teoriei lui C.R. Rogers, 
celălalt aspect al sinelui este sinele ideal, care reprezintă percepţia modului 
în care individul ar dori să fie sau ar trebui să fie. Astfel, o femeie se poate 
percepe pe sine ca fiind respectată şi având o carieră de succes, dar având 
lipsuri ca mamă şi ca soţie (lipsuri care pot să fie sau nu adevărate). Sinele 
ei ideal ar putea cere un succes egal în ambele sfere al vieţii sale. 

Aşadar, după Rogers, fiecare persoană are un sine perceput şi nu un 
sine ideal. În aceste condiţii, se poate vorbi despre o sănătate psihică 
atunci când sinele perceput este relativ compatibil cu sinele ideal. Proble- 
mele psihologice apar atunci când între sinele perceput şi sinele ideal, sau 
între sine şi experienţele din lumea reală apare şi se manifestă o nepotrivire 
serioasă, semnificativă (vezi Malim et al., 1999). 

Cum am arătat mai sus, C.R. Rogers şi-a început cariera profesională 
ca psihanalist. Însă treptat, el ajunge la concluzia cá perspectiva psihana- 
litică îi face pe oameni să pară neajutoraţi, indivizi care nu pot să se 
descurce în viaţă fără ajutorul psihoterapeutului. Astfel că, în timp, Rogers 
va dezvolta o nouă tehnică psihoterapeutică pe care o va denumi centrată 
pe client sau nondirectivă, pentru a accentua faptul cá, mai degrabă, 
clientul (şi nu „pacientul”) trebuie să joace rolul principal în terapie şi nu 
psihoterapeutul.| Această nouă abordare - cum se vede - este opusă celei 
psihanalitice, unde în centru se găseşte terapeutul, care face interpretările 
şi oferă prescriptii. 

Prin urmare, în terapia centrată pe client, în condiţiile date, clienţii (şi 
nu ,pacientii") au puterea şi motivaţia de a se ajuta singuri. Facilitatorul 
(şi nu „terapeutul”) încearcă să creeze o atmosferă caldă, pozitivă, de 
acceptare, în care acest lucru devine posibil. Spre deosebire de alte tipuri 
de terapie, facilitatorul nu este un expert, o figură autoritară, iar terapia 
este una nondirectivă. Scopul este acela de a-i ajuta pe clienţi să îşi 
clarifice gândurile despre problemele pe care le au şi să dobândească o mai 
mare înţelegere a acestora. Ca urmare, clientul devine conştient de sine, 
poate să-şi recunoască propriile forte şi limite, ceea ce adeseori duce la 
creşterea autoacceptării. În acelaşi timp, o mai bună înţelegere a constrân- 
gerilor reale, aşadar nu imaginate sau autoimpuse, poate ajuta clientul să 
decidă cum să acţioneze. 

Factorul-cheie în această terapie este cel conform căruia clientul îşi 
poate controla tot mai mult destinul şi poate găsi soluţii satisfăcătoare la 
problemele sale. Facilitatorul nu apreciază cât de adecvate sunt soluţiile 
găsite de client. În cadrul unei întrevederi nondirective demersul principal 
este empatia. Ea este acea ascultare extrem de atentă pe care o practică cel 
care intervievează, tinzând să ignore propriile sale valori şi să integreze 
momentan valorile celuilalt. Facilitatorul se află în acea situaţie care îi 
permite să înţeleagă motivele ce-l determină pe intervievat să acţioneze, să 
gândească sau să se exprime aşa cum o face. Spre deosebire de simpatie şi 
antipatie, care sunt două atitudini şi reacţii afective spontane, empatia 
presupune un demers voluntar de înţelegere (cât mai) completă şi (cât mai) 
profundă a celuilalt. Întâlnirea şi dialogul nondirective creează condiţiile 
ascultării comprehensive (vezi Bouillerce, Rousseau, 2000). 

Adeseori, C.R. Rogers şi alti psihologi umanisti au apelat şi apelează la 
metoda terapiei în grup. Fiecare membru al grupului îl acceptă pe oricare 
alt membru al grupului său aşa cum este. Grupul îi permite individului 
să-şi exprime deschis problemele în faţa celorlalţi, iar feedback-ul primit îl 
ajută să înţeleagă felul în care este perceput de aceştia. 

Autorul nondirectivismului a ajuns la concluzia că principiile sale 
psihoterapeutice pot fi aplicate cu succes şi în educaţie. El va lansa, astfel, 
ideea educaţiei centrată pe elev, în care educatorii se vor preocupa constant 
să asigure elevului aceeaşi atmosferă caldă, pozitivă şi de acceptare de 
sine. La fel, educatorul este văzut şi va acţiona ca un facilitator al 
procesului de fnváfare-dezvoltare, al cărui scop final este acela al pregătirii 
elevului să se ajute singur, să(-şi) rezolve problemele şi dilemele fără 
ajutorul celor din jur. Desigur, empatia rămâne un mediator psihologic 
constant în relaţia educator - elev. 


2.2. Abraham H. Maslow 


Maslow şi-a obţinut doctoratul într-un departament de psihologie în care 
era puternic susţinută psihologia behavioristă. Pe parcursul activităţii 
sale, îşi dă seama că psihologii behaviorişti americani au devenit atât de 
preocupaţi de obiectivitate şi de studiul comportamentului manifest, încât 
au ajuns să ignore câteva dintre aspectele cele mai importante ale existenţei 
şi fiinţei umane. Totodată, el s-a convins că abordarea freudiană asupra 
psihicului are limite, în special pentru că se bazează, cu deosebire, pe com- 
portamentul omului nevrotic. În această situaţie, Maslow începe să observe 
şi să se ocupe de comportamentele oamenilor bine adaptati (autoactualizatorii, 

cum i-a numit el); el ajunge la concluzia cä, pe parcursul dezvoltärii lor, 
copiii sănătoşi mintal caută experienţele de viaţă care le aduc satisfacţie. 

Ca şi Rogers, Abraham Maslow consideră că ingredientele necesare unei 
stări de bine psihologic sunt conştiinţa de sine şi capacitatea de a ajunge 
la o înțelegere cu sinele propriu. De asemenea, şi el acceptă faptul că 
fiinţele umane luptă pentru realizarea propriului potenţial, pentru a atinge 
nivelul maxim al creşterii personale, în cadrul dat de limitările individuale. 
Dar în vreme ce Rogers accentuează importanţa conceptului de sine, Maslow 
este interesat, în primul rând, de motivele care îi impulsionează pe oameni. 

Studiind motivele prezente într-un mare număr de situaţii, Maslow a 
observat că aceste motive au tendinţa de a se regăsi într-un pattern specific, 
care poate forma o ierarhie, cunoscută în comunitatea ştiinţifică a psiho- 
logilor drept piramida trebuinfelor (sau teoria gratificării trebuinfelor), de 
care ne vom ocupa pe larg într-un paragraf ulterior. Retinem, deocamdată, 
că, după Maslow, apogeul în ceea ce priveşte satisfacerea nevoilor este 
reprezentat de motivele realizării de sine, respectiv nevoia individului de 
a-şi găsi împlinirea de sine şi de a-şi valorifica întregul potenţial. 

În lucrarea sa, Towards a psychology of being (Către o psihologie a 
fiinţei, 1968), psihologul american îşi prezintă cele 43 de postulate de bază 
prin care îşi expune propriul punct de vedere. Dintre acestea reținem : 

e Fiecare individ se naşte cu o anumită natură interioară; 

e Această natură interioară este formată şi influenţată de experienţe, 
de gânduri şi de trăiri inconstiente (dar nu este dominată de acestea 
din urmă) ; 

e Indivizii îşi controlează cea mai mare parte a comportamentului ; 
Copiilor trebuie să li se ofere posibilitatea de a lua cât mai multe 
decizii privind propria lor dezvoltare ; 

e Părinţii şi educatorii sunt chemaţi să joace un rol important în a le 

e Prima cerinţă este aceea de le satisface copiilor trebuintele de 
siguranţă, de iubire, de confort şi de stimă personală, lăsându-i să 
crească şi nu controlându-le strict căile de creştere (apud Lungu, 
Iacob, 1998). 


2.3. Arthur W Combs 


Fiind şi el dezamăgit de psihologia behavioristă şi de psihanaliză, A. Combs, 
profesor de psihologie a educaţiei şi consilier la Universitatea din Florida, 
a devenit un avocat entuziast al abordării umaniste. El susține că scopul 

fiecărui om este acela de a deveni o persoană autotmplinitá. După 
dr. Combs, persoanele autoimplinite au următoarele caracteristici : 


a) Sunt persoane îndrăgite, dorite, acceptate şi capabile ; 

b) Sunt în stare, în mare măsură, să se accepte aşa cum sunt; 

c) Au senzaţia că împărtăşesc multe cu ceilalţi ; 

d) Au o mare cantitate de informaţii şi de cunoştinţe inmagazinate. 


Dacă Maslow şi-a întemeiat concepţia pe observarea comportamentelor 
reale şi pe analiza biografiilor unor mari personalităţi, iar Rogers şi-a 
construit teoria pe experienţa de psihoterapeut, Combs a utilizat o perspec- 
tivă cognitivă ca punct de plecare în teoria sa. El pleacă de la presupozitia 
că „toate comportamentele unei persoane sunt rezultatul direct al câmpului 
perceptiv din momentul comportării sale” (apud Lungu, Iacob, 1998, p. 282). 

Rezultă de aici, între altele, că este esenţial ca educatorul să înţeleagă 
şi să privească orice situaţie de invatare-dezvoltare din unghiul elevului 
(sau al celui care este în ipoteza de a învăţa) ; mai precis, este important ca 
formatorul să încerce să înţeleagă modul în care elevul se percepe pe sine 
în situaţia de învăţare-dezvoltare creată. 

Nu atât aspectelor psihologiei cognitive ale învăţării le acordă Combs o 
atenţie specială, cât percepției personale a celui care învaţă. În acest sens, 
A. Combs crede că modul cum o persoană se percepe pe sine are o impor- 
tanță vitală, iar scopul educaţiei este acela de a-l ajuta pe elev să-şi dezvolte 
o imagine pozitivă despre sine. Acelaşi punct de vedere îl aplică psihologul 
american şi educatorului. În caracterizarea psihopedagogică a educatorului, 
el pleacă de la premisa fundamentală că psihologia specializată în percepții 
arată că în orice moment, comportamentul unui om este o reacţie la modul 
cum se vede pe sine şi (cum vede) situaţia în care se află. În aceleaşi 
condiţii, comportamentul unui profesor, ca al oricărei persoane, este reacţia 
sa față de conceptul de sine. 

Astfel, profesorii/educatorii care se incred în forţele lor vor încerca, îşi 
vor asuma actiuni/probleme, cei care nu se încred în ele vor ezita, vor evita 
responsabilitätile. Profesorii care se simt (si se cred) pläcuti de către elevi 
se vor comporta diferit în raport cu cei care se simt (şi se cred) respinşi de 
elevi. Este probabil ca profesorii care cred că profesia lor este o profesie 
demnă şi cinstită să se poarte cu demnitate şi cu cinste. Dimpotrivă, 
profesorii care au îndoieli în legătură cu importanţa şi valoarea profesiei 
lor se pot comporta agresiv şi îndoielnic în raport cu elevii, cu colegii lor 
sau cu persoane din afara sistemului educativ-formativ. 

Profesorul este o persoanä care manifesta tendinta de a se recunoaste 
in oamenii comunicativi, sociabili si nu in cei retrasi. El se vede pe sine ca 
pe o persoanä care are tot ce-i trebuie pentru a-si infrunta si rezolva pro- 
blemele, şi nu ca pe o persoană care nu este capabilă să facă faţă propriilor 
sale probleme. 

Profesorul are încredere în sine. El se vede ca pe un om de care poti să 
depinzi, în care poţi să ai încredere, care poate depăşi orice fel de situaţie, 
iar nu ca pe o persoană care nu are încredere în ea şi în care nu se poate 
avea încredere. Profesorul se vede ca pe o persoană atractivă şi dorită şi, în 
general, capabilă de a da un răspuns corespunzător solicitărilor. 

Profesorul îi ajută pe alţii într-un mod elegant, relaxant, facilitator, şi 
nu manipulându-i, inhibându-i, controlându-i. El se vede pe sine ca peo 
persoană deschisă, şi nu închisă în sine. El încearcă să-şi dezvăluie persona- 
litatea. Nu-şi ascunde sentimentele şi precaritätile. Simte nevoia de a fi el 
însuşi ; el încearcă să încurajeze şi să înlesnească procesele de căutare şi de 
descoperire ale elevilor, apreciază A. Combs. 

În ceea ce-i priveşte pe ceilalţi, un profesor bun este sensibil la lumile 
în care trăiesc elevii şi colegii lui şi le acceptă sentimentele, atitudinile, 
credinţele şi modurile de a înţelege ca pe nişte date importante pentru 
relaţiile umane. Comportamentul eficient al profesorilor este legat de 
înţelegerea faţă de oameni, faţă de semeni. 

Ceea ce crede un profesor despre felul de a fi al elevilor lui va avea un 
efect foarte important în comportamentul său faţă de ei. Dacă un profesor 
este încrezător în capacitatea de a învăţa a elevilor lui, atunci el va avea un 
comportament diferit faţă de cel care are îndoieli foarte mari sau nu crede 
pur şi simplu în capacităţile elevilor săi. Profesorul care se încrede în elevii 
lui îşi începe activitatea cu speranţa şi asigurarea că atât el, cât şi elevii îşi 
pot desfăşura activitatea cu succes. Pe de altă parte, pentru profesorul care 
nu crede în proprii săi elevi, datoria de profesor, de educator nu va fi deloc 
uşoară. Dacă nu crezi în capacităţile copiilor, atunci nu este deloc sigur că 
ai putea să le dezvolfi şi să reusesti. 

Profesorul nu-i priveşte pe elevi ca pe nişte inamici, ca pe nişte duşmani/ 
adversari, ci ca pe nişte oameni apropiaţi, ca pe nişte colaboratori. fi 
consideră nişte oameni cu intenţii bune, constructive, şi nu cu intenţii rele, 
destructive. 

Profesorul are tendinţa să atribuie oamenilor valori şi calităţi, să îi 
califice drept persoane demne şi integre, nu îi consideră neimportanti şi nu 
îi tratează cu indiferenţă. 

Profesorul vede în oameni şi în comportamentul lor o formă esenţială 
de dezvoltare ; el îi vede ca pe nişte persoane creative, dinamice, nu pasive 
şi inerte. El le vede ca persoane demne de încredere şi nu le va eticheta in 
grabă comportamentul drept capricios, negativ (vezi Combs, 1975). 

Cu prilejul unei conferinţe ţinute în 1962, intitulată Profesorii superiori, 
A. Combs formulează trăsăturile unui bun educator : 

- sa fie bine informat în domeniul sáu ; 

- să ştie multe din domeniile cu care are legătură disciplina sa ; 

- sä se adapteze uşor la noile cunoştinţe ; 

- să înţeleagă procesul de devenire ; 

- să recunoască diferenţele individuale ; 

- sa fie un bun interlocutor, să fie comunicativ ; 

- să dezvolte minţi curioase, problematice, iscoditoare ; 

- să fie disponibil; 

- să se angajeze, să se implice, să-şi asume obligaţii şi responsabilităţi ; 

- sa fie entuziast; 

- să aibă simţul umorului ; 

- sa fie modest; 

- să-şi păstreze propria individualitate ; 

- să fie convingător; 

- să fie sincer şi cinstit; 

- să fie un om integru, de caracter ; 

- să arate toleranţă şi încredere ; 

- să fie grijuliu; 

- să fie milos, să arate compasiune ; 

- să fie curajos; 

- să se simtă în siguranţă; 

- să fie creativ; 

- să fie flexibil, multilateral, suplu, mobil ; 

- să fie doritor să încerce; 

- sa creadă în Dumnezeu ; 

— să fie sensibil la sentimentele elevilor şi ale colegilor ; 

- să creadă că elevii lui sunt capabili să înveţe; 

- să aibă o imagine de sine pozitivă; 

- să vrea să-i ajute pe elevi pentru ca ei să obţină cele mai bune 

rezultate. 


Desigur, precizează Combs, lista trăsăturilor unui bun educator este 
incompletă. Ea ar putea fi mult mai lungă (vezi Combs, 1975, pp. 250-251). 

2.4. Thomas Gordon? 


După Th. Gordon, dacă dorim ca generaţia tânără să preia valori pe care 
generaţia adultă le consideră necesare, atunci esențială devine relaţia 
părinte-copil, profesor-elev, mai precis, menținerea acestei relaţii. 

Th. Gordon consideră că educaţia nu poate avea loc în afara iubirii, iar 
iubirea presupune a-i accepta pe tineri aşa cum sunt: a fi acceptat înseamnă 
a fi iubit (Gordon, 1994). Tocmai dacă sunt acceptaţi aşa cum sunt, ei se 
pot schimba pentru că sunt liberi să se gândească la modul în care vor s-o 
facă, sunt încurajați să se destăinuie şi să-şi dezvăluie problemele, îşi pot 
dezvolta conştiinţa propriei valori şi puterea Eu-lui. Dimpotrivă, atitudinea 
de neacceptare, exprimată prin mesaje în care adulţii au tendinţa să con- 
damne, să critice, să respingă, poate dezvolta la tineri complexe de inferio- 
ritate, retragere, respingere, o slabă evoluţie a conştiinţei de sine. 

Plecând de la ideile lui Carl R. Rogers referitoare la relaţiile interumane, 
Th. Gordon concepe o metodă de interacţiune care urmăreşte aprofundarea 
relaţiei profesor-elev, creşterea intensității ei. Metoda este cunoscută sub 
numele de Pregătirea Eficientă a Profesorului, pe scurt TET (Teacher 
Effectiveness Training, 1974) şi utilizează câteva principii de comunicare 
eficientă. Ea oferă un model pentru realizarea unei comunicări deschise şi 
oneste în clasă, precum şi pentru rezolvarea conflictelor profesor-elev 
într-o direcţie reciproc benefică şi democratică (vezi Dembo, 1991). 

Programul de pregătire a lui Gordon pune accent pe libertate şi respon- 
sabilitate, pe ideea renunţării la putere în favoarea negocierii reglemen- 
tărilor, acordurilor în care nimeni nu pierde. Nu există învingători şi învinşi. 
Nu este afectată nici poziția adultului, nici încălcată demnitatea copilului 
şi subminată încrederea în capacităţile proprii. | 

Gordon recomandä profesorilor sä fie deschisi si preocupati de pro- 
blemele elevilor, să fie atenţi cu ei, mentinandu-le si încurajându-le, 
totodată, individualitatea. El solicită reducerea la minimum a controlului 
exterior asupra elevilor şi înlocuirea lui cu întâlnirea reciprocă a trebuintelor 
acestora. Chiar dacă nu agreează ideea puterii manifestată şi afişată de 
către profesori/educatori, psihologul american va admite totuşi faptul că 


2. Dorim să mulţumim foarte mult doamnei Olimpia Fota pentru nepretuitul său 
ajutor, pentru sprijinul său dezinteresat, pentru dăruirea sa. 

3. De problema rezolvării conflictului prin TET sperăm să ne ocupăm cu un 
alt prilej. 

ea poate fi necesară atunci când copilul este în pericol sau atunci când nu 
este timp suficient pentru rezolvarea cu calm, pe îndelete, a problemei 
(vezi Good şi Brophy, 1995). 

Viaţa înseamnă probleme. Orice am face, nu putem ocoli problemele ei. 
Copii şi adulti, toti avem probleme. După Th. Gordon, premisa esenţială a 
rezolvării şi depăşirii lor este comunicarea. De ea depinde atât confortul 
nostru interior, cât şi sănătatea noastră psihică. Ea nu se realizează, însă, 
întotdeauna firesc, autentic. Pot să apară oricând bariere comunicative, 
greşeli care blochează comunicarea interpersonală. Psihologul detectează 
12 reacţii tipice de blocare a comunicării : 

1. a comanda, a da ordine, a porunci; 

2. a avertiza, a ameninţa ; 

3. a predica, a face morală, folosind (inflationist) cuvinte precum „ar 

trebui”, „ar fi bine” ; 

4. a da sfaturi, a oferi propuneri, soluţii ; 
5. a povätui, a tine discursuri ; 

6. a contrazice, a invinovati ; 

7. a certa, a eticheta ; 

8. a interpreta, a diagnostica ; 

9. a lăuda, a aprecia; 

10. a întreba, a sonda, a interoga; 

ll. a consola, a compätimi, a linişti ; 
12. a atrage atenţia, a fi sarcastic. 


Barierele sunt ineficiente deoarece transmit concomitent două mesaje. 
Al doilea este ascuns. Spunem ceva despre celălalt, de genul: „vina este a 
ta, tu ai greşit, nu-ţi dai seama de situaţie, nu se poate avea încredere in 
tine, nu eşti aşa de deştept ca mine, eşti cam prostut(ä)” sau „nu te descurci 
singur(ă)”, „mă îndoiesc de capacitatea ta”. Cum se vede, în fond, mesajele 
barierelor comunicative sunt destructive. Ele dau senzaţia că celălalt este 
considerat iresponsabil, într-o poziţie de inferioritate. Ele sugerează ideea 
că „tu nu poti rezolva problema fără mine sau fără ajutorul meu”. I se ia 
celuilalt (în cazul nostru, copilului) dreptul de a încerca să găsească singur 
o soluţie. În context, Gordon recomandă părinţilor, profesorilor să nu 
rezolve ei problemele copiilor, ale elevilor, ci să aştepte, mai întâi, ca 
soluţii. Dacă însă părinţii, educatorii se grăbesc mereu să le dea indicaţii, 
se ajunge (şi se poate rămâne) la dependenţă. Maturizarea copiilor este 
stopată sau întârziată ; li se compromite plăcerea de a reuşi prin ei înşişi. 

Totodatä, ei nu-şi vor putea însuşi tehnici şi priceperi de rezolvare a 
problemelor (de care nu vor fi scutiţi niciodată). Aceasta nu înseamnă 
privarea lor afectivă, privarea de aprecierile şi încurajările noastre. 

Cele 12 reacţii tipice de blocare a comunicării sunt şi funcţionează ca 
bariere doar atunci când le formulăm fără ca elevul/copilul să aibă nevoie 
de ele ; adică este el însuşi capabil să-şi rezolve singur problema. 

Acestea nu mai sunt, însă, bariere atunci când adultul, educatorul ştie 
precis ce problemă are copilul şi când (mai) ştie că nu o poate rezolva 
Singur. Să nu uităm, ne atenționează Gordon (1994), suntem alături de 
copil, nu în locul lui! 

Desigur, copiii au nevoie de ajutor, însă cel mai bun ajutor este acela de 
a le lăsa răspunderea, ori de câte ori este posibil, pentru găsirea soluţiei. 

Gordon consideră că atunci când apar probleme în relaţia elev-educator, 
este important ca educatorul să descopere cine ,detine" problema, deoa- 
rece, după el, rezolvarea problemelor începe cu identificarea proprietăţii 
problemei. Găsirea soluţiilor este facilitată dacă părţile implicate identifică 
şi recunosc în mod corect proprietatea problemei şi răspund în mod cores- 
punzător. După psihologul american, ar putea exista următoarele situaţii : 

a) problema o deţine profesorul/educatorul ; 

b) problema o deţine elevul ; 

c) nu există nici o problemă (apud Lungu, Iacob, 1998). 


El apreciază că ideal ar fi să predomine situaţiile în care să nu existe 
nici o problemă (privind predarea-învätarea) sau, dacă nu se poate altfel, 
cel puţin elevul şi/sau profesorul să aibă cât mai puţine probleme. Dacă 
profesorului nu-i (mai) place să predea, nu este competent sau este preocu- 
pat de alte dificultăţi personale, înseamnă că problema o deţine profesorul. 
Dacă elevii sunt atraşi mai mult de bârfă şi de şuşoteală decât de conţinutul 
şi momentele lectiei, dacă le este teamă că nu vor lua note suficient de mari 
pentru a-şi mulţumi părinţii, atunci elevii deţin problema. 

În general, problemele proprii elevilor se referă la anxietate, la inhibitie 
sau la un concept de sine nesatisfăcător; cele ale profesorilor se produc 
atunci când elevii au comportamente care-i frustrează, îi enervează. 

Gordon precizează că, adesea, educatorii, identificând greşit cine deţine 
problema sau chiar ignorând faptul că ar exista o problemă, utilizează 
tehnici educaţionale inadecvate, ajungând (întotdeauna) să-i învinuiască 
direct sau indirect pe elevi. El recomandă educatorilor ca ei să le transmită 
mereu elevilor mesaje de încurajare, care să le arate că sunt acceptaţi de 
educatori aşa cum sunt, utilizând metode asemănătoare cu cele folosite 
de C.R. Rogers în educaţia centrată pe elev. În acest caz, Gordon arată 

că pentru problemele pe care le au elevii există tehnici de ajutorare în 
găsirea de soluţii, iar pentru problemele pe care le au profesorii există 
tehnici de confruntare. 

Ca tehnici de ajutorare există ascultarea pasivă şi, mai ales, ascultarea 
activă, iar ca tehnici (eficiente) de confruntare există mesajele EU. 

Atunci când problema aparţine educatorului, Gordon consideră că cea 
mai bună manieră de rezolvare a ei este utilizarea mesajelor EU. 

De obicei şi în mod spontan, în asemenea situaţii, educatorii formulează 
şi transmit mesaje VOI/TU (you message), sugerând faptul că elevii deţin 
problema. Transferând problema în mod nejustificat, mesajele VOI/TU 
sunt nu numai ineficace, dar au şi un efect dăunător. Ele sunt interpretate 
de către elevi ca fiind o evaluare a cât de răi, de slabi şi de nepriceputi sunt 
ei, au un efect dăunător asupra stimei lor de sine, îi fac pe elevi să se simtă 
inferiori, umiliti, inadecvati. Acest tip de mesaje transmite un mesaj ascuns, 
care deranjează şi îi îngrijorează pe elevi: „e în neregulă ceva cu tine/cu 
voi”. De aceea, atunci când profesorii/educatorii deţin problema, cea mai 
eficace metodă este - după Gordon - utilizarea mesajelor EU. Prin această 
metodă impactul negativ al mesajelor VOI/TU este evitat. De asemenea, 
este mult mai probabil ca elevii să se simtă mai motivaţi să-şi schimbe 
atitudinea, comportamentul, de vreme ce sunt luaţi în seamă şi consideraţi 
utili, valoroşi (vezi Good şi Brophy, 1995). 

Mesajele EU transmit elevilor faptul că atitudinea, comportamentul lor 
au un efect direct asupra stării profesorului; ele descriu ceea ce simte 
acesta în raport cu situaţia creată (în clasă). Iar pentru cá acest tip de 
mesaje se focalizează asupra stării sufleteşti a profesorului, este extrem de 
puţin probabil să genereze răspunsuri negative ale elevilor (resentimente, 
furie, aversiune etc.), decât ar putea s-o facă mesajele VOI/TU. Plecând 
implicit de la premisa că tulburările interioare ale profesorului/educatorului 
lor nu le sunt indiferente, Gordon pretinde că atunci când elevii îşi dau 
seama că atitudinea lor este cauza unei probleme autentice a profesorului, 
ei vor fi motivaţi să şi-o schimbe. 

Mesajele EU sunt afirmaţiile prin care profesorul descrie comportamen- 
tul elevului/elevilor, efectul concret, specific al acestuia asupra profesorului 
şi sentimentele pe care le manifestă profesorul faţă de comportamentul lui/ 
lor (vezi Good şi Brophy, 1995). 

Prin urmare, mesajele EU bune cuprind trei parti: 

a) Fapta care deranjează sau precizarea comportamentului care este 

inacceptabil pentru educator în acel moment. Exemplu: „Dacă mă 
intrerupeti mereu...” ; 

b) Consecintele pe care trebuie sá le suporte profesorul din aceastá 
cauzá sau precizarea efectului concret al acelui comportament. 
Exemplu : ,...nu má mai pot concentra şi obosesc...” ; 

c) Exprimarea sentimentelor pe care le are educatorul din cauza acelui 
comportament. Exemple: ,...má simt frustrat(ă)...” sau „...mi-e 
teamá cá..." (vezi Gordon, 1994). 


Chiar dacá surprind efectele neplácute ale comportamentului elevilor 
asupra sentimentelor profesorului, mai precis surprind starea lui de dis- 
confort subiectiv, mesajele EU mentin interesul pentru intretinerea si 
cresterea apropierii dintre parteneri, descriind problema fara a-i pune pe 
elevi intr-o posturá nefavorabilá. Chiar dacá elevii nu reactioneazá intot- 
deauna pozitiv, mesajele EU au, după Th. Gordon, cele mai mari şanse de 
a nu compromite relatia profesor-elev. Ele menfin dialogul, deschiderea si 
increderea reciproce. 

Când se transmit mesaje EU adultul nu are nevoie să facă uz de putere ; 
astfel, nici celălalt nu trebuie să riposteze, să se apere sau să atace. În cazul 
în care am ajuns să utilizăm mesaje EU şi ele au un efect pozitiv asupra 
motivatiei şi comportamentului elevului/elevilor, ar fi un mare păcat dacă 
am folosi forţa, puterea, dând ordine şi utilizând pedepse. Relaţia riscă să 
se deterioreze rapid, distanţa dintre parteneri să crească fără posibilitatea 
de revenire. Atunci când însă începe să se practice firesc şi constant tehnica 
mesajelor EU, se produce, spune Gordon (1994), o schimbare atât în com- 
portamentul copilului, cât şi în cel al adultului, schimbare care se poate 
defini în trei cuvinte: mai multă sinceritate ! 


2.5. George I. Brown 


in lucrärile si studiile sale, G.I. Brown propune, descrie si analizeazä 
conceptul de educație confluentă (vezi Brown, 1975). 

Conceptul de educaţie confluentă este termenul pe care îl utilizează 
psihologul pentru a arăta că în cadrul învăţării individuale şi/sau de grup 
există o integrare şi o derulare concomitentă a elementelor afective şi cogni- 
tive. Conceptul formulat şi propus de Brown „descrie o filosofie şi un proces 
al predării şi învăţării în care domeniul afectiv şi cel cognitiv se derulează 
concomitent, precum două curente de apă contopite într-un singur râu, 
domenii integrate în învăţarea individuală şi de grup” (ibidem, p. 55). 

Termenul afectiv se referă la simtämintele sau la aspectul emotio- 
nal al experienţei şi învăţării. Ceea ce simte un copil sau un adult despre 

nevoia/dorinta de a învăţa, ce simte el când învaţă şi ce simte după ce 
a învăţat, toate acestea sunt incluse în domeniul afectivității. 

Termenul cognitiv, mult mai familiar profesorilor, se referă la activitatea 
minţii în cunoaşterea unui obiect, la funcţionarea intelectuală. Atât ceea ce 
învaţă un individ, cât şi procesul intelectual al învăţării ar putea intra în 
domeniul cognitiv, în afară de cazul în care ceea ce se învaţă este o 
atitudine sau o valoare ce-ar putea fi considerată învăţare afectivă (vezi 
Brown, 1975, p. 50). 

Contribuţia esenţială a lui Brown este aceea că el atrage atenţia asupra 
existenţei şi implicării proceselor afective în orice moment şi în orice 
situaţie de invdfare-comunicare. A ignora existenţa, prezenţa sentimentelor/ 
afectivității în învăţare-comunicare este, după psiholog, ca şi cum am 
construi o clădire fără fundaţie. 

Învățarea contribuie nu numai la creşterea cantităţii şi profunzimii 
cunoştinţelor elevului, dar şi la evoluţia (şi sensul) lumii lui afective. 

Un sistem educativ poate influenţa puternic sentimentele unui elev fie 
spre putinţă, fie spre neputinţă. Dacă situaţia educativă iniţiază şi/sau 
întăreşte sentimente de nereuşită, de eşec, de desconsiderare fata de sine, 
atunci ea poate contribui la apariţia sentimentelor de neputinţă. 

Jar sentimentele de neputinţă (pe lângă fenomenul de erodare a familiei/ 
căsătoriei, pe lângă starea de criză a legii) constituie - după Brown - 
principalele surse ale reacției primitive de violenţă. Dacă însă sistemul de 
învăţământ priveşte elevul ca pe o entitate afectivă, dacă este receptiv la 
modul în care afectivitatea acestuia influenţează experienţa lui cognitivă şi, 
în ultimă instanţă, comportamentul lui, şi dacă, încă, sistemul de invátá- 
mânt are metode şi o programă care să aibă în vedere nevoile evidente şi 
subtile afective ale elevului, atunci el poate face ceva constructiv pentru 
diminuarea violenţei şi pentru o fiinţă umană mai sensibilă la problemele 
celuilalt. 

Până acum, şcoala a fost (şi încă mai este) centrată aproape în exclusivi- 
tate pe învăţarea cognitivă. Poziţia majorităţii educatorilor, la toate nivelele, 
este aceea că funcţia primordială a şcolii este aceea ca discipolul să dobân- 
dească o competenţă intelectuală, aceea de a forma - ca finalitate — un individ 
competent intelectual. Era (şi mai este) ignorată aproape total componenta 
afectivă; erau (si mai sunt) trecute cu vederea simfdmintele elevului. 

Brown consideră că această poziţie didactică este nerealistă şi iluzorie. 
Experienţa intelectuală nu poate fi izolată de experienţa afectivä/emo- 
tionalä. În viaţă — deci si în învăţare - componenta emoţională este inse- 
parabilă de componenta intelectual-cognitivă. 


PSIHOLOGIA UMANISTA SI EDUCATIA 53 


Brown noteazä cä ,,ar trebui sä fie evident pentru oricine cä nu existä 
învăţare intelectuală fără prezenţa si interventia sentimentelor, asa după 
cum nu putem avea sentimente fără ca mintea noastră să nu fie implicată 
într-un anumit fel” (ibidem, p. 50). 

Cea mai pură, cea mai înaltă formă a gândirii abstracte este unită cu 
trăiri congruente ale celui care gândeşte, chiar în sensul cel mai simplu al 
plăcerii, plictiselii sau durerii. Întotdeauna, gândirea este însoţită de senti- 
mente, de afectivitate şi invers ; un lucru (un obiect, un proces, o idee, o 
teorie etc.) este relevant atunci când are o semnificaţie personală, când 
simţim ceva pentru el, oricare ar fi acel lucru. 

Atunci când se învaţă intelectual este prezentă şi o componentă, o dimen- 
siune emoţională inseparabilă. Prin urmare, relaţia dintre intelect şi afecti- 
vitate este indestructibilă, simbiotică. Este momentul, după G.I. Brown, să 
înţelegem şi să folosim această intimă relaţie în educaţie, în şcoală. 


2.6. William Purkey 


Ca şi ceilalţi psihologi umanişti, Purkey şi-a construit punctul de vedere ca 
reacţie la perspectiva prea tehnologizată a psihologiei educaţionale ameri- 
cane a timpului său. El a fost de la început impresionat de cercetările 
privind impactul pe care îl au aşteptările educatorilor asupra performanţelor 
elevilor lor (cercetări legate de predicția care se autoimplineste). 

În volumul său, Invitánd la succesul şcolar (1970), W. Purkey va insista 
foarte mult asupra semnificației relaţiei dintre imaginea de sine a elevului 
şi reuşita lui şcolară. El ajunge la concluzia că modul în care se comportă 
elevii în şcoală depinde în foarte mare măsură de modul în care se percep 
pe ei înşişi, iar percepția de sine a elevilor este foarte mult influenţată de 
modul în care reacţionează educatorii față de ei. În acest context, pentru 
a încuraja elevii să trăiască sentimente de încredere în sine, W. Purkey 
recomandă ca educatorii să-şi dezvolte şi să utilizeze atitudinile învățării 
invitationale. El menţionează următoarele atitudini ale unui educator animat 
de solicitudine : , 

a) Ia legătura cu fiecare elev în parte; îi învaţă numele (mic), are 

relaţii cu el de tipul unu-la-unu ; 

b) Este atent la tot ceea ce spun elevii; 

c) Se acceptă aşa cum este; 

d) Este transparent faţă de elevi; 

e) Invitá la o bună disciplină, ca semn al respectului elevilor ; 

f) Se descurcä bine cu problema respingerii (nu ia ca un afront personal 
lipsa răspunsurilor elevilor, faptul că nu au o motivaţie sau o atenţie 
puternice în raport cu ceea ce le transmite şi le cere el) ; 

8) Gândeşte pozitiv despre sine şi despre elevii săi. 


Purkey consideră că există patru factori care reflectă imaginea de sine 
a elevului şi succesul şcolar: 
a) relationarea (cu ceilalţi) ; 
b) afirmarea (trăirea sentimentului de autocontrol şi exprimarea lui) ; 
c) investirea (implicarea elevului în învăţare) ; 
d) adaptarea (reflectată în cât de rapid şi cât de bine răspunde elevul 
cerinţelor şcolare) (apud Lungu şi Iacob, 1998). 


2.7. Arthur T. Jersild 


Deoarece orice spune, face sau predă un dascăl are sau ar putea avea un 
impact psihologic, Jersild consideră că fiecare profesor/educator este, în 
felul său, şi un psiholog (vezi Jersild, 1975). Ceea ce oferă el îi ajută pe 
copii să-şi descopere resursele şi limitele. În nenumărate situaţii, el este 
figura centrală care-l poate ajuta pe elev să se realizeze şi să se accepte pe 
sine sau, dimpotrivă, care poate umili, face de ruşine, figura care poate 
provoca elevului respingere şi discreditare de sine. În acest sens, şcoala 
poate face mai mult decât până acum în a-i ajuta pe oameni să câştige o 
sănătoasă înţelegere şi acceptare de sine şi a celorlalţi. 

Toate relaţiile profesor-elev au un sens psihologic; asta nu înseamnă 
că, în virtutea muncii pe care o face, profesorul/educatorul ar trebui să ia 
locul ocupat în prezent de psihologul profesionist sau că ar trebui să 
pretindă asumarea funcţiei de psihiatru. Pentru că ştie, însă, că are (şi 
poate avea) o profundă influenţă psihologică asupra elevilor săi, profesorul/ 
educatorul va încerca să funcţioneze şi să acţioneze în avantajul rolului 
psihologic pe care, în mod intrinsec, îl joacă. 

Aşadar, conceptele şi ideile lui Gordon, Brown, Purkey şi Jersild au 
precizat, completat, prelungit şi aprofundat teoriile lui Rogers, Maslow şi 
voltare, a relaţiei profesor/educator-elev, a raportului dintre cunoaştere şi 
simtäminte în educaţie şi a rolului imaginii de sine în performanţa elevilor 
şi în relaţiile lor cu colegii. 


Capitolul 3 


Motivatia si arta motivarii 
in invatare-dezvoltare-formare 


Cum am väzut, una dintre dimensiunile fundamentale ale modelului 
incitativ-personal, intemeiat pe psihologia umanistä, este cea referitoare 
la motivaţie. Un bun educator este mai ales acela care ştie să se ser- 
vească şi să servească sistemul motivational al celui pe care îl îndrumă 
(Mucchielli, R., 1982). 


1. Conceptul de motivatie 


_Studiul motivatiei are in vedere cercetarea aspectelor care stau la baza 
actiunilor noastre: cum ajungem sä actionäm, de ce ne comportäm mai 
degrabä intr-un fel decat in altul si ce gen de factori ne influenteazä 
activitätile., N ici un act, nici un comportament sau atitudine nu apare si nu 
se manifestă în sine, fără o anumită incitare, fără o anumită directionare si 
susţinere energetică (vezi Golu, vol. II, 2000). 
Prin urmare, motivaţia este o dimensiune fundamentală a personalităţii, 
o variabilă internă cu.rol de suport în declanşarea şi susţinerea diferitelor 
procese şi capacităţi psihice, a reacţiilor exterioare ale individului. Ea 
constă dintr-un ansamblu de factori dinamici care determină comporta- 
mentul, implicând modificări fizico-chimice, fiziologice, motrice, mentale 
şi afectiv-volitive ale organismului. Motivația pune în mişcare şi direc- 
tioneazä individul. Ea transformă fiinţa umană dintr-un simplu receptacul 
al influențelor externe în subiect activ şi selectiv, cu un determinism intern 
propriu în alegerea şi declanşarea acţiunilor şi a comportamentelor (ibidem). 
Astfel, în accepțiunea sa cea mai largă, conceptul de motivaţie reuneşte an- 
samblul factorilor dinamici care determină conduita unui individ (Sillamy, 
1996, apud Golu, 2000). 

Într-un sens mai riguros, motivatia se referä la ,ansamblul de stimuli 
sau de mobiluri - trebuinte, motive, tendinţe, atracţii, interese, convingeri, 
näzuinte, intentii, vise, aspiratii, scopuri, idealuri, proiecte ~ care sustin 
din interior realizarea anumitor acţiuni, fapte, atitudini” (Neveanu ef al., 
1987, p. 139). i 

Reiese ca notă definitorie a motivatiei caracterul ei intern, ceea ce 
înseamnă că factorul extern in sine, care declanşează (sau stopează) un 
proces, o acțiune oarecare, nu poate fi considerat un motiv al fenomenului 
declanşat fără raportarea sa la o necesitate, o intenție sau o aspirație a 
subiectului. Pentru ca un factor extern să aibă efect declansator, el trebuie 
să aibă o semnificație în raport cu factorul intern. Altfel spus, orice stimul 
extern produce un efect numai prin filtrarea si interpretarea lui în planul 
intern al personalității. La rândul lor, orice trebuintä si motiv interne 
determină actul comportamental specific prin raportarea la particularitätile 
situației externe : satisfacerea unei stări de motivație nu se poate face prin 
orice obiect, ci numai printr-unul specific, care are anumite insusiri si 
valențe (vezi Golu, vol. II, 2000). 

Prin caracterul ei propulsor si tensional, motivaţia - în situaţii fireşti - 
räscoleste si reaşează, sedimentează şi amplifică viata psihică a individului. 


2. Abordări privind formele 
si nivelurile motivatiei 


În cercetarea psihologică au existat şi există mai multe încercări de a 
grupa principalele trebuinte, motive, interese, aspirații ale fiinţei umane 
în câteva direcţii (sau categorii) fundamentale. Între acestea am reţinut ca 
fiind relevante şi des invocate în literatura de specialitate : clasificarea 
lui H. Murray, viziunea psihanalitică, teoria impulsului homeostatic şi 
abordarea umanistă. 


2.1. Clasificarea lui H. Murray 


Modelul lui Murray se numără printre primele încercări realizate în psiho- 
logia motivatiei. În elaborarea clasificării sale (1930), el a plecat de la 
premisa că, pentru a înţelege motivaţia comportamentului uman, trebuie să 
se ţină seama de un număr suficient de mare de variabile definite empiric, 
în aşa fel încât să poată fi apropiate de modelele cercetării ştiinţifice (vezi 
Golu, vol. II, 2000). 

Murray a identificat următoarele trebuinte fundamentale : 


a) 


b) 


c) 


d) 


e) 


8) 


i) 


j 


k) 


D 


trebuinja de supunere : se referă la trebuinta de suportare pasivă a 
acţiunii forţelor externe, de acceptare a blamării, injuriilor, criticii 
şi de căutare şi complacere în durere, pedeapsă, boală şi necaz; 
trebuinja de realizare : se referă la trebuinta de a învinge obstacole 
şi de a obţine performanţe superioare, la dorinţa individului de a se 
întrece pe sine însuşi şi de a manipula şi organiza obiecte fizice, 
fiinţe umane sau idei; 

trebuinja de afiliere : este trebuinta individului de apropiere şi de 
cooperare cu ceilalţi oameni, aspiraţia de a fi pe placul altora, de a 
câştiga afecțiunea celor din jur ; 

trebuinja de agresiune : este trebuinta de răzbunare pentru o insultă, 
de a răspunde prin forţă la forţă ; 

trebuinta de autonomie : este trebuinta individului de a fi liber, 
înclinația spre nonconformism, spre a nu se supune tratamentelor 
autoritar-dictatoriale ; 

trebuinta de contracarare : este trebuinta umană de a înlătura o 
umilire prin stoparea acţiunii, de a şterge o dezonoare prin acţiune ; 
trebuinfa de apărare : este acea trebuintá a individului de ascundere 
sau justificare a greşelilor, a eşecurilor sau a umilintelor ; 
trebuinfa de deferenţă : se referă la trebuinta individului de a admira 
şi de a susţine un superior, de a pretui, elogia şi onora, de a ceda 
influenţei unui superior ; 

trebuinfa de dominare : are in vedere trebuinta umană de a influenţa 
şi dirija conduita altora prin sugestie, seducere, persuasiune sau 
comandă ; 

trebuinfa de exhibifie : este trebuinta de a face impresie, de a excita, 
de a încânta, de a fascina, de a şoca, de a intriga sau de a amuza 
pe alţii ; 

trebuinta de a înlătura răul: este vorba de trebuinta de a înlătura 
durerea, injuria, boala, de a scăpa de o situaţie periculoasă ; 
trebuinta de a evita situaţiile neplăcute : respectiv, trebuinta de 
îngustare/limitare a acţiunii datorită fricii de eşec; 


m) trebuinta de existenţă socială : este vorba de trebuinta omului de a 


n) 


acorda simpatie şi de a satisface nevoile altuia aflat în necaz ; 
trebuinţa de ordine : se referă la trebuinta de organizare, de cură- 
tenie, de rânduială ; 

o) trebuinfa ludică: acea trebuintä a omului de a căuta relaxare prin 
joc, prin glume, prin veselie şi/sau distracţie ; 

p) trebuinfa de rejectie: este trebuinta de descotorosire de un obiect, 
un animal sau o persoană antipatică ; 

r) trebuinfa de senzualitate : este trebuinta de a căuta plăceri senzuale ; 

S) trebuinfa de sex : este trebuinta de a cultiva relaţii erotice, de a avea 
contact sexual ; 

ş) trebuinta de a fi ajutat : este trebuinta de a avea nevoile satisfăcute de 
către altul, de a fi mângâiat, protejat, simpatizat, iubit, consolat etc. ; 

t) trebuinta de înţelegere: este trebuinta referitoare la interesul de a 
cunoaşte, de a întreba, de a specula, de a analiza etc.! 


2.2. Psihanaliza 


În consens cu teoria lui Freud asupra motivatiei, comportamentul este 
declanşat de inconştient şi de forte instinctive. Energiile instinctuale - şi 
mai ales pulsiunile sexuale şi cele agresive - se acumulează în timp, 
producând o tensiune neplăcută, în condiţiile în care nu apare un mijloc de 
a le elibera - ceea ce se poate întâmpla într-una din următoarele modalităţi : 

a) prin exprimare, fermă şi necontrolată a energiei ; 

b) prin mecanisme de apărare, dacă exprimarea ei directă nu este 

posibilă? ; 

c) printr-o explozie bruscă de energie reprimată. 

În abordarea psihanalitică, freudiană, comportamentul este legat, în 
primul rând, dar nu în totalitate, de reducerea tensiunii. Alte influenţe 
exercitate asupra comportamentului pot fi: 

- nevoia de a face faţă vinei şi cerinţelor imediate ale mediului ; 

- istoria dezvoltării personale; în special, experienţele psihosexuale 

din copilărie. 


1. În cartea sa, Cum să trăieşti 365 de zile din an (Prentice-Hall Inc., Englewood 
Cliffs, New York), J. Schindler, restrângând masiv numărul trebuintelor umane, 
consideră că există cinci nevoi fundamentale ale oricărei ființe umane : a. nevoia 
de dragoste ; b. nevoia de siguranţă ; c. nevoia de exprimare creatoare ; d. nevoia 
de noi experienţe ; e. nevoia respectului de sine (apud Maltz, 1999). 

2. În lucrarea Psihologia generală (1996), pp. 216-217, A. Cosmovici prezintă, 
pe scurt, reacţiile de apărare ale eului: refularea, compensarea prin fantezie, 
identificarea, proiecția, rationalizarea, atitudinea reactionalä. 


MOTIVATIA SI ARTA MOTIVĂRII ÎN INVATARE-DEZVOLTARE-FORMARE 59 


Din aceasta (foarte) sumarä prezentare, se poate observa faptul ca 
accentul pe care îl pune S. Freud pe inconştient - ca determinant esenţial 
al comportamentului - nu mai lasă loc manifestării liberului arbitru sau 
alegerii individuale, în cunoştinţă de cauză, a acţiunii. Totodată, se poate 
observa faptul că abordarea psihanalitică accentuează într-o asemenea 
măsură rolul conflictului cu forţele inconştiente, încât viaţa apare ca o per- 
manentă luptă, ca o permanentă stare de pândă, de asteptare-apärare-reactie 
şi nu ca o forţă care duce spre o creştere pozitivă. Astfel, abordarea psihana- 
litică promite puţin pentru o viaţă văzută ca o experienţă constructivă, în 
care traumele timpurii (atunci când, din nefericire, ele vor fi existat) pot fi 
compensate şi altfel decât prin psihanaliză. 


2.3. Teoria impulsului homeostatic 


Această teorie consideră că impulsul poate facilita explicarea comportamen- 
tului uman. Comportamentul uman este determinat, în primul rând, de 
nevoia de satisfacere a trebuintelor fiziologice. Homeostazia este procesul 
prin care un organism îşi menţine starea fizică în cadrul unor limite optime. 
În cea mai mare parte, acest proces se bazează pe autoreglare. În aceste 
condiţii, organismul este impulsionat să se comporte în aşa fel încât 
homeostazia să fie restabilită. 

În opinia behavioristului Clark Leonard Hull, toate impulsurile provin 
din nevoi fiziologice, cum ar fi: nevoia de mâncare, de apă, de temperatură 
adecvată, de odihnă, de activitate, nevoia de a elimina produsele reziduale 
şi nevoia de a evita deteriorarea ţesuturilor. Organismul va răspunde în aşa 
fel încât să reducă aceste impulsuri. Reducerea impulsurilor este similară 
unei întăriri, iar comportamentul asociat întăririi are o probabilitate mai 
mare de a fi repetat în viitor, devenind, în cele din urmă, obisnuintä. 
Reducerea impulsului este o întărire primară, iar obiectele şi evenimentele 
asociate acesteia sunt îrităriri secundare. În acest fel sunt învăţate nevoile 
specifice. De exemplu, dacă o anumită mâncare este asociată (de către 
copil sau de către individ încă din copilărie) cu reducerea senzatiei de 
foame, atunci, în clipa în care individul va fi înfometat, va fi tentat, mai 
degrabă, să caute acea mâncare şi nu una nefamiliară. Astfel, se formează 
o obisnuintá ; diferite obisnuinte pot avea intensitäti diferite. 

Hull consideră că impulsurile şi obisnuintele pot fi multiplicate pentru 
a indica probabilitatea cu care un organism ar putea răspunde: tendința 
de a răspunde = obişnuinţă x impuls. Dacă obişnuinţa sau impulsul sunt 

zero, atunci nu va apărea nici un comportament. Pe scurt, pentru C.L. Hull 
impulsul este forţa motivantă. 

După cum putem remarca, teoria impulsului homeostatic este o teorie 
reductionistä. Simplificând foarte mult, ea nu poate explica multe alte 
aspecte (mai complexe) ale comportamentului uman. Teoria lui Hull nu 
lasă loc diferenţelor individuale, preferând să considere că toţi oamenii sunt 
guvernati, in ultimă instanţă, de aceleaşi legi. Psihologii umanişti, precum 
Maslow, nu sunt de acord cu accentul pus pe nevoile biologice. Ei susţin că 
oamenii deţin un set unic de nevoi de autoîmplinire, care nu poate fi înţeles 
prin cercetări ce folosesc animale (şi care extrapolează rezultatele testelor 
făcute pe ele). Oamenii au trebuinte non-homeostatice care nu pot fi expli- 
cate în termeni de reducere a impulsului (Malim et al., 1999). 


2.4. Abordarea umanistă a motivatiei 


Psihologia umanistă acceptă şi susţine existenţa motivatiei deficitare (sau 
„de deficiență”). Ea provine din trebuintele primare, precum foamea si 
setea, dar şi din câteva nevoi psihologice, precum nevoia de securitate. 
Aceste trebuinte creează, într-adevăr, o tensiune care trebuie redusă. 

Există, in plus, şi alte trebuinte. 

a) Punctul de vedere al lui C. Rogers despre motivaţie provine din 
terapia centrată pe client. După el, toți oamenii au o tendinţă de 
autorealizare, care îi poate ajuta să devină ceea ce se numeşte „o per- 
soană deplin funcţională”. Sarcina terapiei este de a veni în ajutorul 
clientului în ceea ce priveşte creşterea (dezvoltarea) de sine şi aceasta 
se bazează pe credinţa că oamenii au nevoie să fie ei înşişi şi să 
dobândească o imagine de sine pozitivă. Clientul şi terapeutul (pe 

- care, cum am văzut în capitolul anterior, Rogers îl numeşte faci- 
litator) intră într-un raport de parteneriat, iar scopul lui este o (cât) 
mai mare înţelegere interioară. Prin urmare, pentru Rogers, forța 
motivafionalá majoră este această tendință spre (auto)realizare a 
fiecărei persoane. 

b) Pentru A. Maslow, nu există numai motivaţia de deficiență ; există, 

- în plus, şi dorința de creştere personală, rezultată din satisfacerea 
,meta-trebuintelor". O asemenea creştere nu este esenţială, vitală 
pentru supravieţuire şi va avea loc (doar) în anumite condiţii (adec- 
vate). Meta-trebuintele includ trebuintele cognitive, trebuintele este- 
tice si trebuintele de autorealizare. Aceste trebuinte sunt ierarhizate. 

După satisfacerea trebuintelor primare, aflate la baza ierarhiei, putem 
să ne ridicăm către satisfacerea meta-trebuintelor (adică le resimtim 
şi căutăm să [ni] le satisfacem)”. 


Rogers şi Maslow (apud Malim et al., 1999) au avut o contribuţie 
hotărâtoare în sfera motivatiei umane. 


a) 


b) 


c) 


d) 


e) 


Spre deosebire de abordarea psihanaliticä sau cea behavioristä, 
accentul este pus de aceastä datä mai putin asupra motivatiilor 
„inferioare”, precum foamea, setea, agresiunea şi sexul. Motivația 
umană este considerată mult mai bogată şi mai complexă. Oameni 
diferiţi obţin autorealizarea şi autoîmplinirea în moduri diferite şi cu 
grade diferite de acces. 

Spre deosebire de modelele care pun accentul pe reducerea tensiunii, 
psihologia umanistă arată că tensiunea.poate să apară şi atunci când 
o persoană caută experienţe noi. S-ar părea că experienţele elevate, 
creaţia, curiozitatea profundă, cunoaşterea sistematică produc ten- 
siuni plăcute (de creştere), motivante, capabile să producă satisfacţii 
şi voluptäti unice, extraordinare. 

Se accentuează importanţa pe care o au mediul social, relaţiile cu 
ceilalţi oameni, acestea intervenind în sens favorabil sau nefavorabil 
în satisfacerea şi rafinarea trebuintelor personale. Abordarea uma- 
nistă are o evidentă tentă interactionistä, care ia în considerare atât 
mediul, cât şi individul. 

Se consideră că motivaţia are atât efecte de scurtă durată, cât şi 
efecte de lungă durată asupra comportamentului. Nu suntem moti- 
vati numai de satisfacerea trebuintelor imediate, ci şi de scopul de 
lungă durată al autorealizării şi al deplinei funcţionalităţi. 
Această abordare psihologică este una holistă. Maslow, de exemplu, 
este unul dintre puţinii teoreticieni care au inclus în aceeaşi teorie a 
motivatiei trebuinte de natură fiziologică, psihologică şi socială. 


3. Maslow a descoperit că doar 1% dintre oamenii sănătoşi ating nivelul superior 
al ierarhiei. 

3. Teoria gratificärii trebuintelor a lui A.H. Maslow. 
Consecinte asupra educatiei 


O contributie remarcabilä la dezvoltarea si aprofundarea cercetärii 
universului motivational uman rezidă în elaborarea teoriei gratificärii 
trebuintelor de către psihologul american Abraham H. Maslow (1954), 
teorie cunoscută în comunitatea ştiinţifică şi sub numele de piramida 
trebuinfelor. El preciza cá gratificarea trebuintelor este „singurul şi cel mai 
important principiu ce stă la baza întregii dezvoltări, pentru că ceea ce este 
caracteristic tuturor motivelor umane este tendinţa de apariţie a unei 
trebuinte superioare, o dată ce trebuintele inferioare au fost satisfăcute” 
(Maslow, 1968, p. 55). 

Interesat de motivațiile umane, A. Maslow a identificat principalele 
necesităţi omeneşti. El a constatat faptul că aceste necesităţi nu se exprimă 
la întâmplare, ci într-o ordine precizată/definită. Fiinţa umană se comportă, 
astfel, respectând o ierarhie a necesităţilor sale. Acestea pornesc de la nece- 
sitatile inferioare la cele superioare, sau, altfel spus, se eşalonează de la 
cele curente, materiale, imediate la cele abstracte, spirituale, de durată. 

-În Motivation and Personality (1954), Maslow elaborează şi prezintă 
celebra sa „piramidă a trebuintelor”, in care trebuintele (sau motivele) 
inferioare se găsesc la bază (în partea de jos a piramidei), iar cele superioare 
la vârf (în jumătatea de sus a piramidei). 


D f, Trebuinte estetice 
2§ 

Dacă în structura sa iniţială „piramida” cuprindea doar cinci nivele 
(cinci tipuri de trebuinte), spre sfârşitul activităţii sale Maslow va mai adăuga 
încă două nivele (tipuri de trebuinte): cognitive (dorinţa de a cunoaşte şi 
de a înţelege) şi estetice (apud Cosmovici, Iacob, 1998). 


Maslow consideră că există două tipuri principale de motivații : 

A. Motivația de deficiență (sau datorată lipsei): cuprinde trebuintele 
„care apar ca urmare a lipsei ; 

B. Motivația de creştere (sau de dezvoltare). 


A. Din prima categorie de trebuinte fac parte: 


a) Trebuintele fiziologice : sunt trebuintele fundamentale (proprii si 
animalelor). Aici intra: trebuinta de hranä, de sete, de igienä, de 
adäpost, de odihnä, de pästrare a sänätätii, de sex etc. 

b) Trebuinfele de securitate/de siguranţă : sunt trebuintele care se cer a 
fi satisfăcute dacă necesităţile fiziologice primare au fost satisfăcute. 
Acest tip de trebuinte cuprinde : trebuinfa de siguranţă existenţială, 
de securitate emoţională, profesională, socială, relationalä etc. Fiinţa 
umană caută/se străduieşte să-şi sporească şansele de supravieţuire 
pe termen lung, stocând hrană, economisind (bani), asigurându-se/ 
protejându-se (contra bolilor), pregătindu-şi pensionarea. 

c) Trebuinfele sociale: Acest tip de trebuinte se referă la trebuintele 
de apartenentá si adeziune, de identificare afectivá cu un grup sau cu 
o categorie socialá, de a fi membru al unei familii si de a avea o farni- 
lie, de a fi in consonantä cognitivá si afectivä cu membrii grupului ; 
regásim aici nevoia profundá de dragoste, de relatii afective. 

d) Trebuinfele Eului : Dupá cum considerá Maslow, cu totii avem nevoie 
de a ne stima pe noi înşine si de a fi stimati de alţii. Trebuintele 
Eului cuprind: trebuintele de autoconservare, de autopretuire, de 
respect de sine, de prestigiu si statut, de identitate. 


B. Din a doua categorie principalá de trebuinte fac parte: 


a) Trebuinta de realizare/autorealizare : Aceasta vizează nevoia de a ne 
atinge propriul potential creativ, de a obtine performante inalte, in 
activitatea cea mai puternic motivatá, de a contribui in mod propriu 
si original la atingerea unor obiective sociale si profesionale. 
Totodatá, ea traduce tot ceea ce impinge o persoaná sá se dezvolte, 
sá transforme ín realitate imaginea (mai mult sau mai putin) idealä 
pe care o are despre ea însăşi. 

b) Trebuinţele cognitive : Ele se referă la nevoia de a şti, de a înţelege, 
de a învăţa, de a explora, de a descoperi. 

c) Trebuintele estetice : Sunt trebuintele care se exprimă în nevoia de 
ordine, de simetrie şi armonie, de contact cu şi de contemplare a 
produselor de artă etc. 


Teoria fundamentală a lui Maslow este aceea că, fiind cele mai presante, 
trebuintele de la baza ierarhiei trebuie satisfăcute înaintea celor de la 
nivelul de vârf al ierarhiei. În acest context, înseamnă că numai după 
satisfacerea nevoilor primare, aflate la baza piramidei, putem să ne ridicăm 
către satisfacerea meta-trebuintelor (pe care abia atunci le resimtim)*. 

Autorul „piramidei trebuintelor” diferenţiază clar între cele două cate- 
gorii principale de motivații (de trebuinte). Principalele diferente constau in: 

a) Indivizii sunt dominați de trebuintele de deficiență ; dar vor căuta să 
şi le satisfacă (şi) pe cele de dezvoltare ; 

b) Satisfacerea motivatiei de deficiență conduce la reducerea tensiunii 
neplăcute şi la instaurarea echilibrului în organism; satisfacerea 
motivatiei de creştere conduce la menţinerea şi dezvoltarea unei 
tensiuni plăcute în organism ; 

c) Satisfacerea trebuintelor de deficiență este dependentă de cei din jur, 
în timp ce satisfacerea trebuintelor de creştere depinde de autonomia 
individuală ; 

d) Trebuintele de deficiență stau sub semnul urgenfei, pe când cele de 
dezvoltare stau sub semnul importanţei, al însemnătăţii, al valorii. 


In consens cu teoria sa, A. Maslow arată că în fiecare persoană există 
două tipuri fundamentale de forte care o animă (o motivează). 


4. Desigur, aceasta este tendinţa generală pe care a surprins-o şi a sustinut-o 
psihologul umanist american. Realitatea arată că există situaţii (şi nu doar cu 
statut de excepţie) care contrazic însă această succesiune de la inferior la 
superior a gratificării trebuintelor. Întâlnim cazuri când, chiar pe fondul preca- 
ritätii satisfacerii trebuintelor inferioare, fiziologice şi sociale, indivizii au 
reuşit să atingă satisfacerea/tensiunea trebuintelor superioare, de creştere/ 
dezvoltare (cum este cazul unor mari spirite creatoare ale umanităţii). După 
cum, invers, întâlnim şi cazuri când, chiar dacă trebuintele inferioare, fizio- 
logice şi sociale au fost (pe) deplin satisfăcute, indivizii nu au reuşit să 
aibă acces (şi nici nu şi-au mai dorit-o poate) la trebuintele superioare, de 
creştere (pe care le consideră inutile, pierdere de vreme, un moft, un stupid 
disconfort). 

Un set de forte este dirijat/crientat spre menținerea siguranţei personale 
a individului şi este activat de tendinţa de a evita eşecul, schimbarea, in timp 
ce un alt set de forte, opus. împinge individul să caute noi posibilitäfi/ 
oportunităţi pentru a-şi folosi la maximum abilităţile personale, pentru 
a obţine noi succese. 

De aceea, ştiind faptul că orice situaţie, orice experienţă de viaţă are 
pentru fiecare persoană în parte şi dezavantajele, dar şi avantajele sale, 
oamenii sunt întotdeauna nevoiţi să ia decizii cu privire la ceea ce îi atrage 
sau le pune în pericol siguranţa personală. 

Ţinând seama de aceste premise, se poate spune că indivizii care se află 
în stadiul satisfacerii trebuinfelor de deficiență vor fi dominați de forțele 
orientate spre menţinerea siguranţei personale, în timp ce alții, aflați in 
stadiul satisfacerii trebuintelor de creştere, vor fi animați de forțele de 
maximizare a abilităţilor personale în obţinerea de succese şi de reuşite 
noi. Astfel, în situaţii de viaţă concrete (cu valenţe în acelaşi timp favorabile 
şi nefavorabile), cele două categorii de oameni vor lua decizii diferite : unii 
întemeindu-le pe accentuarea eşecului, a pericolelor şi a dezavantajelor, 
alţii bazându-se pe accentuarea succesului, atractiilor şi a avantajelor (vezi 
Lungu, Iacob, 1998). 


Exagerează pericolele, Exagereazá atracțiile, | 
dezavan 


| tajele avantajele 
| SIGURANȚA PERSOANA DEZVOLTARE 


| Minimalizeazä Minimalizează 
atracțiile, avantajele i pericolele, dezavantajele 


Principalele consecinţe care decurg din această teorie pentru învățarea- 
-formarea-dezvoltarea elevilor sunt : 

a) Întrucât satisfacerea trebuintelor de deficiență depinde de cei din 
jur, iar institutorii/profesorii sunt — incontestabil - responsabili de 
ceea ce se petrece în clasa lor, reiese în mod evident rolul major, 
esenţial al acestora în gratificarea trebuintelor elevilor. Cu cât aceştia 
vor fi mai eficienţi în a(-şi) asista elevii să-şi satisfacă trebuintele de 
deficiență, cu atât mai mult aceştia au premise favorabile să simtă 
nevoia satisfacerii trebuintelor de dezvoltare. 

b) 


c) 


d) 

Astfel, copiii/elevii se pot simti inconfortabil din cauza foamei, a 
bolii, a proastei conditii fizice sau a insecuritátii familiare. De aceea, 
chiar dacă nu-şi doresc acest lucru, ei pot să nu fie interesaţi de ceea 
ce se întâmplă în clasă. În faţa unor astfel de situaţii (de dezinteres 
parţial sau total), educatorii vor căuta să afle adevăratele lor cauze, 
respectiv dacă ele ţin de frivolitate, de conjunctură sau de o situaţie 
mai gravă. 

Apoi, elevii vor da un randament mult mai mare într-un mediu rela- 
xat şi sigur, decât într-unul tensionat, de ameninţare sau de umilire. 
Frica, angoasa, resentimentul - sentimentele negative în general - 
ucid interesele cognitive, dorinţa de colaborare şi de autorealizare. 
Educatorul nu poate oferi şi insista (doar) pe transmiterea incertitu- 
dinilor, chiar dacă acestea sunt foarte eficiente din punct de vedere 
didactic, incitante din punct de vedere cognitiv si motivational. 
Aceasta nu înseamnă cá şcoala este sau trebuie să se transforme 
într-un ,,cimitir” al certitudinilor, într-un spaţiu cognitiv şi valoric 
prăfuit, învechit, părăsit. 

Pornind de la teoria sa, Maslow arată că elevii, copiii în general, 
au nevoie să se simtă în siguranță. Această nevoie se reflectă in 
preferința lor pentru un anumit grad de ordine şi repetabilitate, de 
constanfá. Este vorba despre existența unui temei sigur, fie el 
comportamental, cognitiv sau valoric. 

O mare parte a lumii copilului se schimbă zilnic. El constată, astfel, 
că are nevoie de o anumită rutină, de o anumită repetabilitate pentru 
a ajunge la un anumit grad de stabilitate şi de anticipare a viitorului 
relaţiei sale cu educatorul; iar atunci orice schimbare se poate 
produce mai uşor. Treptat, elevul poate fi pregătit pentru schimbare, 
pentru înţelegerea semnificației ei şi apoi - eventual - pentru asimi- 
larea acesteia. Creşterea este întemeiată şi ordonată. 

Dacă ieşirile din rutină, cum ar fi excursiile, cursurile în aer liber, 
jocul de roluri, debate-urile sunt de dorit, este important, totuşi, să 
li se explice dinainte copiilor/elevilor aceste schimbări. Educatorul 
poate aduce - şi este foarte important să aducă — variaţie şi surprize 
în timpul programului de instruire-dezvoltare şi să aibă astfel o acti- 
vitate interesantă şi atrăgătoare ; toate, însă, pe fondul unor elemente 
(de pregătire, de program, metodice, atitudinal-comportamentale etc.) 
relativ constante. 

Din păcate, nevoia de siguranţă a elevului (fie el şcolar mic, puber 
sau adolescent) este deseori neglijată, uitându-se faptul că, într-o 

lume necunoscută şi tumultoasă (in care intră treptat), el are nevoie - 
în mod fundamental - de o „busolă” sufletească. 

e) O altă nevoie a copilului este aceea de a fi prețuit. Ea este satisfăcută 
prin acumularea de către copil a experienţei şi a competenţei în 
diferitele sarcini şi prin laudele primite pe merit de la ceilalţi. Copiii 
iubiți şi admirafi pentru performanţele lor pot fi mult mai interesaţi 
să înveţe decât cei ignorafi, respinşi sau certafi sistematic. 

Chiar dacă, în mod practic, în raport cu elevii săi, unele lucruri pot 
fi greu de realizat de către educator (în primul rând, de a le asigura 
ceea ce părinţii nu le pot asigura: hrană, o locuinţă, sentimentul 
apartenenţei, siguranţa familială, echilibrul emoţional etc.), el poate, 
totuşi, gratifica anumite trebuinte, cum ar fi trebuinfa de dragoste, 
de stimă de sine, acestea depinzând în mare măsură de realizările 
obţinute în clasă, de expectantele educatorului, de imaginea de sine 
pe care şi-o dezvoltă prin interactia cu educatorul. 

De aceea, educatorul îl poate ajuta pe elev să capete încredere în 
sine, să-şi dorească să aibă succese şi reuşite noi. . 

f) O menire esentialä a educatorului este aceea de a facilita la elevi 

manifestarea motivatiei de dezvoltare prin accentuarea atractiilor, 
avantajelor, prin implicarea lor in sarcini atrăgătoare şi prin evitarea, 
pe cât posibil, a situaţiilor incomode, jenante sau de eşec. 
Prin urmare, este necesar ca educatorii să observe şi să caute să 
satisfacă, pe cât posibil, trebuintele de deficiență ale elevilor lor, 
astfel încât aceştia să ajungă la trebuinta de a-şi valorifica propriul 
potential, la trebuintele cognitive şi estetice, prin care ei pot atinge 
randamentul maxim al dezvoltării personale. Pentru a putea învăţa 
bine, temeinic, profund, elevii au nevoie, mai întâi, să se simtă con- 
fortabil din punct de vedere fizic - în siguranţă, relaxaţi - să se simtă 
îndrăgiţi, încurajați şi să aibă relaţii cát mai bune cu colegii. 


4. Motivația în raportul educator - elev” 
Pare să fi devenit o axiomă a pedagogiei tradiţionale (sau a gândirii peda- 


gogice tradiţionale) cerința ca educatorul, pentru a-şi asigura succesul 
actului formativ, să-şi cunoască sistematic (şi cât mai profund) elevul. 


5. O primă variantă a acestui text a apărut în Tribuna învățământului, nr. 240/1999. 


68 


IN CAUTAREA EDUCATIEI AUTENTICE 


Dacă ţinem seama, însă, de faptul că, în orice relaţie umană (in relaţia 
interpersonală€) intră cel putin două persoane, şi de faptul că raportul 
educativ este o relaţie umană în care intră, pe de o parte, un educator 
(institutor, profesor, părinte, maestru etc.), şi pe de altă parte, un elev 
(copil, discipol, învățăcel etc.), atunci ne dăm seama cá acest postulat nu 
surprinde decât, să spunem, „un sfert” de adevăr. 

Prin urmare, pentru a surprinde mai profund realitatea, este necesar şi 
util să (ne) recunoaştem faptul că, pe lângă o cunoaştere sistematică a 
elevului de către educator, raportul educativ mai implică şi alte aspecte 
(bineînţeles, la fel de importante şi de delicate) : 


a) 


b) 


c) 


În primul rând, cunoaşterea educatorului de către elev. 

Ştim cu toţii, desigur, că avem mai multă încredere şi deschidere faţă 
de oamenii pe care-i cunoaştem, decât faţă de oamenii pe care nu-i 
cunoaştem. De aceea, probabilitatea de a cunoaşte cu adevărat un 
copil, un elev, este cu atât mai mare cu cât el îşi va cunoaşte mai 
bine educatorul. El se va apropia (şi ataşa!) cu atât mai mult de 
educator, va fi mai firesc şi mai spontan, cu cât îl va cunoaşte mai 
bine şi cu cât se va simţi (din acest punct de vedere) mai în siguranţă. 


În al doilea rând, actul real de autocunoaştere al educatorului. 
Având conştiinţă de sine (luând act de el însuşi) şi încercând să se 
dezvăluie pe sine, autoreflectând, educatorul are o posibilitate mai 


„mare (empatică, psihologică, analitică) de a-l cunoaşte pe celălalt, de 


a fi mai atent şi mai nuantat în raport cu reacţiile, comportamentele 
şi frământările elevului. 

Cunoscându-şi (sau încercând să-şi cunoască din ce în ce mai bine) 
Stările sufleteşti, educatorul îşi poate reprezenta mai bine atât stările 
sufleteşti prin care trece copilul, cât şi consecinţele psihologice 
(negative sau pozitive) pe care le pot avea atitudinile (şi afirmaţiile) 
sale asupra stării interioare a copilului. 


În al treilea rând, actul de autocunoaştere al elevului însuşi. 

Putem cunoaşte foarte greu un individ care nu ştie (şi/sau nu vrea 
să ştie) nimic despre sine, care-şi este sieşi indiferent, din punct 
de vedere psihologic. Oricât de mult ar încerca educatorul să dez- 
văluie lumea interioară a elevului său, dacă elevul însuşi nu are 


6. Pentru precizări şi delimitări în acest sens, vezi S. Duck, Relaţiile interperso- 
nale. A gândi, a simţi, a interactiona, Editura Polirom, Iasi, 2000. 

le mărturisească, atunci tentativa educatorului va fi dacă nu hazar- 
dată, oricum foarte dificilă şi cu rezultate slab semnificative. 


Pe scurt, actul educativ presupune şi impune cunoaştere reciprocă şi 
cunoaştere de sine, atât de o parte, cât şi de cealaltă a relaţiei. 

Un moment esenţial al cunoaşterii celuilalt şi al cunoaşterii de sine îl 
constituie cunoaşterea şi înţelegerea cât mai reală a universului moti- 
vational. În particular, pentru relaţia educativă sunt importante cunoaşterea 
şi înţelegerea de către educator atât a trebuintelor elevului său, cât şi a 
propriului context/orizont motivational. 

In felul acesta, educatorul tinde nu numai cätre o cat mai adecvata 
cunoaştere a motivatiilor elevului, a nivelului şi specificului sáu moti- 
vational, ci şi către o cunoastere/intelegere a gradului de compatibilitate 
între câmpul motivational propriu şi cel al elevului. 

Rezultă, aşadar, că într-o relație educativă nu este importantă doar 
presiunea formativă venită dinspre educator spre elev, ci şi gradul de 
compatibilitate dintre trebuinfele educatorului şi cele ale elevului. 

Dacă acceptăm, în principal, faptul că teoria lui Maslow este valabilă 
pentru majoritatea statistică a oamenilor, atunci putem determina, în cazul 
relaţiei educative, două situaţii posibile : 

I. Prima situaţie: un grad redus de compatibilitate (sau chiar de 
incompatibilitate) între motivaţia educatorului şi cea a elevului. 
II. A doua situaţie: un grad ridicat de compatibilitate între motivațiile 

celor doi parteneri ai relaţiei educative. 


I. În prima situaţie pot exista două ipostaze : 
A. Elevul manifestă, predominant, o motivaţie de creştere/dezvoltare, 
iar educatorul una, predominant, de deficiență. 
B. Elevul manifestă, predominant, o motivaţie de deficiență, iar educa- 
torul una, predominant, de creştere/dezvoltare. 


IL. În cea de-a doua situaţie pot exista, de asemenea, două ipostaze : 
A. Elevul şi educatorul manifestă, preponderent, o motivaţie de defi- 
cientä. 
B. Elevul si educatorul manifestä, preponderent, o motivatie de cres- 
tere/dezvoltare. 


În continuare, vom analiza, pe cât ne stă în putinţă, fiecare dintre cele 
patru ipostaze. 

I. Prima situaţie: grad redus de compatibilitate motivajionalá (sau 
chiar de incompatibilitate motivaţională). 

Înainte de toate, vom spune că, în general, un grad redus de compatibili- 
tate motivationald (sau chiar de incompatibilitate motivationald)' generează 
şi susţine o relaţie educativă superficială, formală, efemeră, slabă. 


A. În prima ipostază, dacă mentalitatea şi comportamentul educatorului 
(fie că acesta o stie sau nu, că şi-o recunoaşte sau nu) se susţin pe o 
motivaţie de deficiență, iar căutările şi comportamentul elevului pe una de 
creştere/dezvoltare, atunci va fi greu de acceptat faptul că va avea loc un act 
educativ autentic, de substanţă. 

Din cele constatate - mai mult sau mai putin sistematic - se pare că viata 
tinde, în general, spre întărirea motivatiei de deficiență şi, totodată, spre 
descurajarea celei de dezvoltare. Experienţa socială, psihologică şi profe- 
sională acumulată de o persoană - şi, în particular, de un educator - pare 
să îndemne spre exagerarea pericolelor şi a neajunsurilor; prin urmare, 
pare să îndemne spre prudenţă, sigurantä/securitate personală, identificate 
cu raționalitatea (cu firescul, cu normalitatea). Ea nu provoacă, nu întreţine 
şi nu îndeamnă - de la sine - spre o motivaţie de creştere si, prin urmare, 
spre identificarea avantajelor, spre stimularea curajului, originalității şi 
autoactualizării. 

Într-o astfel de posibilă dar nedorită ipostază, educatorul îşi asumă 
o atitudine, un comportament şi o strategie didactică de menţinere a acelui 
statu-quo existenţial, cognitiv şi valoric în care s-a format iniţial şi în 
care el însuşi crede”. Nu există îndoieli - epistemice sau valorice - sau, 
dacă există, ele sunt îndoieli doar de suprafaţă, cotidiene, care nu-i „mişcă” 
adâncurile sufleteşti, sunt îndoieli care nu-i provoacă seisme interne, 
crize de creştere (spirituală). Prin evaluările sale (generale şi/sau particu- 
lare, implicite şi/sau explicite), educatorul va întări trebuintele compatibile 


7. Într-un studiu ulterior, care se află în lucru, vom analiza aspectele educative 
reieşite din situaţia de compatibilitate - incompatibilitate emoţională între 
stările educatorului şi cele ale elevului. 

8. Poate că un educator cu un univers motivational redus Ja cel de deficiență 
ar trebui invocat doar în ghilimele. Poate fi vorba de un educator doar de 
drept, nu însă şi de fapt. Câţi educatori nu confundă cele două statute ? ... 
Câţi nu cred că dacă sunt „educatori ” de drept, sunt - automat - şi educatori 
de fapt ? ... 

9. Vezi distincţia pe care o face Ortega Y. Gasset în lucrarea sa Idei şi credinţe 
Editura Ştiinţifică, Bucureşti, 1999. 

cu propriul/propriile sale etaje motivationale si va descuraja, prin toata 
atitudinea sa cognitivă şi morală, sau va respinge ca irationale şi/sau inutile 
motivațiile de creştere întâlnite în cercul experienţei sale educative - chiar 
fără să şi-o conştientizeze sau să şi-o dorească. Binele şi normalul se 
identifică cu lumea cunoştinţelor şi a valorilor în care a crescut şi s-a 
format educatorul, iar „creşterea” nu se poate manifesta decât în graniţele 
acestei lumi şi nu dincolo de ele. 

În această ipostază, actul formativ, relaţia educativă riscă să se com- 
promită considerabil, deoarece : 


a) 


b) 


c) 


Nu permite trebuintelor elevului ,sä urce” spre etajele superioare. 
Nu numai cá un asemenea act - pretins formativ - nu-i oferă 
posibilitatea să le atingă, dar întrerupe însăşi calea de acces la ele. 
Un asemenea etaj motivational de creştere nu există şi nu va exista 
pentru elev decât dacă îl va descoperi printr-un travaliu solitar sau 
dacă va întâlni un alt sau un ulterior educator cu trebuinte autentice/ 
profunde de creştere/dezvoltare. 

„Educatorul” riscă, astfel, să încetinească sau chiar să stopeze 
creşterea/dezvoltarea discipolului, în chiar pofida efortului sáu - 
declarat sau impus institutional — îndreptat spre perfecţionarea fiinţei 
fizice şi mental-spirituale a acestuia. 

Creşte distanţa afectivă dintre ei. Dacă setul de trebuinte superioare 
ale elevului se menţine, „rezistă”, atunci el se îndepărtează de 
„educatorul” său. În lipsa unui interes şi a unei formări autentice, el 
poate opta, la un moment dat, pentru false (superficiale, indezirabile) 
căi şi medii „de creştere”, de obţinere a succesului, de atragere a 
atenţiei asupra sa, de recunoaştere sau de afirmare în lume. În felul 
acesta, „educatorul” îşi confirma sieşi ceea ce anticipa de mult: cá 
nu era, oricum, nimic „de capul elevului”. El deplasează, implicit, 
întreaga responsabilitate asupra elevului, reducându-şi propriul 
disconfort psihic. În fuga şi superficialitatea noastră psihologică, 
în teama noastră de propriul blam, nu ne dăm seama că şi noi, edu- 
catorii, am contribuit la „pierderea” lui în marea masă anonimă (şi 
uneori, periculoasă) a celor fără un sens (uman, constructiv, funda- 
mental) în viaţă. Ajungem, astfel, de cele mai multe ori, cu mare 
uşurinţă, la concluzia că generaţia tânără este incompetentă, incapa- 
bilă, pierdută în nimicuri sau kitsch-uri, că este dezorientată, că nu 
reţine decât ce are negativ, mai facil şi mai destructiv lumea asta. Ne 
confirmăm, încă o dată, cât de buni am fost şi suntem noi, adulţii. 

În autosuficienta şi rutina lor, .,educatorii”/,,profesorii” nu-şi dau 
seama că atât imaginea/perceptia lor despre tânăra generaţie - 
imagine care le determină expectantele şi care, la rândul lor, au 
tendința de a se autorealiza —, cât şi nivelul lor motivational de 
deficiență („ce vreţi, ne ocupă foarte mult timp grija zilei de mâine”, 
adică banii, politicul, mass-media, mica afacere, posturile de condu- 
cere etc.) contribuie hotărâtor la modul de a fi, de a se prezenta şi 

a se comporta al tinerei generaţii cu care lucrează. 

Reiese de aici că: 

- in primul rând, este importantă imaginea pe care şi-o fac şi pe 
care o au educatorii despre tineri. În context, ar fi bine, poate, 
să ne amintim ceea ce postula J. Dewey : trăsătura fundamentală 
a educatorului este optimismul, sau, altfel spus, nu putem fi 
educatori dacă nu suntem optimisti®. Adică, nu poate fi educator 
decât cel care este constructiv, încrezător in sine şi în generatia/ 
generaţiile cu care lucrează (sau cu care va lucra), în lumea pe 
care şi-a propus s-o facă mai bună. 

- inal doilea rând, reiese că întotdeauna tânăra generaţie a avut şi 
are nevoie de cât mai multă atenţie din partea mentorilor ei. S-a 
observat că acolo unde educatorii s-au ocupat şi preocupat real- 
mente mai puţin de grijile lor personale şi mai mult de cerinţele 
şi grijile tinerilor, ei, tinerii, au avut o şansă mai mare, veritabilă 
să devină nişte oameni valoroşi, capabili, creativi, recunoscători, 
deschişi şi cooperanti. În acest sens, educatorilor nu le trebuie 
prea mult (aşa cum ar putea să pară la prima vedere), ci doar să 
le ofere elevilor, tinerilor tot umanismul şi autenticitatea de care 
sunt pline gândul şi sufletul lor, plecând de la premisa că, într-o 
măsură mai mare sau mai mică, într-un fel sau altul, dar fntot- 
deauna, umanismul generează umanism. 


d) De asemenea, reacţia educativă riscă să se compromită întrucât, 


într-o asemenea ipostază, „educatorul” se îndepărtează de elev, 
dacă vor fi fost vreodată alături, sau se menţine pe o poziţie rigidă, 
legitimând şi validând doar trebuintele sale. Se creează, în felul 
acesta, condiţiile respingerii şi blamării reciproce, fiecare parte 
simțindu-se neinteleasá de cealaltă. Universurile sufleteşti, spirituale 
ale celor doi se distanțează, până la rupere, urmând, pe mai departe, 
să evolueze - dacă mai poate fi vorba de o evoluţie - sau, cel putin, 
să existe paralel, ca monade umane, închise şi străine unele de altele. 


10. Idee pe care o susţine viguros şi F. Savater (1997). 

e) Elevul rămâne singur şi/sau se simte singur, în raporturile cu ceilalţi, 
cu viaţa, în tentativa lui de a se exprima, de a fi luat în seamă, de 
a se dezvolta. 

f) El ajunge, în cele din urmă, la concluzia că şcoala nu este făcută pe 
măsura tinerilor, adică pentru afirmarea şi susţinerea trebuintelor 
de creştere, pentru accelerarea dezvoltării, ci doar pentru cultivarea 
şi conservarea trebuintelor de deficiență. Scoala îi apare - percepţie 
pe care o va răspândi, sustine şi apăra în lumea elevilor - ca mediul 
de învăţare pentru menţinere, integrare şi asimilare socială. Pentru 
el, şcoala nu este nici mai mult, nici mai puţin decât egală cu 
societatea, cu viata din afara ei, cu rudimentele, superficialitätile şi 
compromisurile sale. Elevului nu-i rămâne decât să pună semnul 
egalităţii între şcoală, educator, trebuinte de deficiență, neatractiv, 
plicticos, stupid, rutinier, respingător, inutil. 

B. O altă posibilă dar nedorită ipostază, urmare a gradului scăzut de 
compatibilitate motivationalä între educator şi elev, este aceea in care 
educatorul, cu un nivel motivational înalt (de creştere), întâlneşte un elev 
cu un nivel motivational inferior (de deficiență). 

Şi în această ipostază actul educaţional rămâne doar formal, o vinovată 
mimare, dacă educatorul nu reuşeşte, până la sfârşitul întâlnirilor lor, să 
străpungă „armura motivationalä” a elevului. Elevul are tendința dacă nu 
să respingă orice ofertă culturală venită dinspre educator, cel putin să nu-l 
ia în serios. În definitiv, „ce mai înseamnă cultura astăzi ! ", adică (mesaj 
ascuns) „în fond, câţi bani se mai pot scoate astăzi din cultura!” sau „cu 
cultura - în ziua de azi - mori de foame!”; „ce mai facem astăzi cu 
morala, cu frumosul autentic, la ce ne trebuie un comportament civilizat şi 
onest! ", ,morala e pentru incapabili!” etc. 

Pentru un asemenea elev cultura, înseamnă sărăcie, un mod de viaţă 
frustrant, umilitor ; înseamnă pierderea contactului cu realitatea (fiindcă, 
în percepţia lui, totul se reduce la bani, trafic de influenţă, puterea postului 
de conducere, corupţie, manipulare, regula celui mai tare, brutalitate, 
egoism mai mult sau mai puţin disimulat, lipsă de scrupul, agresivitate, 
viclenie etc.). S-ar putea ca, pe lângă anturajul familial şi stradal, chiar şi 
noi „educatorii” să nu fim departe de a-i fi indus un asemenea mod de a 
percepe şi evalua lucrurile şi, în consecinţă, de a se motiva. Pentru acest tip 
de „elev” cultura! rămâne în umbră, ca ceva - eventual - frumos, dar in 


11. Înţelegem aici trebuintele cognitive, estetice, valorile şi principiile morale, 
curiozitatea epistemică, creaţia autentică, de profunzime. 

mod cert inutil, ca ceva - in definitiv - indezirabil pentru el. Nevoia lui de 
nou, potentialul lui energetic se consumá in excentricitate. Pentru el, 
excentricitatea, exhibitionismul sunt echivalente cu originalitatea. N-are 
cum sä discearná pentru cá nu are repere pentru comparatie, n-are detasäri 
valorice. Dacă, totuşi, poate să mai accepte ceva, atunci poate să accepte cá 
doar nebunii (,,defazatii”) ar mai putea crede că se poate trăi (bine) din 
cultură, din studiu, din artă, din creaţie. Cert, trebuintele superioare nu 
sunt pentru el. Singurul şi esentialul sens al vieţii sunt banii, plăcerile, 
relaţiile, puterea, agresivitatea. Cine vrea cultură, treaba lui, să-i suporte 
consecinţele. El nu vrea să (mai) piardă vremea. Toate sunt şi stau la 
dispoziţia noastră dacă avem bani şi relaţii. În rest, pentru el, totul este 
poveste, sunt naivităţi, vise, minciuni (,,ce, nu toti fac la fel! ”), sau, cel 
mult, nevinovate păcate. Şi atunci, necrezând în trebuintele de creştere, 
acest tip de „elev” nu caută decât să promoveze, la limită. Şcoala este şi ea, 
ca atâtea altele, un rău necesar. Considerăm, însă, că există mari şanse ca 
educatorul să-l conducă şi să-l aducă pe elev la nivelele superioare ale tre- 
buintelor dacă el, în primul rând, educatorul, crede şi acționează viguros 
şi consecvent în sensul trebuinfelor sale - profunde - de creştere; prin 
urmare, dacă este o prezenţă culturală, dacă este mereu provocator, proas- 
pat, viu, nemulțumit de sine, înfometat de idei şi însetat de originalitate/ 
creativitate. În al doilea rând, un educator îl poate disloca pe elev din 
starea lui motivationalä dacă are o reală încredere în aceasta, dacă, real- 
mente, crede în sănătatea şi puterea lui mentală şi sufletească, în potenţialul 
şi vitalitatea lui şi, ca urmare, îl cooptează în proiectele/planurile sale, 
dacă îşi face timp pentru el, dacă nu-l uită şi nu-l amestecă printre celelalte 
obiecte care îi mobilează anonim (sau stupid) viaţa ; dacă nu rămâne un 
număr adăugat („n + 1”) la numărul (enorm) al elevilor care „i-au trecut 
prin mână”, ci este şi va rămâne un nume, o entitate, o întâlnire sufletească 
unică. Mai departe, un educator îl poate disloca pe elev din starea lui 
motivationalä dacă rezonează la rănile lui afective (mai vechi sau mai noi, 
trecute sau prezente), la suspiciunile, frustrările, neîmplinirile sale ; dacă 
participă la conflictele lui (interioare şi/sau exterioare) şi-l ajută — aşa cum 
se pricepe mai bine, ca fiinţă omenească obişnuită, dar caldă - cel putin să 
(şi) le înţeleagă, sau, eventual, chiar să (si) le depăşească. 

În al treilea rând, educatorul poate oferi elevului său un orizont motiva- 
tional mai elevat dacă nu se fixează pe poziţia blamării („e un incapabil” ; 
„nu putem scoate nimic din el/ea” ; „dacă din familie a venit aşa, să fim 
mulţumiţi, măcar, că (mai) vine la şcoală” etc.), a învinuirii („am încercat, 
nu se poate”, „l-am luat în toate felurile, dar tot degeaba” etc.) sau a 
respingerii („ne străduim de pomană”, „merităm ceva mai bun” ; „oricum, 

si cu el şi fără el, lumea merge înainte” ; „ce rost are să-i mai căutăm atât 
în coarne”; „nu merge, e clar, n-ai ce-i face” etc.). 


II. Într-o relaţie educativă întâlnim, însă, şi a doua situaţie: un grad 
ridicat de compatibilitate între cele două constelații motivationale. 


A. În prima ipostază, şi „educatorul” şi „elevul” au un nivel motiva- 
tional de deficiență. În acest context, „actul educativ” se consumă şi se va 
consuma in limitele motivatiilor inferioare, considerate scop în sine. Întâl- 
nind un „educator” confiscat în propriile sale motivații de deficiență, 
elevului i se va întări acest „etaj motivational” şi îşi va prelua viata in 
orizontul acestor trebuinte cu tot cortegiul său de consecinţe : nevoia de 
senzaţional facil („bingo”, „jocuri mecanice”, „ruletă”, „senzaţii tari”, ,0 
bilă”...), plictisul, violenţa, conflictele, starea de provocare, starea de atac, 
starea de replică vulgară, orgoliu supradimensionat, autosuficientä, mult 
zgomot, distracţii îndoielnice, reacţia de respingere a stărilor şi lucrurilor 
autentice, inospitalitate socială şi psihologică etc. 

Considerând că limitele trebuintelor sale de deficiență se identifică 
cu limitele înseşi ale vieţii, elevul va căuta să-şi maximizeze satisfacerea 
trebuintelor de deficiență. Pentru el, viata este egală cu obţinerea voluptatii 
din satisfacerea trebuintelor inferioare, materiale, fiziologice. De aici, 
convingerea că dezvoltarea este identică prosperității materiale, exterioare. 
Viaţa înseamnă a acumula, a strânge, a te distra. De aici, va trage concluzia 
că dezvoltarea interioară este o investiţie inutilă ; sau, pur şi simplu, nu va 
înţelege rostul unei astfel de creşteri interioare. 

„Elevul” de un asemenea calibru îşi va induce ideea şi îşi va formula 
principiul, venite pe canal „educativ” („şi profu” face/zice la fel! "), cá 
esenţiale sunt şi rămân aceste trebuinte, pe care — atât cât va trái — va căuta 
(si va lupta) sá si le satisfacá. Actul educativ este ratat. El se transformá 
intr-un pseudo-act educativ. Scoala ii rámáne si ii va rámáne exterioará ; o 
perioadá de viatá din care nu rámán decát niste evenimente, mai mult sau 
mai putin hazlii, nişte incidente, mai mult sau mai putin periculoase. Iar 
educatorii, niste oameni si ei, cu inconsecventele, frustrárile si agresivitátile 
lor, care oferă en detail ceea ce au învăţat (fără să interiorizeze, fără să 
crească lăuntric) în facultate en gros. 


B. A doua ipostază a gradului ridicat de compatibilitate motivationalä o 
întâlnim atunci când şi educatorul, şi elevul au un nivel motivational de 
creştere. Într-un atare context, educatorul nu numai că susţine creşterea 
copilului/elevului, dar o şi încurajează. Educatorul devine aliatul elevului 
în dorinţa şi activitatea sa de dezvoltare, de căutare, de creaţie şi îi va oferi 
variante şi oportunităţi autentice de evoluţie, astfel încât elevul însuşi să 

si-o aleagá pe cea mai atractivä si mai profitabilá pentru sine (din punctul 
de vedere al creşterii si imbogátirii láuntrice). 

Totodatá, educatorul va fi aliatul elevului (si) in confruntarea lui cu un 
mediu sau cu procese sociale si psihologice care cer $i persevereazá intr-o 
motivatie a consumului (material), a sigurantei de sine. El stie cá un mediu 
mediocru si submediocru incearcá sá anuleze (prin ironie, respingere, 
sfidare etc.) motivatiile superioare. Stie cá elevul este (sau rámáne) singur 
in fata unui grup mediocru. 

Ín acelasi timp, educatorul cu motivatii superioare stie cá elevul are 
(mare) nevoie de prezenta grupului de cogenerationali, cä, intr-un fel sau 
altul, nu se poate izola, nu poate rămâne singur (trebuinta de apartenenţă 
la grup); că elevul, chiar cel cu motivaţie de creştere, suportă (foarte) greu 
singurătatea, că ţine la modele, la părerile celor din generaţia lui. Chiar 
dacă ar dori ca toţi (sau cât mai mulţi) să-i împărtăşească valorile, aspi- 
rațiile, frământările, preocupările sale elevate, elevul cu trebuinte superioare 
nu-şi poate nega total prietenii, colegii. 

Şi-apoi mai este (în majoritatea cazurilor) şi familia, mai sunt părinţii, 
fraţii (cu trebuinte de deficiență si cu atitudinile şi concepţiile aferente) de 
care acest minunat elev nu se poate rupe (ba chiar îşi trăieşte o mare parte 
din timpul său). Prin urmare, educatorul va încerca să neutralizeze sau — 
măcar - să atenueze presiunile venite atât din direcţia grupului de colegi, 
prieteni, cât şi din direcţia familiei fără deschidere culturală. 

Actul educativ devine, astfel, actul apropierii dintre parteneri în care şi 
unul şi celălalt cresc, până când discipolul îşi va putea susţine el însuşi 
creşterea. 

Educatorul va prelua alţi discipoli, îi va provoca la creştere, le va cultiva 
trebuintele de creştere, va creşte el însuşi împreună cu ei, până când si 
aceştia, la rândul lor, îşi vor putea susţine singuri dezvoltarea. 

Aşadar, pentru reuşita actului educativ (sau pentru derularea unui act 
educativ autentic), cultivarea şi întreţinerea şi încurajarea trebuintelor de 
creştere — fără a le subestima ori supraestima pe cele de deficiență — sunt 
obligatorii. Elevul creşte şi poate fi ajutat să crească dacă educatorul ştie că 
mai importantă este schimbarea, împlinirea lăuntrică (mereu în deschidere), 
decât pregătirea pentru a preveni sau a ocoli pericolele şi crizele financiar- 
-materiale. Este momentul să conştientizăm faptul că este foarte important 
ca educatorul să se cunoască cât mai bine pe sine, să ştie de pe ce poziţii 
psihologice şi morale intră în interacţiune cu elevul ; că este important ca 
el să dea sentimentului autoestimativ dimensiunea lui reală şi să vadă ceea 
ce îi este necesar pentru a rămâne şi a fi mereu în „cursa” dezvoltării, 
a creşterii interioare. 


Capitolul 4 


Stima de sine si educatia 


1. Conceptul de stimä de sine. 
Dinamica stimei de sine! 


tätilor, al tentatiilor si al ispitelor, o lume in care stima/respectul de sine 
devine o nevoie presantd, cu valoare de supravieţuire. Ea nu rămâne, 
conform teoriei lui Maslow, doar o trebuintä de deficiență situată la graniţă 
cu trebuintele de creştere, ci se prefigurează ca un reper şi ca un fundament 
al vieții şi al activităţii fiecărui individ. į 

Stima de sine este una dintre dimensiunile fundamentale ale persona- 
lităţii. Ea se referă la raportul pe care îl are fiecare cu el însuşi. Este o 
privire-judecată despre noi înşine, vitală pentru propriul echilibru psihic. 
Când este pozitivă, relativ ridicată, ea ne permite să actionäm eficient, să 
facem faţă dificultăţilor existenţei (vezi Lelord şi André, 1999). Mai mult, 
specialiştii susţin că, dintre toate judecätile pe care le formulăm în viata, 
nici una nu are o atât de mare importanţă ca aceea referitoare la noi înşine 
(vezi Branden, 1996). : 

Conceputá ca reputaţie pe care o dobândeşte individul faţă de el însuşi, 
stima/respectul de sine reprezintă o nevoie umană profundă şi puternică, 
esenţială pentru o adaptabilitate sănătoasă a individului, adică pentru functio- 
narea lui optimă şi împlinirea de sine (pentru autoactualizare). Ea se referă : 

a) pe de o parte, la încrederea în capacitatea proprie de a gândi, în 

capacitatea de a face faţă provocărilor (fundamentale) ale vieţii ; 


1. O primă variantă a acestui text a apărut în revista Paideia, nr. 1-2, 2000. 

b) pe de altă parte, se referă la încrederea în dreptul şi posibilitatea noastră 
de a avea succes, de a fi fericiţi, la sentimentul că suntem indreptatiti 
să ne afirmăm trebuintele şi dorinţele, să ne împlinim valorile şi să 
ne bucurăm de rezultatele eforturilor noastre (vezi Branden, 1996). 


Cu alte cuvinte, stima/respectul de sine reprezintă încrederea (autentică) 
în propria minte, în propriul discernământ, în a şti că merităm să fim 
fericiţi ; înseamnă încrederea în capacitatea noastră de a învăţa, de a face 
alegeri adecvate, de a lua decizii corecte şi într-un timp oportun, capacitatea 
de a controla schimbările. Prin urmare, ea se corelează, în mod semnifi- 
cativ, cu raționalitatea, realismul, creativitatea şi capacitatea de a manevra 
schimbarea, cu disponibilitatea de a recunoaşte (şi de a corecta) greşelile, 
cu bunăvoința şi cu spiritul de cooperare (ibidem). 

Stima de sine nu este dată o dată pentru totdeauna. Nivelul ei nu se 
fixează în copilărie. Ea poate să se maturizeze o dată cu maturizarea 
biologică a persoanei sau, dimpotrivă, poate să se deterioreze. Ea nu este 
numai una dintre dimensiunile fundamentale ale personalităţii, ci şi una 
eminamente mobili: ea poate fi mai mult sau mai putin înaltă, mai mult 
sau mai puţin stabilă. Deducem de aici că ea are nevoie să fie permanent 
hrănită (vezi Branden, 1996; Lelord şi André, 1999). 

În mod esenţial, dar nu exclusiv, nivelul stimei/respectului de sine 
depinde de alegerile pe care le facem în faţa diferitelor provocări ale vieţii 
şi are consecinţe profunde asupra fiecărui aspect al existenţei noastre. Dacă 
un respect de sine superior, ridicat este mereu deschis la nou, acceptă 
surpriza şi incertitudinea, caută mereu provocările şi stimulentele unor 
obiective/proiecte care merită osteneala şi care cer eforturi susţinute, un 
respect de sine inferior, scăzut caută, dimpotrivă, siguranţa a ceea ce este 
cunoscut şi nepretentios, a ceea ce este obişnuit şi comod. Respectul de 
sine scăzut nu se mai corelează cu raționalitatea, flexibilitatea şi bunăvoința, 
cum este cazul unui individ cu un înalt respect de sine, ci cu irationalitatea, 
rigiditatea, neacceptarea realităţii, cu teama de nou şi de necunoscut, cu 
mascarea cât mai atentă a greşelilor şi conformismul inadecvat sau cu 
nonconformismul nelalocul lui, cu reacţia defensivă, servilă sau cu cea 
tiranică. „Cu cát avem un respect de sine mai sănătos, mai viguros - scrie 
Branden - cu atât suntem mai înclinați să-i tratăm pe ceilalţi cu respect, 
bunăvoință, simpatie şi onestitate din. moment ce nu-i percepem ca pe o 
ameninţare şi din moment ce respectul de sine este fundamental respectului 
faţă de ceilalţi” (vezi Branden, op.cit., p. 19). 

A avea un respect de sine (constant) scăzut înseamnă a simţi că nu eşti 
potrivit pentru viaţă ; nepotrivit, nu într-o anumită privinţă (nici nu cred că 

s-ar putea să fim adecvati absolut în toate situaţiile şi cerinţele vieţii), ci 
nepotrivit ca persoană. Cu un asemenea nivel (constant) al stimei/respec- 
tului de sine, individul se lasă pradă sentimentelor de neputinţă, dorinţei de 
a evita, mai degrabă, durerea decât celei de a resimti bucuria, lasă ca 
elementele negative ale vieţii sale să exercite asupra lui o putere mai mare 
decât cele pozitive (vezi Branden, 1996). 

Cum am văzut în capitolul anterior, în consens cu teoria sa, A. Maslow 
consideră că în fiecare persoană există două tipuri fundamentale de forţe 
care o animă (o motivează) : un set de forte este orientat spre menţinerea 
siguranţei personale a individului şi este activat de tendinţa de a evita 
eşecul, în timp ce celălalt set de forţe, opus, împinge individul să caute noi 
oportunităţi de creştere, pentru a-şi folosi la maximum abilităţile şi disponi- 
bilitatile personale. În raport cu această situaţie, persoanele cu o stimă de 
sine scăzută se tem, înainte de toate, de eşec. De aceea, ele se consacră mai 
mult protejării stimei de sine decât dezvoltării, mai mult prevenirii eşecu- 
rilor, decât gestionării riscului. Din acest motiv, regăsim adesea la ele 
mecanisme de apărare, precum evitarea şi respingerea (a nu actiona/a nu 
face/a nu se angaja pentru a nu eşua) sau negarea (a nu-şi recunoaşte 
frustrările si evitările). Această teamă de eşec se va manifesta în mod 
global la o anumită persoană printr-o atitudine socială prudentă şi rezer- 
vată, ba chiar precautá: a nu se pune prea mult în evidenţă pentru a nu 
risca să fie criticată sau respinsă. Astfel, multe dintre persoanele valoroase, 
capabile, înzestrate, dar cu o stimă de sine (constant) modestă rămân în 
umbră, nu pentru că nu le-ar plăcea lumina reuşitei, ci pentru că „se simt 
incapabile să plătească preţul pentru a accede la ea. Pentru cá, pentru a 
obţine un succes, trebuie, în general, să intri în competiţie cu alţii, şi, prin 
urmare, să-ţi asumi riscul de a irita, de a suscita opoziții, de a pierde... 
Prea destabilizant pentru un subiect cu stimă de sine scăzută”, remarcă 
Fr. Lelord şi Ch. André (op.cit., p. 219). Nu înseamnă că acestor persoane 
le sunt indiferente succesul, reuşita. Şi ele, ca şi celelalte persoane, au 
nevoie de reuşite si de gratificafii, pentru a-şi menţine stima de sine la un 
nivel acceptabil. Iar soluţiile ar putea fi: 


1. A reuşi prin intermediul altuia/altora (succesul prin procură) 


Aceasta înseamnă că persoana în cauză beneficiază de reuşita altei per- 
soane, la succesul căreia se simte asociată. Această altă persoană poate fi 
un copil (în cazul părintelui cu stimă de sine scăzută), un elev (în cazul 
unui educator cu o stimă de sine - constant - fragilă) sau un sot/o soţie. 
Practic, pentru cineva care a suferit pentru că nu a putut urma studiile, a-şi 
vedea copilul reuşind la şcoală/la facultate constituie o şansă de bucurie 

altruistä, dar şi un mijloc de a-şi înălța stima de sine. Sau, atunci cand 
copiii sunt läudati pentru performanţele lor, este pentru părinte un bun 
prilej de a-i încuraja, dar şi de a-şi ridica propria stimă de sine. În aceeaşi 
Situaţie se află şi institutorul/profesorul al cărui elev (ai cărui elevi) a(u) 
obţinut premii la concursurile şcolare judeţene, naţionale, internaţionale 
sau care a(u) publicat într-o revistă de prestigiu. i 


2. A fi integrat într-un grup 

Recunoaşterea socială este foarte legată de stima de sine: a fi acceptat 
într-un grup demonstrează o minimă acceptantá din partea semenilor. În 
acelaşi timp, grupul permite împărţirea atât a succeselor, cât şi a eşecurilor. 
Íntelegem, astfel, de ce persoanele cu o stimá de sine scázutá sunt, in mod 
special, atrase de insertia intr-o colectivitate ; pregátite sá impartá succe- 
sele, ele gásesc aici, mai ales, siguranta unei diluäri a responsabilitätilor in 
caz de esec. Si mai ales a unei devalorizäri mai mici in privinta stimei de 
sine ; pentru cá aceste persoane - cum am văzut - se tem de eşec mai mult 
decât apreciază succesul. 

În acest sens, nu ne (mai) surprinde că adolescenţa, ca perioadă în care 
Stima de sine este în mod deosebit vulnerabilă, este vârsta de aur a găştilor. 
De asemenea, nu ne (mai) surprinde teama multor profesori de a se angaja 
în concursuri, în examene, în proiecte ştiinţifice etc. 

La persoanele cu o (constantă) stimă de sine ridicată a se regrupa, a 
forma grupuri, a trece de la un grup la altul serveşte mai mult la a se 
diferenţia (de exemplu, să aparţină unui anumit grup de elită, de excepţie). 
În timp ce la persoanele cu o (constantă) stimă de sine scăzută regruparea, 
apartenenţa la un grup serveşte la a fi mai puţin singur şi mai bine protejat 
(vezi Lelord şi André, 1999). 

În cazul persoanelor cu o înaltă stimă de sine, modul lor de acţiune (a-şi 
asuma riscurile, a căuta să-şi dezvolte competențele, a-şi depăşi limitele, a 
creşte) permite o menţinere sau o dezvoltare regulată a stimei de sine. Spre 
deosebire de ele, persoanele cu o stimă de sine (constant) scăzută acţionează 
(cât mai) puţin, preferă rutina, pentru a se confrunta cât mai puţin cu 
eşecul. Persoanele cu o stimă de sine (constant) înaltă acţionează şi, prin 
urmare, au mai multe eşecuri, dar au şi mai multe reuşite. 

Desigur, acestea nu vor spune niciodată că le place să eşueze, dar ştiu 
să evalueze altfel eşecul : 

a) fie îl acceptă ca atare, căutând să tragă învăţăminte din el; este 
atitudinea cea mai utilă, dar şi cea mai costisitoare din punct de 
vedere emoţional (mai ales dacă eşecurile sunt destul de numeroase 
sau repetate) ; 

b) fie privesc lucrurile astfel încât să nu-şi atribuie vina ; nu este nimic 
grav, lucrurile se vor schimba (în acest caz, psihologii fac referire şi 
recurg la teoria atribuirii) (Tabelul 1). 


Tabelul 1 


Strategii atributive ale subiecților cu înaltă stimă de sine 
con fruntati cu eşec 


1. Externalizează cauzele eşecurilor „Am făcut tot ce era de făcut, de fapt 
(în loc de a le internaliza). vina este a...” 


2. Nu generalizează autocritica, „Există un punct din planul meu care 
ci o limitează şi o fac specifică. n-a funcţionat cum am prevăzut...” 
(altfel, totul a fost perfect) — 


3. Nu trag concluzii de durată „Asta nu schimbă nimic, data viitoare 
(în loc de a permanentiza). va merge...” 


(vezi Lelord şi André, 1999, p. 224) 


Aşadar, putem spune că nivelul global al stimei de sine a unei anumite 
persoane influenţează considerabil alegerile pe care le face în viaţă şi stilul 
său existenţial. În acest context, s-a putut vedea că o stimă de sine înaltă este 
asociată cu strategii de căutare a dezvoltării personale şi de acceptare a 
riscurilor, erorilor, în timp ce o stimă de sine (constant) scăzută implică, mai 
curând, strategii de apărare şi de evitare a riscurilor şi eşecurilor. Altfel 
spus, persoana cu o stimă de sine (constant) înaită are dorinţa de a reuşi 
acolo unde cea cu o stimă de sine (constant) scăzută are teama de a eşua. 

Desigur că aceste două strategii vor avea consecinţe specifice pe termen 
‘lung. O stimă de sine (constant) ridicată va determina persoana să exploreze 
medii cât mai variate cu cât mai multă convingere (sau va fi tentată să 
aprofundeze un domeniu şi să lanseze o nouă paradigmă de abordare şi de 
înţelegere a lui). Aceasta îi va permite să(-şi) găsească calea (sau îi va da 
şansa „întâlnirii cu destinul”, cum se exprima M. Buber). În timp ce o 
stimă de sine (constant) scăzută va incita persoana să le limiteze ia perime- 
trul în care se simte în siguranţă, cu un risc minim de eşec (şi la o blamare 
vehementă a celui care are curajul să încerce, să cerceteze, să caute dincolo 
de graniţele pe care i le impune şi i le permite cel cu o stimă de sine scăzută). 

Persoana cu stimă de sine (constant) înaltă va căuta să se autodepăşească, 
chiar şi atunci când şi-a atins obiectivele (obiective stabilite la un moment 

e persoana cu o stimă de sine (constant) scăzută va rămâne la nivelu 
rimelor obiective (Tabelul 2). 


Tabelul 2 
Stima de sine şi alegerea în viaţă 


' Stimă de sine (constant) scăzută ` |: . Stimă de sine (constant) înaltă ... 
Frica de a nu eşua Dorinţa de a reuşi 


Se compară cu ce este mai jos pentru | Se compară cu ce este mai sus pentru 
a se asigura. a putea să progreseze. 


Nu-şi asumă riscurile. Isi asumă riscurile. 
Dacă şi-a atins obiectivul „rămâne | Caută să-şi depăşească mereu obiecti- 
acolo”. vele (pe care şi le-a atins). 


Se simte apărat(ă) de obiceiuri, de ceea | Se simte stimulat(ă) de noile 
ce au făcut toti („păi, toti au făcut la | experiente. 
fel! ”). 
Preferă să nu aibă lacune, să fie medi- | Preferă să exceleze în domeniul său de 
ocru(ă) în toate. competenţă şi acceptă să strălucească 
mai puţin în altele. 
Dezavantaje:  Autolimitare, progres | Dezavantaje: Atras de riscuri 
lent, rationeazä în funcţie de eşecurile 
sale. 


Avantaje : Prudenţă, stăpânire (de sine) | Avantaje:  Autodezvoltare, progres 


rapid, rationeazi în funcţie de suc- 
cesele sale. 


vezi Lelord şi André, 1999, p. 47) 


Specialiştii au ajuns la concluzia că toate problemele psihologice - de 

anxietate şi depresie, până la eşecul şcolar şi/sau profesional, de la 
ama de intimitate, fericire sau succes, de la abuzul de alcool sau cel de 
‘oguri, până la molestarea soţiei sau a copilului, la tulburări sexuale, de 
pasivitate şi lipsă cronică de țeluri, până la sinucidere şi crime sau 
olentá - se leagă, mai mult sau mai putin, dar întotdeauna, de o deficiență 
stimei/respectului de sine. Într-un cuvânt, nivelul (constant) scăzut al 
imei/respectului de sine este numitorul comun al tuturor situaţiilor de 
“fericire personală (vezi Branden, 1996). 

Persistenta pe o perioadă mai îndelungată de timp a acestui nivel al 
imei/respectului de sine se poate transfigura (şi se transfigurează în cele 

mai dese cazuri) într-o pseudo-stimă de sine/intr-un pseudo-respect de 
sine. Pseudo-stima/pseudo-respectul de sine reprezintă „iluzia eficacitätii 
sinelui şi a consideratiei faţă de sine. Este un mecanism irațional, autopro- 
tector, menit să diminueze anxietatea şi să asigure un fals sentiment de sigu- 
ran(á; să atenueze nevoia interioară de un autentic respect de sine”, scrie 
N. Branden (op.cit., p. 63). În loc să caute respectul/stima de sine în con- 
ştiinţă, responsabilitate şi integritate, în acţiune sistematică şi dusă la bun 
sfârşit, cât mai matur elaborată şi cât mai bine efectuată, individul cu 
pseudo-respect de sine îl caută în popularitate (,, va câştiga el odată şi-odată 
la bingo! ; le va arăta el celor care-şi râd de el...”), în bunuri materiale 
(bani, case, lux, automobile, piscine...), aventuri sexuale, jocuri de noroc, 
în intrigi şi răzbunări. În atari condiţii, se poate instala un inadecvat respect 
de sine, ce s-ar putea traduce (între atâtea multe alte caracteristici) prin: 

- alegerea greşită a prietenilor ; 

- o carieră care nu (va) duce niciodată nicăieri ; 

- obiceiuri proaste privind stilul de viaţă ; 

- anxietate sau depresie cronică; 

- o viaţă resimţită asemenea unui lung şir de înfrângeri/eşecuri ; 

- foamea nepotolitä de iubire şi de aprobare (mai mult sau mai putin 

mascată sau conştient recunoscută)? (vezi Branden, 1996). 


Într-o asemenea nefericită situaţie (de inadecvat sau scăzut respect de 
sine), se poate ivi pericolul ca persoana în cauză să devină prizoniera 
unei imagini negative despre sine şi să-i permită acestei imagini să-i dicteze 
acţiunile. 

Fr. Lelord şi Ch. André (1999) au ajuns la concluzia că stima/respectul 
de sine se întemeiază pe încrederea în sine, pe cunoaşterea (concepţia) de 


2. Această nevoie nepotolită de iubire si de aprobare pare cá se datorează rănilor 
afective căpătate în prima copilărie. Ele au şi păstrează o greutate determinantă 
în modul în care s-a format şi se formează personalitatea fiecăruia. Cea mai 
profundă dintre „răni” este absenţa dragostei necondiționate, acea dragoste 
oferită (copilului, celuilalt), fără conditionäri, fără să aştepte să i se răspundă 
la fel. Dragostea necondiționată este, după R. de Lassus, „liantul de bază al 
personalităţii care va evolua spre o încredere solidă în sine însuşi”. Ea este cea 
care oferă (şi consolidează) sentimentul importanţei individului (R. de Lassus, 
1999, pp. 26-27). Ceea ce înseamnă, în acelaşi timp, că în absenţa ei, persona- 
litatea va evolua spre neîncredere în sine ; îi va lipsi sentimentul importanţei pe 
care individul (respectiv) va căuta să şi-l compenseze prin acte nu întotdeauna 
acceptate social. 

sine şi pe iubirea de sine. Totodată, existenţa şi creşterea stimei de sine 
presupun satisfacerea a două mari trebuinte : 
a) sentimentul de a fi iubit (sau accesibilitatea sociali); mai precis, 
Situaţia de a ne simţi apreciaţi, simpatizati, doriţi, populari ; 
b) sentimentul de a fi competent (sau capacitatea de a acţiona eficient) ; 
mai precis, situaţia de a fi performanti, înzestrați, abili, capabili de 
a rezolva problemele si de a depăşi - constructiv şi autentic — 
provocările vieţii. 


Prin urmare, vom reţine de aici nevoia oamenilor de a fi iubiţi şi aceea 
de a fi apreciaţi. 

Cel mai profund şi cel mai intim constituent al stimei de sine este 
iubirea de sine. Se pare că nivelul ei depinde, în mare măsură, de „hrana 
afectivă”, de dragostea pe care familia i-a împărtăşit-o individului pe când 
era copil. În cazul celui cu o stimă de sine (constant) scăzută, iubirea de 
sine este foarte slabă ; concepţia despre sine (întemeiată pe o autocunoastere 
confuză) este neclară, precară. 

Toate aceste aspecte au drept consecinţe : 

a) îndoieli asupra capacităţii de a fi apreciat de către ceilalţi; con- 
vingerea persoanei că nu este la înălţimea necesară ca să poată 
merita atenţia şi investiţia afectivă a celorlalţi ; 

b) în privinţa raporturilor cu ceilalţi, îngrijorarea faţă de aprobarea 
socială o ia înaintea nevoii de a-şi afirma punctele de vedere per- 
sonale ; persoana are o mare sensibilitate faţă de părerea celorlalţi, 
preferând să se lase influenţată de anturajul său (rude, prieteni, 
cunoştinţe bune sau rele) ; 

c) este frecvent dominată de emoţii negative ; nu-i place să fie criticată, 
are tendinţa de a renunţa (uşor) de îndată ce se confruntă cu difi- 
cultäti (vezi Lelord şi André, 1999). 


Astfel, persoanele nesigure, imature (din punct de vedere psihic şi 
social) devin dependente de reacţiile celor din jur. 


2. Stima de sine şi nevoia de recunoaştere 


Apreciată drept „unitatea centrală a experienţei noastre la care raportăm, in 
ultimă instanţă, totul”, stima de sine reprezintă, pentru Vera F. Birkenbihl, 
suportul supravieţuirii noastre psihice, suport la fel de important pentru noi 
ca şi propria noastră sănătate trupească (Birkenbih!, 1998). 

În acest context, stima/respectul de sine este o nevoie similarä, mai 
degrabă, cu cea de calciu, decât cu cea de hrană sau apă. Dacă aceasta 
lipseşte într-o manieră importantă (sau este extrem de scăzută), nu înseamnă 
neapărat că murim, ci că se diminuează capacitatea noastră de a funcţiona 
(vezi Branden, 1996). Omul are sentimentul scăpării vieţii de sub control. 
De aceea, tot ce face, face în ideea de a-şi menţine şi întări sentimentul 
stimei de sine. 

Sentimentul stimei de sine ţine — în mod fundamental - de valoarea pe 
care şi-o dă individul lui însuşi, de autoprefuire. „Toate fiinţele umane au 
nevoie de experienţa pretuirii” (ibidem, p. 285, s.n.). Orice om doreşte să 
fie (şi să se considere) valoros. El pretinde a avea o anumită importanţă. 
Oricare i-ar fi scopul, dacă şi-l realizează, se consideră bun, capabil. 
Fiecare om are nevoie să-şi arate că poate stârni şi/sau reţine un interes, că 
este solicitat, că nu poate fi trecut (pentru prea mult timp) cu vederea. El 
(îşi) aduce probe (autentice sau false) că prezenţa lui - printre semeni - 
este (absolut) necesară şi că poate fi considerat o entitate. În felul acesta el 
pretinde să fie recunoscut, identificat. La fel cum omul are nevoie de auto- 
nomie, tot aşa el nu poate trăi fără recunoaştere. El are nevoie să simtă că 
există. Când ştie că i-au fost recunoscute meritele, individul se simte în 
largul său. Astfel, contribuţia, importanţa lui îi sunt satisfăcute trebuintele 
de preţuire şi de recunoaştere; el devine mai sigur pe sine (si fiind mai 
sigur pe sine, devine mai productiv, mai util, mai cooperant). 

Dacă ţinem seama de concluziile la care a ajuns Analiza Tranzacțională, 
atunci putem spune că înseşi persoanele cu o stimă de sine (constant) înaltă 
sunt, şi ele, sensibile — chiar dacă într-o măsură mult mai mică (ce reflectă 
un grad de influenţă externă diminuat, selectivitate şi discernământ) în 
comparaţie cu cele cu un nivel scăzut şi instabil al stimei de sine - la 
reacţiile, stimulii şi evaluările exterioare. De altfel, unele cercetări contem- 
porane au ajuns la concluzia că „este indispensabil ca toate fiinţele umane 
să primească stimuli din exterior” (R. de Lassus, 2000, p. 67). 

Plecând de la experimentele şi lucrările lui René Spitz (apărute în 1945), 
A. Maslow a semnalat că animalele, şi cu atât mai mult oamenii, au nevoie 


3. René Arpad Spitz (1887-1974) se va specializa foarte repede în psihanaliza 
copilului (în perioada sa vieneză). După un scurt sejur în Franţa, se stabileşte 
în S.U.A., unde va preda psihologia psihanalitică la New York şi psihiatria 
ia Coiorado. 

Cercetările care l-au făcut celebru pe Spitz în lume au fost cele pe care le-a 
întreprins asupra achiziţiei relaţiei de obiect în cursul primilor doi ani ai 

sä primeascä in permanentä, pentru a supravietui, stimuli, fie pozitivi 
(agreabili), fie negativi (dezagreabili) ; prin urmare, cea mai nefericită 
Situaţie este aceea a absenței stimulării, a oricărei stimulări (a nu fi băgat 
în seamă, a i se ignora existenţa). 

După cum se ştie, în cartea sa Motivation and Personality (1954), 
celebrul psiholog american îşi expune faimoasa teorie a trebuintelor umane, 
organizate şi ierarhizate într-o piramidă. Cum am văzut, la baza pira- 
midei el aşază trebuinfele supravieţuirii, printre care se numără şi această 
incontestabilă nevoie de stimuli. Nevoia de stimuli este fundamentală 
deoarece conservă integritatea fizică şi psihică a omului prin menţinerea 
în bune condiţii funcționării măduvei spinării şi, prin extensie, a siste- 
mului nervos. În lipsa stimulilor, activitatea sistemului nervos riscă să se 
deregleze. 

Prin natura noastră, preferăm stimulii pozitivi (agreabili, placuti etc.). 
Dar dacă perspectiva de a primi stimuli pozitivi se dovedeşte a fi prea 
îndepărtată şi/sau prea dificilă, chiar imposibilă, atunci sistemul nervos, 
pentru a nu-şi risca activitatea, ne determină să căutăm stimuli negativi 
(lovituri fizice sau „lovituri psihologice”, cum ar fi cearta, apostrofarea, 
agresivitatea, conflictul etc.) (R. de Lassus, 2000). 

Totodată, pe lângă nevoia de stimuli externi, A. Maslow va mai reţine 
în „piramida” sa şi nevoia omului de recunoaştere : nevoia de a şti că exişti 
pentru ceilalţi, că reprezinţi ceva pentru ei*. 


existenţei. Noţiunile de carentä afectivă, de hospitalism, de depresie anaclitică, 
de depresie a lunii a opta, devenite clasice, au fost descrise de Spitz analizând 
sistematic nevoile afective ale tinerei fiinţe din punctul de vedere al relaţiei. 
Teoria sa psihanalitică a copilului este mai apropiată de Anna Freud decât de 
Melanie Klein. 
În mod riguros, el a demonstrat nevoia de schimburi afective între copii şi 
mamele lor şi/sau substitutele mamelor. Emotiile relevate confirmă caracterul 
„vital” al legăturii interumane. Relaţia mamá-copil este fundamentală : relația 
stabilă şi privilegiată copil-mamă (sau substitut afectiv) este la fel de importantă 
ca oxigenul şi hrana. 
Spitz a sistematizat noţiunea de carenjd afectivă, retinand trei etape: a) de 
protest: copilul caută fata materni; plânse, timp de câteva zile până la o 
săptămână ; b) de disperare: apar indicii grave, tristeţe, dezinteres, inertie ; 
copilul pare a accepta noile fete; c) detaşare: accentuează închistarea dacă o 
figură substitutivä nu atenuează regresia depresivă (Fernandez-Zóila, 1996). 
4. Omul preferă ca „semnele de recunoaştere să fie negative, decât să lipsească cu 
desăvârşire”, arată B. Bouillerce şi Fr. Rousseau (2000, p. 35). 

Preluänd si dezvoltând concluziile lui Maslow, Eric Berne” va utiliza in 
Introducere \a lucrarea sa Games People Play (1981), termenul de stroke ® 
pentru a desemna, într-o sinteză elegantă şi practică, nevoia de supraviețuire 
(în particular, necesitatea de stimuli exteriori) şi necesitatea de recunoaştere 
(sau de stimă). 

Noţiunea de stroke exprimă nevoia oamenilor de semne de recunoaştere. 
Altfel spus, ea exprimă nevoia oamenilor de o anumită cantitate de contacte 
cu ceilalți oameni pentru a supraviețui”. 

Stroke-ul este „o unitate de contact uman” (R. de Lassus, 1999, p. 43). 
El este considerat ,o calorie psihologică”. Şi „aşa cum există alimente 
bogate sau sărace în calorii, tot aşa contactele umane sunt (mai) bogate sau 
(mai) sărace în stroke-uri; şi după cum există puţine alimente care să 
conţină doar o singură calorie, tot la fel există puţine contacte umane care 
să corespundă unui singur stroke”, susţine R. de Lassus (2000, p. 69). Prin 
urmare, contactele umane conţin şi oferă o cantitate diferită (mai mare sau 
mai mică) de stroke-uri, dar niciodată unul singur. În acest sens, în cartea 
sa Analiza Tranzactionalä (2000), R. de Lassus prezintă un „Mic strokoscop 
de buzunar”, neomologat încă de I.T.A.A. (International Transactional 
Analysis Association), „Vaticanul” Analizei Tranzactionale, al cărui sediu 
se află la San Francisco, „strokoscop” care poate fi relevant pentru o 
relaţie educativă autentică (vezi tabelul 3, p. 88). 


5. Eric Berne, pe numele său adevărat Eric Lennard Bernstein, american de ori- 
gine canadiană, este de formaţie psihiatru. A trăit între 1910-1970 şi este fondatorul 
Analizei Tranzactionale. Analiza Tranzactionalà face parte din mişcarea psiho- 
logică umanistă fondată de C.R. Rogers şi A.H. Maslow (vezi, pentru detalii, 
de R. de Lassus, 2000, p. 13 şi B. Bouillerce şi Fr. Rousseau 2000, p. 56). 
Termen englezesc care înseamnă, în egală măsură, „lovitură”, dar şi „mângâiere”. 
Stroke-urile răspund strigătului conştient sau inconştient al individului: „Eu 
exist, spuneti-mi-o, iubiti-mä, detestati-mä, dar demonstrati-mi că sunt viu, că 
vă interesez. La ce-mi servesc motivațiile dacă ele nu vă interesează? ”. Aceste 
semne de recunoaştere, stroke-urile, sunt acceptate sau refuzate, cerute sau 
oferite (B. Bouillerce, Fr. Rousseau, 2000, p. 35). 


aa 

Tabelul 3 
Mic strokoscop de buzunar 


Stroke-uri/semne de recunoaştere - 
(calorii psihologice) : 


“Tipul contactului uman 


Mersul prin mulţime Z | | | | 
O privire rapidä Z | | | | 
Un scurt contact | Z | | E Sc] 
A da/a primi o informatie 7 | | | | 
Bună ziua! nn 
O strângere de mana D use 
O privire aspră A | | | 
O privire blanda 72. |__| | 
O observatie 22227 | | | 
O ceartă (scurtă) ZZ/ | | | 
Un surâs WW) NE EEE 
Un compliment D [E pes 3 
O palma RRR | | 
A lovila fi lovit ZT. | __ | 
O imbräfisare NN 
Un sărut ///////// | 
O mângâiere ////////// | 
O conversaţie lungă 7 / | 
O disputä importanta 12222227 : 


vezi R. de Lassus, 2000, p. 71) 


Zäbovind putin asupra acestui strokoscop de buzunar, putem preciza 

a) El comportä, dupä opinia noasträ, un anumit grad de relativitate, i 
sensul că tipurile de contacte umane mentionate/retinute pot ave 
calorii psihologice relativ diferite în raport cu experienţa fiecäre 
persoane sau cu experienţa celor care-şi oferă şi primesc stroke-uri 
prin urmare, ne putem aştepta ca persoane diferite să alcătuiasc 
ierarhii relativ diferite ale contactelor umane în funcţie de cantitate 
de stroke-uri pe care o acordă fiecăruia dintre aceste contacte. 

b) Raportul de intimitate nu vizează numai apropierea fizică şi sufletească 
a partenerilor unui cuplu (familial sau nu). El se referă - în egală 
măsură - şi la raportul de intimitate, de atingere fizică şi dăruire 
sufletească dintre mamă şi copil, dintre părinţi şi fii. Copiii au 
nevoie de o apropiere firească şi constantă de părinţii lor. Aceasta le 
dă siguranţă şi încredere, le dă forţa să exploreze/să cerceteze 
necunoscutul. Relaţia de intimitate (derulată mai ales în primii ani ai 
copilăriei) le întemeiază şi consolidează personalitatea, creează 
premisele unei dezvoltări psihice sănătoase, robuste. 

c) Relaţia educativă este, mai mult sau mai puţin, susţinută de bogăţia 
sau de sărăcia de calorii psihologice pe care le presupune întâlnirea 
dintre educator şi elev. Educatorul va ţine întotdeauna seama de acest 
aspect (,nevázut") şi va căuta să ofere — mai ales prin intermediul 
contactelor directe pozitive — stroke-urile de care are nevoie elevul său. 


d) Într-o relaţie educativă nu este indiferent dacă îi aruncăm elevului o 
privire rapidă sau dacă îl privim cu blandete, dacă facem o remarcă 
în legătură cu prezenţa sau comportamentul său ori dacă îi adresăm 
un surâs, dacă îi facem un compliment sau dacă îl mângâiem, dacă-i 
răspundem la salut sau dacă discutăm cu el cu răbdare. 


Cum reiese din cele prezentate mai sus, asemeni trebuintei de hrană, 
nevoia de stroke-uri este una dintre nevoile omeneşti vitale. Privită din 
acest punct de vedere, viata pare să fi fost şi pare să fie mereu - pentru 
marea majoritate a oamenilor, dacă nu chiar pentru toţi - o neobosită 
căutare de stroke-uri (R. de Lassus, 2000). Şi ducând comparatia cu hrana 
mai departe, părintele Analizei Tranzacfionale a ajuns la concluzia că 
oamenii „îşi planifică”, în cea mai mare parte a timpului inconştient, să 
facă anumite lucruri pentru a primi Cantitatea (necesară) de stroke-uri. 
Cantitatea de stroke-uri necesară fiecărei persoane diferă : unii au nevoie 
de mai multe calorii psihologice, alţii de mai puţine. Tot astfel, după cum 
un om poate să nu mănânce un timp, el poate să rămână o anumită perioadă 
de timp fără să obţină stroke-uri, dar nu un timp prea îndelungat. În acelaşi 
context, dându-şi seama că nu primesc întotdeauna stroke-uri, că viata 
(relaţiile cu ceilalţi) nu le poate satisface întotdeauna prompt şi în cantităţi 
suficiente numărul de calorii psihologice necesar, oamenii îşi fac rezerve 
de stroke-uri. Şi în această privinţă, capacitatea de a stoca rezervele (de 
stroke-uri) variază de la un individ la altul (R. de Lassus, op.cit.). Reiese, 
de aici, că unii oameni (fie ei adulţi sau copii) pot trăi izolaţi mai bine şi 
vreme mai îndelungată decât alţii. 

Aşadar, oamenii (copii, tineri, adulţi) nu pot trái - se pare - fără 
stroke-uri. Pentru a evita situaţiile (sau perioadele prea lungi) de indi- 
ferentä, concomitent cu epuizarea rezervelor de calorii psihologice, ei 
„se preocupă” de obţinerea cantităţii de stroke-uri de care au nevoie. În 
această situaţie, dacă nu li se oferă sau nu pot obţine stroke-uri pozitive 
(ceea ce urmăresc în primul rând), atunci vor acţiona pentru a obţine 
cel puţin stroke-uri negative (prin provocarea de incidente, gălăgie, acte 
antisociale, perturbarea derulării orei de curs, non-conformism facil etc.) 
(vezi Jués, 1998). 

Analiza Tranzactionald face distincţie între stroke-uri pozitive, valori- 
zante (cum ar fi expresiile de consideraţie, de afecţiune, remarcile aprecia- 
tive, laudative, jocurile etc.) şi stroke-uri negative devalorizante (cum ar fi 
remarcile nepoliticoase, jignirile, desconsideratia, insultele, conflictele, 
scandalurile, incápátánárile etc.). Acceptând aceste premise, se pare cá in 
condiţiile nevoii de stroke-uri, în lipsa celor pozitive, mulţi oameni (desigur 
şi elevi, copii) sunt nevoiţi să caute aproape inconştient (ca şi când „le-ar 
prefera”) stroke-uri negative. În acest sens, se cuvine a fi menţionat faptul 
că, din păcate, mulţi educatori îi remarcă doar pe cei care deranjează, care 
le perturbă ora de curs, care nu învaţă sau nu-şi fac temele pentru acasă, 
care au un comportament şcolar şi extraşcolar incompatibil cu cel al unui 
elev şi nu (în primul rând) pe aceia care sunt harnici, punctuali, discreti, 
constructivi, cooperanti, dinamici. Tocmai de aceea, neprimindu-si canti- 
tatea de stroke-uri necesare (stroke-uri pozitive), mulţi dintre aceştia din 
urmă pot ajunge la concluzia şi pot avea tendinţa să-i urmeze, să-i imite pe 
cei turbulenti, zgomotosi, obraznici, frivoli etc. 

Rezultă, prin urmare, că este extrem de important ca educatorul să 
ofere, ori de câte ori are prilejul, şi stroke-uri pozitive copiilor/elevilor 
remarcabili, care susţin o activitate şcolară de (cea mai) bună calitate. 

Aşadar, (a) chiar dacă un individ are nevoie în primul rând de ele, 
stroke-urile pozitive pot lipsi din viaţa lui, (b) lipsa de stroke-uri poate fi (şi 
este), uneori, mai dureroasă decât actul condamnabil din punct de vedere 
moral, şcolar, social, juridic sau uman. 

În această interesantă şi complexă situaţie, satisfacerea sentimentului de 
a fi iubit şi acela de a fi competent îi dă posibilitatea individului cu o stimă 
de sine (constant) înaltă să caute şi să obţină, de cele mai multe ori (sau 
aproape întotdeauna), stroke-uri pozitive. Dimpotrivă, cel cu o stimă de 
sine (constant) scăzută, ale cărui sentimente de a fi iubit şi de a fi competent 
sunt îndoielnice/precare, va urmări, pur şi simplu, să-şi obţină cantitatea de 

stroke-uri necesarä, indiferent de sensul lor pozitiv sau negativ. Cum însä 
stroke-urile pozitive vin mai greu (mai rar si intr-un timp mai indelungat) 
sau niciodatä, pare cä individului/elevului cu o stimä de sine (constant) 
scăzută îi rámán...stroke-urile negative. Se stie că, in general, oamenii 
(inclusiv educatorii sau colegii) reacţionează mai greu (sau chiar deloc) la 
aspectele pozitive, constructiv-creatoare ale comportamentelor şi acţiunilor 
celorlalţi (inclusiv elevi sau colegi) ; că sunt mai zgárciti cu semnalele (de 
recunoaştere) pozitive (sau când le dau, le dau de cele mai multe ori 
formal, ipocrit, de complezentä). Dimpotrivă, ei reacţionează mai rapid şi 
zgomotos la aspectele negative, destructive ale comportamentelor şi actiu- 
nilor semenilor (inclusiv elevi şi colegi). 


Aceasta, deoarece : 

a) Comportamentele şi acţiunile pozitive, creative, de calitate „atacă” 
şi lezează stima de sine a celui menit să ofere stroke-uri pozitive. 
Pentru omul cu o viaţă şi rezultate mediocre, stima de sine „scade”, 
se diminuează - în ochii proprii - în raport cu o (altă) stimă de sine 
în creştere. 

b) Comportamentele şi acţiunile negative, destructive „ridică” sau 
„consolidează” stima de sine a celui menit să acorde stroke-uri 
negative. Pentru omul cu o viaţă şi rezultate mediocre, stima de sine 
„creşte” - în ochii proprii - în raport cu o altă stimă de sine aflată 
în scădere. De aceea, poate, auzim mai multe „bârfe”, consumăm 
mai mult „senzaţionalul” cotidian al vieților particulare, decât auzim 
încurajări, laude, admiratii autentice, venite din suflet şi făcute cu 
toată inima. Ba, in plus, de multe ori, pándim, cu o consecvență 
demná de invidiat (si pe care nu o exersám in realizarea unor proiecte 
superigare) ca celălalt să facă o greşeală, „ajutându-l”, chiar, să o 
săvârşească. 


În felul acesta, comportamentele şi acţiunile negative se înmulţesc şi se 
răspândesc mai rapid (apar, de exemplu, mai rapid în presă sau în colectivul 
de lucru), iar popularitatea negativă este asigurată fără o investiţie personală 
prea costisitoare (auzim rapid şi frecvent, de exemplu, de violuri, spargeri, 
relaţii extraconjugale, furturi, corupţie, slăbiciuni etc.), în timp ce acţiunile 
şi comportamentele pozitive se cunosc şi se răspândesc mai greu, au o 
popularitate mult mai restrânsă şi chiar întârziată (ba, uneori, este bine/ 
prudent să ascundem acţiunile şi comportamentele pozitive pentru a nu fi 
distorsionate sau răstălmăcite). 

Rezultă că situaţiile şi relaţiile tensionate, conflictuale, antisociale etc. 
contin şi - prin urmare - oferă o mare cantitate de stroke-urit. 


Cei care apelează la stroke-uri negative sunt, in general : 


a) Oamenii (inclusiv copii, elevi, colegi) care suferă sau au suferit de 
un deficit de afectivitate?. 
Ei au suferit sau suferă de un deficit de atenţie din partea celorlalţi 
sau consideră că atenţia care li se acordă a fost sau este insuficientă. 
Orientându-se după principiul „o recunoaştere defavorabilă este mai 
bună decât nimic”, asemenea oameni au tendinţa de a-i provoca - 
ori de câte ori au nevoie - pe cei din jur, determinándu-i să reactio- 
neze negativ. Aceşti indivizi se comportă în aşa fel încât să atragă 
asupra lor mânia, ura, indignarea, răzbunarea, resentimentele celor 
din preajmă. Ei adoptă un comportament grosolan, rudimentar, 
violent, antisocial. Această categorie de oameni (din care, din păcate, 
nu lipsesc preadolescentii, adolescenţii, tinerii), printr-un compor- 
tament ostentativ, încearcă să-i constrângă pe cei din jur să-i bage în 
seamă, să se confrunte cu ei (vezi Birkenbihl, 1998). Rezultă că, în 
majoritatea copleşitoare a cazurilor, copiii, adolescenţii, tinerii (dar 
şi adulţii) turbulenti, delincventi, strident incomozi au primit (şi/sau 
primesc) o cantitate nesatisfăcătoare de stroke-uri pozitive în raport 
cu trebuintele lor, fie din familie, fie din mediile lor particulare de 
viaţă : şcolar, extraşcolar, profesional, extraprofesional etc. (specia- 
liştii au stabilit că iubirea, intimitatea copil-părinte, sot-sotie, prie- 
tenia profundă oferă cea mai mare cantitate de stroke-uri pozitive). 
Pe fondul acestei evidente şi accentuate lipse de stroke-uri, al unei 
scăzute şi instabile stime de sine, pentru că nu (mai) pot obţine 
calorii psihologice pozitive şi ştiut fiind, în acelaşi timp, că situaţiile 
conflictuale, comportamentele şi actele antisociale oferă o mare can- 
titate de stroke-uri (fie ele şi negative), ei vor manifesta un compor- 
tament agresiv si foarte agresiv, (aparent) irational si nejustificat. 


8. Asemenea alimentelor, considera R. de Lassus, contactele umane contin cantitati 
diferite de calorii psihologice. Există : (a) contacte umane sărace în stroke-uri : 
o singură privire în mulţime, un „bună ziua” rapid etc. ; (b) contacte umane cu 
un conţinut mediu de stroke-uri : schimbul de informaţii profesionale, discuţii 
scurte etc. ; (c) contacte umane bogate în stroke-uri : conversații lungi, jocuri, inti- 
mitate, discuţii lungi în contradictoriu, dispute etc. (R. de Lassus, 1999, p. 43). 
9. Am väzut cä stima de sine este influenţată fundamental de stimulentele afective. 

b) Existä, apoi, oameni care fac lucruri nesemnificative sau slab 
semnificative, „lucruri” şi ,activitäti” inutile din punct de vedere 
social, al grupului, al colectivitätii sau inoportune (ceea ce nu 
înseamnă că in ochii proprii ele sunt/apar la fel de nesemnificative, 
inutile sau inoportune ; ba, dimpotrivă, ele sunt considerate foarte 
importante, extrem de utile şi de urgente !). Prin urmare, viata şi 
prezenta acestor oameni nu stârnesc interesele, nici admiratia, dar 
nici ura celorlalţi. Nevoia lor de stroke-uri rămâne nesatisfăcută. Ei 
caută, atunci, să le obţină prin gesturi, fapte şi comportamente 
verbale şi/sau nonverbale violente, amenințătoare, zgomotoase. 

Aşadar, din cele prezentate în acest paragraf, putem spune că: 

a) pe cât este posibil, oamenii (copii, adolescenti, tineri, adulti) trebuie 
să aibă şi să stabilească relaţii şi contacte pozitive prin care dobân- 
desc şi-şi menţin o ridicată stimă de sine şi prin care, totodată, îşi 
asigură stroke-urile (pozitive) necesare ; 

b) aceasta înseamnă o mai mare apropiere între oameni, între noi, 
educatori, elevi, colegi, o (cât) mai mare deschidere reciprocă, o 
(cât) mai mare şi (cât) mai sinceră apreciere şi preţuire mutuală, mai 
multă autenticitate şi solicitudine ; 

c) să oferim fără retineri şi ori de câte ori este cazul stroke-uri pozitive, 
ştiut fiind că, în lipsa lor, se creează premise favorabile pentru 
nevoia de stroke-uri negative. 


3. Stima de sine şi educatorii 


Ca orice fiinţă omenească, educatorii înşişi au niveluri diferite ale stimei 
de sine: unii au o stimă de sine (constant) înaltă, alţii au o stimă de sine 
(constant) scăzută. 

Educatorii (institutorii, profesorii, părinţii) cu o stimă de sine (constant) 
scăzută au tendinţa de a fi mai punitivi, mai lipsiţi de răbdare şi mai auto- 
ritarişti. Ei au tendinţa să se concentreze, mai degrabă, asupra slăbiciunilor 
decât asupra punctelor forte ale copilului. Ei văd, cu predilecție, greşelile 
elevului decât reuşitele şi realizările lui. Asemenea educatori inspiră teamă 
şi o atitudine defensivă din partea elevilor, încurajând dependenţa. 

Educatorii cu o (constant) scăzută stimä/respect de sine tind să fie mult 
prea dependenţi de aprobarea (şi impresia) celor din jur. Ei au tendinţa 

de a crede că ceilalţi sunt sursa primordială şi necontestabilă a stimei/ 
respectului de sine. 

Ca urmare, 

a) nu caută decât (frecvent, cu ostentatie, chiar) să facă o (cât mai) 
bună impresie celor din jur. Impresia acestora este, pentru el, primul 
indiciu al calităţii sale (umane şi/sau profesionale). El este foarte 
atent, foarte sensibil la reacţiile celor din preajmă ; 

b) aceşti educatori nu sunt în situaţia de a-i învăţa pe copii că stima/ 
respectul de sine se generează, în primul rând, din interior, din 
calităţile şi capacităţile intrinseci pe care le avem fiecare, din calitatea 
şi profunzimea muncii noastre (vezi Branden, 1996). 


Educatorii cu o stimă de sine (constant) inferioară au tendinţa de a folosi 
aprobarea şi dezaprobarea pentru a conduce copiii, elevii către obedientä şi 
conformare (ca automatism). Ei îi învaţă pe copii că stima/respectul de sine 
vine numai/În exclusivitate de la aprobarea adulţilor şi a egalilor. Ei transmit 
o aprobare predominant exterioară a stimei/respectului de sine şi nu una 
predominant interioară. În loc să se valorifice cât mai mult şi cât mai bine 
pe sine, în loc să se aplece cât mai mult asupra lui însuşi, elevul priveşte 
numai în exterior, numai la ceilalţi ; îşi caută reperele valorice şi psihologice 
numai în afară. 

Educatorii cu o stimă de sine (constant) scăzută sunt, în general, nefe- 
riciti, frustrati, neimpliniti, iar educatorii nefericiti, frustrati utilizează 
adesea metode degradante şi destructive pentru conducerea şi controlul 
clasei. Ei apelează la sarcasm şi ridiculizare, la un limbaj lipsit de stimă şi 
chiar plin de cruzime, jignitor. 

Într-un fel sau altul, ei creează elevilor condiţiile dezvoltării unor tră- 
sături negative de caracter, reacţii de respingere, agresivitate, ură, ostilitate 
(reacţii care se răsfrâng în mentalitatea şi atitudinea elevilor şi asupra 
obiectelor de studiu, asupra educaţiei, şcolii, culturii). 

Dacă, dimpotrivă, elevii care urmăresc pe adulti/educatori, în parte 
pentru a învăţa un comportament corespunzător, care vor vedea bunăvoința 
şi accentul pus pe latura pozitivă, sunt martorii onestitätii, primesc intele- 
gere şi o văd oferită altora, ei învaţă atunci să interiorizeze bunăvoința, 
apreciază latura pozitivă a celorlalţi ; vor-interioriza onestitatea, răbdarea, 
înţelegerea, disponibilitatea. 

Educatorii (institutorii, profesorii, părinţii) cu o (constant) crescută 
stimă de sine sunt mai apti să ajute copiii în dezvoltarea strategiilor de 
soluţionare prin propriile puteri a problemelor şi să nu nege (sau să 

minimalizeze) importanţa a ceea ce elevii percep ca probleme. Având o 
încredere reală şi concretă in ei, dovedită practic, asemenea educatori 
creează premise reale pentru clădirea unui sentiment de încredere la elevi. 
Ei îşi bazează conducerea şi controlul clasei pe înţelegere, cooperare, impli- 
care, pe rezolvarea problemelor, pe afecţiune şi respect reciproc. Educatorul 
ştie să pretindă - atunci când acesta riscă să „derapeze” - respectul elevilor 
săi, într-un mod decent, raţional, uman. Această relaţie pozitivă permite 
elevilor să înveţe şi să se dezvolte în ceea ce priveşte încrederea şi capa- 
citatea lor de a funcţiona independent (vezi Branden, 1996). 

După N. Branden, ceea ce au în comun un bun profesor, un bun părinte, 
un psihoterapeut este credința lor profundă în potenţialul persoanei de care 
se ocupă, convingere legată de ceea ce poate să fie şi să facă persoana 
respectivă, plus capacitatea de a transmite această convingere în cursul 
interacțiunilor lor. 

Educatorii cu un bun respect de sine ştiu că majoritatea oamenilor au 
tendința de a-şi subestima resursele interioare şi au tot timpul în vedere 
acest lucru.. Cei mai mulţi dintre noi suntem în stare de (mult) mai mult 
decât credem. Si atunci, unul dintre cele mai mari daruri pe care le poate 
oferi un educator (institutor, profesor, părinte) unui copil, unui elev este 
refuzul de a accepta concepţia negativă a elevului despre sine în ceea ce 
priveşte propria valoare, întrevăzând un sine/un eu mai profund şi mai 
puternic, fie şi numai ca potenfialitate (ibidem). 

Este demn de menţionat şi de reţinut faptul că dacă o stimă de sine 
(constant) scăzută îi poate conduce pe unii educatori la un comportament 
rigid, punitiv, distant, sau chiar tiranic/sadic, pe alţii îi poate conduce la o 
îngăduinţă prea largă ce demonstrează absenţa totală a autorităţii, a rolului 
său coordonator şi facilitator, având drept rezultat anarhia şi confuzia în 
clasă, printre elevi. Or, pentru a-şi ridica şi consolida stima/respectul de 
sine, elevii au nevoie din partea educatorilor de consideraţie, înţelegere, 
motivaţie pozitivă, ceea ce nu implică, însă, lipsa lui de fermitate şi de 
afirmare a propriilor sale puncte de vedere. Această fermitate el o manifestă 
fără a face apel la insulte sau la reacţii care urmăresc denigrarea sentimen- 
tului de valoare personală. 

m Ținând seama de trăsăturile si comportamentele lor, educatorii cu un 
(constant) scăzut nivel al stimei/respectului de sine au, in general, tendința 
de a forma si încuraja elevul obedient. Dimpotrivă, cei cu un (constant) 
înalt nivel al stimei/respectului de sine au tendința de a forma si încuraja un 
comportament responsabil al elevului. 

Tabelul 4 


Caracterizarea elevului obedient si a elevului 
cu un comportament responsabil 


i | : Elevul obedient 


Motivat (predilect) de factori externi 
(exemplu : nevoia de a fi pe plac auto- 
ritätii şi de a obţine aprobare extrin- 
secă). 


Execută ordinele. 


Poate să-i lipsească încrederea de a 
funcţiona eficient în absenţa autorităţii. 
li lipseşte iniţiativa. Aşteaptă ordine. 


Respectul de sine este definit, prepon- 
derent, din exterior. Se simte valoros 
numai când este aprobat. 


Are dificultăţi in a vedea legătura 
dintre comportament şi consecinţele 
acestuia. i 

Întâmpină dificultăţi în a face alegeri şi 
a avea opţiuni. li vine greu să ia 
hotărâri. 

Sentimentele de neajutorare şi de depen- 
dentä faţă de educator sunt obişnuite. 


Funcţionează, predilect, pe baza unui 
sistem exterior de valori (de obicei, 
sistemul de valori al cuiva important 
pentru el). 

Acest sistem ar putea fi nepotrivit 
pentru persoana sa, dacă nu chiar 
dăunător. 


Se supune, apoi poate gândi. 

Îi lipseşte încrederea în semnalele 
interioare şi în capacitatea de a acţiona 
în propriul interes. 

Are dificultăţi cu înţelegerea şi expri- 
marea nevoilor personale. 


Elevul responsabil ‘i 


Motivat (predilect) de factori interni 
(exemplu : nevoia de a cântări alegerile 
făcute şi de a experimenta consecinţele 
actelor, comportamentelor personale). 


Face alegeri, are discernământ, apoi 
execută. 


Este mai încrezător în a funcţiona efi- 
cient în absenţa autorităţii. Are initia- 
tive. 


Respectul de sine este definit, prepon- 
derent, din interior. Se simte valoros 
cu sau fără aprobare din afară (sau 
chiar cu dezaprobare). 


Este mai capabil sä vada legätura intre 
comportament si consecintele acestuia. 


Este mai capabil sä facä alegeri si sä 
aibä optiuni. 

Este mai capabil să ia hotărâri. 
Sentimentul personal de putere şi inde- 
pendentä este obişnuit. 


Funcţionează, predilect, pe baza unui 
sistem interior de valori (pe baza a 
ceea ce e mai bine sau mai sigur pentru 
el), ţinând seama, totuşi, de nevoile si 
de valorile celorlalți. i 


Gândeşte, apoi se poate supune. 

Are încredere în semnalele interioare şi 
în Capacitatea de a acţiona (si) în 
propriul interes. 

Este mai capabil să-şi înţeleagă şi să-şi 
exprime nevoile personale. 

Elevul obedient | 


Are dificultăţi în a prevedea rezultatele | Este mai capabil să prevadă rezultatele 
acţiunilor sale. acţiunilor sale. 


Are calităţi de negociere limitate. Este | Are calităţi de negociere mai bine 
orientat spre „tu câştigi - eu pierd”. dezvoltate. Este orientat spre „tu 


câstigi - eu câştig”. 


E docil. 


Este orientat spre evitarea pedepselor | Este angajat în diverse sarcini, experi- 
(„să nu-l simt pe profesor în spatele | mentánd rezultatele unei alegeri pozi- 
meu tot timpul”). 


(vezi N. Branden, 1996, p. 229) 


4. Atitudinea faţă de viaţă 
şi relaţia educativă 


Oricât ar părea de nevinovat, într-o relaţie educativă nu putem ignora modul 
cum se percepe fiecare persoană pe sine şi pe cel cu care interacționează. 
Mai precis, nu este indiferent cum se vede educatorul pe sine şi cum îl 
consideră pe elev, după cum nu este, de asemenea, indiferent modul cum 
se vede elevul pe sine şi cum îl percepe pe educator. Totodată, într-o relaţie 
educativă nu sunt indiferente opiniile şi atitudinile pe care le au partenerii 
despre viaţă. 

A ne interesa de propria persoană înseamnă a încerca să ne înţelegem 
atitudinile proprii şi pe cele ale altora, dar mai înseamnă şi să încercăm să 
ne apreciem (cât mai) obiectiv pe noi înşine şi pe alţii. 

În aceste condiţii, Analiza Tranzactionald consideră cá o persoană poate 
avea un sentiment OK sau non-OK faţă de ea însăşi. 


A fi OK înseamnă a te simţi câştigător, autonom, să ai sentimentul 
autorealizării, să ai caracteristicile persoanei împlinite şi deschise, înseamnă 
a te simţi capabil să-ţi conduci viaţa şi relaţiile în mod pozitiv, a fi capabil 
să te afirmi. 

A fi non-OK înseamnă contrariul, adică a te simţi prost, „neplăcut”, a 
nu fi la înălţime, a fi dependent, timorat, a te simţi o persoană care pierde, 
a avea caracteristicile persoanei neîmplinite, neputincioase, închise, inca- 
pabile să-şi conducă viaţa şi relaţiile în mod pozitiv. 

Bineînţeles că nimeni nu se simte OK în fiecare zi a vieţii sale şi în orice 
moment. O persoană, deseori OK, trece si prin momente non-OK: 
pierderea unui animal drag şi fidel, a unui prieten de joacă, o ceartă cu un 
prieten (când simţi cá tu eşti cel care a greşit), o admonestare (pe nedrept 
formulată) din partea unui profesor, o notă proastă, o gripă, decesul unei 
fiinţe dragi etc. Prin urmare, viaţa este în aşa fel făcută încât sentimentul 
de a te simţi non-OK în anumite împrejurări este inevitabil. Important este 
să evităm acumularea unor astfel de stări şi să nu alunecăm spre poziţia 
celui care pierde, a învinsului (vezi R. de Lassus, 2000). Însă importanţa 
acestui concept constă în evaluarea şi dinamica relaţiei cu celălalt. Întrucât, 
plecând de la sentimentul OK sau non-OK pe care îl avem faţă de noi 
înşine, avem tendinţa să-l apreciem pe celălalt, să-l judecăm, considerându-l 
(şi pe el) OK sau non-OK, în general, într-un mod mai mult sau mai puţin 
conştient decât pare la prima vedere. 

Prin urmare, oamenii se află întotdeauna într-o situaţie de viaţă. 

Din punctul de vedere al Analizei Tranzactionale, conceptul de atitu- 
dine faţă de viaţă traduce reprezentarea, imaginea, părerea pe care o are 
fiecare despre el însuşi, despre alţii sau despre existenţă (Bouillerce şi 
Rousseau, 2000; R. de Lassus, 2000). E. Berne a identificat patru atitudini 
posibile de viaţă. 


A. Eu sunt OK, tu eşti OK (+ +) 


Este atitudinea câstigätorului, a învingătorului în viaţă. Această atitu- 
dine, însă, este departe de atitudinea nerealistă exprimată prin formula : 
„toată lumea este frumoasă, toată lumea este amabilă ! ”, care ne aminteşte 
(şi ne semnalează) că nu ne considerăm nici pe noi, dar nici pe celălalt ca 
fiind definitiv OK. De altfel, ştim cu toţii că niciodată nu putem formula 
judecăţi definitive, nici despre noi înşine, nici despre ceilalţi. 

Mai precis, atitudinea eu sunt OK, tu eşti OK poate fi înţeleasă drept 
„eu mă consider OK, eu te consider OK, aici şi acum”. Este atitudinea 
fericită de viaţă a proximitätii, pozitivă. Ea exprimă respect/stimă reală de 
sine şi reciprocă. Angajează schimburi bogate şi armonioase. Ea exprimă 
echilibru şi rodnicie a relaţiei. Persoana (+ +) câştigă nu zdrobind, mai 
mult sau mai puţin, tot ceea ce întâlneşte în cale, ci prin realizarea obiec- 
tivelor pe care şi le-a fixat, intretinánd în acelaşi timp relaţii pozitive cu 
ceilalţi şi cu ea însăşi. În particular, ea nu se fereşte să fie autentică, 
spontană şi nici de „apropiere”. 


10. Tranzactionalistii spun că, uneori, „este OK să te simţi non-OK” (R. de Lassus, 
2000, p. 122). 

Atitudinea (+ +) corespunde ideii de a avansa rapid, de a coopera, de 
a analiza împreună lucrurile şi de a hotărî împreună ; iar dacă punctele de 
vedere sunt divergente, atitudinea (+ +) implică negocierea ca pe un lucru 
pe cât de firesc, pe atât de oportun. 

Persoana cu o atitudine (+ +) constantă este, cu deosebire: comuni- 
cativă, încrezătoare, disponibilă, optimistă, realistă, dinamică, înfloritoare, 
experimentată, fericită, veselă, tonică, liberă, obiectivă, deschisă, pozitivă, 
ospitalieră. 


B. Eu sunt OK, tu nu eşti OK (+ -) (sau „eu má consider OK, eu nu 
te consider OK, aici si acum"). 

Este atitudinea de arogantá sau de salvator (,eu má consider OK, pe 
ceilalti nu fi consider OK"). Ea dezváluie sentimentul de superioritate si 
tendinfa celui in cauzá de a-l devaloriza pe celdlalt (sau de a-i devaloriza 
pe ceilalți). 

În lumea noastră, caracterizată preponderent de competiţie non-OK, 
unde fiecare încearcă să-l domine pe celălalt, să-l înlăture, să-l dispre- 
tuiascä, această atitudine de viaţă este foarte răspândită. S-ar putea spune 
chiar că este favorizată de această lume. În organizaţii, în instituţii (inclusiv 
în şcoală, în universităţi) mulţi „şefi”, care nu au învăţat nicăieri cum să 
conducă şi să organizeze un colectiv, o clasă, o instituţie, rămaşi la discretia 
impresiei lor de moment şi a reacţiilor de orgoliu, adoptă această atitudine 
de viaţă, convinşi fiind că numai teroarea, spaima, frica, santajul, vâlva 
creează respectul şi productivitatea. Cu riscul - credem - de a greşi foarte 
putin, putem afirma că persoanele cu atitudine (+ —) nu ştiu că există (si 
nu cred în adâncime cá există) „o proximitate adevărată plină de căldură” 
(vezi R. de Lassus, 2000, p. 124). În principal, asemenea persoane sunt : 
acuzatoare, arogante, sarcastice, colerice, critice (cu sau fără temei autentic), 
devalorizatoare, de rea-credintä, dispretuitoare, pline de sine, orgolioase, 
persecutoare, pretentioase, salvatoare, severe, susceptibile, exigente, neincre- 
zatoare, moralizatoare. 


C. Eu nu sunt OK, tu esti OK (- +) (sau „eu nu má consider OK, eu 
te consider OK, aici si acum”). 

Este atitudinea de supunere, a celor care träiesc mai degrabä in umbra 
câstigätorilor. Avand o accentuatä tendintä de autodevalorizare si de auto- 
culpabilizare, persoana isi asumä cu usurintä rolul de victimä. Ea träieste 
(constant) un sentiment de inferioritate faţă de ceilalţi. Persoana cu o 
atitudine de viatä (- +) va suporta cu greu proximitatea si nu va actiona 
pozitiv in cursul activitätilor in care este implicatä decât intr-o atitudine (si 

relaţie) de dependenţă. Ea presupune să-i dăm (permanent) indicaţii. În 
principal, persoana (- +) este: admirativă, prea drăguță, umilă, influen- 
tabilä, naivă, serviabilă, timidă, împăciuitoare, prea bună, ruşinoasă, 
slugarnică, neliniştită, fricoasă, supusă, seducătoare, servilă. 


D. Eu nu sunt OK, tu nu esti OK (- -) (sau „eunumă consider OK, 
nici pe tine nu te consider OK, aici si acum”). 


Este atitudinea de disperare, de perdant. Ea corespunde unei conduite 
de eşec. Dezamăgită de viaţă, persoana cu o atitudine (- -) are o constantă 
tendinţă spre însingurare, spre depresie (în caz extrem, are intenţia să se 
sinucidă). „La ce bun viata, munca, familia, prietenia etc. ; lumea este 
pierdută, sau nu face doi bani, sau - oricum - nu valorează mare lucru. Nu 
poţi avea încredere în nimic şi în nimeni. Este mult mai bine să te retragi, 
să-ţi faci o „vizuină” şi să nu te faci — în nici un fel şi niciodată — 
remarcat”. În cazul persoanei cu atitudine (- -), din punct de vedere 
sentimental, primează indiferența; actional, fuga de răspundere. Ea îşi 
petrece mult timp în izolare, cu izbucniri adesea grave : alcoolism, toxico- 
manie, „bietul/biata de mine” etc. Persoana cu atitudine (- -) are, în 
principal, următoarele trăsături : solitară, dezamăgită, fermă, laşă, ironică, 
moale, tristă, pesimistă, suspicioasă, defetistă, deprimată, disperată, rebelă, 
plângăcioasă, pasivă (leneşă), resemnată, sceptică, suicidară. 

De menţionat faptul că există nu numai 4 tipuri de atitudini de viaţă, ci 
şi 4 niveluri ale atitudinii faţă de viaţă. 

a) Nivelul psihologic : este nivelul profund, vechi şi adesea inconştient ; 

b) Nivelul social : este nivelul mai vizibil şi, in general, mai conştient. 
S-ar putea întâmpla, astfel, ca atitudinea aparentă faţă de viaţă să fie 
„voi sunteţi OK şi eu sunt OK”, însă atitudinea mai profundă, 
psihologică să fie „eu sunt OK, voi nu sunteţi OK” ; 

c) Nivelul condifional: atitudinea de viaţă conditionalä depinde de 
contextul exterior, fiind, aşadar, fluctuantă. În funcţie de ceea ce 
face, persoana se simte (+ +) („bine în pielea lui") sau (- -) (sátul, 
disperat, pesimist). În funcţie de ceea ce face celălalt, individul se 
poate simţi (+ +) sau (- -); 

d) Nivelul incondifional: atitudinea de viaţă inconditionalá este anco- 
rată în noi înşine şi ne structurează personalitatea. Ea este de ordin 
psihologic (vezi Bouillerce şi Rousseau, 2000). 


Cele două atitudini de viaţă (- +) şi (- —) sunt reflectarea unei subestimări. 
In aceste atitudini faţă de viaţă, persoana dezvoltă/parcurge diferite forme 

de complexe: de inferioritate, de esec, de excludere si de culpabilitate, 
complexe care stau la originea demotivarii. 

Atitudinea (+ -) poate sta la baza izolării. Supraestimându-se, persoana 
respectivă provoacă altora reacţii de respingere ; ea poate dezvolta, astfel, 
un complex al excluderii care îi va antrena - mai devreme sau mai târziu — 
procesul demotivării (Bouillerce şi Rousseau, 2000). 


Tabelul 5 
Cele 4 atitudini de viaţă 


(c5 55 TUESTIOK ^ 
“|| Să ne implicám Admir si má retrag 
Să ne unim capacităţile (cooperare, |Supunere 
sinergie) Deseori victimă („nu sunt capa- 
Dacă lucrurile nu merg, să căutăm-| bil(ă) să...”) 
altceva (negociere) ,Spuneti-mi ce trebuie să fac” 
Devalorizarea celuilalt, acuzare Pasivitate (nu este nimic de făcut) 
Caută să domine Indiferenta, fuga de răspundere 
J| Dispret (persecutor) Deseori victima 
| Nu vă puteţi lipsi de mine” (sal- 
“|| vator) 


HO. ENDS AN (T. 


"1 
© 
5 


(vezi R. de Lassus, Analiza Tranzacțională, 2000, p. 126) 


Ținând seama de existența si de particularitatile celor patru atitudini de 
viață, aşa cum le-a numit şi descris Analiza Tranzacțională si abordándu-le 
din direcția relației educative, putem formula - între multe altele posibile — 
următoarele afirmații : 

a) de-a lungul existenței lor, marea majoritate a oamenilor evoluează si 
îşi schimbă atitudinea de viață. Oamenii pot trece, pe parcursul vieții 
lor, prin toate cele patru atitudini de viaţă, cantonándu-se predilect — 
mai devreme sau mai târziu - într-una dintre ele. Aceste modificări 
(şi treceri) pot avea loc într-un interval mai lung sau mai scurt de 
timp : câţiva ani, o lună, o zi. 

b) Orice fiinţă omenească vine pe lume cu un potenţial fundamental de 
a ajunge foarte curând la atitudinea OK-OK (+ +); de a ajunge şi 
de a se menţine în această atitudine (vezi R. de Lassus, 2000).. 

c) Prin urmare, revine educatorilor (părinţi, institutori, profesori) sar- 
cina/misiunea de a-i ajuta pe copii, pe elevi să ajungă (cât mai) 

d) 


e) 


8) 


iN CAUTAREA EDUCATIEI AUTENTICE 


repede la atitudinea (+ +) şi de a le oferi stimulente şi prilejuri de 
a şi-o menţine (relativ) constantă. 
De aici, decurge necesitatea de a ţine seama de educatorii cu atitudine 
(+ -) care pot frâna formarea atitudinii (+ +) la elevi sau altera o 
asemenea atitudine. Aceşti educatori pot crea un mediu de stimulare 
şi întărire la elevi a atitudinii (- +) sau (- -). | 
Atitudinea arogantă a educatorului este foarte nocivă. Este atitu- 
dinea pe care elevii (sau fostii elevi) o invocä cel mai des ca fiind 
contraproductivä. Este atitudinea pe care o blameazä si o resping cel 
mai vehement. Este atitudinea care le declanseazä (ca oricärui om, 
de altfel) repulsie, antipatie, teamä, stupoare. Ei se simt umiliti si 
jigniti. Majoritatea elevilor (si a fostilor elevi) considera cä o ase- 
menea atitudine este incompatibilä cu rolul de educator. 

Nu existä si nu poate exista o relatie educativä bazatä pe atitudini 

(- -). De aceea, este necesar: 

* în primul rând, să fim foarte atenţi (si foarte sensibili) la ati- 
tudinea (- -) a elevului; să încercăm să-i înţelegem cauzele, 
profunzimea. Să încercăm, discret şi consecvent, să o modificăm, 
să o aducem la atitudinea (+ +). 

e jn al doilea rând, nu vom trece indiferenți peste atitudinea (- -) 
a educatorului. Această atitudine este extrem de nefavorabilă, de 
riscantă pentru educaţie. Vom încerca, într-o asemenea situaţie, 
să ne apropiem şi să ne ajutăm cu sinceritate colegul, fără 
a-l agresa sau a ne insinua zgomotos, arogant (+ -) în viata lui. 
Vom căuta să-i dăruim, onest, „pilule” de încredere, cu convin- 
gerea că, până la urmă, vom reuşi. 3 

O relatie formativá autenticá (si eficientá) se poate institui si se 
dezvoltá atunci cand si educatorul, si elevul au o atitudine (+ +). 
De aceea, prin activitátile de pregátire a formatorilor este esential 
sá urmárim la educatori instituirea atitudinii (+ +). Ín acest sens, 
este important sá avem cát mai multi formatori cu trásáturile per- 
soanei care are o atitudine (+ +). Cáci, in ultima instantá, de aici 
pleacă (si de aici se dezvoltă) o relaţie educativă viabilă, profundă, 
deschisă, liberă. 

O altă consecinţă a celor patru atitudini de viaţă delimitate şi descrise 

de Analiza Tranzactionald este aceea ca educatorul să încerce (fără 

a se resemna vreodată) „să scoată” elevul din atitudinea (+ -) sau 

(- +) în care l-a găsit şi/sau cu care îl preia. 

h) Pentru că s-ar putea să intervină, atât la elev, cât şi la educator, o 
evoluţie de la atitudinea (+ +) la (+ -), de la atitudinea (- +) la 
(- -) sau de la atitudinea (+ +) la (- +) să încercăm să le prevenim 
(şi/sau să le stopăm). 
Mai mult, este foarte important ca, în acest context, educatorul 
însuşi să nu dezvolte la elev o atitudine (+ -), (- +) sau (- -) şi să 
prevină confuzia (pe care o fac mulţi elevi, mai mari sau mai mici) 
între atitudinea (+ -) şi cea (+ +). 


Capitolul 5 


Etapele si sensibilitatile 
dezvoltarii umane 


1. Ideea de evolutie stadiala 
a vietii individuale 


\Fara a fi singurul, modul de abordare si de analiza stadial al vietii umane 
individuale pare cä intruneste cei mai multi adepti printre psihologii 
dezvoltării. Chiar dacă viata individuală îşi are - în cazul fiecăruia - 
continuitätile şi discontinuitätile sale (mai mult sau mai putin perceptibile 
şi/sau autoperceptibile), acest mod de abordare ne înlesneşte accesul la 
delimitarea şi aprofundarea diferitelor momente, perioade ale vieţii indivi- 
dului, ne ajută, din punct de vedere cognitiv, să descifrăm viaţa individuală, 
să transmitem şi să confruntăm datele constatate. 


În legătură cu ideea de stadialitate a vieţii umane (individuale) dorim să 
reamintim următoarele : 


a) 


b) 


Delimitările sunt relative. Granițele dintre stadii nu sunt nete, absolute. 
Începutul şi sfârşitul unui anumit stadiu sunt stabilite cu o anumită 
aproximaţie. În ceea ce priveşte începutul, parcurgerea şi depăşirea 
unui anumit stadiu pot exista (si există, de foarte multe ori) diferente, 
mai mari sau mai mici, de la un individ la altul, de la o situaţie 
concretă la alta. 

Diferitele concepţii (psihologice) privind dezvoltarea stadială a perso- 
nalitätii umane, etapele stabilite de ele, chiar dacă sunt considerate - 
în general - a fi obligatorii, nu se constituie si nu pot fi considerate 
drept un „pat al lui Procust” în care trebuie să intre fiecare persoană. 
Aceste concepţii (psihologice) nu fac pledoarie pentru uniformizarea 
sau clasificarea uniformă, reductionistä a oamenilor. Prin urmare, 

stadiile formulate de concepţiile psihologice nu pot fi privite ca nişte 
etichete pe care le atribuim fiecărei persoane în parte, aceasta însem- 
nând că cine nu întruneşte caracteristicile specifice unui stadiu este 
o persoană anormală. 

Stadiile respective şi particularitatile lor doar ne orientează (şi ne 
vom raporta la ele cu o relativă prudenţă şi cu discernământ), dar 
nu ne dictează ce trebuie să facem pentru ca o persoană (un copil, 
un elev, de exemplu) să se încadreze (cât mai) strict în limitele 
şi în profilul unui anumit stadiu. Ştim că, în ultimă instanţă, fiecare 
persoană (copil, elev, tânăr, adult) este unică şi că în tot ceea ce 
facem ca educatori căutăm să încurajăm individualitatea, afirmarea 
personalităţii fiecăruia. Prin urmare, fiecare îşi are dinamica şi 
particularitatile sale proprii de dezvoltare. Stadiile şi caracteristicile 
lor nu trebuie absolutizate. Ele vor fi mereu gândite şi regândite de 
specialişti în funcţie de evoluţia persoanelor, de problemele şi de 
aspectele noi care apar, spre a le integra şi a-şi dezvolta teoriile sau 
a elabora altele noi, (mai) pertinente. 

c) În cadrul aceluiaşi stadiu de dezvoltare pot exista ritmuri diferite de 
dezvoltare. În acest context, un individ se poate afla din punct de 
vedere fizic, biologic într-un anumit stadiu, dar din punct de vedere 
psihologic şi social într-un alt stadiu (anterior sau posterior). Pot 
exista, de asemenea, decalaje între maturizarea cognitivă, maturi- 
zarea afectivă şi maturizarea morală. 

d) O personalitate se constituie de-a lungul timpului ; ea trece prin mai 
multe stadii de dezvoltare. Ea poate, însă, la fel de bine să rămână 
la un stadiu intermediar, fără a putea ajunge la stadiul final. Ea 
poate, de asemenea, să participe la mai multe stadii deodată; în 
acest caz, deşi a fost atins un stadiu superior, se pot perpetua pentru 
un timp mai mult sau mai puţin îndelungat, rămăşiţe sau chiar 
fragmente dintr-un stadiu anterior. În sfârşit, poate exista şi ipostaza 
când personalitatea este susceptibilă de a realiza o veritabilă regresie 
(infantilismul). 


Se poate spune că nu există un tablou unic al vârstelor. Între concepțiile 
care s-au ocupat de stadialitatea vieţii individuale există (foarte) multe necon- 
cordante, plecând de la numărul stadiilor (ciclurilor), reperele cronologice 
şi până la caracteristicile lor sau accentele puse. Toate aceste neconcordante 
sunt în parte determinate de preocupările dominante ale autorilor/psiholo- 
gilor (fie pe anumite procese psihice, fie pe anumite vârste). Între cele mai 

importante şi influente concepţii legate de periodizarea vieţii individuale am 
reţinut stadialitatea cognitivă (J. Piaget), morală (J. Piaget şi L. Kohlberg), 
psihosexuală (S. Freud) şi psihosocială (E. Erikson). 


2. Stadialitatea cognitivă şi stadialitatea morală. 
Implicații educative 


I. Cum ştim, J. Piaget s-a ocupat prin excelenţă de dimensiunea cognitivă 
a vieţii psihice. Întrucât concepţia sa este arhicunoscută de către specia- 
listi, se găseşte în numeroase studii accesibile, oricând, celor interesaţi, nu 
vom insista prea mult aici asupra acesteia. Ne vom limita doar să aminitm 
că, după psihologul elveţian, în dezvoltarea lor cognitivă, copiii trec în 
mod obligatoriu prin mai multe stadii : 


a) Stadiul senzorio-motor (0-2 ani)! 

Sarcina principală a copilului în această primă perioadă a dezvoltării cog- 
nitive este aceea de a organiza şi interpreta informaţiile pe care le primeşte 
prin organele de simţ şi de a-şi dezvolta coordonarea motorie. Copilul 
experimentează lumea mai ales prin percepții imediate şi prin activitate 
fizică. Gândirea copilului este dominată de principiul „aici şi acum”. O 
dată cu achiziţia conceptului obiectului (pe care îl manipulează sau îl 
percepe) şi a celorlalte mijloace de cunoaştere, cum ar fi memoria şi 
limbajul, se încheie procesul senzorio-motor. Acum copilul poate anticipa 
viitorul şi poate gândi despre trecut. 


b) Stadiul preoperafional (2-7/8 ani) 

Este stadiul de dezvoltare cel mai intens studiat de cätre Piaget. Acesta mar- 
cheazä o lunga perioadä de tranzitie, care culmineazä cu aparitia gandirii 
operationale. Este perioada in care se dezvolta limbajul. Celebrul psiholog 
consideră că utilizarea limbajului de către copil demonstrează o reducere 
treptată a egocentrismului ; prin urmare, copilul îşi dezvoltă capacitatea sa 
de „decentrare”, de adoptare a punctului de vedere al altei persoane. 

O dată cu dezvoltarea limbajului, copilul este capabil acum de gândire 
simbolică, deşi Piaget demonstrează că aptitudinile intelectuale ale copilului 
sunt încă puternic dominate de percepții şi mai putin de înţelegerea concep- 
tuală a situaţiilor şi evenimentelor. 


1. Toate delimitările şi reperele cronologice sunt aproximative. 


108 ÎN CĂUTAREA EDUCAȚIEI AUTENTICE 


Piaget surprinde şi descrie o serie de limitări referitoare la gândirea 

copilului aflat în acest stadiu de dezvoltare : 

e egocentrismul : inabilitatea copilului de a vedea lumea şi altfel decât 
din punctul lui de vedere; copilul nu e capabil să înţeleagă că pot 
exista şi alte opinii, alte puncte de vedere. 

« centrarea: se referă la orientarea (exclusivă) a atenţiei asupra unei 
singure trăsături a situaţiei (obiectului) şi ignorarea celorlalte, indi- 
ferent de relevanta lor. 

e ireversibilitatea : se referă la inabilitatea copiilor din stadiul preope- 
raţional de a face operaţii mentale reversibile. 


O caracteristică a acestei perioade, observată de Piaget, este tendința 
copilului de a generaliza excesiv regulile pe care le-a învăţat; numai prin 
aplicarea regulii, copilul învaţă diferitele modalităţi de a o utiliza. 


c) Stadiul operaţiilor concrete (7/8-11/12 ani) 


În această perioadă gândirea unui copil este foarte asemănătoare cu cea a 
unui adult; copilul are, însă, dificultăţi cu noţiunile abstracte, pentru că 
trebuie să le lege de lumea reală, concretă pentru a le înţelege. Principalele 
trăsături ale acestui stadiu sunt: achiziţia gândirii reversibile şi abilitatea 
de decentrare. Copilul are o crescută abilitate de a opera folosindu-se de 
concepte (de exemplu: a face clasificări, abilitatea de a grupa logic 
obiectele în funcţie de caracteristicile lor comune, şi serieri, abilitatea de 
a aranja entităţi în şiruri ordonate, să spunem, în funcţie de culoarea şi 
mărimea lor). 

Copiii aflaţi în această perioadă sunt caracterizați de o dorinţă extra- 
ordinară de a culege informaţii despre lume: deseori, ei adună liste 
considerabile de fapte sau de date despre un subiect de interes (vezi Hayes 
şi Orrell, 1997). 


d. Stadiul operaţiilor formale (11/12-15/16 ani sau niciodată)? 


În această perioadă, gândirea copilului este asemănătoare celei a unui 
adult. El poate rationa abstract, fără a apela la obiecte sau la evenimente 
concrete. Tânărul elaborează ipoteze, teorii despre lume, le testează ca un 


2. Precizarea făcută de Piaget (confirmată de cercetări ulterioare independente) 
se referă la faptul că „nivelul formal logic al inteligenţei nu este decât ca poten- 
tialitate un dat general uman. În absenţa unui antrenament sistematic, acest 
nivel poate să nu fie atins, chiar în cadrul normalitätii dezvoltării” (L. Iacob, 
1998, p. 36). 

om de ştiinţă şi utiiizează noţiuni abstracte. Din acest moment, el îşi poate 
extinde cunoştinţele, fără a mai fi împiedicat de tendinţa egocentristă sau 
de alte asemenea restricţii. Cercetările lui J. Piaget au avut (şi încă mai au) 
un impact extraordinar asupra modului de investigare şi de înţelegere a 
evclutiei copiilor, în particular a copiilor aflaţi în şcoala primară. Dintre 
implicaţiile educaţionale ale teoriei sale reținem : 


Părinţii şi educatorii sunt conştienţi de faptul că intelectul copilului 
este diferit, din punctu de vedere calitativ, de cel al adultului. Prin 
urmare, se recomandă ca educatorii să fie sensibili la nivelul de 
dezvoltare al copilului şi la abilitatea lui de a înţelege şi de a face 
faţă diferitelor tipuri de concepte (concepte empirice şi/sau concepte 
ştiinţifice). „A cere unui copil să aibă control asupra unei probe sau 
să rezolve probleme înainte să fie apt să facă faţă conceptelor 
implicate are ca rezultat confuzia şi disconfortul copilului şi poate 
împiedica pentru totdeauna evaluarea perfectă a unor concepte” 
(A. Birch, 2000, p. 108). 

Piaget a subliniat importanţa participării active şi a interacțiunii cu 
mediul (cu un mediu cât mai bogat în informaţii şi cât mai provocator 
pentru copil). Acum este deja un loc comun faptul că implicarea 
activă în învăţare duce la o mai bună înţelegere şi memorare- 
-păstrare-redare. Astfel, educatorii „pot asigura un mediu adecvat 
sub forma unor materiale şi activităţi variate care vor stimula curiozi- 
tatea naturală a copilului şi care îl vor ajuta să facă tranziţia către un 
vor încuraja copiii să exploreze mediul şi să înveţe cu ajutorul 
propriilor abilităţi” (ibidem, p. 108). 

Punerea de întrebări copiilor îi încurajează să fie activi în procesul 
de învăţare. 

Copiilor aflaţi înaintea nivelului operational-formal li se vor prezenta 
concepte noi prin folosirea obiectelor concrete, construind treptat o 
gândire (cât) mai abstractă. 

Pentru acomodarea copiilor cu noile idei şi experienţe, educatorul le 
va oferi posibilitatea de a le asimila ; aşadar, este necesar ca ideile, 
conceptele noi să fie adaptate la ceea ce copiii cunosc deja şi au 
experimentat (ibidem). 


II. Un aspect important al teoriei dezvoltării cognitive a lui Piaget este 
acela care leagă nivelul de dezvoltare intelectual-cognitiv al copilului de 


moralitatea sa. 

Moralitatea are în vedere modul în care copilul apreciază ce este corect 
şi ce este greşit, constituind o parte importantă a socializării lui (vezi Hayes 
şi Orrell, 1997). Din observaţiile sale, Piaget a descoperit că viziunea 
copilului asupra regulilor şi asupra a ceea ce este corect sau greşit se 
dezvoltă frecvent în strânsă legătură cu intelectul lor. 


Piaget a ajuns la concluzia că există două stadii principale ale gân- 

dirii morale : 

a) Stadiul moralității heteronome (sau realismul moral): copilul se 
supune cu stricteţe regulilor considerate sacre şi nealterabile. Binele 
şi răul sunt văzute în „alb” şi „negru”, iar o anumită acţiune este 
judecată, mai degrabă, în funcţie de dimensiunea consecinţelor, 
decât de cea a intenţiilor autorului. 

b) Stadiul moralității autonome (sau relativismul moral), care apare 
în jurul vârstei de 7-8 ani. Acum, regulile sunt stabilite şi menținute 
prin negociere şi acceptate în cadrul grupului. Judecätile de bine 
şi de rău se bazează pe intenții, precum si pe consecințe (vezi 
J. Piaget, 1980). 


Distincția heteronom-autonom în judecata morală (făcută şi utilizată de 
Piaget) a constituit punctul de plecare al cercetărilor psihologului american 
L. Kohlberg. El a încercat, pe fundamentele cercetării lui Piaget, să efec- 
tueze o analiză detaliată şi comprehensivă a dezvoltării morale. 

Psihologul american a fost interesat în investigarea căilor prin care 
oamenii ajung să rezolve dileme morale şi a cercetat dezvoltarea morală, 
oferind copiilor şi adulţilor o serie de probleme morale. Din analiza rezul- 
tatelor, pe baza argumentelor pe care le-au invocat oamenii atunci când au 
luat o decizie, Kohlberg (1963) a ajuns la concluzia că dezvoltarea morală 
presupune trei niveluri principale, fiecare nivel conţinând două stadii: 


Nivelul I. Preconventional (Premoral) 
(copilăria mijlocie, aproximativ 4-10 ani) 


Standardele de evaluare morală sunt etichetele culturale ale anturajului : 
„bun/rău” ; „are dreptate/se înşală” ; „cuminte/obraznic” ; iar faptele sunt 
judecate după consecinţele lor. 


Stadiul ] : al moralității ascultării (evitarea pedepsei şi orientarea spre 
obedientä). Regulile sunt respectate pentru a putea fi evitată pedeapsa. 
Consecințele unei acţiuni determină măsura în care acea acţiune este bună 
sau rea. Interesele şi punctele de vedere ale celorlalţi nu sunt luate în seamă ; 
în sens mai larg, copilul este egocentric. Pentru el, pedeapsa şi recompensa 

sunt criterii/repere foarte puternice ale orientärii comportamentului. In 
context, evitarea pedepsei şi supunerea la normă (îi) apar ca avantaje 
personale imediate. 


Stadiul 2: al moralității hedonismului instrumental naiv (orientare 
instrumental-relativistă). 

Conformitatea faţă de normă este sursă de beneficii. Realizată, ea este 
recompensată, şi, fiind recompensată, ea poate fi plăcută în consecinţele 
ei. O acţiune „bună” este mai degrabă favorabilă propriei persoane decât 
celorlalţi. Copilul acordă o oarecare atenţie trebuintelor celorlalţi, dar 
numai în cazul în care rezultatul îi este favorabil lui însuşi. 


Nivelul II. Conventional 
(aproximativ 10-13 ani) 


Este nivelul conformării la normele exterioare şi al jucării rolului de copil 
aşa cum este el cerut de universul familiei şi de alte grupuri de apartenenţă. 
Conformarea la normă are ca temei plăcerea de a i se recunoaşte purtarea. 


Stadiul 3 : al moralității bunelor relaţii (orientare de tipul „băiat bun/ 
fată bună”). 

Copilul respectă norma din dorinţa de a fi recunoscut ca un „băiat bun” 
(sau ca o „fată bună”). Începe să se prefigureze judecarea faptelor după 
intenţia lor, nu numai după consecinţe. Pentru copil, „binele” este impor- 
tant şi capătă valoare standardele acceptate social. 

Stadiul 4 : al moralității legii şi ordinii. 

Deoarece respectarea legilor şi regulilor societăţii este considerată 
corectă din punct de vedere moral, există la copil un respect profund pentru 
autoritate şi convingerea că regulile societăţii trebuie respectate. În com- 
pletare la motivele sale, individul (copilul) ia în considerare şi punctul de 
vedere al sistemului care face regulile. 


Nivelul III. Postconcurentional (al autonomiei morale) 
(după 13 ani, la tinereţe sau niciodată) 


La acest nivel, individul îşi elaborează un cod moral personal, în loc să 
accepte automat codurile stabilite de alţii. Acceptarea normelor morale 
apare ca o formă de identificare cu un grup de referinţă, prin împărtăşirea 
aceloraşi drepturi şi obligaţii. Se manifestă un efort de definire a valorilor 
morale în termeni proprii, concomitent cu o distantare faţă de stereotipurile 
vietii/grupului. 

Stadiul 5: al moralitätii contractuale (orientare de tipul contractului 
social bazat pe lege). 

Binele este judecat în relaţia cu opinia majorităţii dintr-o societate dată. 
Regula generală este „cel mai bun pentru cei mai mulţi”. Legile şi regulile 
nu sunt intangibile ; ele pot fi schimbate pe considerente raţionale, vizând 
utilitatea generală. Poate fi recunoscut faptul că, uneori, punctele de vedere 
morale şi legale pot intra (şi sunt) în conflict. 


Stadiul 6 : al moralității principiilor individuale de conduită (al princi- 
piilor universale ale conştiinţei de sine). 

Se cristalizează propriul sistem de valori morale, datorită semnificatiilor 
personale acordate conceptelor de justiţie, reciprocitate, egalitate, demni- 
tate. Orientarea în universul normelor şi valorilor morale se face după 
propria ierarhizare a acestora şi pentru a evita autocondamnarea. Judecata 
de sine este percepută ca fiind mai puternică decât judecata venită din 
exterior. Principiile etice autoalese care controlează şi coordonează actiu- 
nile personale sunt egalitatea drepturilor umane şi respectul pentru demni- 
tatea fiinţelor umane ca indivizi. Când legile intră în conflict cu aceste 
principii, individul acţionează conform principiului. Plecând de la datele 
oferite de cercetările sale transculturale, L. Kohlberg postulează faptul că 
cele şase stadii sunt fixe şi că fiecare individ trece prin ele în aceeaşi 
ordine, plecând de la primul stadiu. Produsul final al parcurgerii acestor 
stadii este simțul matur şi rațional de justifie. 


Ţinând seama de cele două teorii ale dezvoltării morale, putem face - 
din punctul de vedere al relaţiei educative - câteva precizări : 

a) În primele stadii, morala indivizilor este modelată de autoritate/de 
autorităţi, deoarece aceştia caută să dobândească aprobarea socială 
şi să evite pedepsele/să se bucure de recompense. În acest sens, 
Kohlberg credea că o bună metodă de a ajuta oamenii să-şi dezvolte 
gândirea morală (şi prin aceasta comportamentul moral) este ascul- 
tarea punctelor de vedere ale altor persoane, care se află într-o etapă 
superioară de dezvoltare morală. 

Prin urmare, părinţii/educatorii care doresc să ajute dezvoltarea 
morală a copiilor/elevilor lor nu se vor mulţumi, pur şi simplu, doar 
să le spună ce este corect şi ce este greşit, ci le vor explica temeiurile 
evaluărilor lor. 

În acelaşi timp, există numeroase cercetări care sugerează că tipul 
de disciplină administrat de părinte/educator în perioada copilăriei 
influenţează dezvoltarea morală. Pärintii/educatorii utilizează, in 
general, două tipuri de disciplină: 


b) 


c) 


d) 


e) 

e pe de o parte, folosirea ,indicatiilor", adică a tehnicilor de 
disciplină care încurajează copilul să reflecteze asupra comporta- 
mentului său şi să ia în considerare efectele actului „rău” făcut 
celorlalte persoane ; 

e pe de altă parte, utilizarea disciplinei de tipul „afirmare prin 
putere”, care implică apelul la forţă, la ameninţări şi la eliminarea 
privilegiilor. 

Problema centrală este aceea că utilizarea frecventă a indicatiilor (a 
primului tip de disciplină şi control) dezvoltă o personalitate care se 
comportă (şi creşte) moral, chiar şi atunci când nu există o presiune 
din partea altora (pentru a determina această conduită) şi care, 
probabil, va avea sentimente de vinovăţie puternice atunci când 
persoana în cauză încalcă regulile. 

Dimpotrivă, utilizarea tehnicilor de disciplinare prin forţă duce la 

formarea de indivizi care se comportă moral numai pentru a evita 

pedeapsa. Prin urmare, aceste tehnici stopează dezvoltarea morală 

(firească) a indivizilor. Ei rămân infantili (imaturi) din punct de 

vedere moral (vezi Birch, 2000). 

O altă precizare cerută de cele două teorii ale dezvoltării morale este 

necesitatea de a insista pe recompense (ori de câte ori educatorul con- 

sideră că ele au efecte motivationale) şi mai putin pe pedepse. Nu ne 
interesează un comportament a cărui motivaţie este evitarea pedepsei, 
ci a cărui motivaţie este satisfacția realizării sarcinii, proiectului. 

Să sanctionäm oportun (şi mai ales constructiv) actele şi realizările. 

copilului/elevului, arătându-i semnificaţia (şi implicaţiile) gestului 

sau produsului său. 

Să-i ajutăm pe copii/elevi să aibă o imagine cât mai clară despre 

„băiatul bun”/,fata bună” şi să ajungă cât mai repede să se iden- 

tifice cu o astfel de imagine (desigur, este vorba de evoluţia copilului/ 

elevului în primele trei stadii kohlbergiene). 

În calitate de educatori, să insistăm nu numai pe consecinţele com- 

portamentelor noastre, ci şi pe intenţiile care le-au generat/declansat, 

să insistăm pe faptul că ambele elemente sunt la fel de importante. 

Prin urmare, educatorii îi vor ajuta pe elevi/copii să facă o legătură 

cât mai rapidă şi cât mai firească între intenţii, comportament şi 

consecinţe, adică între comportament şi responsabilitate. 

Să i se recunoască (prompt) copilului/elevului, ori de câte ori este 

„băiat bun”/,,faté bună”, cu argumente şi cu dezvăluirea efectelor 

benefice. 

g) Ca educatori, să stim sä-i determinäm pe elevi/pe tineri sä formuleze 


h) 


j 


k) 


reguli rationale, pertinente, sá-i invátám sá stie sá coopereze in formu- 
larea si reformularea regulilor si principiilor lor de convietuire?. 
Să-i determinăm să înţeleagă faptul cá nu există si (nici) nu poate 
exista viaţă socială, viaţă colectivă, de grup fără existenţa unui anu- 
mit număr de reguli (tacite şi/sau explicite) pe care le respectă toţi. 
Să le creăm şi dezvoltăm elevilor abilitatea de a veni cu propuneri, 
de a negocia regulile de comportament şi de a accepta decizia luată 
democratic în grup/în clasă/în colectiv. 

Să încurajăm tinerii să ajungă la stadiile superioare ale dezvoltării 
morale (la autonomie şi la judecata de sine). 

Toate acestea implică însă un fapt pe cât de important şi necesar, pe 
atât de delicat : acela de a forma şi de a avea educatori aflaţi în stadii 
cát mai înalte (4, 5, 6) ale evoluţiei morale‘. 


3. Stadialitatea psihosexuală şi stadialitatea 
psihosocială. Implicații educative 


I. S. Freud a ajuns la concluzia că, în cursul dezvoltării, copiii trec prin 
mai multe stadii, cunoscute sub denumirea de stadii psihosexuale, datorită 
accentului pe care întemeietorul psihanalizei l-a pus pe sexualitate ca imbold 
lăuntric fundamental în dezvoltarea individului. În timpul fiecărui stadiu, 
'satisfacerea/plácerea este obţinută pe măsură ce libido-ul (sau energia 


3. A se vedea aici, cu îngăduinţa cititorului, lucrarea lui E. Stan, Profesorul între 
autoritate şi putere, Editura Teora, Bucureşti, 1999 şi cea a lui G. Albu, 
Introducere într-o pedagogie a libertăţii, Editura Polirom, Iasi, 1998. 


Desigur, rămâne ca o problemă fundamentală, ca o provocare pentru căutări 


ulterioare : 


a) 


b) 


ce înseamnă, ce presupun, în profunzime, aceste stadii, ce implicaţii au ele 
pentru viata individuală şi socială a educatorului ; ce relaţii şi interactii se 
produc între o societate, un colectiv, un grup imatur din punct de vedere 
psihic şi moral, bulversate, confuze şi un educator matur din acelaşi punct 
de vedere. 

găsirea modalitätilor (celor mai eficace şi mai atrăgătoare - fără a forţa 
manipularea) pentru ca educatorii, cât mai mulţi educatori, să atingă aceste 
stadii (sau pentru a preveni regresul moral, în condiţiile unui mediu defa- 
vorabil sau a unor momente de viaţă negative, dezamăgitoare, controver- 
sate etc.). 

sexuală) este directionat spre diferitele părţi ale corpului. El s-a referit la 
„instinctele sexuale”,: deşi in atribuirea acestui termen copiilor, Freud a 
utilizat termenul „sexual” mai degrabă cu sensul de „plăcere fizică”. Fiecare 
stadiu vine cu un set de probleme ce trebuie depăşite în raport cu dezvol- 
tarea de mai târziu. Eşecul în negocierea satisfăcătoare a unui anumit 
stadiu va avea ca rezultat fixafia sau stagnarea dezvoltării, rămânerea per- 
soanei în acel stadiu. Fixatia determină individul să menţină până mai 
târziu în viaţă unele dintre caracteristicile acelui stadiu, iar cazurile severe 
vor duce la apariţia nevrozelor în viaţa de adult (vezi Birch, 2000). 
Stadiile psihosexuale stabilite de Freud sunt: stadiul oral, anal, falic, 
perioada de latentä şi stadiul genital’. Primele 3 etape au loc în primii 
cinci ani de viaţă. 
A. Stadiul oral (de la naştere la 1 an) 


Acest stadiu este denumit „oral” deoarece sugarul începe, în principal, 
explorarea lumii prin zona bucală. Prin ea realizează că trăieşte şi prin ea 
copilul simte plăcerea. Nevoia de alimentaţie, suptul diferitelor obiecte 
constituie primul contact al sugarului cu lumea exterioară. Suptul va 
răspunde foarte repede unei plăceri proprii şi specifice a puiului de om. 
Freud ia în considerare suptul degetului, al veşmintelor, al jucăriilor, al 
buzelor înseşi în aspectul lor libidinal, adică în calitate de sursă de plăcere. 

Stadiul oral cuprinde, la rândul său, două faze: 

e faza suptului pasiv, receptiv, a primelor luni (cunoscută drept faza 
optimismului oral); principala plăcere a sugarului este suptul şi 
sorbitul ; 

e faza muscärii active, agresive, care se instalează mai târziu (cunos- 
cută drept faza sadic-orală) ; principala plăcere este obţinută prin 
apucare cu gura şi mestecat. 


După Freud, dacă faza optimismului oral este considerată mai satisfăcă- 
toare, atunci copilul devine dependent, pasiv şi extrem de credul (bun să 
înghită orice poveste!) ; dacă, însă, principala plăcere a copilului provine 
din muşcat şi mestecat, atunci el devine foarte agresiv, verbal şi fizic. 


5. A. Fernandez-Züila retine şi stadiul prenatal (sau naşterea). Momentul nasterii 
este un eveniment esenţial în viaţa individului. Separarea de mamă înseamnă o 
deschidere spre lume, plină de non-securitate. Freud a bănuit dificultăţile 
emoţionale, pulsionale, afective ale acestui moment, fără ca el să adere, totuşi, 
la teoriile lui O. Rank, pentru care naşterea constituie ea însăşi un accident 
major (traumatism al naşterii), purtător al angoasei fundamentale, regăsită 
ulterior de-a lungul întregii existente (Fernandez-Zóila, 1996, p. 50). 

In acest stadiu, momentul primei mari frustrări este infdrcatul, moment 
in care pierderea mamei-hranä poate insemna si pierderea mamei-iubire 
sau afecţiune. Íntárcatul conduce spre „faza orală afectivă”. 

Din punct de vedere psihologic, acest stadiu prezintă următoarele 
Caracteristici principale : 

e o dependenţă totală de mediu, ştiind că un contact fizic este Ja fel de 

vital ca şi hrana pentru dezvoltarea armonioasă a sugarului ; 

e asimilarea pasivă şi aviditatea plăcerii, în acest moment scopul copi- 
lului nu se reduce la acumularea şi stocarea hranei, el vrea să simtă 
senzațiile pe care le produce. Această aviditate nu ajunge niciodată 
la saturație ; 

e simbioza între sine şi mediu, nou-născutul nedobándind încă notiu- 
nea limitelor propriului corp şi nedistingându-se, prin urmare, de 
ceilalţi ; 

e intoleranta la frustrare (vezi Jués, 1998). 


Comportamentele tipice sunt: să ducă la gură, să doarmă, să sugă, să 
mănânce, să bea, să absoarbă, să fie mângâiat, să aştepte totul de la ceilalţi, 
să muşte, să mestece. 


Fixafia orală implică păstrarea caracteristicilor stadiului oral dincolo de 
evoluţia către celelalte stadii. Ea poate fi cauzată fie de suprasatisfacere, fie 
prin frustrarea copilului de nevoile orale. În particular, dacă micuțul este 
înţărcat fie prea devreme, fie prea târziu, atunci el s-ar putea să capete o 
fixatie pentru gură, ca sursă de plăcere. 

Fixatia se poate exprima prin dependențe cum ar fi fumatul, lăcomia sau 
alcoolismul, roaderea unghiilor, sarcasmul. Se poate exprima, de asemenea, 
şi printr-o accentuată/stridentă independenţă, ca reacţie împotriva depen- 
dentei din stadiul oral. Altfel spus, individul fixat oral supracompensează 
această dependenţă, transformând-o în opusul ei. 

Spre deosebire de fixatia orală, regresia orală implică reaparitia caracte- 
risticilor stadiului oral atunci când — chiar dacă acest stadiu este depăşit - o 
ruptură, un traumatism, o criză sau o frustrare insurmontabile determină 
individul să se pozitioneze pe ceea ce (s-)a dobândit deja, în loc să continue 
să progreseze (Fernandez-Zóila, 1996). 


B. Stadiul anal (1-3 ani) 


Stadiul anal este caracterizat printr-o evoluţie rapidă a organismului copi- 
lului pe plan psihofiziologic. În timpul acestui stadiu, libidoul (imboldul şi 
energia sexuală a individului) se concentrează asupra anusului şi copilul 
găseşte multă plăcere în acţiunea de defecare. Copilul obţine satisfacţie 

prin expulzarea sau retentia fecalelor, el fiind acum în stare să-şi exercite 
un anumit control asupra acestor funcţii ale corpului. 

Stadiul anal corespunde perioadei când copilul va fi deprins cu olita. 
Freud consideră că această deprindere ar putea influenţa evoluţia ulterioară 
a individului, formarea personalităţii lui. 

După întemeietorul psihanalizei, dacă părinţii copilului nu sunt prea 
severi, iar folosirea olitei i se pare copilului deosebit de plăcută, atunci el 
ar putea deveni anal-expulsiv şi, în viaţă, ar fi extrem de generos şi de 
darnic. Dacă, dimpotrivă, părinţii copilului sunt prea severi, atunci copilul 
ar putea deveni anal-retentiv, făcându-i plăcere să reţină materiile fecale, în 
loc să ceară imediat olita. În acest caz, copilul va deveni în viaţă un tip 
egoist, lacom, încăpățânat. 

Reiese că, în mod constant, copilul îşi poate mulţumi părinţii prin a fi 
,curat", fie le poate dejuca planurile, făcând „murdar”. Prin urmare, 
senzațiile de plăcere asociate cu „expulzarea” sau „retenţia” se asociază 
comportamentului, care are implicaţii sociale (vezi Birch, 2000). 

După cum se poate vedea, stadiul anal presupune momentul anal- 
-expulsiv şi momentul anal-retentiv. Pe plan psihologic, în momentul 
anal-expulsiv copilul simte plăcerea auto-erotică a excretiei, plăcerile legate 
de expulzare: a arunca, a striga, gustul jocului, al competiţiei; mânia, 
când nu i se satisfac dorinţele, frica de a fi abandonat, plăcerea de a 
provoca, de a sfida, nevoia de a comunica. 

Conduitele tipice ale acestui moment sunt jocurile interminabile, copilul 
vrea să exploreze, să arunce, să lanseze, să provoace din plăcere, să imite 
părinţii în joacă. Declară că vrea să facă totul singur, apoi se refugiază în 
braţele părinţilor ; caută să placă. 

În ceea ce priveşte momentul anal-retentiv, sentimentele corespun- 
zătoare ale copilului sunt: plăcerea auto-erotică a retentiei, dorinţa de 
putere (constrângerea mediului fiind greu suportată), nevoia de a stăpâni, 
de a poseda ip totalitate, de a manipula, plăcerea de a reţine, teama de a 
pierde, frica de a fi surprins greşind ; dorinţa şi frica de violenţă. 

Conduitele tipice ale acestui moment sunt: supărări imbufnate, jocuri de 
tip sado-masochist$, tendinţa de a păstra, a aranja, a ascunde (vezi Jués, 1998). 

Un eveniment semnificativ in viata copilului - în acest stadiu — este 
efortul părinţilor de a-i impune un instructaj şi un comportament igienic. În 
particular, dacă deprinderea cu olita a avut loc prea devreme sau prea 


6. Sadismul este agresiunea plină de plăcere împotriva unui obiect, unei persoane, 
iar masochismul este accesul de plăcere resimţit prin provocarea de experienţe 
dureroase (vezi Jués, 1998). 

târziu, atunci copilul ar putea căpăta o fixajie anald, care i-ar putea afecta 
caracterul. Probabil rezultată din conflictul părinte-copil în timpul instruirii 
igienice, fixatia în stadiul anal poate duce la apariţia fie a unei personalităţi 
preocupate excesiv de curăţenie şi sistematizare (expulzare), fie a uneia 
avare, refractare şi obsesive în perioada adultă (retenţie). 


C. Stadiul falic (3-5/6 ani) 


S. Freud face referiri la acest stadiu începând din 1923. El este invocat în arti- 
colele : Organizarea genitală infantilă (1923), Declinul complexului Oedip 
(1924), Câteva consecinţe psihice ale diferenţei anatomice între sexe (1925). 

Este perioada uceniciei curäteniei care orientează curiozitatea şi inte- 
resul copilului spre organele genitale. Copilul va constata că fiecare sex are 
comportamente specifice. Acum, energia sexuală (libidoul) se centrează 
asupra organelor genitale, iar sentimentele devin (mai) evident sexuale. În 
timpul acestui stadiu, Freud presupune că băieţii încep să se confrunte cu 
ceea ce el a numit complexul lui Oedip. Acesta îi declanşează conflicte 
interne tulburătoare, care pot fi rezolvate (firesc) prin identificarea băiatului 
cu părintele de acelaşi sex. 

Cum ştim, Oedip a fost un faimos rege grec care şi-a omorât tatăl din 
greşeală şi s-a căsătorit cu mama sa. Stabilind similitudini, Freud consideră 
că, în timpul stadiului falic, băieţelul capătă o afinitate sexuală intensă 
pentru mama lui. Datorită acestui lucru, el invidiază relaţia intimă a tatălui 
cu mama, percepându-şi tatăl ca rival. Băiatul doreşte să scape de el. 
Totuşi, tatăl este mult mai mare şi mai puternic decât băieţelul şi, astfel, 
copilul începe să se teamă că, văzându-l ca pe un rival, tatăl l-ar putea 
castra, eliminând astfel şi dorinţele sale interzise. 

Deoarece este imposibil să trăiască sub imperiul spaimei continue de 
castrare pe care i-o produce acest conflict, băiatul elaborează un mecanism 
de apărare pentru a-şi învinge teama, mecanism cunoscut sub numele de 
„identificare cu agresorul”. El pune în valoare toate aspectele sub care se 
aseamănă cu tatăl său, adoptând atitudinile, manierele şi acţiunile acestuia, 
cu simtámántul că, dacă tatăl său îl consideră similar, nu il va mai privi cu 
ostilitate. Prin acest proces de identificare se realiza - credea Freud - 
identificarea sexuală a băiatului şi rezolvarea/depăşirea cu bine a com- 
plexului lui Oedip”. 


7. Au existat multe critici în legătură cu ideile lui Freud legate de complexul lui 
Oedip şi cu necesitatea rezolvării acestuia. Una dintre ele este aceea conform 
căreia mulţi băieţi cresc în familii cu un singur părinte, fără tată, şi nu par să 
sufere de o criză de identitate masculină (vezi Hayes şi Orrell, 1997, p. 347). 

Evaluarea progresului fetitelor aflate in stadiul falic nu este bine conturatä 
in operele freudiene. Întemeietorul psihanalizei propune explicatii alter- 
native pentru eventuala identificare a fetitei cu mama. Cel mai des invocat 
este complexul Electra ; el se referä la faptul ca fetita, considerandu-se deja 
castratä, suferä de invidie de penis. Aceastä situatie favorizeazä cäutarea 
unui puternic ataşament de iubire faţă de tată, posesorul unui penis, iar in 
final fetiţa se identifică cu mama pentru a fi ca ea. Organizarea falică la 
fată o determină să revendice falusul şi să-l dorească în echivalentul său 
simbolic, care va constitui pentru femeie copilul. 

Aşadar, fetiţele au un anumit sentiment de apropiere faţă de tatăl lor, 
căutând să-şi înlăture rivala. În cele din urmă, cele mai multe ajung (aşa 
cum ajung şi băieţii) la identificarea sexuală (cu mama lor). 

Din identificarea copilului cu părintele de acelaşi sex, rezultă două 
consecinţe importante : 

e copilul adoptă rolul de gen ce va fi asumat în viaţă; 

e copilul adoptă standardele morale ale părinţilor, atitudinile şi inter- 
dictiile împreună cu normele morale ale societăţii. Prin urmare, prin 
rezolvarea satisfăcătoare a complexelor lui Oedip şi Electra se naşte 
Supraeul, iar valorile şi credinţele unei culturi sunt transmise de la 
o generaţie la alta. 


Dacă, printr-o abordare fără tact, grosieră a pärintilor/educatorilor, 
copilul nu rezolvă în mod satisfăcător complexele lui Oedip şi Electra, 
problemele continuă şi după această vârstă, conflictele interioare se accen- 
tuează sau se amplifică. Psihanaliştii cred că fixatia în stadiul falic stă la 
baza majorităţii nevrozelor din perioada adultă (Birch, 2000). 

Principalele simtáminte ale copilului aflat în stadiul falic sunt: constien- 
tizarea diferenţelor de sex, a rolului şi statutului care decurg din aceasta, 
teama de castrare, dorinţa de a câştiga, de a fi primul. 

Conduitele tipice aferente acestor simtäminte sunt: mimetismul celor 
mari, curiozitatea legată de problemele sexualităţii, refuzul de a manifesta 
conduita sexului opus, dorinţa de a fi cel mai tare, cel mai rapid, de a 
câştiga (vezi Jués, 1998). 


D. Perioada de latenta (de la 6 ani la pubertate) 


În jurul vârstei de şase ani, micul om „a parcurs deja un traseu important 
în organizarea libidinală : copilul este gata pentru un exerciţiu sexual ; 

moravurile, morala, psihologia adulţilor, societatea în modurile ei de 
existenţă, totul va contribui la introducerea unei pauze: perioada de 
latentä” (A. Fernandez-Zóila, 1996, p. 55). Aceasta este perioada de calm: 

relativ după zbuciumul stadiului falic. În acest timp, libido-ul este slab şi 
nu se centrează asupra nici uneia dintre regiunile corpului. Este un fel de 
aşteptare pentru ca individul şi socialul să se întâlnească; de asemenea, 
„pentru ca socialul şi culturalul să contribuie la perfectarea învăţării 
atitudinilor, a comportamentelor şi a conduitelor care vor conveni existenţei 
adulte” (Fernandez-Zóila, 1996, p. 56). Este, cum ar zice Freud însuşi, 
perioada dezvoltării Eului, mai ales în raport cu deprinderile sociale şi 
intelectuale. 


E. Stadiul genital (de la pubertate şi pe tot parcursul vieţii adulte)® 


Modificările hormonale stimulează reaparitia libidoului. El se focalizează 
asupra organelor genitale şi atenţia tânărului se concentrează asupra sexului 
opus. Se intensifică interesul pentru plăcerea sexuală şi toate pulsiunile 
sexuale anterioare asociate cu regiuni specifice ale corpului se transformă 
într-un set integrat de atitudini şi trăsături sexuale adulte (vezi Birch, 2000). 

Cum am văzut, psihanaliza susţine că adultul, din punct de vedere 
biologic, se fixează, în general, mai mult sau mai puţin asupra unuia dintre 
primele patru stadii psihosexuale, în jurul căruia se va ordona, cu predi- 
lecţie, comportamentul său, cel mai adesea în mod inconştient. În cel mai 
bun caz, dar în situaţii foarte rare, el va atinge al cincilea stadiu: stadiul 
cu adevărat adult, în sensul deplin, psihologic, moral, social şi nu numai 
în cel al vârstei şi al maturizării biologice/sexuale. 

Considerăm că este foarte important, pentru educaţie, pentru relaţia 
copil-părinte, elev-institutor/profesor să cunoaştem eventualele/momen- 
tanele fixatii ale educatorului şi ale elevului. De asemenea, dacă educatorul 
însuşi recunoaşte - într-o anumită măsură - viabilitatea stadialitätii freudiene, 
atunci este esenţial ca el să-şi conştientizeze şi să-şi depăşească propriile 
fixatii psiho-morale, să-şi analizeze mai atent propriile particularităţi, sen- 
educativ, dar şi pe cele ale elevului său. În felul acesta, va putea evita multe 
neînţelegeri, conflicte, disonante, îşi va putea da mai bine seama cui apar- 
fine problema (Gordon). Pe scurt, vom avea un control mai bun asupra 
propriei vieţi şi asupra relaţiilor cu ceilalţi (fie ei colegi, elevi, cunoscuţi 
mai mult sau mai puţin apropiaţi). 

În situaţiile concrete, în ceea ce priveşte descrierea şi încadrarea oame- 
nilor, lucrurile nu stau atât de tranşant precum încercăm să le prezentăm în 


8. Acest stadiu mai este denumit şi stadiul adult. Vom vedea însă că nu există o 
concordanţă strictă între stadiul genital şi stadiul adult. Freud consideră că 
oamenii ating stadiul genital, dar foarte puțini dintre ei ating stadiul adult. 

continuare - urmând îndeaproape caracterizările făcute de J.P. Jués 
(1998) - ci fiecare aparţine, mai mult sau mai putin, mai multor stadii şi 
destul de frecvent la două. 


a) Stadiul oral 


Sentimente şi trăiri : la adultul fixat în acest stadiu se manifestă 
o mare nevoie de stimulări fizice. Pentru el, contactele fizice 
sunt foarte importante şi individul nu se poate lipsi de ele. El 
nu-şi trăieşte existenţa decât prin ceea ce încorporează prin 
intermediul senzaţiilor astfel resimtite. Nu există, aşadar, nici- 
odată saturație. Mediul este perceput inconştient de individ ca 
fiind o parte din el însuşi, nu există senzaţia de a fi distinct de 
ceilalţi. Individul se simte „fragmentat” dacă mediul nu-i oferă 
în permanenţă stroke-uri de tot felul. 

Motivatiile adultului fixat în acest stadiu sunt: să fie iubit, hrănit, 
protejat; să se împlinească, să fuzioneze, să adune ; manifestă 
frica de a fi (psihologic) devorat sau înăbuşit. 

Conduitele tipice sunt: pentru acest „adult” somnul este o 
evadare frecventă atunci când se află faţă-n faţă cu problemele 
sale. Să absoarbă, să mănânce, să bea sunt activităţi fundamen- 
tale, iar contactul fizic este căutat în gesturi şi mişcări. Individul 
dă dovadă de bulimie intelectuală, adică de o aviditate de cunoaş- 
tere, de lecturi, de muzică, are o capacitate vastă de înregistrare, 
dar nu de clasare, nici de integrare personală. Manifestă, de 
asemenea, dependenţă de ceilalţi : individul este invadator pentru 
ceilalţi pentru că îi urmează pasiv, întotdeauna. Este extrem de 
posesiv şi caută afecțiunea exclusivă a unei fiinţe alese, bărbat 
sau femeie, care va trebui să joace pentru el rolul de mamă 
grijulie. Dă dovadă de egoism, de un nedisimulat egoism. 


Numeroase studii au arătat că în cadrul celor ce aparţin personalității 
orale se diferenţiază două subgrupuri, care reflectă subfazele oral-pasivă 
(suptul) si oral-agresivă (muscatul). Caracteristicile asociate primei sub- 
faze sunt: dependenţa, fluenta, sociabilitatea şi relaxarea, iar caracteris- 
ticile asociate celei de-a doua subfaze sunt: agresivitatea verbală, invidia, 
atitudinea rece şi ostilitatea, duşmănia, ambiția, nerăbdarea (vezi Kline şi 
Storey, 1977). 

b) Stadiul anal 

După cum am văzut anterior, stadiul anal presupune două momente : 
momentul anal-expulsiv şi momentul anal-retentiv. 

Caracteristicile individului anal-expulsiv sunt : 


sentimente şi trăiri : se manifestă şi la el - ca şi la tipul oral - acelaşi 
sentiment de fragmentare, de vid si de inexistentä dacă mediul nu-i 
oferă in permanenţă stroke-uri. În plus, manifestă o teamă perma- 
nentă ca legătura cu celălalt, resimţită ca vitală, să nu fie ruptă. În 
permanenţă, se teme ca celălalt să nu-l abandoneze, dar contrar 
celui care se fixează în stadiul oral şi aşteaptă pasiv, analul-expulsiv 
acţionează febril pentru a atrage asupra lui afecțiunea celuilalt. El 
justifică respingerea sau indiferența celuilalt prin faptul cá se con- 
sideră inferior şi/sau culpabil. Se manifestă, în acelaşi timp, o 
dorinţă exacerbată de a absorbi pe altul ; 

motivații : este dornic să se mişte, să se simtă trăind, să se joace, să 
creeze legături, să intre în contact, să provoace, să seducă, să fie 
admirat, să abandoneze, să părăsească, să fugă, să sfărâme ; 
conduite tipice : manifestă alternanţa fazelor active şi a celor depre- 
sive, are o mare capacitate (o aptitudine) de a reproduce modelele 
care îl înconjoară. 


Caracteristicile individului anal-retentiv sunt: 


sentimente şi trăiri: individul se teme să piardă, pentru că dacă 
pierde se simte distrus. Are plăcerea de a disimula, de a ascunde şi 
se simte culpabil. Paradoxal - pentru a se pedepsi - aspiră să fie 
descoperit. Are deseori fobii, este superstitios, suferă de un intens 
sentiment de inferioritate şi, în paralel, se consideră o valoare 
ne(re)cunoscută. Este, în acelaşi timp, atras şi temător de forţă şi de 
violenţă. Se hrăneşte bucuros din catastrofe şi simte că trăieşte 
atunci când trebuie să înfrunte ostilitatea şi necazul. Complexul 
oedipian este trăit într-un climat de gelozie morbidă, partenerul 
fiind fie distrus pentru a şi-l însuşi, fie idealizat ; 

motivații: individul este motivat să acumuleze, să păstreze, să 
controleze, să organizeze, să planifice, să calculeze, să perfecţioneze. 
Este motivat să respecte normele, să le facă respectate, să pună în 
ordine, să curețe, să purifice, să ispăşească, să pedepsească, să se 
pedepsească, să domine, să distrugă, să fie distrus; 

conduite tipice: sado-masochismul este modul privilegiat de relaţie 
al individului, care se pune (inconştient) în poziţia de a provoca 
violenţa celuilalt sau pentru a face din el victimă supusă. Obiectul 
dragostei sale este, fără deosebire, un bărbat sau o femeie, important 
fiind ca individul să găsească raportul dominant-dominat. Individul 

se comportă ca un distrugător : structurează, clasează, rationalizeazä, 
posedă pentru a înlătura orice viaţă autonomă a lucrurilor. Este un 
obsedat al preciziei. Totul trebuie să fie pus la punct până în cele 
mai mici amănunte. Nici o dezordine ; totul la locul lui. El are 
tendinţa de a-şi distruge partenerul prin bănuieli permanente. Este 
atras de puterea pe care o reprezintă pentru el o ocazie de a-şi 
exercita violenta. Nu admite să fie invinovátit şi se simte în perma- 
nentá agresat de oricine, ceea ce îi permite să-şi justifice comporta- 
mentele tiranice, pronunfata-i agresivitate. Culpabilitatea îl impinge 
spre săvârşirea de acte purificatoare. Dă dovadă de scrupule, de 
simţul datoriei, se arată perfectionist. Păstrează totul, îşi ascunde 
obiectele de valoare şi bănuieşte fără încetare pe ceilalţi că vor să-l 
fure, să-l ruineze. Are mania aranjării, a colecţiilor, a incuietorilor. 
Realizează sistematic acumularea informaţiilor şi nu le transmite 
decât puţin câte puţin. 


Pe scurt, personalitatea anală (retentivă) se caracterizează prin : sistema- 
tizare, rigiditate, încăpățânare si avaritie. Tipul de personalitate in care sunt 
combinate aceste trăsături mai este cunoscut şi sub numele de personalitate 
obsesiv-compulsivă (vezi Birch, 2000). 

c) Stadiul falic 

Caracteristicile individului fixat în stadiul falic sunt: 


sentimente şi trăiri: individul dă dovadă de mult egoism; el este 
foarte concentrat asupra lui însuşi, este preocupat de imaginea sa, 
anturajul său fiind perceput ca un instrument de punere în valoare. 
Subiectul supraapreciază aspectul puterii. Trăind cu obsesia ca 
acestea să nu-i scape, falicul îşi cheltuie energia în cuceriri. Trebuie, 
fără încetare, să-şi dovedească lui însuşi, ca şi celorlalţi, că este 
puternic, pentru că nu este sigur de acest lucru. De aici, la bărbaţi, 
tendinţa de a vrea să străpungă, să stăpânească, iar la femei să-şi 
asigure puterea prin posesiune şi prin promisiune. Individul falic 
manifestă frica şi dorinţa de a se arăta ; lui îi place să strălucească 
în public şi, în paralel, se teme să se exprime în acest mod; 
motivații : individul este motivat să întreprindă, să creeze ceva nou, 
original, să pătrundă secretele altora, manifestă teama de a rata, de 
a se înşela, de a nu fi recunoscut ca puternic; 

conduite tipice: o constantă a conduitei individului falic este lupta 
competitivă ; subiectul se simte permanent în competiţie cu alţii şi 
doreşte întotdeauna să arate că el este cel mai bun. El are cea mai 

mare/puternicä/elegantä/modernä masinä, casä, copiii lui sunt cei 
mai inteligenţi, el are cea mai bună situaţie profesională, el câştigă 
mai multi bani decât ceilalţi etc. El nu încetează, prin urmare, să-şi 
dovedească superioritatea pe toate planurile, cu preţul inventării de 
fapte excepţionale. ÎL caracterizează exhibitionismul şi voyeurismul : 
plăcerea de a se arăta, a spune sau a face ceva care precis. va şoca, 
provocarea dorinţei celuilalt şi încercarea de a pătrunde în intimitatea 
lui. Îi place să fie deţinătorul secretelor altuia. 


d) Stadiul adult (deplin) 

Este momentul şi rezultatul fericit al evoluţiei unei personalităţi. Deşi 
rareori atins, el constituie, totuşi, un reper pentru a pune lucrurile în 
perspectivă. Într-un fel, este un model, un punct de referinţă. El reprezintă 
concret echilibrul găsit, înţelepciunea în sfârşit trăită în activităţi şi relaţii 
constructive, momentul dobândirii respectului celuilalt. 

Individul adult (împlinit, deplin) are următoarele caracteristici : 


sentimente şi trăiri: serenitate şi ponderare, păstrate chiar în dina- 
mismul acţiunii ; indiferenţă în faţa recunoaşterii sau nerecunoaşterii 
de către ceilalţi ; neimplicare în competiţie. Manifestă subordonarea 
exigenţelor Supraeului la aprecierile Eului; încredere profundă în 
sine. Dă dovadă de o autoapreciere realistă. Are tendinţa de a aprecia 
identic solitudinea şi viaţa în societate ; 

motivaţie : preponderent intrinsecă ; 

conduite : are obiceiul de a tria stimulii mediului şi de a-şi alege 
răspunderile. Conduitele adultului (deplin) sunt orientate de sensul 
dat vieţii proprii. Manifestă respect absolut al personalităţii altuia şi 
al opţiunilor sale. Dovedeşte o bună integrare a sexualităţii ; ea nu 
este nici supraevaluată, nici subevaluată. Acceptă, cu umor, provo- 
carea altuia, dar refuză să răspundă prin justificare (contrarăspuns, 
replică, revanşă) sau agresivitate. Îşi conduce fără dificultăţi acţiunile 
cerute şi desfăşurate în afara obiceiurilor proprii. Refuză să iasă în 
faţă, nu-i place, nu-şi doreşte posturi de conducere, dar acceptă şi 
îşi asumă pe toate planurile responsabilităţi (vezi Jués, 1998). 


II. Interesul pentru teoria lui Freud a continuat şi după moartea acestuia, 
deşi mulţi postfreudieni şi-au modificat opiniile în anumite privinţe (neo- 
freudieni). Mulţi dintre ei consideră că relaţiile sociale pe care le dezvoltă 
un copil cu cei din jurul său au un rol foarte important în dezvoltarea lui. 

Neofreudienii s-au concentrat, în principal, asupra dezvoltării Eului, pe 
care l-au considerat un domeniu neglijat de către S. Freud. Între cei mai 

renumiti neofreudieni se numärä si Erik Erikson. El a elaborat teoria 
dezvoltării psihosociale (1959). Teoria lui a încercat să asigure un cadru 
care să ofere o viziune de ansamblu a dezvoltării individului pe tot parcursul 
vieţii. Chiar dacă a fost puternic influenţat de ideile lui S. Freud, Erikson 
a evidenţiat forţele sociale care influenţează dezvoltarea. El a descris o 
succesiune de stadii psihosociale pe care le considera aplicabile indivizilor 
din diferite culturi şi societăţi. 

Ca şi întemeietorul psihanalizei, Erik Erikson a crezut că individul 
se confruntă cu o serie de conflicte, pe care trebuie să le rezolve, în vederea 
dezvoltării unei personalităţi sănătoase. În teoria lui Erikson, însă, con- 
flictele nu sunt centrate pe părțile corpului, ci pe relaţiile individului cu 
alți membri ai societăţii. Problemele psihologice apar atunci când individul 
este insuficient pregătit să facă faţă exigenţelor variabile ale societăţii 
(vezi Hayes şi Orrell, 1997). 

Deschiderea principală a lui Erikson este aceea că dezvoltarea personali- 
tátii se face pe tot parcursul existenţei individului. Fiecare etapă a vieţii este 
permeabilă unei noi achiziţii psihosociale fundamentale, ca urmare a unei 
relationare ale persoanei şi cerinţele mediului social. Personalitatea umană 
este o construcţie în timp, dilemele fiecărei etape şi natura influențelor recep- 
tate putând să plaseze fiecare achiziţie între variante opuse (vezi Iacob, 1998). 

În teoria lui, Erikson a stabilit opt stadii. În fiecare stadiu individul se 
confruntă cu un conflict fundamental, cu o dilemă esenţială. Rezolvarea 
conflictului unei anumite etape asigură individului capacitatea de a le 
aborda şi controla pe cele ulterioare. Prin urmare, fiecare stadiu de viaţă 
este marcat de o criză, de o „luptă”, cu care se confruntă orice individ care 
a ajuns la şi parcurge acel stadiu. Nivelul de succes cu care se poate 
controla criza va determina acea bunăstare psihologică a individului într-o 
anumită perioadă. Persoana care este incapabilă să facă faţă în mod satisfă- 
cător crizei va continua să aibă probleme şi în stadiile ulterioare şi astfel 
progresul ei va fi - mai mult sau mai putin - afectat. Totuşi, E. Erikson 
credea că este posibilă compensarea ulterioară a experienţelor nesatis- 
făcătoare dintr-o anumită perioadă. Totodată, negocierea satisfăcătoare a 
unei crize dintr-un stadiu anterior poate fi diminuată dacă individul suferă 
unele deficienţe în dezvoltarea ulterioară. 


Primul stadiu (primul an de viaţă) 

Se derulează în jurul conflictului încredere - neîncredere, ca expresii 
ale dependenţei copilului de calitatea îngrijirii parentale. În acest sens, dacă 
îngrijirea a fost caldă, echilibrată, calmă, copilul va dezvolta o atitudine 

(fundamentală) de încredere ; dacă, dimpotrivă, îngrijirea a fost dezordonată, 
capricioasă, rece, atunci copilul va dezvolta o atitudine (fundamentală) de 
neîncredere şi teamă, de suspiciune. Aceste caracteristici se instalează în 
structura intimă a reacţiilor, se stratifică în inconştient ca o structură bazală, 
fiind foarte dificil de schimbat de evoluţiile şi rezolvările (pozitive) ulterioare. 


Al doilea stadiu (1-3 ani) 

Se derulează în jurul conflictului autonomie-indoiald (de sine) ; este vorba 
despre emanciparea copilului de sub tutela imediat parentală sau, dimpotrivă, 
de simţul ruşinii şi al îndoielii, ca expresie a incapacității de a dobândi auto- 
nomie. Noile provocări fizice pe care le înfruntă copilul îi pot susţine încre- 
derea sau îl pot face să se simtă, pur şi simplu, incapabil. Excesul critic al 
părinţilor (al celor din jur, în general) privind micile accidente ale vârstei 
(exemple: stricarea de obiecte, imictiuni spontane etc.) duc - din partea 
copilului - la exces de ruşine. Dacă i se lasă copilului terenul dorințelor de 
a efectua singur o serie de activităţi mărunte, atunci se dezvoltă autonomia. 
În stadiile ulterioare, aceste caracteristici pot fi modificate, însă de cele 
mai multe ori ele se instalează între structurile (psihice) fundamentale ale 
personalităţii individului. 

Al treilea stadiu (3-6 ani) 

Este stadiul în care copilul se confruntă cu conflictul dintre inifiativd şi 
vinovăţie. Deoarece copilului i se cere să-şi asume din ce în ce mai multă 
responsabilitate pentru viaţa lui, el poate ajunge să-şi dezvolte un puternic 
simţ de iniţiativă sau poate ajunge să se simtă vinovat că nu şi-a îndeplinit 
corespunzător responsabilitätile. Iniţiativa se manifestă ca motorie şi inte- 
lectuală/imaginativă şi se exprimă prin realizarea a tot felul de acţiuni 
(jocul, comunicarea verbală etc.). În cazul în care iniţiativa nu este îngrădită 
de cei din jur (părinţi, ezicatori, rude, cunoscuţi etc.), atunci ea devine o 
caracteristică psihică. Dimpotrivă, îngrădirea şi evaluarea ei ca inoportună 

- creează copilului sentimentul de vinovăţie, care se poate instala si el in 
structura personalităţii. 


Al patrulea stadiu (6-12 ani) 

Acest stadiu se consumă în jurul conflictului dintre sárguinfd, hárnicie, 
eficienţă şi inferioritate. Pe măsură ce copilul are de înfruntat tot mai multe 
provocări noi, el poate să se străduiască să le depăşească sau poate să 
capete un sentiment caracteristic de incapacitate. Este etapa când şcoala 


loc, în fapt, procesul de dezvoltare a sárguinfei, dar şi trăirea sentimentului 

de inferioritate, in cazul in care copilul nu poate räspunde cerintelor 
sárguintei impuse. Confruntarea copiilor cu experienţa sárguintei este una 
gravä. Ea le poate consolida personalitatea sau le-o poate sensibiliza in fata 
situaţiilor problematice, a încercărilor existenţiale. Inferioritatea se mani- 
festă ca reacţie de eşec. 


Al cincilea stadiu (12-18/20 ani) 

Este dominat de conflictul dintre identitate (a eului) şi confuzie (a rolului). 
EI apare în adolescenţă. Mulțimea noilor roluri sociale şi apartenenţa la 
mai multe grupuri sociale presupun dezvoltarea unui simţ integrator al 
propriei identități. În caz contrar, adolescentul va fi coplesit de multitudinea 
de roluri pe care trebuie să le joace. 

Dacă tânărul reuşeşte să-şi trăiască amplu identitatea eului, atunci el îşi 
întăreşte încrederea (în sine), autonomia şi iniţiativa. Dacă nu reuşeşte 
să-şi contureze, să-şi delimiteze eul, atunci riscă să preia identitățile pe 
care i le pretinde mediul. Confuzia de roluri sau identificarea cu roluri 
negative este frecventă la copiii delincventi şi implică întărirea neîncrederii 
(în sine), a îndoielii, ruşinii şi inferioritätii. Eşecul de roluri nu este de 
nerecuperat în fazele următoare. 

Al şaselea stadiu (20-30/35 ani) 

Conflictul dominant al acestei perioade este cel dintre intimitate şi izolare. 
Este vorba de perioada tinereţii şi de începutul vieţii adulte. Sentimentul 
intimitätii se constituie şi se întăreşte prin întemeierea unei noi familii (în 
raport cu familia de origine) şi se referă la prietenie, angajare şi sexualitate. 
Nerealizarea intimitätii pregăteşte şi generează relaţii superficiale cu cei- 
lalti, izolarea. 

Al şaptelea stadiu (35-50/65 ani) 

Individul se confruntă cu conflictul dintre realizare/creafie/generativi- 
tate şi stagnare/plictis. El este pus în fata problemei : viaţa lui va fi împlinită, 
productivă sau, dimpotrivă, va fi o viaţă pasivă, mereu aceeaşi, rutină? 

Al optulea stadiu (65 ani-...) 

Este, după Erikson, stadiul în care individul trebuie să accepte realitatea 
apropierii morţii, şi care presupune conflictul fundamental dintre integri- 
tate-disperare. Sentimentul integrităţii este dat de posibilitatea de a privi 
viaţa ca pe o realizare, ca pe o construcţie. Disperarea se constituie ca o 


(0-1 an) 
Încredere - neîncredere. 


Copilul are nevoie de ocrotire 
consecventă şi stabilă pentru a-şi 
dezvolta sentimentul de securitate. 


(1-3 ani) 
Autonomie - îndoială (de sine) şi 
ruşine. 


Copilul caută independenţa faţă de 
părinţi. Tratamentul parental nu 
trebuie să fie prea rigid sau prea 
aspru. 


(3-6 ani) 
Initiativa — vinovăţie, retragere. 


Copilul explorează şi planifică noi 
activităţi. 


Curiozitatea sexuală poate fi rezol- 
vată simpatetic de către părinţi. 


Incredere în mediul înconju- 
rător şi speranţa în viitor. 


Un simţ al autonomiei şi al 
aprecierii. 


Abilitatea de a iniţia activi- 
täti şi bucuria de a participa 
la ele. 


Suspiciune, insecuritate, 
teama de viitor. 


Sentimente de ruşine şi 
îndoială despre propria 
capacitate de autocon- 
trol. 


Teama de pedeapsă şi 
vinovăția cu privire la 
sentimentele personale. 


Mama sau substi- | Speranţa. 
tuentul matern. 


Mediul familial. | Finalitatea 
în acţiuni. 


VO NI 

(6-12 ani) 

Sarguinta, hárnicie ~ inferiori- 
tate. Copilul dobândeşte infor- 
matii importante legate de cultura 
din care face parte. 

(12-18/20 ani) 

Identitate - confuzia rolului. 
Adolescentul caută o identitate 
personală şi profesională coerente. 
(20-30/35 ani) 
Intimitate — izolare. 
(35-50/65 ani) 
Realizare/-prolificitate - stag- 
nare. Individul caută să fie pro- 
ductiv şi creativ şi să-şi aducă o 
contribuţie în societate, luată ca 
întreg, 

(65 ani + ) 

Integritate - disperare. Individul 
îşi revizuieşte şi evaluează ceea ce 
a împlinit în viată. 


Simţul competenţei şi al achi- | Reacţiile nefavorabile | Scoala şi grupul | Competenta. 
zitiei. Încredere în propria | din partea celorlalţi pot | de joacă. 
abilitate de a elabora şi în- | cauza sentimente de 
deplini lucruri. inadecvare şi inferiori- 
tate. 


Abilitatea de a se vedea pe | Confuzia cu privire la | Modelele şi co- 
sine ca fiind o persoană con- | cine şi ce este adoles- | generationalii. 
secventă şi integrată, cu o | centul (el ca persoană). 
identitate puternică. 


Abilitatea de iubire şi dá-|Izolare; relaţii super- | Prietenii, rela- | Reciprocitatea 
ruire. ficiale cu ceilalţi. tia de cuplu. afectivă. 


Interesul şi grija faţă de}Stagnarea dezvoltării; | Familia, profe-| Responsabili- 
ceilalţi într-un sens mai larg. | plictiseală şi un interes | sia. tatea, devotiu- 
deosebit pentru propria nea. 
persoană. 


Unitatea. 


Satisfactia de viaţă; accep- 
tarea morţii. 


Regret faţă de posibilitä- | Pensionarea, Înţelepciunea. 
tile omise şi pierdute ; | apusul vieţii. 


teama de moarte. 

Evaluatä din punct de vedere educativ, stadialitatea eriksonianä sugereaza 
urmätoarele constatäri : 
a) elevul: parcurge stadiile caracterizate prin crizele sârguintä, härni- 
cie - inferioritate şi identitate (de sine) - confuzie de rol; 
b) educatorul: parcurge stadiile caracterizate prin crizele intimitate ~ 
izolare si realizare, prolificitate - stagnare. s 


Reiese cá in instituirea si derularea unei relatii educative vom putea 
intálni urmátoarele situatii (Tabelul 2) : 


Tabelul 2 
Stadialitatea lui E. Erikson si relatia educativd 


Intimitate io E 1-3 


e 


Realizare, 


[Stagnare —— | 


e un educator cu abilităţi de dăruire şi prietenie, de angajare şi 
cooperare întâlneşte un elev sârguincios, cu simţul şi dorinţa com- 
petentei, cu încredere în capacitafea sa de a rezolva problemele şi a 
finaliza lucrurile ; este o relaţie educativă de tip (+ +). 

e un educator cu tendinţa spre izolare, cu relaţii comunitare super- 
ficiale se întâlneşte cu un elev cu încredere în sine, harnic, pus să-şi 
rezolve problemele şi să aibă rezultate cât mai bune ; este, aşadar, o 
relaţie educativă de tip (- +). 

* un educator productiv, creativ, viu, dornic să-şi aducă o contribuţie 
particulară la dezvoltarea societăţii, la îmbunătăţirea relaţiilor umane, 
angajat şi disponibil în relaţiile cu semenii se întâlneşte cu un elev 
serios, harnic, pus pe treabă, cu obiective clare, gata să-şi ducă până 

"la capăt sarcinile pe care şi le-a asumat, dornic să achiziţioneze şi să 
utilizeze cât mai multe cunoştinţe şi deprinderi ; este vorba, aşadar, 
de o relaţie educativă de tip (+ +). 

* un educator aflat în stagnare, cu achiziţii (cognitive) de suprafaţă, 
nesemnificative, blazat şi plictisit, cu interese egoiste, rigid şi limitat, 

autosuficient, întâlneşte un elev interesat să înveţe, să ştie, să rezolve, 
să-şi dezvolte propriile capacităţi cognitive, volitive, afective, carac- 
teriale ; avem, aşadar, o relaţie educativă (- +). 

un educator deschis, cooperant, într-o vervă firească, cu harul 
dăruirii şi al iubirii întâlneşte un elev stăpânit de un complex de 
inferioritate, de o stare de inadecvare, pe care caută să le camufleze 
sau să le supracompenseze zgomotos, agresiv ; se instituie, aşadar, 
o relaţie educativă de tip (+ -). 

un educator cu o tendinţă semnificativă de izolare, de trecere 
neobservată, cu angajări rare şi superficiale, impuse din exterior se 
întâlneşte cu un elev complexat, care se simte incomod în propria 
piele, un elev ce trece printr-o perioadă de neacceptare de sine; in 
acest caz, avem o relaţie „educativă” de tip (- -). 

un educator prolific, angajat în realizarea unei vieţi cu sens, auten- 
tic, creativ întâlneşte un elev cuprins de sentimentul inferioritätii, 
cu o imagine de sine de neacceptat, aflat într-o stare de inadecvare 
în raport cu oamenii, în general şi colegii, în particular ; este vorba, 
aşadar, de o relaţie educativă de tip (+ -). 

un educator care nu mai cere prea mult de la sine, intrat prea adânc 
în rutină, care nu mai poate produce nimic fundamental prin cunoaş- 
terea, acţiunea şi profesia sa întâlneşte un elev copleşit de propriul 
său sentiment de inferioritate, centrat prea mult pe sine, frustrat; 
avem de-a face, aşadar, cu o relaţie „educativă” de tip (- -). 
următoarea ipostază a acestei relaţii este aceea în care un educator 
plin de solicitudine, vesel, cooperant, pregătit întotdeauna să ofere 
ce are mai bun/mai interesant întâlneşte un elev care se cunoaşte pe 
sine, ştie clar ce vrea, ce poate şi ce are de făcut, cu o identitate 
personală (aproape) precizată/configurată ; aşadar, este vorba de o 
relaţie educativă de tip (+ +). 

un educator nesociabil şi căruia îi displace compania semenilor, 
închis în sine se întâlneşte cu un elev cu identitate de sine, matur din 
punct de vedere psihologic, consecvent în raport cu munca sa şi cu 
alţi colegi, integrat; desprindem, prin urmare, o relaţie educativă 
de tip (- +). 

următorul tip de relaţie formativă este cel in care se întâlnesc un 
educator prolific, productiv, cu un camp cognitiv problematic larg 
şi un elev cu o identitate personală puternică, pus să şi-o consolideze 
şi să şi-o afirme; avem, aşadar, o relaţie educativă de tip (+ +). 

e un educator dominat/preocupat de propria persoană, pentru care 
zilele au devenit egale şi monotone, iar viata a devenit, pur şi 
simplu, un reflex, întâlneşte un elev sigur pe sine, cu o imagine 
clara despre sine, bine orientat in ceea ce are de indeplinit in scoala 
şi în relaţiile cu oamenii ; prin urmare, avem de-a face cu o relaţie 
educativă de tip (- +). E 

e o altă relaţie formativă posibilă este aceea în care un educator 
caracterizat prin dăruire şi dragoste întâlneşte un elev aflat în situaţia 
confuziei de rol, a nestructurării (încă a) identităţii de sine, a tato- 
nării în ceea ce priveşte sensul şi rolul său în viaţă şi în societate ; 
se instituie, prin urmare, o relaţie educativă de tipul (+ -). 

e o relaţie „educativă” s-ar putea să pună fatä-n faţă un educator 
izolat, retras, necomunicativ, solitar şi un elev delincvent, inconsec- 

` vent, necooperant, deranjant; este vorba de tipul de relaţie (- -). 

e un educator prosper, productiv, cu realizări profesionale (ştiinţifice 
şi/sau culturale) incontestabile, în dezvoltare, întâlneşte un elev 
aflat într-o perioadă de derută, tulbure, un elev slab valorizat, care 
îşi duce viaţa la periferia ei, fără valori morale şi profesionale, 
civice, şi/sau juridice clare, întemeiate ; este vorba, aşadar, de relaţia 
educativă de tip (+ -). | 

e în sfârşit, o ultimă ipostază a relaţiei de invatare-dezvoltare (reiesitä 
din teoria stadiilor psihosociale a lui E. Erikson) ar putea fi aceea în 
care se întâlnesc un educator aflat în stagnare, steril, plafonat, cu o 
scăzută stimă de sine şi un elev aflat într-un moment nefavorabil, de 
derută, de dezechilibru afectiv şi comportamental ; prin urmare, 
avem o relaţie „educativă” de tip (- -). 


Conform stadialitätii eriksoniene, reiese cá avem: 4 relatii educative 
de tip (+ +), 4 relaţii , educative" de tip (- —) si 8 relaţii educative de tip 
(+ -) si (- +). 

Relatiile educative de tip (+ +) sunt cele mai fecunde; ele au mari 
sanse de a se transforma in autoeducatie, in autoformare. 

Relaţiile de tip (- -) au şanse minime (aproape nule) de a produce 
schimbări interioare pozitive, constructive, creştere lăuntrică. Ele facili- 
tează, mai degrabă, condiţiile deformării elevului, accentuării stăriior lui 
de confuzie, de neacceptare de sine, a scăpării vieţii sale de sub control. 

Ele pot accentua neîncrederea în sine, compensată prin teribilism sau 
subestimare. 

Acest tip de relaţii necesită din partea specialiştilor (pedagogilor, 
psihologilor, psihoterapeutilor, asistentilor sociali etc.) o atenţie specială. 
Este necesar, pe cât posibil, să fie detectate, evitate şi/sau stopate. 

Se pare că cea mai mare probabilitate de realizare o au relaţiile educative 
de tip (+ —) si(- +). Din fericire, ele au mari şanse de a se apropia de cele de 
tip (+ +), dacă educatorii (+) lucrează cu calm, tenacitate, tact, răbdare 
şi dacă cei (-), mai devreme sau mai târziu, îşi recunosc rezolvarea negativă 
a conflictului stadiului în care se află şi încearcă o „deplasare” a lui spre 
valoarea pozitivă (reciprocitate afectivă şi responsabilitate/devotament). 


4. Caracterizarea pluridimensională 
a vârstelor şcolare 


4.1. Etapa de vârstă 6-9 ani 


În privinţa dezvoltării biofizice, între 6-7 ani are loc o temperare a proce- 
sului de creştere ; ulterior, acesta se va intensifica uşor. Dentiţia provizorie 
începe să fie înlocuită treptat cu cea permanentă, ceea ce îi creează copilului 
un oarecare disconfort şi modificări temporare ale vorbirii sau chiar dificul- 
täti în alimentare. Dezvoltarea dentitiei permanente este însoţită de procesul 
de osificatie. În jurul varstei de 7 ani, osificarea la nivelul bazinului (in 
special la fetiţe) şi procesele de calcifiere la nivelul osaturii mâinii se 
intensifică. Se dezvoltă musculatura fină a mâinii. Având în vedere dezvol- 
tarea biofizică în ansamblu, poziţiile incorecte în bancă, la birou, la masa 
de lucru (apăsarea toracelui, spatele strâmb) pot duce la deformări ale 
toracelui şi deplasări de coloană. La 6-7 ani copilul este sensibil, dificil, 
instabil, oboseşte uşor, are indispozitii la alergii, dar se reduc bolile conta- 
gioase. Refacerea psiho-fizică 'este relativ rapidă şi ca urmare a unui somn 
bun (vezi Verza, 1993). 

Privită din punct de vedere socio-moral, evoluţia şcolarului mic este 
influenţată de dezvoltarea relaţiilor lui cu adulţii şi cu alti colegi de clasă. 
În acest sens, sunt semnificative pentru copil relaţiile pozitive, de cooperare 
şi căldură ale părinţilor, sau, dimpotrivă, atitudinea lor de respingere, care 
se manifestă prin ostilitate, răceală şi autoritate brutală sau, pur şi simplu, 
prin indiferenţă. 

În familiile în care părinţii manifestă - constant - un control intens, 
riguros, copiii sunt (în general) mai puţin prietenoşi şi creativi, mai 

dependenti de altii si au un proces de maturizare mai lent. Pe de alta parte, 
în familiile in care se exercită un control prea lejer sau se manifestă (o 
îngrijorătoare şi condamnabilă) indiferenţă, copiii au tendinţa de a deveni 
dezordonati, necompetitivi, neadaptati. Rezultatele cele mai bune le obţin, 
în general, copiii ai căror părinţi au o atitudine clară, caldă, manifestă 
(constant şi sincer) interes pentru viaţa copilului, îi acordă o anumită 
autonomie, exercitând un control echilibrat asupra lui. 

Părinţii (şi educatorii) ostili pot determina la micul şcolar o atitudine de 
conformism, de încredere redusă în forţele proprii, teamă, timiditate, senti- 
mente profunde de culpabilitate şi revoltă de sine cu impact asupra reacţiilor 
nevrotice. Părinţii (şi educatorii) ostili, neglijenti creează premisele insta- 
lării la copii a agresivitätii, a durității, neglijentei, impulsivitätii, cu o mare 
probabilitate de evoluţie spre delincventä juvenilă. 

Formele relaţiilor de familie (şi a celor şcolare) au efecte şi în ceea ce 
priveşte formarea conceptului de sine al copilului ca element semnificativ 
al unui comportament echilibrat, autocontrolat. Situatiile de tensiune si 
autoritarism exclusiv şi brutal îi fac pe copii să se simtă inferiori şi să aibă 
dificultăţi în a da şi a primi afecțiunea altora, se simt izolaţi şi nefericiti, 
vinovaţi şi depresivi, au reacţii de apărare ; iar în situaţiile de acceptare, 
valorizare şi căldură afectivă, ei tind să-şi formeze şi să manifeste o înaltă 
stimă de sine, încredere, raționalitate, autocontrol. 

Deşi jocul îşi pierde din importanţă, acesta este însă activ. Adeseori, 
experienţa de viaţă acumulată, preocupările adulţilor (din preajma lor) şi 
relaţiile dintre aceştia, activitatea de îndeplinire a sarcinilor şcolare este 
evocată în joc. Jocul este mai bine organizat, regulile sunt respectate cu mai 
multă rigoare, cu o cooperare evidentă între parteneri şi cu o finalizare 
clară a acţiunii. Tot mai pronunţat se manifestă şi spiritul competitiv (dintre 
parteneri sau dintre grupurile de joacă), iar dăruirea în vederea succesului, 
a câştigului este totală (vezi Verza, 1993). 

] se dezvoltă spiritul de echipă şi conştientizează ideea de cinste şi de 
obligativitate. El dă impresia că este tot timpul grăbit, manifestă o relativă 
instabilitate motrică, fapt reflectat şi în aranjarea neglijentă a lucrurilor, a 
servirii mesei în fugă etc. Este sensibil la ignorare şi se supără repede, dar 
şi uită repede. 

Din punct de vedere afectiv-motivational, în primele clase copilul învaţă 
sub influenţa adulţilor pentru a le face pe plac şi a răspunde statutului de 
şcolar. Ulterior, învăţarea este impulsionată şi de relaţiile copilului cu alţi 
colegi, percepute ca ambiţie, cooperare şi competiţie. Apar motive care 
impulsionează şi susţin învăţarea în general şi motive care intretin o învăţare 

preferenţială. Acestea stimulează interesele copilului şi dezvoltarea unor 
trăsături de voinţă, precum: hărnicia, perseverenta, dorinţa de efort etc. 

Spaţiul copilului se organizează după criteriul psihoafectiv. Astfel, „în 
spaţiul intim există o intensitate maximă a relaţiilor interpersonale când se 
acceptă numai persoanele apropiate şi se realizează o distanţă psihologică 
mică şi un confort afectiv mare, cuprinzând membrii familiei şi prietenii” 
(vezi Verza, 1993, p. 73). Există, apoi, spațiul personal unde distanţele 
psihologice sunt ceva mai dilatate şi se referă la colegii cu care cooperează 
sau se află în competiţie. Şi, în fine, există şi un spațiu oficial care 
cuprinde relaţiile ierarhice, instituţionale ale copilului, cum este relaţia 
dintre institutor şi elev. 

Intrarea în şcoală impulsionează dezvoltarea cognitivă a copilului ; 
învăţarea devine acum tipul său fundamental şi sistematic de activitate. 
Dezvoltarea sa intelectuală este evidentă, iar spre sfârşitul micii scolaritäti, 
autoevaluarea capacităţilor sale cognitive este tot mai realistă, întrucât 
progresează spiritul critic şi cel autocritic. Copilul capătă capacitatea de a 
distinge între lumea fictivă şi cea reală. În aceste condiţii, este tot mai 
evidentă formarea concepţiei realiste, logice. În gândire, în elaborările 
conceptuale şi ideatice intervine tot mai mult operarea cu principiile logice, 
cu seturi de reguli. Algoritmii insusiti în perioada alfabetizárii au o stabi- 
litate mai mare faţă de cei insusiti în perioadele următoare. Prin evoluţia şi 
dezvoltarea strategiilor de învăţare se acumulează rapid informaţii şi sunt 
stimulate calităţile gândirii divergente (ibidem). 


4.2. Etapa de vârstă 9-12 ani 


Din punct de vedere biofizic, la majoritatea fetelor apare un puseu de creş- 
tere ; el începe şi la o parte din băieţi. În medie, fetele de 10-14 ani sunt 
mai înalte şi mai grele decât băieţii aflaţi la aceeaşi vârstă. Fetele parcurg 
acest puseu cu doi ani mai devreme. Unele încep la 9 ani şi jumătate, dar 
media de vârstă este de 10 ani şi jumătate. Acest decalaj între sexe poate 
crea sentimente de frustrare atât fetelor, cât şi băieţilor (vezi Iacob, 1998). 

Pe măsură ce copiii se apropie de pubertate, interesul şi curiozitatea 
privind problemele sexuale sunt aproape universale, cu accent în rândul 
fetelor. Întrucât maturizarea sexuală implică profunde modificări biolo- 
gice şi psihologice, copiii devin curioşi. Ei întreabă în toate părţile, 
citesc şi văd, ascultă pentru a se lămuri, pentru a-şi satisface curiozitatea 
din surse mai mult sau mai puţin autentice, competente, de bună credinţă. 
În aceste circumstanţe, este recomandabil ca educatorul să ofere răspunsuri 

corecte şi neemotionale la întrebările puse de copii despre sexualitate 
şi relaţiile intime între parteneri. Pot fi solicitati şi medici, asistenţi medi- 
cali, consilieri şcolari, psihoterapeuti, alti specialişti (dispuşi să-l ajute pe 
educatorul solicitant). 

Din punct de vedere socio-moral, copiii devin mai selectivi în alegerea 
prietenilor. Ei prezintă o tendinţă de a avea „cel mai bun prieten”, mai 
mult sau mai putin stabil şi pot, de asemenea, să îşi fixeze un ,,inamic”/,,un 
adversar” cvasistabil. În această etapă de vârstă este necesară prezenţa 
asistenţei educatorului, oferită copiilor care au probleme de relationare. 
Este oportun ca el să fie atent la apariţia grupurilor ostile, care se constituie, 
de multe ori, pe baza rivalităţii fete-bäieti. Este recomandabil ca educatorul 
să fie (cât mai) nepărtinitor şi să urmărească tendinţa relaţiilor din clasă 
pentru a nu se ajunge la atitudini grupale adverse. La această vârstă, 
certurile se înmulţesc, fiind prezentă, mai ales, răfuiala verbală. Băieţii pot 
ajunge, însă, la trântă şi la pumni. Dacă anumiţi copii par implicaţi într-o 
răfuială de durată, cu episoade aproape zilnice, atunci este necesară inter- 
ventia şi medierea educatorului (căutând să depisteze — mai întâi - cauza 
conflictului). Spre sfârşitul etapei, grupul de elevi devine mai puternic şi 
începe treptat să-i înlocuiască pe adulţi, ca sursă majoră de standarde 
comportamentale şi de recunoaştere a performanţelor (vezi Iacob, 1998). 

În primii ani de şcoală, institutorii şi părinţii sunt cei care stabilesc 
standardele de conduită, iar cei mai mulţi copii încearcă să le respecte. La 
sfârşitul perioadei însă (spre 12 ani), copiii pot fi mai doritori să îşi 
impresioneze prietenii/colegii decât să-l asculte sau să-l mulţumească pe 
educator (institutor/profesor). Unii chiar pot merge până acolo încât vor 
încerca să îşi impresioneze colegii prin sfidarea sau ignorarea celui de la 
catedră. Pe măsură ce grupurile „de egali” devin mai importante, unii 
copii se organizează în „găşti”, mai mult sau mai puţin exclusive („doar 
fete” sau „doar băieţi”). În mod obişnuit, aceste grupuri sunt mai active în 
afara şcolii (şi se pot menţine până târziu, în noapte). 

O problemă la fel de importantă privind dezvoltarea morală a copiilor 
se referă la raportul dintre norma formulată şi impusă de adult şi impli- 
carea grupului de cogenerationali în înţelegerea şi, mai ales, în stabilirea 
normelor grupului. După cum am văzut, J. Piaget a ajuns la concluzia că, 
între 10-12 ani, copiii par să găsească plăcerea în a-şi formula propriile 
reguli. Ei pot merge până acolo încât să ignore, să sfideze regulile învăţate 
de la adulţi şi impuse de ei şi să le înlocuiască cu cele proprii. Este 
recomandabilă încurajarea copilului pentru formularea unor reguli noi, 
raţionale, ale cooperării, care să-i încurajeze dezvoltarea şi care să-l ajute 
să treacă de la gândirea morală convenţională la cea postconventionalä 

(Kohlberg). Educatorul va căuta ca pedepsele pe care le formulează copiii 
faţă de cei care încalcă regulile să nu fie prea aspre în raport cu sine sau cu 
cei de vârstă sau mai mici ca ei (ştiută fiind tendinţa lor de exagerare, de 
radicalitate). 

Din punct de vedere afectiv, această etapă de vârstă (9-12 ani) este 
privită şi considerată ~ in mod traditional - ca una a echilibrului afectiv, 
prin raportare la etapele cu dominantă afectivă certă (primul an de viaţă, 
adolescenţa). Retin, însă, atenţia două probleme: delincvenfa juvenilă şi 
tulburările comportamentale. În ambele situaţii este implicată problematica 
afectivă (vezi Iacob, 1998). Frustrarea, lipsa stroke-urilor pozitive (sau 
insuficienţa lor) îi pot conduce pe cei cu o lume afectivă vulnerabilă (lipsa 
încrederii în sine, relationare interumană dificilă, motivaţie şcolară redusă, 
stimă de sine joasă) spre încălcarea normelor (general acceptate şi raţional 
constituite). Aceşti copii par a căuta satisfacţie şi recunoaştere în alt cadru 
şi în alte împrejurări decât cele şcolare (care, din păcate, sunt uneori prea 
rigide, cu exigente prea înalte, sau prea putin sensibile la frământările acestei 
vârste). În privinţa tulburărilor de comportament (furt, fuga de acasă, spar- 
geri, vagabondaj etc.), ele sunt de două ori mai numeroase în rândul băie- 
tilor. Datele statistice arată faptul că între cele două sexe există un decalaj 
de un an în ceea ce priveşte „anii rebeli” ; pentru băieţi, incidenţa maximă 
este între 9 şi 14 ani, iar pentru fete, între 10 şi 15 ani (ibidem). De 
menţionat că cei mai mulţi copii reuşesc să depăşească acest gen de 
probleme, mai ales dacă adultului nu-i sunt indiferente transformările 
comportamentale pe care le traversează aceştia (şi dacă nu intervine arbitrar 
şi rigid). Din păcate, din ignoranță, stângăcie sau lipsă de flexibilitate, 
adultul poate fi chiar un factor declanşator sau agravant al situaţiei. 

În etapa 9-12 ani, sub aspectul particularitätilor cognitive încep să se 
întrevadă unele diferenţe legate de apartenenţa copilului la unul dintre cele 
două genuri. Astfel, fetele pot prezenta performanţe superioare legate de 
fluenta verbală, bogăţia vocabularului, ortografie, citire şi calcul matematic. 
Băieţii se evidenţiază la raţionamentul matematic, la orientare spaţială şi 
soluţionarea problemelor de descoperire. Tot acum pot apărea diferenţe şi 
în ceea ce priveşte erorile tipice. Fetele pot cădea mai repede în capcana 
erorilor de interpretare, pe când băieţii sunt mai inclinati să facă erori de 
rezolvare (ibidem). Cunoaşterea acestor (sensibile) particularităţi şi stimu- 
larea compensatorie de către profesor/părinte pot reduce diferenţele, de 
ordin cognitiv, dintre fete şi băieţi. 

În această etapă începe să se precizeze cu mai mare claritate diferenţa 
dintre stilurile cognitive. Cercetările fac deosebirea între stilul impulsiv şi 
cel reflexiv, între stilul analitic şi cel tematic/sintetic. Copiii impulsivi au 

un ritm de conceptualizare (mai) rapid, cu tendinţa de a răspunde primii, 
folosind cea dintâi formulare/idee care le vine în minte şi sunt preocupaţi 
să găsească repede răspunsuri. Copiii reflexivi au nevoie de timp înainte de 
a răspunde ; ei par a valoriza posibilitatea de analiză a variantelor de răs- 
puns, fiind preocupaţi mai ales de calitatea răspunsului şi nu atât de rapidi- 
tatea cu care este formulat şi oferit acesta. De aceea, pentru a nu avantaja 
sau dezavantaja copiii cu stiluri cognitive diferite, este recomandabil ca 
analiză) pentru a-şi face o imagine cât mai veridică asupra modului cum 
gândesc, cum şi cât au învăţat elevii, ce capacităţi de utilizare a cunoş- 
tintelor formulate au. 

in ceea ce-i priveste pe copiii cu un stil cognitiv analitic, ei pleacä in 
conceptualizare de la detalii, spre deosebire de cei cu un stil tematic si care 
pleacă in conceptualizare de la întreg. De aceea, pe unii elevi îi avantajează 
subiectele, întrebările de detaliu, de analiză, în timp ce pe alţii îi avantajează 
subiectele, întrebările de sinteză, mai generale. În consecinţă, pentru a-i 
încuraja pe toţi elevii, educatorii vor formula subiecte, întrebări, probleme 
care să vizeze atât stilul analitic, cât şi pe cel tematic. 

Din punctul de vedere al randamentului acestor stiluri cognitive, copiii 
impulsivi dau rezultate mai bune în sarcini care solicită interpretări şi 
abordări globale. Cei reflexivi au performanţe mai mari în sarcini de tip 
analitic. Subliniem faptul că problema stilului cognitiv nu se pune în 
termeni de superioritate sau de inferioritate. Ea îi poate ajuta pe educatori 
să înţeleagă modurile diferite în care reacţionează copiii în funcţie de 
aceeaşi sarcină de învăţare sau de ce unul şi acelaşi copil are performanţe 
diferite în rezolvarea unor sarcini cognitive diferite (Iacob, 1998). 


4.3. Etapa de vârstă 12-15 ani 


Biofizic, cele mai multe dintre fete îşi încheie puseul de creştere la începutul 
acestei perioade. În cazul băieţilor, puseul continuă; el nu se încheie 
înainte de 14-15 ani. 

Corpul capătă un alt aspect; se fixează schema corporală în liniile 
identităţii de sex. Apare ca extrem de frecventă şi de prezentă preocuparea 
puberilor pentru propria înfăţişare (exterioară), mai accentuată la fete. 
Deşi, în general, perioada nu ridică probleme speciale de sănătate totuşi se 
constată, de multe ori, faptul că dieta şi somnul acestor copii sunt necores- 
punzătoare. Îndeobşte, responsabil de acest fapt este programul şcolar, 
încărcătura nepermisă a temelor pentru acasă, care nu lasă copilului nici 

timp suficient de masă, nici timp suficient de somn. Din acest motiv, cei mai 
constiinciosi cedează repede, obosesc, îşi neglijează mesele, iar cei indife- 
renti oricum nu fac mare lucru, cu sau fără programe şi teme încărcate. 

“ În privinţa caracteristicilor socio-morale, acum regulile grupului devin 
sursa generală a regulilor de comportament. Dezvoltarea unui cod compor- 
tamental specific poate fi văzută ca o tentativă de câştigare a independenţei, 
obligatorie statutului (ulterior) de adult şi care merită încurajată. Nu este 
deloc rău ca puberul să-şi asume responsabilitatea propriilor sale compor- 
tamente. Venind în întâmpinarea căutărilor lui, educatorul îi va oferi modele 
posibile de comportament, soluții posibile de rezolvare a situaţiilor şi 
problemelor de viata, atitudini posibile, lăsând elevul să o aleagă pe cea 
care-l avantajează din punctul de vedere al intereselor şi aspirațiilor sale. Îi 
oferim, în felul acesta, posibilitatea ca el să-şi poată construi, într-un viitor 
cât mai apropiat, propriul destin. Este recomandabil ca educatorul să-l 
accepte pe elev în actul de stabilire a normei orei de curs, a normelor 
comportamentului din clasă, a activităţilor din timpul liber. Oricum, impu- 
nerea unor norme exterioare copiilor aflaţi în această etapă de vârstă nu are 
prea mari şanse de reuşită (decât, eventual, una momentană, dar fără efect 
durabil) în planul comportamentului şi al atitudinilor fundamentale ale 
elevului. În această perioadă creşte coeficientul nonconformării tânărului 
în raport cu cerinţele şi aşteptările adultului. Simultan, creşte conformismul 
la normele grupului (ale generaţiei), de la îmbrăcăminte şi până la limbaj 
sau gesturi. Cei mai mulţi au tendinţa de a lua lucrurile, în general, şi 
activităţile şcolare, în special, în zeflemea (mai precis, bătaia de joc, starea 
de a râde de tot ce i se pare banal, ilogic, contradictoriu, de a poza într-o 
atitudine de indiferenţă, de neimplicare etc.). Pentru a evita astfel de 
situaţii se pot organiza dezbateri (pe baza opiniei lor exprimate în scris şi 
cu caracter anonim). Este esenţial ca elevii să aibă sentimentul că pot spune 
lucrurilor pe nume. 

În ciuda aparentelor, la această vârstă elevii sunt preocupați foarte mult 
de ceea ce gândesc ceilalţi despre ei. Este perioada formării conceptului şi 
a imaginii de sine. Prieteniile, dar şi supărările şi certurile, sunt mai 
intense şi cu urmări mai profunde. 

Se recomandă educatorului un spirit fin de observaţie, centrat pe relaţiile 
interpersonale desfăşurate în clasă şi, de asemenea, să fie acceptat de clasă 
şi de liderul ei (informal). 

În această etapă de. trecere de la moralitatea constrángerii la cea a coo- 
perării, discuţiile privind regulile, legile sau etica (fără a fi moralizatoare) 
pot fi extrem de importante, de dense, cu diferenţe de opinii (şi valori) clar 

conturate. Vârsta este caracterizatä de radicalism moral : judecata in alb si 
negru („totul sau nimic”) nu lasă nici o speranţă nuantelor, proprii relativis- 
mului moral, mai realist (vezi Iacob, 1998). 

Spre sfârşitul perioadei, din punct de vedere afectiv, adolescenţii pot 
trăi o etapă foarte tulbure. Fie că este vorba despre stări depresive sau de 
confuzie şi anxietate, este cert că nu avem de-a face cu o perioadă a „păcii 
şi calmului”. Are loc un fenomen de „bulversare psihică” (ibidem, p. 48). 

Impulsivitatea, teribilismul necenzurate suficient de autoinhibitiile impuse 
de normele sociale, pot sta la originea fenomenelor de vandalism, agresivi- 
tate fizică şi sonoră, cu care şcoala, adulţii încep să se confrunte tot mai 
des. Activităţile centrate pe interesele reale ale vârstei, iniţiate de educatori 
(prin consultarea elevilor) pentru valorificarea timpului şcolar şi a celui 
liber al elevilor, valorizarea actelor şi ideilor interesante, ridicarea stimei 
de sine, participarea la clarificarea imaginii de sine pot constitui tot atâţia 
factori de prevenire. Cheia reuşitei unui astfel de demers este evitarea 
formalismului şi a poziţiei autoritariste, autenticitatea, sinceritatea, deschi- 
derea, disponibilitatea, dialogul, precum şi tactul psihopedagogic, atitudini 
apreciate şi acceptate de elevi. Educatorul se poate baza pe faptul că elevii 
nu sunt nici pe departe atât de indiferenți, de neafectati, aşa cum ar putea 
părea la prima vedere (şi cum afişează ei în mod ostentativ). 

Din punct de vedere cognitiv, în această etapă începe să se consolideze 
gândirea logică, formală. Unii elevi sunt mai rapizi în această achiziţie 
decât alţii. 


4.4. Etapa de vârstă 16-18 ani 


Din punct de vedere biofizic, mulţi adolescenţi ating în această perioadă 
parametrii maturizării fizice. Băieţii continuă să crească. Mulţi dintre cei 
aflaţi la această vârstă pot trăi o stare de confuzie privind relaţiile sexuale. 
Ea s-ar datora atât unei stări de pseudo-pudoare a pärintilor/educatorilor, 
cât şi unor presiuni din partea organismului ajuns biologic în faza maturi- 
zării sexuale. De asemenea, starea de confuzie, de ambiguitate poate veni 
şi din partea mediului social în care a crescut şi care şi-a extins presiunea 
erotică (în special, prin mass-media, dar şi a grupurilor de aceeaşi vârstă, 
care ironizează, persiflează constant întârzierea experienţei sexuale a unor 
adolescenţi, marginalizându-i, izolându-i). Pe de altă parte, la un număr 
mare de adolescenţi, normele şi valorile societăţii, responsabilitatile şi 
implicarea imaginii de sine acţionează în sensul autocontrolului, al evaluării 
mature a situaţiilor de viaţă şi a oamenilor, a consecinţelor actelor acestora. 

Datoritä cresterii ratei maternitätii adolescentine, a celei a avorturilor si 
a bolilor transmisibile prin relatii sexuale, precum si a implicatiilor psiho- 
-sociale pe care le au acestea, se impune ca educatorul contemporan să 
abandoneze atitudinea de indiferenţă, de neutralitate. Desigur, acesta este 
unul dintre multe alte aspecte ale vieţii elevilor pe care şcoala (oamenii ei) 
nu le (mai) poate ignora sau refuza. Ştim cu toţii, de altfel, că în societatea 
actuală, adolescentul este expus la mai multe patimi, tentaţii, ispite ce ţin 
de natura inferioară a omului şi de efectul de satisfacţie imediată (alcool, 
droguri, pornografie, jocuri de noroc, homosexualitate, relaţii sexuale fără 
afecţiune, anorexie etc.). Participarea repetată la asemenea activităţi în 
perioada adolescenţei (si a tinereţii) (poate) duce la adoptarea unor compor- 
tamente nocive. Cu atât mai mult cu cât acum grupul constituie o prezenţă 
vie, concretă în viaţa adolescentului, mai apropiată decât cea a părinţilor şi 
a profesorilor. Mai mult, lui chiar îi place să aparţină unui grup, să stea cu 
el şi să fie implicat în acţiunile acestuia. Într-un fel, gaşca îl izolează de 
lume. Lumea (mare şi indeterminată) nu mai există; sau oricum nu mai 
este atât de constrângătoare. Lumii tuturor adolescentul îi opune lumea 
grupului său. Unei lumi căreia îi este indiferentă identitatea lui, el îi opune 
o lume care îi încurajează şi îi respectă identitatea ; unei lumi abstracte (si, 
deseori, ostilă sau percepută ostilă) el îi opune o lume concretă, pentru 
care ştie că face sau că poate face ceva; unei lumi nesigure el îi opune o 
lume sigură; unei lumi de spectatori el îi opune o lume de actori. 

În gaşcă, adolescenţii se simt în centrul atenţiei, se simt pe scenă, în 
spectacol, în rol. Ei se întrec să(-şi) stârnească râsul, să şocheze, să 
surprindă. Fiecare aşteaptă reacţia imediată a celorlalţi, care, în fapt, nici 
nu întârzie să apară. Răspunsurile sunt imediate şi particularizate. Adoles- 
centul ește foarte sensibil la reacţiile grupului lui. 

El vrea să fie pe placul grupului; să-şi consolideze poziţia. Vrea să 
producă reacţii în lanţ, să amplifice, să dinamizeze viaţa grupului, să-şi (şi 
să-i) accentueze starea de voluptate. 

Atitudinile adolescenților în grup sunt (uşor) ironice la adresa celor 
monotoni şi uzati, depăşiţi, adică a oamenilor cuminţi, comuni, aşezaţi. 
Fiecare membru al grupului - cât timp se află in grup — ar dori şi încearcă 
permanent să contagieze comportamentul, starea de spirit a celorlalţi 
membri. Băieţii, cel mai des, îşi prezintă „numărul” ; ei au iniţiativa. Au — 
pare-se - mai mult curaj (în fapt, mimează curajul). Oricum, ei trebuie să 
tâlc mai mult sau mai putin îndoielnice - produce efectul cel mai rapid, 
declanseazä cel mai iute reactiile si comentariile celorlalti. Pentru moment, 

locul de centru al atentiei este asigurat (stima de sine aflatä in suferintä este 
recuperată). Adolescenţii (mai ales când sunt în gaşcă) folosesc gluma nu 
numai pentru efectul ei aproape sigur şi aproape simultan sau nu numai 
pentru a crea bunä-dipozitie (sfidare a sobrietätii), dar şi pentru că se află 
la „jumătatea drumului” dintre o afirmaţie (o poziţie, o opinie) fermă şi o 
afirmaţie absolut gratuită (făcută, pur şi simplu, de dragul ludicului). 
Astfel, ei încearcă să spună indirect ceea ce au de spus. Nu merg până la 
capăt ferm şi deschis, n-au curaj, nu pot (sau nu vor) să-şi asume întreaga 
responsabilitate. Glumele lor formează (de multe ori) un cod, un mesaj, 
precum negativul unei fotografii. Este necesar, pentru educatori, să aibă 
„substanţa”, „cheia” cu care să obţină „pozitivul” (să „developeze” mesajul). 
În gaşcă, adolescenţii ascultă muzică ; la noi, ei ascultă multă muzică îndo- 
ielnică, o muzică de imitație, surogat ; îi atrage „orientalismul” melodiei si 
textul ei (pe care îl retin foarte uşor). Autenticul este discret, profund; 
facilul este strident, tipätor. De aceea, în gaşcă, adolescenţii au tendinţa de 
a fi stridenti, de a se dezläntui. Gesturile, limbajul, apelativele sunt 
zgomotoase, grosiere, bolovănoase. Nu lipsesc nici blestemele de mahala, 
spuse cu foarte multă uşurinţă, aproape reflex. 

Orice (şi oricine) aduce aminte de şcoală este imediat şi brutal sancţionat 
(„hai, mă! las-o dracu”! ”, „bravo, mă! ”...) Reacţia este dură şi fără nici 
un fel de echivoc; ea nu vrea să mai lase nici un fel de îndoială. 

Majoritatea copleşitoare a celor prezenţi reacţionează ferm pentru a 
descuraja net orice „tentativă” (ulterioară) de cultură autentică, de tot ce ar 
putea aminti de şcoală. Pentru ei, şcoala este un corp străin, o imixtiune 
scandaloasă, e tot ce poate fi mai monoton şi mai constrângător. Dacă 
adolescenţii cred că ceea ce fac ei exprimă autenticul din sine, experienţa 
la cota zero, atunci şcoala apare ca unul dintre lucrurile false şi ineficiente 
ale lumii (în care trăiesc) ; ea este făcută pentru „tocilari”. Cu „mofturile” 
sale, şcoala mai mult îi încurcă, le face numai „zile negre”. 

În gaşcă, adolescenţii discută de toate : de la vestimentaţie şi deodorante 
la genuri de ţigări şi de băutură, de la probleme şi aventuri sexuale la neîm- 
facilităţile din Occident, de la relaţiile şi conflictele cu părinţii la proiectele 
de a face (cât mai multi) bani, de la nume noi în muzica uşoară /film la 
recentele performante sportive individuale si de echipă, de la nedreptätile 
pe care le fac ,,prof”-ii la noile tipuri de maşini (sport sau de lux) etc. 

Adolescenţii au nevoie să discute deschis despre ceea ce-i frământă, 
despre tot ce ştiu cu cei care îi ascultă şi care reacţionează la opiniile lor. 
Abordează tot ceea ce li se pare mai epatant, mai exotic în raport cu 

permisivitätile „cercurilor oficiale”. Discută fără cenzură, spun ceea ce au 
de spus (între o înjurătură sau un scuipat „aferat”). Pe scurt, în gaşcă, 
adolescenţii spun şi fac „tot ce le trece prin cap”. 

Nu numai băieţii, dar şi fetele sunt provocatoare. Majoritatea au mij- 
loace mai putin zgomotoase ce nu le scutesc, însă, de prostul-gust; ele 
afişează, pare-se, mai multă pudoare. Agresivitatea lor se manifestă — în 
general - mai subtil (mai particularizat). 

Găştile se constituie mai ales o dată cu lăsarea serii. Întâlnirile sunt noc- 
turne. Aspiratia (nemărturisită a) adolescenților este să stea cât mai mult 
împreună ; dacă se poate (şi de cele mai multe ori se poate : vara, în vacante, 
în excursii, în week-end-uri) toată noaptea. Noaptea înseamnă ascundere ; 
ea favorizează şi aduce dezinhibarea, mărturisirea ; ea slăbeşte autocontrolul. 

Totodată, nu lipsesc, aproape niciodată, alcoolul, tigärile şi seminţele 
de floarea-soarelui. E o ameteala, o discuţie interminabilă si fără coerenţă, 
punctată cu tipete, urlete, râsete isterice, ironii, spargeri de sticle şi/sau 
stricăciuni locale. Totul, la colt de stradă, într-un parc sau într-o cameră de 
apartament. 

Întotdeauna se face (şi rămâne) murdărie, mizerie, dezordine. 

Este o dorință de dezlănţuire. Noaptea, în gaşcă, se produce - parcă - 
pentru adolescent o dilatare a vieţii, a timpului ; el intră într-un alt mod de 
provoacă această dilatare a propriei existente, care înseamnă clipe mai 
dense şi mai personalizate. Dar o dată satisfăcută, nevoia de personalizare 
a vieţii şi de împărtăşire (reală) a ei cu ceilalţi, de exprimare liberă nu dis- 
pare. De aceea, tânărul aşteaptă sau provoacă o nouă întâlnire a grupului ; 
doreşte din nou dilatarea timpului (şi, prin aceasta, ieşirea din ritmul 
cotidian, ruinător şi neutru). Desigur, o va face aşa cum se pricepe el, cu 
mijloacele lui, aşa cum a văzut în cercul său de viaţă, aşa cum şi-o repre- 
zintă el. Este un mod de a ieşi din viaţa repetitivă, monotonă, unde alţii 
ştiu mai bine ce are el de făcut. 

În gaşcă, adolescentul vrea să se distreze. Viaţa înseamnă pentru el 
distracţie. Şi atunci el imită şi extrapolează lumea şi comportamentul 
adulţilor în ceea ce au ele mai frivol; ei caută prilejul să facă tot ceea 
ce adulţii le interzic (dar practicat de adulţii înşişi). Ei iau de la adulţii 
mediocri, autosuficienti ceea ce le este accesibil. Şi le este accesibil 
comportamentul omului cu o viaţă dezarticulată, frustrat şi neîmplinit, 
căruia viaţa de zi cu zi i se pare o nesuferită povară. 

Din punctul de vedere al vieţii emotional-afective, fetele sunt mai 
prezente, de această dată, în topul dezordinilor emoţionale. Ceea ce nu 

înseamnă că băieţii nu trec şi ei prin frământări interioare serioase. Oricum, 
pentru ambele sexe, cea mai comună tulburare emoţională este depresia. 
Simptomele ei sunt -autodeprecierea, crizele de plâns, gândurile si tenta- 
tivele de suicid. 

Unele studii (vezi Lelord şi André, 1999) au demonstrat că la adolescent 
există o corelaţie între riscul de suicid şi stima de sine scăzută. El rămâne 
foarte ataşat emoţional de părinţii săi, iar stima de sine pe care şi-o poartă 
este „în raport direct cu calitatea relaţiei pe care o are cu aceştia” (ibidem, 
p. 94). Totuşi, cum totul în comportamentul adolescentului, le dă părinţilor 
sentimentul că — în cele mai numeroase cazuri - lucrurile se petrec invers, 
el se expune criticilor din ce în ce mai frecvente ale acestora, de unde o 
pierdere importantă a susţinerii sociale, care nu este compensată întot- 
deauna (sau pe măsură) de o susţinere din partea prietenilor săi. Rezultatul 
este acela cá stima de sine se prăbuşeşte în momentul în care „capacităţile 
sale de revalorizare prin alte experienţe sociale nu sunt încă puse la punct. 
Cei mai slabi cedează” (ibidem). 

Aceasta explică faptul cá, în această perioadă de vârstă, tentativele de 
suicid ale adolescenților sunt (cel mai) adesea un strigăt/o cerere de ajutor ; 
în unele cazuri ele pot fi şi o tentativă patetică şi disperată de a-şi da puţină 
importanţă, de a fi luat în seamă, de a se revaloriza. De asemenea, tentativa 
de suicid poate însemna, mai degrabă, neputinfa de a vedea ieşirea dintr-o 
situaţie conflictuală, care-i afectează mult demnitatea, decât o pierdere a 
sensului existenţei, aşa cum se explică la adulţi. Părinţii (educatorii) ajung 
să-şi exprime deschis afecțiunea şi ataşamentul faţă de tânăr abia in momen- 
tul tentativei de suicid sau în momentul în care este prea târziu, chiar inutil 
(ei, copiii, au căutat într-un fel să-şi reconstituie stima de sine) (ibidem). 

Prin urmare, nevoia înțelegerii, a dialogului, a deschiderii şi a sprijinului 
discret, dar oportun şi eficient al adultului rămâne o sursă prețioasă pentru 
hrănirea stimei de sine. 

Din punct de vedere cognitiv, la această vârstă mintea este echipată 
pentru un demers cognitiv complex. Efortul îi va impune - mai devreme 
sau mai târziu - pe cei dedicati autentic „aventurii cunoaşterii”. Din punct 
de vedere formativ, este momentul autenticului parteneriat cognitiv, în care 
respectul pentru cel care se formează se traduce prin găsirea oportunităţilor 
care să-l stimuleze şi să-i menţină trează forţa minţii. Unii elevi au această 
şansă, alţii nu şi nu au nici un fel de vină. Este esenţial pentru educator să 
intre în acest joc ; astfel, întâlnirea elevului cu el poate să însemne lansarea 
în lumea autentică a valorilor şi civilizaţiei. 

4.5. Complexele psihice. 
Adolescenta si complexul de inferioritate 


A. Termenul de complex psihic 


Cel mai adesea, termenului de ,complex” i se atribuie o semnificatie 
negativä sau in orice caz una peiorativä. In realitate, complexul desem- 
neazä, pur si simplu, ,,o asociere de impulsuri: este o organizare de care 
avem nevoie pentru actiunea noasträ cotidianä” (Jués, 1998, p. 203). in 
sine, un complex nu este nociv. El este chiar foarte necesar funcţionării 
noastre psihice. Este adevărat că unele complexe sunt, însă, deranjante, 
incomode. 

Complexul psihic este format „dintr-un ansamblu de elemente cu o 
foarte mare încărcătură emoţională, adunate în jurul unui nucleu organizator 
inconştient” (ibidem). Astfel, în cazul complexelor incomode, subiectul va 
avea tendinţa de a se simţi foarte des expus eşecului, abandonat, culpabil 
sau inferior. Independent de voinţă, complexul (psihic) se constituie dintr-o 
serie de asociaţii care, în împrejurări nefericite, s-au instalat în prima 
copilărie. Dotat cu un mod de funcţionare autonomă, „el tinde să se 
impună conştientului în mod imperativ şi repetitiv”. În situaţia complexului 
deranjant se observă o serie de comportamene tipice, „perfect repertoriate 
şi aproape stereotipe” (ibidem). 

Pentru un complex (psihic) atributul „deranjant” se cere nuantat, deoa- 
rece, în funcţie de modul cum este el trăit (suportat, compensat sau supra- 
compensat) de către individ, un complex poate fi mai mult sau mai puţin 
deranjant, incomod. În situaţia compensării şi a supracompensării, el devine 
„O formidabilă pârghie de acţiune” (ibidem). Cu alte cuvinte, o persoană 
poate fi dominată de unul, două sau chiar trei complexe şi, cu toate 
acestea, să fie de o formidabilă eficacitate în viaţa socială (desigur, cu o 
mare nelinişte în suflet...). 

Aşadar, complexul poate fi trăit în următoarele maniere (ibidem) : 

- este suportat (sau acceptat) ; este situaţia în care persoana suportă în 
mod pasiv complexul, străduindu-se ca acesta să treacă neobservat, 
sperând că nimeni nu-l va remarca. 

- este compensat; este vorba de situaţia în care individul caută să-şi 
camufleze complexul; de exemplu, încercând să acţioneze astfel 
încât ceilalți să se intereseze de un alt aspect, mai valorizant, al 
persoanei sale. 

- este supracompensat ; este cazul compensării exagerate. Persoana în 
cauză se comportă astfel încât nimeni să nu poată nici măcar bănui 
eventuala existenţă a complexului (complexelor). Trăirea la modul 
supracompensat este cea mai frecventă dintre cele trei stări observabile. 


Manifestările unui complex deranjant sunt : 

-  stereotipii (adică reacţia de fond este mereu aceeaşi) ; 

- repetiţii, care facilitează exprimarea stereotipicä ; 

- manifestări disproportionate faţă de situaţiile reale ; 

-  nelinişte, ceea ce întăreşte şi mai mult complexul (vezi Juès, 1998). 


B. Complexele psihice fundamentale 


Principalele complexe pe care le parcurg cele mai multe persoane (şi cel 
mai frecvent analizate) sunt: complexul lui Oedip (Electra), complexul 
eşecului, complexul de abandon, complexul de culpabilitate şi complexul 
de inferioritate. 

Conform psihanalizei, complexul lui Oedip (Electra) se naşte mai 
ales din raporturile copii-pärinti. Cum am văzut, el apare in mod natural 
în timpul copilăriei şi după aceea trebuie să dispară treptat, dacă se va 
realiza un bun şi constant echilibru între părinţi şi copii. După Jués 
(ibidem, p. 210), „este complexul cel mai anevoios de descifrat; el are 
consecinţele cele mai intense pentru că implică trei persoane: copilul şi 
doi părinţi de sexe opuse”. 

Rezumând (şi reamintind), putem spune că invocatul complex se ex- 
primă prin faptul că: 

- un băiat care îşi iubeşte mama devine gelos pe tatăl său şi vrea să-l 
îndepărteze, devenind agresiv faţă de el; are remuşcări şi se simte 
vinovat. 

- o fată care îşi iubeşte tatăl devine geloasă pe mama sa şi vrea s-o 
îndepărteze, devenind agresivă faţă de ea ; are remuşcări şi se simte 
vinovată. 


La băiat, susţin psihanaliştii, complexul oedipian provine din dorinţa 
lui de a-şi zdrobi tatăl şi din sentimentul că această dorinţă îl împiedică să 
se identifice cu el. Rezolvarea priveşte renunţarea la dorinţa de a-şi zdrobi 
tatăl, pentru a-l lua drept model. 

La fată, conflictul oedipian provine din dorinţa de a-şi zdrobi mama şi 
din sentimentul că această dorinţă o împiedică să se identifice cu ea. 
Rezolvarea priveşte (ca şi în cazul băiatului) renunţarea la dorinţa de a-şi 
zdrobi mama, pentru a se identifica cu ea. 

Plecând de la această situaţie, pe care (pare-se) că orice copil o cunoaşte, 
pentru că fiecare trece prin acest moment, dezvoltarea lui interioară se va 
realiza în mod normal sau anormal. Ea va depinde de atitudinea părinţilor 
săi şi va fi în funcţie de maniera în care copilul (îşi) va imagina realitatea. 


Complexul de abandon. Originea complexului ţine de sentimentul (ade- 
vărat sau fals) unei privări de dragoste (maternă, în majoritatea cazurilor) 
în perioada copilăriei timpurii, atunci când copilul are cea mai mare nevoie 
de ea pentru dezvoltare : despărţire, întärcare, plecarea la şcoală, moartea 
unui părinte, mamă prezentă fizic, dar absentă psihic etc. Consecința com- 
plexului de abandon este că absenţa celuilalt este insuportabilă psihologic. 
Cel dominat de acest complex resimte un vid existential. El are o perma- 
nentă nevoie de companie, o sete insaţiabilă de dragoste. În afară de aceasta 
(şi pe acest fond), el dramatizează semnele de dezinteres ale celuilalt fata 
de el şi le trăieşte exact ca un abandon de intolerat. În fapt, individul însuşi 
îşi trasează singur frontiere, considerând lumea înconjurătoare şi pe ceilalţi 
ca fiind ostili în mod aprioric („nimeni nu vrea să se joace cu mine”, 
„nimeni nu vrea să stea în bancă cu mine” etc.). Generalizările având o 
conotaţie negativă dezvoltă, amplifică, măresc complexul de excludere. 
Ele accentuează o situaţie, un moment, creează sentimentul izolării, care 
condiţionează şi demotivează individul. (vezi Bouillerce, Rousseau, 2000, 
pp. 51-52). 

- In situaţia acceptării, persoana ajunge la constatarea amară: „sunt 
respins, negat”. Este scenariul victimei care aşteaptă un salvator 
ideal. „Abandonistul” seduce, apoi provoacă direct sau indirect aban- 
donul de către partenerul său (confirmându-şi, astfel, complexul). 

- În situaţia compensării, compensarea însăşi se traduce prin „eu sunt 
cel care respinge”. Individul evită orice ataşare, schimbă partenerii/ 
partenerele de îndată ce simte că s-ar putea crea o legătură de care 
se teme. 

- În situaţia supracompensării, sentimentul este proiectat asupra celor- 
lati: „oamenii sunt ingrati, după tot ce fac pentru ei”. „Abandonistul” 
se sacrifică pentru ceilalţi în speranţa că va primi dragostea în schimb 
(spre care, inconştient, tânjeşte). 

Tabelul 3 
Motivatia complexului de abandon 


Dramatizarea absenței | Intrarea in contact Sare in ajutorul abandona- 
celuilalt. tilor. i 
A-şi dovedi că nu este | Caută să se facă cunoscut. | Fortarea contactului. 


recunoscut. 


Admiterea faptului că | Lasă baltă oamenii. Punerea în valoare pentru 
alţii au motive de a-l a fi admirat şi recunoscut. 


abandona. 


(vezi Le Visage, Voie Royale vers l’Inconscient, apud Jués, 1998, p. 208) 


Complexul de culpabilitate. Complexul este, cel mai adesea, legat de 
educaţia şi de codurile referentiale pe care şi le-a însuşit individul şi pe 
care şi le-a modelat, apoi, în cursul diferitelor experienţe trăite. Codurile 
corespund opiniilor sale, sensurilor pe care le dă cuvintelor, care au fost 
elaborate şi întărite în procesul educatiei/experientei lui, modelate de mediul 
său social, de modul său de a trăi, de influenţele care i-au marcat viaţa. 

Complexul se formează tot în perioada copilăriei, înregistrând printre 
cauze : o culpabilizare excesivă a părinţilor, mai ales dacă este însoţită de 
ameninţări sau de şantaj afectiv, o violenţă reţinută contra unui adult 
perceput ca prea puternic ; o nefericire care coincide cu un gest de violenţă 
al copilului etc. Mai târziu, cel dominat de acest complex va încerca, 
într-un mod mai mult sau mai puţin permanent şi difuz, sentimentul dureros 
de a nu fi de acord cu normele mediului, chiar dacă aceasta nu corespunde 
realităţii (vezi Jués, 1998). 

Sentimentul de culpabilitate poate veni din faptul că individului îi este 
greu să se situeze în raport cu norma stabilită pentru a trăi în armonie cu 
ceilalţi. În acest caz, sentimentul culpabilităţii constituie o frână în calea 
creativităţii, originalității, a deschiderii şi, desigur, a încrederii in sine 
(vezi Bouillerce, Rousseau, 2000). 

Complexul de culpabilitate traduce un Supraeu prea puternic. 

- În situaţia acceptării, se manifestă autopedepsirea pasivă, o conduită 
de eşec; individul are convingerea că orice tentativă de acţiune şi 
orice iniţiativă a sa sunt sortite eşecului. Astfel încât foarte rar 
încearcă ceva (nou) sau, în faţa celei mai mici dificultăţi, se decide 
să abandoneze deoarece... (inventează tot felul de scuze pentru sine 
şi/sau pentru ceilalţi). 

- In situaţia compensärii, individul face greseli si le atribuie altora 
răspunderea săvârşirii lor. 

- [n situaţia supracompensării, există o autojustificare permanentă şi 
o agresivitate orientată asupra unui obiect exterior, asupra unei 
persoane, unui grup, acuzate de a fi responsabile de toate relele 
(„păi, cei din conducere! ”, „păi din cauza voastră, că v-am pro- 
tejat ! "), care devin „oaia neagră”. Individul se identifică bucuros 
cu virtutea care alungă viciul. 


Tabelul 4 
Motivația complexului de culpabilitate 


| ; Compensat | Supracompensat - 


Acceptarea pedepsei Refuzarea culpabilitätii | Pedepsirea vinovaţilor. 
meritate. exclusive. Manipularea pentru a 
A se simţi vinovat. Aruncarea întregii arunca responsabilitatea 
A se simţi victimă în per- responsabilităţi asupra | asupra altuia. 
manenta. altuia. Cäutarea perfectiunii. 
Pläcerea de a fi pedepsit. Ispăşirea, purificarea. | Proslăvirea severitätii. 
A eşua pentru a fi pedepsit. Denuntarea injustitiei. 


(vezi Le visage, Voie Royale vers l'Incostient, apud Jués, 1998, p. 210) 


Complexul de inferioritate. Sentimentul de inferioritate este profund 
resimtit in perioada copiláriei timpurii (intre 2-3 ani) deoarece copilul, 
obiectiv, este mai putin puternic, mai putin experimentat, mai putin cunos- 
cător si îndemânatic decât adultul. La fel se simte, de exemplu, si un elev/ 
student in fata profesorului său (în cunoştinţe şi maturitate), un tânăr 
responsabil într-o firmă în faţa unui patron experimentat etc. Astfel, un 
sentiment de inferioritate, cu totul normal, îl va împinge pe cel care se 
simte inferior (copil, elev, student, angajat, adult etc.) să facă eforturi 
importante pentru a reduce progresiv diferenţa care crede că-i desparte. 

Dar, deseori, sentimentul de inferioritate resimţit (mai mult sau mai 
puţin acut) în prima copilărie nu se şterge decât parţial. Copilul, devenit 
tânăr, apoi adult, s-a obişnuit, într-un fel, să se considere inferior şi, 
mai ales, să actioneaze ca şi cum ar fi, într-adevăr, inferior. Sentimentul 
de inferioritate se transformă în complex de inferioritate. Astfel încât, 
atunci când o persoană generalizează o inferioritate parţială (care poate fi 


fel că ea nu are nici o valoare, acea persoană este atinsă de un complex de 

inferioritate. În permanenţă, evenimentele vieţii curente fac să vibreze 
aceeaşi coardă, reactivează un fel de reflex condiţionat. 

- În cazul acceptării, persoana renunţă să înfrunte obstacolele şi 
încearcă să treacă neobservat. În acelaşi timp, este roasă de neliniştea 
ca inferioritatea lui să nu fie descoperită. 

— În cazul compensării, persoana îşi asumă tentativa de contrabalansare 

a inferioritatii într-un domeniu prin fapte deosebite în alt domeniu. 
De exemplu, inferioritatea fizică (cea mai des întâlnită şi invocată) 
va fi compensată prin performanţe intelectuale destinate/menite să 
provoace admiraţia celorlalţi. 
Denigrarea sistematică a celorlalţi este, de asemenea, o formă de 
compensare. "Totuşi, apreciază J.P. Jués (1998), compensarea este o 
fundătură pentru persoana care „îşi consacră majoritatea timpului 
temându-se ca inferioritatea sa să nu iasă la lumină; aceasta con- 
sumă nu numai timp, dar şi multă energie” (ibidem, p. 206). 

- [n cazul supracompensárii, individului nu îi mai este suficient să fie 
superior într-un (anumit) domeniu, el vrea să fie cel mai puternic în 
toate domeniile şi să stârnească permanent admiraţia anturajului său. 
Este ceea ce, în general, se numeşte complexul de superioritate. 


Tabelul 5 
Motivarea complexului de inferioritate 


-Suporat |. Compensăt” | --Supracompen: 


Suportarea incapacității | Limitarea incapacității | Pretentia superiorității în 
proprii de a face ceva. presupuse. toate domeniile. 

Refuzul competiţiei, pier- | Combativitate într-un | Interpretarea rezultatelor pen- 
dută dinainte. singur domeniu. tru a dovedi superioritatea. 
Supraevaluarea superio- | Ascunderea complexu- | Căutarea inaccesibilului. 
ritátii altora. lui. Cultivarea spiritului de sis- 
A trece neobservat. Dezvoltarea unei com- | tem şi refugiul în acesta. 
Închiderea apriorică. petente deosebite. Discutia despre faptele deose- 
Teama de orice situaţie bite proprii sau ale apropia- 
nouă. tilor. 


Ascunderea complexului. Dezvoltarea unei competente 
iesite din comun. 


(vezi Le Visage, Voie Royale vers l'Inconscient, apud Juès, 1998, p. 207) 


ETAPELE SI SENSIBILITATILE DEZVOLTARII UMANE 151 


C. Adolescenta si complexul de inferioritate 


Pentru foarte multi oameni, adolescenţa a însemnat si înseamnă parcurgerea 
unui chinuitor (si uneori, coplesitor) complex de inferioritate. Nu se poate 
aborda perioada adolescenţei fără a analiza mai profund stările prin care 
trec tinerii în raport cu ei şi cu ceilalţi, stări care le pot marca (şi le 
marchează) viaţa, destinul, încrederea în sine, stima de sine, imaginea 
personală, performanţele, deschiderea către viaţa socială, către oameni, 
angajarea în proiecte etc. 

Foarte mulţi adolescenţi, între 12 şi 20 de ani, se confruntă cu o stare 
de deznădejde, de neîncredere, de disconfort interior, cauză a numeroase 
răni, tensiuni, dureri, nelinişti, numită complex de inferioritate. 

Complexul de inferioritate este „acea senzaţie dureroasă că nimeni nu 
te place, că nu eşti aşa de bun ca alţi oameni, că eşti un eşec, un veşnic 
înfrânt, un dezastru personal, că eşti urât, că nu eşti prea inteligent, că ai 
mai puţine calităţi decât oricine altcineva” (Dobson, 1994, p. 14). 

Se pare că această stare psihică interioară poate fi evitată sau suportată 
oricum cu efecte mai limitate în timp dacă adolescenţii sunt preveniti de 
perspectiva acestei situaţii şi dacă educatorii sunt pregătiţi, pe de o parte, 
să-şi rezolve singuri complexele, iar, pe de altă parte, dacă ştiu să iasă 
firesc în întâmpinarea tinerilor spre a-i ajuta să depăşească cât mai repede 
şi cu efecte dezorganizatoare cât mai mici (şi mai superficiale) această 
etapă. Ca adulţi, 'este preferabil să nu lăsăm tinerii/elevii pradă acestui 
sentiment de nimicnicie sau să sufere de agonia înfrângerii şi a neputinței. 

După J. Dobson, rădăcina tuturor sentimentelor şi complexelor de 
inferioritate este comparafia cu alții. „Compararea cu alţii”, scrie consi- 
lierul american, „este rădăcina tuturor complexelor de inferioritate. În 
momentul în care începem să comparăm calităţile altui om cu slăbiciunile 
noastre respectul nostru de sine începe să se prăbuşească” (ibidem, p. 256). 

În societatea contemporană, majoritatea tinerilor consideră că trebuie 
să posede trei lucruri (cel putin trei lucruri) spre a fi mulţumiţi de ei înşişi. 

Primul, şi de departe cel mai important, este atracția fizică. J. Dobson 
(1994) arată că 80% dintre adolescenţi nu sunt mulţumiţi de felul cum 
arată. Dacă întrebăm 10 adolescenţi care este lucrul care îi nemultumeste 
cel mai mult, 8 dintre ei ne vor spune că nu sunt satisfacuti de anumite 
caracteristici ale corpului lor. Se simt urâţi, lipsiţi de calităţi care să-i facă 
pläcuti, atrăgători şi se gândesc la această problemă aproape tot timpul. Nu 
contează cât de mică este problema, ea poate crea mari nelinişti şi profunde 
depresii. Cei mai mulţi dintre adolescenţi se examinează cu atenţie şi nu le 

place ce văd; se privesc din cât mai multe unghiuri posibile şi la distante 
diferite. Cum, însă, nici unul dintre noi nu este perfect, evident că, de 
regulă, găsesc ceva care să nu le placă. Şi atunci se îngrijorează şi se 
frământă cu privire la acel lucru, dorindu-şi să nu fi avut acel defect. 

Adolescentii vor să placă, să fie admirati, să fie ascultați, să nu fie 
ignorati, marginalizati, uitaţi, subapreciati. Iar pe lângă toate acestea, unul 
dintre motivele pentru care adolescenţii devin atât de sensibili la micile lor 
imperfectiuni este că „prietenii”, „colegii”, ,grupul” îi tachinează şi îi 
necăjesc, ori de câte ori se iveşte vreun prilej. 

Din nefericire, băieţii şi fetele sunt deseori cruzi unul cu altul, arun- 
cându-şi unul altuia insulte, insinuări. La această vârstă, tinerii sunt uşor 
de rănit, durerea lăsată putând pătrunde adânc şi dura mult timp. Unul 
dintre obiceiurile cele mai nefericite ale adolescenților (chiar unul dintre 
jocuriie lor) este inventarea de porecle (nu de puţine ori usturătoare), care 
atrag atenţia asupra oricărui lucru ieşit puţin din comun la o persoană. În 
felul acesta ei dirijează observaţia exact asupra acelei trăsături pe care 
victima doreşte să o ascundă cel mai mult. 

Dacă preocuparea tânărului fata de aspectul său fizic este (prea) mare, 
atunci el s-ar putea să devină sau timid, sau foarte complexat (ceea ce s-ar 
putea să aibă consecinţe nedorite asupra formării ulterioare a personalităţii 
lui). S-ar putea, însă, ca lucrurile să evolueze spre extrema cealaltă, adică 
să devină un tip zgomotos, gălăgios şi recalcitrant, fiindcă se simte incomod 
şi fiindcă - are impresia că - nimănui nu-i pasă (prea mult) de el. Nu se 
poate estima, pur şi simplu, câtă durere şi îngrijorare simt adolescenţii faţă 
de felul cum arată. 

Al doilea lucru care îi face pe tineri să aibă o părere proastă despre ei 
este convingerea lor cá nu sunt (suficient de) deştepţi ; le este teamă să dea 
răspunsuri sau să aibă comportamente de care ar putea râde toată clasa. 

Cu câtun elev înregistrează mai multe eşecuri la şcoală, cu atât este mai 
probabil că va ajunge să se descurajeze. Este posibil să fie etichetat şi cu 
porecle usturătoare. Dacă aceste insulte, persiflări (la care, din păcate, se 
pot adăuga şi cele ale profesorilor, părinţilor ! ) îl afectează profund, atunci 
s-ar putea ca el să-şi piardă (aproape) tot interesul pentru şcoală şi chiar 
să nu mai încerce nimic spre a-şi redresa situaţia şcolară. Momentul îl face 
să intre într-un cerc vicios: refuzul de a mai învăţa are ca rezultat noi 
eşecuri, care îl vor face şi mai ridicol în clasă. Acest lucru va scădea ş: mai 
mult motivaţia iui pentru a mai încerca, iar rezultatul va fi o serie de noi 
eşecuri. În cele din urmă acest tânăr/elev ajunge la concluzia dureroasă că 

nu este tot atât de inteligent ca ceilalţi (se va retrage în sine sau va căuta 
să-şi demonstreze ,capacitátile" în alte direcţii, de multe ori devenind 
agresiv), că el nu va reuşi în viaţă. 

Chiar şi părinţii, accidental, pot să-i facă pe copiii lor să creadă (printr-o 
diversitate de atitudini şi de remarci antipedagogice) că nu sunt destul de 
inteligenţi. Adulții sunt si ei fiinţe omeneşti, cu diferite niveluri ale stimei 
de sine, pot fi obosiţi sau lipsiţi de răbdarea necesară, prea grăbiţi, prea 
nervoşi, fără să (mai) dea prea multă importanţă cuvintelor. 

Acest lucru poate duce la proferarea de insulte la adresa copiilor lor, 
exact când - poate - aceştia au mai puţină nevoie de aşa ceva. 

Al treilea lucru devenit pentru tineri criteriu al valorii sunt banii. Ei 
cred că familiile bogate sunt mai importante decât cele sărace, că, pentru 
a fi acceptat şi apreciat, trebuie să te îmbraci într-un anume fel, că familia 
trebuie să aibă o maşină (sau chiar un anumit tip de maşină) sau să locu- 
iască într-o casă foarte mare, într-un anume cartier al oraşului (sau să aibă 
o vilă de vacanţă de week-end).. Tânărul care nu-şi poate permite aceste 
lucruri (nici măcar un calculator, de exemplu) se crede inferior şi nelalocul 
lui. Sunt (încă) multe familii care trăiesc în sărăcie, iar copiii care nu pot 
să-şi permită să fie ca prietenii lor, se simt, uneori, inferiori numai şi 
numai fiindcă sunt săraci (vezi Dobson, 1994). 

Frumuseţea, inteligenţa şi banii sunt, pare-se (cel puţin, în ochii adoles- 
centilor) cele trei atribute pretuite cel mai mult în societatea actuală. Când 
un licean/un elev descoperă pentru prima dată că-i lipseşte una dintre aceste 
caracteristici (două sau toate trei) începe să alunece, treptat, în disperare. 

Într-o asemenea situaţie, J. Dobson formulează câteva recomandări, 
fără pretenţia că oferă o listă completă. 

În primul rând - arată psihologul american - este recomandabil ca 
tânărul să înceapă să privească discret oamenii din jurul său. Chiar dacă 
par cá nu au nici o grijă, că totul le merge (foarte) bine, cá sunt nişte 
oameni ca toţi ceilalţi, la o privire mai atentă se observă cum îşi trădează 
(ei înşişi) propriile griji, unii fiind foarte timizi şi fetraşi, alţii extrem de 
zgomotoşi şi de agresivi sau că le este teamă să participe la un concurs, să 
ia parte la un joc, afişând în orice acţiune o anumită superioritate şi 
aroganță. Astfel, tânărul va putea recunoaşte, curând, semnele complexului 
de inferioritate (acceptat, compensai sau supracompensat) şi va constata că 
este foarte răspândit. 

Când va înţelege că şi alţi oameni sunt asemeni lui, atunci nu se va mai 
simţi niciodată singur, sub cota normalitatii, precizează J. Dobson. Va avea 

mai multă încredere în el însuşi, pentru că ştie că tuturor le este teamă de 
condiţia de inferioritate şi de posibilitatea de a deveni ridicoli şi aceasta 
înseamnă că „toţi suntem în aceeaşi barcă găurită, încercând să astupăm 
găurile” (Dobson, 1994, p. 24). 

A doua recomandare/sugestie este ca tânărul să înfrunte problema care 
îl macină. În acest caz este bine ca el să întocmească o listă cu toi ceea ce 
nu-i place la el însuşi, să parcurgă lista şi să bifeze aspectele care-l afectează 
cel mai mult, problemele care-l macină cel mai des. Acum el poate trece la 
acţiuni concrete pentru a remedia situaţia. Ar fi bine dacă tânărul ar găsi 
(sau ar avea) o persoană de încredere, un adult care să cunoască şi să 
înţeleagă problemele tinerilor. Poate este unul dintre părinţi, un profesor, 
un psiholog, un psihoterapeut, un consilier sau un preot. Este bine să fie 
deschis în exprimarea sentimentelor sale şi să-l roage să-i formuleze soluţii 
posibile pentru remedierea problemelor care-l preocupă. Este bine ca 
tânărul să-şi facă un plan de acţiune şi să discute problemele care-l frământă 
acut şi probabil că va găsi/va descoperi şi câteva soluţii. Este esenţial ca 
tânărul să nu uite că nu este Singur. 

O a treia sugestie este aceea a utilizării compensajiei : adică tânărul va 
urmări să echilibreze punctele slabe cu cele bune; cu alte cuvinte, să-şi 
compenseze defectele. Se pot contrabalansa acele domenii unde tânărul nu 
are rezultate bune, prin sträduinta de a excela în altele. Succesul este la 
îndemâna oricui. Primul pas este acela de a valorifica ceea ce are mai bun 
în el (ceea ce avem fiecare mai bun în noi! ). Acesta va fi şi primul pas spre 
încrederea în forţele proprii şi spre acceptarea de sine. Când tânărul a 
reuşit într-un domeniu, respingerea celorlalți nu-l mai afectează atât de 
mult. Prin urmare, este necesar ca adolescentul să-şi dezvolte aptitudinea 
care îl va ajuta să aibă o (cât mai) bună părere despre sine şi, treptat, va 
începe să se placă, să se accepte, iar ceilalţi vor ajunge şi ei - la rándu-le - 
să-l placă, să-l accepte. 

O a patra sugestie formulată de J. Dobson: nimic nu este mai util 
pentru a dezvolta încrederea în sine decât o prietenie autentică. Când 
tânărul vede că ceilalţi au o părere (constant) bună despre el, îi este mai 
uşor să se accepte. Nu trebuie să fie frumos, foarte inteligent sau (foarte) 
bogat ca să fie plăcut altora. Cea mai bună cale pentru cineva să aibă un 
prieten este de a fi, mai întâi, el însuşi un prieten adevărat. Este esenţial 
ca tânărul să nu uite că oamenii cu care se întâlneşte zilnic au probleme ase- 
mănătoare cu ale sale. Dacă ştie (si nu uită) acest lucru, atunci se va înţelege 
mai bine cu ei şi le va câştiga respectul. Niciodată să nu râdă, să nu-i 
ironizeze, să nu-i batjocorească pe ceilalţi. Să-i facă să simtă că-i acceptă, 

că-i respectă şi că-i prefuieste. Să facă - dacă poate ~ efortul de a manifesta 
afecţiune faţă de ei. Să nu se prefacă, ci să fie sincer cu ei, căci oamenii îşi 
vor da repede seama dacă se preface. Este bine ca tânărul să înveţe şi să 
poată să apere reputaţia altora, căci - mai devreme sau mai târziu - vor 
face şi ei la fel pentru tânăr. Este bine ca el să fie sensibil faţă de sentimen- 
tele lor ; şi ei au aceleaşi nevoi ca şi tânărul în cauză (afectat de complexul 
lui de inferioritate). 

În mod normal, atunci când suntem generoşi cu cineva, acesta nu va 
uita şi va căuta ocazii să ne întoarcă bunătatea. Vom fi surprinşi, chiar, de 
cat de multi prieteni ne putem face dacă suntem înţelegători, dacă le luăm 
apărarea când alţii îi batjocoresc. Vom observa cum, treptat, atenţia pe care 
le-o acordăm se transformă în simpatie/prietenie/solicitudine ; ceea ce va 
conduce la o mai mare încredere în noi înşine. Este esenţial, cum se vede, 
ca noi toti, educatori şi elevi, să fim mereu pregătiți să-i ajutăm pe alții, să 
le zâmbim, să-i ascultăm, să-i înțelegem şi să ne imprietenim cu cei singuri. 
D. Adolescenta, complexul de inferioritate şi conformismul 
O altă problemă a adolescenţei (ca şi a întregii vieţi a individului) este pro- 
blema conformismului. Prin conformism înţelegem dorinţa unei persoane 
„de a fi exact ca toţi ceilalţi, de a face ceea ce fac ei, de a spune ceea ce 
spun ei, de a purta ceea ce poartă ei. Un conformist este o persoană căreia 
îi este teamă să fie altfel decât majoritatea ; el simte o nevoie permanentă 
de a fi ca toţi ceilalţi. A te conforma înseamnă a accepta ideile, moda, 
modul de comportare şi modul de exprimare care, la un moment dat, este 
cel mai utilizat” (Dobson, 1994, pp. 31-32). 

Din observaţiile şi experimentele efectuate s-a constatat cât suntem de 
înspăimântați unii de ceilalţi. Nici măcar o ceaşcă de cafea nu indráznim să 
luăm dacă, din punct de vedere social, acest lucru nu este acceptabil la un 
moment dat! Pur şi simplu, suntem ingroziti la gândul că cineva va râde de 
noi, sau că ne va ridiculiza, sau la gândul că am putea face o greşeală în 
fata celorlalţi. Toate acestea (şi încă altele) ne determină să ne limităm 
comportamentul la acte (şi gesturi) „sigure” şi care, cu siguranţă, nu ne vor 
face să ne simţim ridicoli. Şi facem aceasta pentru a elimina chiar şi cea 
mai mică probabilitate ca cineva să râdă de noi. 

De cele mai multe ori, în cele mai numeroase cazuri, presiunea de a te 
transforma este atât de mare, încât unii oameni se simt extrem de stanjeniti 
dacă sunt în vreun fel altfel decât ceilalţi. 

În mod asemănător şi în cadrul unui grup de elevi (fie la scara întregii 
şcoli, fie la scara unei clase) orice deviatie, cât de mică ar fi ea, orice 

schimbare faţă de ceea ce grupul declară că „asta facem toti!" devine o 
încălcare a etichetei, a sistemului de norme impus şi acceptat mai mult sau 
mai puţin tacit. Toţi îl vor arăta cu degetul pe cel care a comis ofensa şi 
vorbesc despre el cu o lipsă de respect evidentă, ceea ce îl face pe cel avizat 
să se simtă foarte incomod (vezi Dobson, 1994). Autoritatea şi - implicit - 
presiunea unui grup, chiar a unui grup de copii, este întotdeauna „mult mai 
puternică şi mai tiranică decât poate fi vreodată cea mai severă autoritate a 
unei persoane individuale", ne atenționează H. Arendt. „Dacă cineva o 
priveşte din punctul de vedere al copilului, şansele lui de a se răzvrăti sau 
de a face ceva pe cont propriu sunt practic nule ; el nu se mai află într-o com- 
petiție inegală cu o persoană care are, desigur, superioritate absolută asupra 
lui şi în competiţie cu care el poate totuşi să conteze pe solidaritatea 
celorlalţi copii, adică a egalilor lui; mai degrabă - continuă autoarea, in 
aceeaşi notă foarte netă - el (copilul - n.n.) se află în poziţia, prin definiţie 
fără speranţă, a minorităţii unuia confruntat cu majoritatea absolută a tuturor 
celorlalţi. Există foarte puţini oameni adulţi care pot rezista unei asemenea 
Situaţii ; copiii, sunt, pur şi simplu, incapabili să o facă” (Arendt, p. 189). 
Aşadar, copilul este întotdeauna expus „tiraniei majorităţii” (idem). 
Presiunea de a te conforma comportamentului celorlalţi, de a-i urma pe 
conducători atinge cotele critice în timpul adolescenţei. Ea pare a fi mai 
puternică decât instinctul de conservare şi de dorinţa de securitate. Se pare, 
însă, că nu este vorba numai de tirania grupului, ci şi de o irezistibilă 
nevoie a fiinţei umane de a fi iubită, de a fi acceptată şi de a aparţine unui 
anumit grup (vezi teoria lui A. Maslow). Din aceste motive, deloc de 
neglijat, adolescenţii acţionează deseori „în turmă”, stau „în gaşcă”. 
S.E. Asch (1951, 1956) a încercat să afle condiţiile care îl determină 
pe individ să adopte atitudinile/optiunile altora sau ale unui grup, fără ca 
el să fie supus vreunei presiuni exercitate de către indivizi sau de către 
grup. Rezultatele obţinute indică faptul că la foarte multi subiecţi răspunsul 
a fost afectat de răspunsul incorect al majorităţii membrilor grupului, deşi 
evaluarea corectă nu prezenta, în realitate, nici o dificultate. S-a constatat, 
de asemenea, că subiecţii care au rămas independenţi au trăit o stare de 


9. S.E. Asch, „Effect of group pressure upon the modification and disertation of 
judgements”, 1951, în vol. H. Guetzkow, Groups, leadership, and men, Carnegie 
Press, Pittsburgh. 

S.E. Asch, ,,Studies on independence and conformity: a minority of one 
against a unanimous majority”, Psychological Monographs, 1956, 70-1-70 
apud J.M. Monteil, 1997. 

nelinişte. Reiese că subiecţii pur şi simplu nu doreau să se distingă de grup, 
să nu apară ca devianţi!. 

Pentru evidenţierea celor arătate, a rămas celebru următorul experiment. 
O echipă de psihologi (care s-a prezentat în faţa subiecţilor drept o echipă 
de medici) s-a hotărât să studieze modul în care presiunea grupului îi 
influenţează pe tineri, fără ca grupul să-şi propună explicit acest lucru. 
Psihologii (conducătorii experimentului) au invitat 10 adolescenţi într-o 
cameră şi le-au spus că, în exerciţiul care urmează, li se va evalua „per- 
ceptia" pentru a afla cât de bine vede fiecare dintre ei din locul în care se 
află până la perete. Cei zece adolescenţi stăteau foarte aproape de peretele 
sălii, prin urmare, puteau să vadă foarte uşor până acolo. Ceea ce doreau, 
de fapt, cercetătorii nu era studierea vederii elevilor, ci efectele presiunii 
grupului. 

„Medicii” le-au spus celor zece elevi: „Vom ridica în faţa voastră 
câteva cartoane. Pe fiecare dintre ele sunt desenate trei linii: linia A, linia 
B şi linia C. În unele cazuri linia A va fi cea mai lungă, în alte cazuri linia 
B, iar în altele linia C. Vom ridica pe rând mai multe zeci de cartoane. Le 
vom ţine în faţa voastră şi pe fiecare dintre ele vom pune creionul în dreptul 
liniei A, apoi în dreptul liniei B, apoi în dreptul liniei C. Când vom pune 
creionul în dreptul celei mai lungi linii de pe acel carton, vă rugăm să 
ridicaţi o mână”. Au fost repetate indicaţiile. Ceea ce nu ştia, însă, unul 


10. H.C. Kelman distinge între mai multe forme de conformism. a) El vorbeşte, 
mai întâi, de complezenţă ; ea tine doar de situaţiile în care acordul nu este 
decât aparent, având doar funcţii instrumentale. În acest caz, singurul obiectiv 
al subiectului constă doar în căutarea aprobării grupului şi într-o strategie 
vizând evitarea consecinţelor unui comportament prea deviant. După Kelman, 
convingerile şi credinţele nu ar suferi, în acest caz, nici o modificare. b) O a 
doua formă de conformism presupune procesul de identificare, proces întemeiat 
pe dorinţa de a promova sau de a păstra relaţii pozitive cu sursa de influenţă. În 
acest caz, poate fi vorba, ca sursă de influenţă, despre părinţi, educatori, grup. 
c) În al treilea rând, Kelman distinge procesul de interiorizare, proces suscep- 
tibil de a produce o modificare a credințelor sau o influenţă durabilă, chiar în 
absenţa oricărei relaţii directe sau simbolice cu sursa de influenţă. Condiţia de 
apariţie este asigurată de marea credibilitate a sursei (de exemplu, o autoritate 
morală sau ştiinţifică unanim recunoscută etc.) (H.C. Kelman, Compliance, 
identification and internalization, three processes of attitude change, Journal 
of Conflict Resolution, 2, pp. 51-60, 1958, apud J.M. Monteil, 1997). Se pare 
cá adolescentii sunt extrem de expusi ultimelor douá forme de conformism, iar 
acest lucru este cu atát mai important de stiut, cu cát ele le pot in uenta 
opţiunile pentru întreaga viaţă ulterioară. 

dintre cei zece elevi, era faptul că ceilalţi nouă fuseseră contactaţi înainte 
de începerea experimentului şi instruiți să ridice mâna nu la indicarea celei 
mai lungi linii, ci a liniei care era a doua ca lungime. Li s-a cerut, cu alte 
cuvinte, să indice greşit. 75% dintre tinerii testati s-au comportat identic : 
au ţinut seama de optiunea/de răspunsul celorlalţi nouă parteneri (complici) 
de teama de a nu se face de râs. Pur şi simplu, nu au avut curajul să spună: 
„Acest grup greşeşte. Nu pot explica de ce, dar cu voi/cu ei ceva nu este în 
regulă”. Doar 25% au avut curajul să-şi afirme părerea personală împotriva 
celei a grupului, deşi majoritatea lor, în mod evident, greşeau. 

Acesta este efectul pe care îl poate avea presiunea grupului asupra unei 
persoane nesigure (Dobson, 1994). 

Acest studiu a mai relevat însă şi altceva, o altă caracteristică foarte 
importantă. Dacă totuşi numai unul dintre elevi indica linia corectă, atunci 
şansele ca subiectul testat să spună şi el ceea ce gândea de fapt (şi ceea ce 
era, la urma urmei, adevărat! ) creşteau spectaculos. Aceasta înseamnă că, 
dacă există doar chiar şi numai un prieten care să stea alături de adolescen- 
tul în cauză împotriva grupului (sau a liderului acestuia), acesta va avea şi 
el, probabil, mai mult curaj. Deducem, prin urmare, că este extrem de impor- 
tant ca adolescentul să afle în educator un aliat — de încredere, consecvent, 
profund - în situaţiile de confruntare cu grupul, cu opinia lui (ruinätoare). 

Când este singur, doar el, adolescentului îi este destul de greu să reziste 
împotriva atitudinii şi convingerilor grupului. 

Din cele prezentate până acum, se nasc mai multe întrebări (toate la fel 
de importante pentru educator) : De ce presiunea socială este atât de mare 
în timpul adolescenţei? De ce, la această vârstă, indivizilor le este teamă 
de a fi respinşi de grup? De ce trebuie neapărat ca un individ să facă ceea 
ce îi este impus de către cei de vârsta lui? De ce nu poate fi independent? 
(în pofida faptului că-şi doreşte autonomia, că vrea să fie original). 

Răspunsul conduce, credem (în cazul în care excludem agresivitatea 
fizică), la problema complexului de inferioritate. Când te simţi nevrednic 
şi prost, nesigur pe tine (pe cunoştinţele şi ideile tale), când nu-ţi place de 
tine însuţi, eşti mult mai înspăimântat de perspectiva de a fi ridiculizat şi 
respins de către prietenii/colegii tăi. Eşti mult mai sensibil la faptul că 
cineva râde de tine. Îţi lipseşte încrederea care-ţi dă puterea să fii altfel, să 
fii tu însuți. Ti se pare că şi aşa problemele tale sunt destul de mari ca să 
le complici şi mai mult înfruntând dorinţele majorităţii (sau ale liderilor/ 
formatorilor de opinie). Dorinţa cea mai mare este aceea de a ne purta în 
cel mai sigur mod posibil. Este vorba de teama de a fi respins, ocolit de 
grup, teama de a nu fi.agreat, teama de eşec, teama de singurătate. De aici 
compromisurile, pierderea identităţii, iluzia identităţii, confuzia de rol. 

De ce este important să ţinem seama de această problemă a conformismului 
în anii adolescenţei ? În principal, motivul este acela că el, conformismul, 
îl poate determina pe tânăr să facă lucruri despre care ştie că sunt rele, că 
nu sunt compatibile cu principiile şi convingerile sale, cu educaţia şi 
valorile lui ; faptul că el dizolvă, şterge, pune frână dezvoltării unei perso- 
nalitäti autentice poate duce la obisnuinta conformismului in viata cotidiană 
în etapele ulterioare ale vieţii lui. În acest context, este bine ca tânărul/ 
adolescentul să ştie că el şi prietenii lui se află sub aceeaşi presiune de 
grup. Ei sunt tentaţi să ia droguri, să fumeze, să bea alcool din aceleaşi 
motive pentru care şi el este tentat să o facă; pur şi simplu, le este teamă 
să facă şi să fie „altfel” ; le este teamă că ar putea fi preferaţi alţii decât el/ 
ea, că el/ea ar putea fi respins/respinsä!!. 

Este recomandabil ca tânărul să arate că are încredere în el însuşi 
(desigur, nu este vorba de acea stridentă aroganță, agresivă si ridicolá pe 
care o afişează unii, mascându-şi, în cele din urmă, o adâncă slăbiciune) şi 
că are disponibilitatea de a-şi exprima propriul punct de vedere. Acesta este 
un mod de a arăta că are curajul de a se opune grupului atunci când ceea 
ce-i propune sau face acesta nu concordă cu aşteptările, proiectele şi 
convingerile tânărului. Mai mult, merită menţionat faptul că cei mai mulţi 
adolescenţi îi respectă pe cei care au curajul să fie ei înşişi, chiar cu riscul 
de a fi tachinati sau batjocoriti. O persoană cu o astfel de atitudine are mari 
şanse să devină un lider. El a arătat că nu se crede inferior, ca cei care, 
urmează grupul. El are curajul de a se ridica şi de a apăra ceea ce crede el 
că este bine. După aceea, probabil că va reuşi să-i influenţeze în bine pe cei 
care caută un sprijin pentru a se opune (comportamentelor destructive ale) 
grupului. Şi, în felul acesta, să găsească şi pe alţii care se opun tendinţelor 
negative (când apar) ale acestuia. 


4.6. Adolescenfa şi consumul de droguri 


Cercetările efectuate arată că în etapa adolescenţei (15-20/24 ani) tinerii 
sunt cei mai expuşi la tentatia consumului de droguri. Considerăm că în 
actualele condiţii este necesar şi important ca educatorii să cunoască mai 
precis, mai îndeaproape fenomenul toxicomaniei pentru a-l putea preveni 


11. În condiţiile în care se pare că dorința de a plăcea este una din nevoile de bază 
ale omului. A nu fi observat de cei din jur sau de un posibil partener, a fi uitat 
şi ignorat înseamnă a pune sub semnul întrebării propria identitate. (G. Senger, 
W. Hoffmann, Cum să ne calculăm coeficientul de personalitate, Editura 
Gemma Press, Bucureşti, 1998, p. 9). 

sau a-l putea limita atunci când el şi-a făcut deja apariţia. De asemenea, 
este important ca educatorul să ştie cât mai bine ce depinde de el pentru ca 
adolescentul să nu ajungă la o atare opţiune. 

Desigur, sunt multi, foarte multi adolescenti - mai exact, majoritatea - 
care se gândesc la cariera lor viitoare, la viaţa lor în comunitate, într-o 
posibilă familie sau într-un posibil colectiv de muncă. Sunt (foarte) mulţi 
adolescenţi care citesc, cercetează, caută, învaţă, se întreabă, lucrează 
pentru atingerea unor performanţe unice, de excepţie. Sunt (foarte) mulţi 
adolescenţi care îşi dau seama că viaţa înseamnă dăruire, angajare, respon- 
sabilitate, care ştiu că în viaţă sunt (multe) obstacole, probleme, dificultăţi, 
trădări şi infidelitäti şi că depăşirea fiecăreia dintre ele înseamnă o oportu- 
nitate a creşterii valorii lor intrinseci. a maturizării lor reale. Ştim cu toţii 
că există foarte mulţi adolescenţi care au proiecte, ambiţii mari şi care ştiu 
să depună un efort pe măsura acestora. Îi recunoaştem şi îi ajutăm cum 
putem noi mai bine/mai temeinic. 

Există însă şi adolescenţi care par că şi-au pierdut busola, că nu mai au 
încredere (în nimic şi în nimeni) şi care nu (mai) ştiu ce vor de la ei înşişi. 
Sunt tineri care s-au rătăcit sau care nu ştiu să se regăsească încă, să-şi dea 
un rost şi să-şi stabilească un rol în relaţiile cu ceilalţi si cu propria viata ; 
care n-au găsit un sprijin adevărat din partea unui om adevărat. 

Prin urmare, sunt foarte uşor de recrutat de către comercianții de droguri 
şi de prins în tentaculele toxicomaniei ?. 

Credem însă - aşa cum credem toti atunci când ne acordăm, când putem 
să ne acordăm, un moment de reflecţie şi de cumpănire a lucrurilor şi a 
faptelor - că relaţiile deschise, calde, de încredere, apropiate dintre adult/ 
educator şi adolescent/elev pot neutraliza orice tendinţă şi curiozitate 
(îndoielnică) spre lumea drogurilor. Dacă elevul/tânărul vede în relaţia cu 
educatorul/cu adultul un suport viguros şi constant în susţinerea şi dezvol- 
tarea personalităţii sale, dacă se poate exprima pe sine însuşi, dacă relația 
dintre ei este autentic umană, emanând umanism, atunci este (foarte) puţin 
probabil ca el, tânărui, să-şi dorească să respingă o asemenea realitate, să 
iasă „dincolo” de ea, să caute tovărăşia unor „adevăraţi” prieteni, aflaţi - 
ca şi el - în criză, să caute bucurii iluzorii. În particular, „este necesar să 
se instaureze o relaţie de încredere, să se creeze spaţii de convivialitate şi 
de dialog, să se vegheze la instaurarea unei reale coerente între vorbe şi 


12. Datele statistice arată că în România a crescut consumul de droguri. Cel 
mai folosit drog este heroina. Cei mai mulţi sunt consumatori de droguri sub 
formă de ţigară ; creşte, însă, îngrijorător numărul celor care îşi injectează 
drogul (vezi C. Bellu-Bengescu, 2000, p. 35). 

fapte, orientări şi decizii, aducând totodată reguli şi coduri pertinente şi 
care să fie percepute ca „echitabile”, cunoscute de toţi şi aplicate cu discer- 
nământ” (Ferréol, 2000, p. 10). 


Specialiştii în problemele toxicomaniei au ajuns la concluzia că principa- 
lele (şi cele mai frecvente) cauze care favorizează consumul de droguri sunt : 


supărările, întristările, tracul timizilor ; 

un conflict interior persistent ; 

manifestările de angoasä ; 

singurătatea, teama de singurătate, de a nu fi acceptaţi, adică valorizati ; 
teama de nu fi respinşi: „Pe lângă o curiozitate normală întâlnită la 
orice vârstă şi care îi va determina pe mulţi să aibă un consum 
ocazional, există mulţi tineri care nu îndrăznesc să refuze ţigara de 
haşiş, paharul sau comprimatul de ecstasy oferite în momentul de 
convivialitate, de teama să nu se izoleze, să nu fie respinşi, persiflati” 
(J. Fortin, 2000, p. 165); 

altfel spus, este vorba de nevoia permanentä de apartenentä la grup, 
la comunitäti active, de dorinta de exprimare colectivä (Seca, 2000) ; 
atomizarea raporturilor sociale : se stie cä atomizarea, divizarea rela- 
tiilor sociale, fragmentarea lor reprezintä surse de izolare si de 
angoasă ; aşadar, este vorba despre absenţa unor locuri si momente 
favorabile stabilirii unor relaţii de încredere, care să faciliteze schim- 
burile cu mediul exterior şi care să ceară un obiectiv prioritar ; 
plictisul : „totul este mort, n-ai ce face”, declară sec un subiect ; din 
acest punct de vedere, drogurile par să dea sens vieţii, alungă sufe- 
rinta de moment, monotonia ; ziua nu mai e ritmată de constrângerile 
de la şcoală sau de la locul de muncă ; aceasta demonstrează cât de 
mult dăunează lipsa unor proiecte motivante (Kokoreff, 2000) ; 
aşadar, absenţa unui proiect veritabil (de o mai mare sau mai mică 
întindere) ; 

impresia/sentimentul unui vid existenţial ; 

viaţa (înspăimântător de) banală a tinerilor (cel puţin, în raport cu 
energiile şi dorinţa lor de schimbare, de noutate) ; 

cel mai adesea, pare să fie vorba de un fenomen de contaminare în 
care respectul joacă un rol substanţial ; 

presiunea grupului: în funcţie de nivelul stimei lor de sine, de 
gradul de profunzime a idealului lor de viaţă, de raporturile cu 
familia, de rezultatele lor şcolare, de accesul la cultura autentică, de 
imaginea pe care o au despre sine şi pe care vor s-o creeze celorlalţi, 

elevii/tinerii au capacitäti diferite de rezistentä la presiunea pe care 
anturajul lor o exercită ; se ştie că de la pubertate, când încep „resi- 
tuări psihoafective, modificări relationale şi noi învestiri” (Schmelck, 
2000, p. 122), elevii încep să aibă (multă) grijă de look-ul lor ; 
eşecul pe plan şcolar şi problemele de integrare pe care le generează 
(„inferioritatea”, cum ar zice E. Erikson) ; - 
carente afective ; 

o situaţie afectivă conflictuală ; 

dificultăţile întâmpinate în calea însuşirii unei individualitäti proprii 
(dificultăţi cu atât mai mari, cu cât este vorba de devalorizarea sinelui, 
de renunţarea la implicare şi de apatie) (vezi Schmelck, 2000) ; 
rupturile sau despartirile dureroase, provocate de divorţul sau neinte- 
legerile dintre părinţi ; 

familii dezmembrate, tensionate interior, în care unul sau ambii 
părinţi sunt toxicomani (alcoolici, de exemplu) ; 

un mediu sumbru, depresiv, cauzat de cele mai multe ori de un uni- 
vers polițienesc (la care participă, uneori, din plin şi un anumit tip 
de mediu şcolar şi de relaţii educative) ; 

insuficienta pregătire interioară, mentală şi atitudinală, a unor educa- 
tori (directori/inspectori) pentru o prefacere umanistă, sfâsiati cum 
sunt între „propria lor istorie personală, viziunea asupra profesiei, 
directivele instituţionale şi realităţile care îi härtuiesc” (J. Fortin, 
2000, p. 166); 

contestarea societăţii, refuzul lumii aşa cum este ea organizată; 
drogul este cel mai pasiv mod de contestare a lumii ; 

tentatia de a face bani: cât mai multi bani şi într-un timp cât mai 
scurt, în tentativa de a scăpa de frustrările induse de reclamă, de a 
atinge bunăstarea celor bogaţi, de a se menţine la zi cu exigenţele 
modei ; 

prozelitismul : toxicomanii se caută între ei sau încearcă să-şi facă 
adepţi. 


Prin consumul de droguri, toxicomanul caută: 


să scape de atmosfera mohorâtä din jur, de senzaţia de gol, ampli- 
ficându-şi, totodată, melancolia perceptiilor (vezi Kokoreff, 2000) ; 
să atingă fericirea „aici şi acum” ; „căutarea fericirii este însoţită”, 

. scrie M.A. Schmelck, „de cea a unei lumi mai bune şi a unei mai 
profunde înţelegeri între oameni” (ibidem, p. 119); 


13. 

e caută şansa integrării, satisfacerea trebuintei de apartenenţă, ocazia 
apropierii de alti oameni, de semeni ; 

e caută depăşirea momentelor dificile, a singurătăţii, a excluderii, a 
autoînvinovăţirii ; caută o evadare din presiunile şi complexitätile 
vieţii (vezi Grayling, 2000) ; 

e toxicomanul vede în droguri „singura soluţie de a accede la o 
bucăţică de viaţă în care timpul să nu mai conteze ; el caută trăirea 
la nesfârşit a flash-ului ; dacă, însă, o astfel de plăcere este valabilă 
pentru orice fel de început, treptat ea se estompează, lăsând loc 
„senzaţiei de lipsă” şi aservirii pe care o presupune (vezi Schmelck, 
2000) ; 

e pentru o perioadă foarte scurtă, efemeră, consumatorul de droguri 
cunoaşte „iluzia păcii, a calmului sau a forţei” (Panunzi-Roger, N., 
2000, p. 71). 


in urma unor cercetäri recente, efectuate de A. Stoica-Constantin si T. Constantin 
a reiesit cá, în percepţia adolescenților, principalii factori interni ce favorizează 
consumul de droguri sunt: curiozitatea, dorinta de senzatii tari, lipsa de 
maturitate, probleme personale (disperarea, singurátatea), lipsa de prieteni, 
plictiseala/lipsa de preocupári interesante, teribilismul/nevoia de a fi remarcat 
(Stoica-Constantin si Constantin, 2000, pp. 49-50). Íntre factorii externi, 
adolescenţii au reţinut : prietenia/cunoaşterea toxicomanilor, distractiile (petre- 
ceri, baruri, discoteci), frecventarea anumitor grupuri cu valori si practici 
indoielnice, locurile ascunse/dosnice. Ei nu percep, prin urmare, cá si o scoala 
aridá, rámasá in afara preocupärilor si intéreselor lor, niste profesori indiferenti 
sau prea departe de aspiratiile lor, de cáutárile si precaritátile lor se pot alátura 
factorilor mentionati. 

Ín perceptia profesorilor, intre cauzele interne ale consumului de droguri se 
inscriu: vársta adolescentei (cu tensiunile, revoltele si cáutárile ei), evadarea 
din realitate, anxietatea (datoratá dificultátii de a-si construi identitatea), 
labilitatea psihicá, absenta unui ideal, incapacitatea de a urmári un scop páná 
la capăt, absenţa unor activităţi care să-l implice total, incapacitatea de a-şi 
alege anturajul, curiozitatea, perceperea lipsei de afecţiune (se simte abandonat, 
respins, neacceptat). Este interesant faptul că profesorii au avut în vedere lipsa 
de afecţiune, sentimentul de abandon, de izolare, de înstrăinare pe care îl 
resimte tânărul în mediul lui (din care face parte şi mediul şcolar). Între factorii 
externi, profesorii au perceput drept factori favorizanti: confuzia socială, 
tensiunile din familie, adoptarea pseudomodelelor culturale occidentale, ab- 
senta controlului familial, impactul negativ al mass-media, anturajul (ibidem, 
pp. 66-67). i 

Toxicomania este o ,apetentá anormală şi prelungită manifestată de 
către anumiţi indivizi pentru substanţe toxice sau droguri pe care le-au 
cunoscut accidental sau le-au căutat cu intenţie efectul analgezic, euforic şi 
dinamizator, apetentä care devine rapid obisnuintä tiranică şi care atrage 
după sine aproape inevitabil creşterea progresivă a dozelor” (Porot şi Porot, 
1999, pp. 11-12). 

Drogurile sunt niste substante naturale sau sintetice apte sä ducä la 
dependentä (ibidem, p. 14). Ele sunt, in primul rand, niste medicamente 
(psihotrope) cu efect asupra sistemului nervos, care usureazä suferintele 
bolnavilor. Dacă individul nu este, însă, bolnav, dacă ele sunt utilizate in 
doză puternică, dacă sunt amestecate cu alte medicamente sau cu alcool, 
atunci aceste produse schimbă comportamentul obişnuit, firesc al omului 
(vezi Bellu-Bengescu, 2000). Aceşti indivizi sunt toxicomanii, cei care 
„caută 6 senzaţie de plăcere puternică şi de scurtă durată (flash). Ea va fi 
urmată de o lungă perioadă de linişte şi, uneori, de adormire” (ibidem, p. 32). 

Drogurile sunt toxice din cauza unei mari nocivitäti proprii şi oarecum 
specifice (pe care unii autori o numesc putere toxicogenă) sau a unei utili- 
zări prea intense şi prelungite (de exemplu, alcoolul), provocând în organism 
reacţii de adaptare ce se traduc printr-o toleranță paradoxală, printr-o 
stare de trebuinfà imperioasă şi prin accidente în caz de dezobişnuire 
bruscă. Unele toxicomanii pot antrena degradări organice, ducând, mai 
devreme sau mai târziu, la decăderea fizică şi mentală a individului. 


Efectele scontate ale drogurilor sunt: 

a) provoacă excitație psihologică, veselie, sentimentul de tensiune psihică 
şi, uneori, reacţii violente (drogurile cu aceste efecte se numesc sti- 
mulative) ; 

b) provoacă, aduc un calm psihologic, relaxare psihică sau somnolentä 
(aceste droguri se numesc sedative) ; 

c) modifică percepţia, senzațiile auditive, vizuale şi olfactive (drogurile 
cu aceste efecte se numesc halucinogene) ; cele care tulbură ratiu- 
nea, analiza pe care o face subiectul plecând de la propriile senzaţii 
se numesc delirogene (ibidem). 


Efectele nedorite ale drogurilor sunt : 

a) dependenţa ; 

b) efecte (deosebit de) toxice asupra sistemului nervos, inimii, plă- 
mânilor, rinichilor etc. ; 

c) utilizarea lor în momentele dificile. 

Consumul de droguri generează dependenţă. Dependenţa este „o 
constrângere la luarea unui drog a cărui suprimare provoacă o indispozitie 
psihică şi/sau tulburări fizice. Dorinţa de a absorbi periodic sau continuu 
o substanţă pentru a obţine din acest fapt o plăcere sau a risipi o senzaţie 
de indispozitie” (Porot şi Porot, 1999, p. 13). Prin urmare, în scurt timp de 
la începerea consumului de substanţe toxice, individul îşi va pierde liber- 
tatea de a alege, de a fi el însuşi. Viaţa lui se va reduce la o căutare nesfârsitä 
a „dozei” de fiecare zi. Pentru a-şi procura banii necesari, el va face orice : 
va fura, va face trafic de droguri, se va prostitua sau chiar va ucide. 

Dependenţa poate fi fizică şi psihică. Dependenţa fizică desemnează 
„O stare adaptativă având drept consecinţă apariţia unor tulburări fizice 
intense când este suspendată administrarea drogului sau după neutralizarea 
acţiunii sale de către un antagonist specific” (ibidem, p. 13). 

Dependenţa psihică desemnează ,o stare caracterizată prin dorinţa 
nestăpânită de a reînnoi luarea unui drog fără ca să urmeze în mod necesar 
o tendinţă de creştere a dozelor sau fără să apară un sindrom de dezobiş- 
nuire în caz de încetare a administrării” (ibidem, pp. 13-14). Pe măsura 
consumului însă, efectele resimtite ale drogului se diminuează, iar utiliza- 
torul trebuie să crească mereu dozele şi să îndesească numărul prizelor. În 
acest fel, viaja se organizează in mod esenţial în jurul drogului şi al 
necesităţii de a-l procura cu orice pref. În majoritatea cazurilor, viaţa 
socială, profesională şi familială se degradează foarte mult (vezi Ferréol, 
coord., 2000). 

După N. Panunzi-Roger, „dacă sentimentul de a exista nu este suficient 
de dezvoltat, dacă narcisismul nu e consolidat prin privirea valorizatoare 
a celuilalt (părinţi, educatori, colegi), atunci nu pot fi înlăturate compor- 
tamentele de dependenţă, cu tot ce presupun ele: lipsă de autonomie 
psihică, decădere morală, atitudine imatură atât pe plan emoţional, cât şi 
intelectual” (ibidem, p. 72). 

La inceput, majoritatea drogurilor creeazä o trecätoare dispozitie de 
bunästare fizicä, o senzatie de euforie, o liniste sau o exaltare psihicä dorite 
cu aviditate de indivizii care se dedau la consumul acestora. Pretul acestei 
satisfactii se pläteste prin trei fenomene succesive: tolerantä, starea de 
trebuintä si accidentele de privare. 


Toleranfa este, în general, răspunsul unui organism viu la orice agre- 
siune exterioarä care tinde sä-i distrugä echilibrul fiziologic. Ea constituie 
„proprietatea pe care o posedă organismul de a suporta, fără să manifeste 
vreo reacţie, administrarea unei doze, de obicei active, dintr-o substanţă 
determinată. În cazul abuzului de droguri, această toleranță poate duce la 

o creştere a dozelor initiale în scopul de a obţine efectul căutat” (Porot si 
Porot, 1999, p. 15). 

Starea de trebuinţă se referă la „o foame tiranicá de produsul cu care 
organismul s-a obişnuit, proporţională cu gradul acestei obisnuinte si 
evoluând ca şi aceasta” (ibidem, p. 23). Ea nu este, de fapt, decât o etapă 
în dezvoltarea toxicomaniei şi reprezintă „semnalul de alarmă” premergător 
accidentelor de privare, de dezobişnuire (ibidem, p. 24). Dezobişnuirea este 
etapa suprimării produsului sau a produselor cu care s-a obişnuit toxico- 
manul (ibidem, p. 14). 

Principalele (şi cele mai răspândite) toxicomanii sunt: opiul, cu deri- 
vatii săi (morfina şi heroina), canabisul, cocaina, halucinogenele, solventii 
volatili, alcoolul, tutunul şi cafeaua. 

A. Opiul şi derivații săi 

Opiul este un suc vegetal extras din capsula de mac. Se pare că ar fi 
originar din câmpiile Mesopotamiei ; cultura macului nu era necunoscută 
nici perşilor şi nici egiptenilor. 

Opiul şi derivații săi se folosesc, în primul rând, împotriva durerilor 
foarte acute şi persistente ale unor maladii (de cele mai multe ori, cronice 
sau acute). În plus, el este şi un bun calmant al angoaselor acute şi al agita- 
tiilor anxioase. Folosit în mod provizoriu, ca ajutor de urgenţă, opiul nu 
constituie nici un pericol ; dacă utilizarea lui trebuie să se prelungească timp 
de câteva zile, atunci el poate dezvolta, chiar şi la subiecţii fără predispozitie 
în acest sens, dependenţa toxicomanică, gravă în consecinţele ei. 

Există fumătorul de opiu. El poate gusta o vreme o anumită euforie : 
„fericire pasivă, liniştită şi contemplativă, voluptate calmă cu o exaltare 
deosebită a imaginaţiei în privinţa gusturilor, tendinţelor, aptitudinilor şi 
culturii fumătorului” (ibidem, pp. 45-46). 

Derivatii opiului sunt morfina şi heroina. 


Morfina este utilizată sub formă injectabilă pe cale intravenoasă. Morfi- 
nomanul se injectează cam peste tot, dar mai ales pe partea exterioară a 
coapselor, pe antebrate, în zona abdomenului, iar dezbrăcarea confirmă 
rapid acest obicei la un individ suspect. Efectul morfinei începe printr-o 
perioadă de bucurie cerebrală: „jocul forţelor intelectuale pare mai lipsit 
de efort, mai viu, te crezi mai inteligent. Simplä iluzie, de altfel. Această 
excitare intelectuală este însoţită de un calm fizic care contrastează cu ea” ; 
„drogatul doreşte liniştea şi, pentru a-şi savura mai puternic buna-dispozitie 
efemeră, se complace în calm şi imobilitate" (ibidem, pp. 47-48). 

Morfinomanul îşi păstrează încă destul de mult timp luciditatea intelectuală 
şi o judecată suficient de bună. Dacă există o încetinire intelectuală, aceasta 
ajunge foarte rar la o formă de demenţă veritabilă. 


Heroina este un derivat al morfinei obţinut prin procese chimice. Se 
prezintă sub formă de praf alb. Amestecat cu diverse alte substanţe, praful 
poate fi colorat, purtând astfel numele de brown sugar. Heroina este 
administrată, de preferinţă, pe cale intravenoasă ; poate fi însă şi prizată, 
chiar fumată. Ea este de cinci ori mai toxică decât morfina, are o acţiune 
mult mai brutală. 

Heroina abrutizează şi degradează mai rapid decât orice alt derivat al 
opiului. Influența ei este mai puternică. Cine a muşcat din momeala ei, 
scurtează repede intervalele de răgaz; la fiecare 2 sau 3 ore trebuie să 
reînnoiască injectarea sau prizarea drogului (la opiu administrarea se face 
la 8-12 ore). 

Indivizilor tineri li se dă heroină gratuit timp de 5-6 zile, pentru a crea 
starea de trebuintä, apoi ei trebuie să cumpere (şi devin noi revânzători 
care îşi prelevă partea lor de profit). Heroinomanii caută flash-ul, adică o 
senzaţie brutală şi efemeră, fizică şi psihică, în momentul injectării : este 
vorba de o „căldură ce urcă din corp către cap”, „o fericire imensă”, „o 
transformare subiectivă şi explozivă a sinelui”, „un adevărat orgasm fizic 
şi psihic” (Porot şi Porot, 1999, p. 51). 

Heroina este cea care dă flash-ul cel mai intens ; cele ale opiului şi 
morfinei sunt însoţite de senzaţia de furnicătură. Unul dintre semnele cele 
mai grave care permit depistarea utilizatorilor de heroină este modificarea 
venelor utilizate pentru injectarea produsului : întărite şi roz la început, ele 
devin mai târziu violete, apoi maronii. 

Oricare ar fi forma utilizată, dezobisnuinta bruscă dă aceleaşi semne, 
întotdeauna de neînchipuit: anxietate crescândă cu agitaţie, crize impulsive 
uneori, atitudini de factură isterică, transpiratie abundentă, răcirea extre- 
mitätilor, paloare, tahicardie, lipotimie care poate merge până la sincopa 
mortală (ibidem, pp. 42-43). După trei săptămâni, în general, subiectul 
încetează să (mai) sufere într-o manieră foarte penibilă. Îşi recapătă o parte 
din greutate, dar rămâne cu un somn incomplet şi este un anxios latent. Pe 
faţă, el aspiră la libertate ; în secret, încă mai aspiră la drog. Din punct de 
vedere fiziologic, starea de trebuintä încă n-a dispărut; metabolismele 
organice şi umorale n-au avut timp să refacă un nou şi rezistent punct de 
echilibru. Din punct de vedere psihologic, subiectul rămâne fragil, expus 
tuturor sugestiilor micilor sale tare mentale (ibidem, p. 61). Sunt necesare 

2-3 luni de convalescentä, pe parcursul cărora este necesară practicarea 
unei reeducări psihoterapeutice. 

Prin prozelitismul lor, vechii tovarăşi de droguri rămân, în continuare, 
cei mai periculoşi inamici ai toxicomanului ratat. 


B. Canabisul (numit şi cânepă indiană) este originar din Asia Centrală, de 
unde s-a răspândit în celelalte ţări. El este utilizat sub trei forme: 

e răşina secretată; ea poartă nume diferite în funcţie de zona geo- 
grafică: charas, in Asia, haşiş în Orientul Mediteranean şi chira în 
Africa de Nord. Această răşină este modelată în plăci sau în mici 
batoane în vederea consumării. 

e cânepa ca atare (frunzele şi vârfurile înflorite ale plantei femele) ; 
ea este culeasă, tocată puţin cu instrumente speciale înainte de a fi 
folosită, adesea amestecată, ulterior, cu anumite sorturi de tutun. 
Poartă diferite nume între care: bhang şi ganja (în India), habak (in 
Turcia), marijuana (în America), grifa (în Mexic). Între acestea, 
ganja este de două-trei ori mai puternică decât bhang-ul, iar haşişul 
de două-trei ori mai puternic decât ganja. 

e uleiul; produs şi transportat apoi în bidoane. 


Răşina este infinit mai nocivă decât este cânepa ca atare. Canabisul 
poate fi consumat ca ţigară sau pe cale orală. 

Beţia canabică cuprinde mai multe faze: 

Prima fază este faza de excitație euforică. La o oră sau două de la 
ingerare, subiectul „manifestă o senzaţie de bunăstare fizică şi morală, de 
mulţumire interioară, de fericire intimă imposibil de definit. Această feri- 
cire profundă este expansivă şi comunicativă” (Porot şi Porot, 1999, p. 80). 

A doua fază este faza de exaltare senzorială şi afectivă. „Mai întâi, o 
hiperestezie senzorială anormală se manifestă printr-o acuitate crescută a 
perceptiilor, cel mai mic zgomot, cel mai uşor sunet au rezonanţe extra- 
ordinare, dând naştere la iluzii şi, destul de des, şi unor halucinaţii” (idem, 
p. 81). Această beţie haşişică sporeşte emotivitatea subiectului într-un mod 
deosebit; el este extrem de sugestibil; inima îi este plină de tandrete 
comunicativă ; uneori, se manifestă o ilaritate de nestăpânit, alteori însă, 
se produce şi o impulsivitate bruscă cu pusee anxioase, ieşiri agresive sau 
scene criminale. Noţiunile de timp şi de spaţiu sunt profund perturbate. 
Subiectul a trăit într-o lume minunată şi fantastică şi a văzut nenumărate 
scene într-o derulare fără sfârşit şi totuşi, ceasul nu a înaintat decât...un 
minut. Distantele sunt considerabil mărite, între subiect şi vecinul său, 

între mână şi pahar, după cum înseşi propriile membre ale fumătorului sunt 
nemăsurat de lungi şi de deformate. 

A treia fază este faza extatică. Tumultului de idei şi de imagini îi urmează 
o senzaţie indescriptibilă de extaz. Această fază de beatitudine liniştită este 
şi ea traversată, uneori, de viziuni. Subiectul intră în această perioadă de 
bunăstare, pe care musulmanii o numesc kif (repaus preafericit). Dacă 
păstrează o anumită luciditate, el rămâne într-o stare de neputinţă profundă ; 
este o abulie totală. În sfârşit, se mai poate reţine că, uneori, s-a semnalat 
şi „o adevărată dedublare a personalităţii” (Porot si Porot, pp. 81-82). 

A patra fază este depresiunea şi somnul ; apoi trezirea. După câteva ore 
de la această destindere extatică şi pasivă, subiectul adoarme. El se trezeşte 
a doua zi, puţin cam mahmur, dar, se pare, şi bine dispus. 

La un subiect cu o personalitate structurată, efectele utilizării unor doze 
slabe rămân sub control, iar riscurile sunt mai reduse atât pe plan psihic, 
cât şi pe plan fizic. Nu acelaşi lucru se întâmplă, însă, la unii subiecţi cu 
o personalitate instabilă şi imatură ; pot surveni accidente psihice, uneori 
destul de grave, astfel încât necesită spitalizare. Dozele ridicate sau o mare 
frecvenţă a consumului pot duce la o stare de „retragere” din faţa realităţii 
şi a exigenţelor ei, la pierderea motivaţiei (de a acţiona). Viaţa fiind 
resimţită adesea ca nesatisfăcătoare sau dureroasă/grea, unele persoane 
încearcă să scape, instalându-se într-o veritabilă toxicomanie cu canabis 
(Ferréol, coord., 2000). 

În cazul folosirii uzuale a cânepii, mărirea dozelor este mai putin rapidă. 
Abstinenta nu este însoţită de accidente grave de dezobisnuire. 

Însă dependenţa rămâne destul de serioasă, astfel încât produce diminua- 
rea valorii sociale a individului şi incontestabila lui decădere fizică şi mentală. 

Pe acest teren pot surveni unele episoade acute, precum: accese de 
agitare delirantă, pusee anxioase, ieşiri, reacţie antisocială şi criminală. 
Adesea, aceste episoade se prelungesc într-o stare de apatie, de indiferenţă, 
de încetinire intelectuală, de dezinteres, de atenuare a afectivității, între- 
tăiată de violente manifestări de iritabilitate şi agresivitate care ne fac să ne 
gândim la schizofrenie, ce regresează uneori spontan după dezintoxicare 
sau izolare de la şase luni până la un an (ibidem, p. 83). 


C. Cocaina 

Cocaina este un praf alb. În general, ea se prizează, dar sunt utilizate, tot- 
odată, şi tigaretele sau calea injectabilă. 40% dintre cocainomani utilizează 
tigareta sau calea intravenoasă. Cocaina se recoltează în Bolivia şi Peru şi 
este rafinată în Columbia. 

Absorbitä pe cale nazală (sniff), cocaina atinge maximum de concentraţie 
in plasmă in 15-60 de minute, unde va persista timp de 4-6 ore. Prima priză 
produce adesea o impresie dezagreabilä (ameteli, släbiciune, enervare, 
insomnie); cea de-a doua antreneazä o exaltare euforicä. 

Din cocainä se obtine crack-ul, un subprodus mai activ, mai periculos 
si mai putin scump. Efectele lui duc foarte repede la dependentä, anxietate 
si depresie. A apärut pe piata Statelor Unite ale Americii in 1984 si s-a 
răspândit îngrijorător de rapid. Este supranumit drogul disperării sau al 
säracului. El ajunge la creier în 10 secunde, iar valul euforic durează doar 
zece minute şi impune luarea unei noi prize sub ameninţarea unei căderi 
psihologice importante, cu depresiune şi iritabilitate care pot împinge la 
crimă pentru motive inconsistente. Dintre toate toxicomaniile, apreciază 
A. Porot şi M. Porot, „cea datorată cocainei este în mod incontestabil cea 
mai fecundă în accidente şi în tulburări, în special în domeniul mental” 
(1999, p. 99). Dependenţa poate fi extrem de intensă, iar lipsa drogului 
poate duce la stări psihice insurmontabile. Subiectii sunt permanent agitati, 
iritabili, agresivi, putând fi un adevărat pericol pentru ceilalţi. În cazul în 
care există un deficit de hrană sau de somn, starea generală se alterează 
vizibil. Dacă toxicomania se prelungeşte în consum excesiv, îşi fac apariţia 
tulburările psihiatrice : episoade delirante cu tendinţe interpretative, tulbu- 
rari de tip paranoic (delir de persecuție) (vezi Ferréol, 2000). 

Efectele cocainei (befiei cocainice) parcurg următoarele faze. 

În prima fază apare o euforie, dar o euforie activă, „fericirea în 
mişcare”, cum o numeşte Dupré, pentru a o opune bucuriei pasive a 
opiomanului. Individul se simte uşor, viguros, curajos, rezistent. El este 
mai lucid; producţia literară sau artistică poate fi pentru un moment 
sporită. Cocaina - spunea un subiect - nu te face să lucrezi mai bine, ea te 
face să lucrezi mai repede. Cocainomanul este guraliv, locvace, antrenant. 
El dovedeşte o nevoie intensă de mişcare, de viteză, care se materializează 
uneori în raiduri nebuneşti. 

Însă această manifestare a personalităţii fizice şi intelectuale, acest 
„dinamism de împrumut” (Porot şi Porot, 1999, p. 100) nu durează decât 
un moment ; după care subiectul cade în apatie, într-o insuficienţă din care 
caută să iasă printr-o nouă priză şi ciclul infernal se reia. O treaptă în plus 
şi adevărata beţie cocainică, cu „viziunile” şi senzațiile ei halucinatorii, se 
manifestă destul de repede, după câteva săptămâni sau câteva luni. 

A doua fază, este faza halucinatorie şi a tulburărilor de comportament. 
În această fază se instalează numeroase erori de percepţie şi de judecată. 
Apar iluziile animate, esențialmente vizuale : tablourile din cameră prind 

viatä, contururile mobilelor se deformezä, perdelele se agitä. Adesea apar 
unele obiecte märite, scânteietoare. Un fenomen frecvent semnalat este 
fascinarea subiectului de cätre propriile sale ,,viziuni”, pe care (se pare) 
chiar el vrea să şi le provoace uneori. Ele se ivesc pe o suprafaţă netedă, pe 
un geam şi îl putem vedea pe cocainoman cum se opreşte momente 
indelungi in fata oglinzii şi asistă la proiecția halucinatiilor sale (vezi Porot 
şi Porot, 1999). Individul mai are şi iluzii şi halucinaţii ale auzului. 

Există şi o halucinație cutanatá şi mucoasă, ca tip aparte şi destul de 
caracteristic al intoxicației cocainice : apar senzaţii anormale de frig, de 
electricitate, de furnicături. Curând, apare mai întâi senzaţia că eşti devorat 
la suprafaţă de paraziți minusculi, păduchi, plosnite, viermi, microbi, care 
sunt „între carne şi piele” şi pe care, adesea, individul îi vede în acelaşi 
timp in care îi simte. „Această iluzie de viermuialá - precizează Porot si 
Porot - este întru totul specifică si îi dictează reacţii adecvate: el se 
scarpină fără încetare, se ciupeste, se freacă, uneori îşi zgârie epiderma cu 
răutate, în căutarea „viermelui”, iar pielea sa este, adeseori, plină de 
zgârieturi, de leziuni de la scărpinat” (ibidem, p. 101). Mucoasele participă 
şi ele la această falsă agresiune: buzele, gura, omuşorul sunt pline de 
nisip, de sticlă pisată, de bucăţi de fibră textilă pe care el caută, fără 
întrerupere, să le smulgă cu degetele sau chiar cu mâinile; zgârieturile 
limbii şi ale gingiilor dovedesc adeseori acest lucru (ibidem). A. Porot si 
M. Porot continuă: „Cocainomania degenerează repede în obsesia indivi- 
dului cá este pândit, supravegheat, urmărit, ameninţat ; el se baricadează 
în casă, astupă toate orificiile, se ascunde sub pat sau se chirceste pe vine 
într-o stare de abrutizare ; uneori, el vegetează într-o dezordine, o neglijenţă 
şi o mizerie de neexprimat” (ibidem, p. 102). Goana după drog îl determină 
pe cocainoman să iasă din casă. O face, însă, furişându-se pe lângă pereţi 
sau se precipită într-o fugă nebunească, uneori agresivă pentru trecători. 

Există şi micul toxicoman. Fără a ajunge la aceste evidente şi periculoase 
tulburări de comportament, el se distinge „prin situaţia lui aparte, prin 
alternantele de depresie şi agitaţie, prin privirea neliniştită, prin senzaţia 
neîncetată de mâncărime, prin ticul de smiorcăieli, prin bobârnacul pe care 
îl dă în orice moment pe reverul cămăşii sau pe corsaj, ca pentru a alunga 
firele de praf (de drog) ce l-ar putea trăda” (ibidem, p. 102). 

În acest moment, activitatea practică a toxicomanului este nulă, viaţa 
normală — dacă (mai) există aşa ceva - a dispărut pentru totdeauna. Trebu- 
rile sunt abandonate, il pândeşte ruina. Carenfele morale precedă decăderea 
intelectuală. Apare şi se manifestă delincventa prin furturi, escrocherii, 
şantaj şi uneori acte de violenţă (care pot merge până la crimă). 

A treia fază este faza decăderii. Sunt îndeajuns câţiva ani (Cinci până la 
zece) pentru a-l aduce pe cocainoman la o decădere definitivă. În această 
fază îşi face apariţia un stigmat de mare valoare diagnostică: perforarea 
membranei nazale (vezi Porot şi Porot, 1999). Decăderea intelectuală şi 
dezorganizarea personalităţii sunt în acest caz mai prezente decât în alte 
toxicomanii, în special în cea provocată de opiu. Se stabileşte un sindrom 
cronic, caracterizat prin insomnie, apatie şi adevărată psihoză paranoidă. 

Intoxicatiile acute cu cocaină, fie ele accidentale sau prin supradoză, 
pot antrena ,0 moarte rapidă, uneori subită, prin accidente bulbare: 
sincopă, tulburări respiratorii şi răcirea extremităților” (ibidem, p. 92). 


D. Halucinogenele 


Halucinogenele cele mai cunoscute sunt: mescalina, psilocybina (produse 
de origine naturală) şi LSD-25 (lisergamidul sau acidul lisergic, produs de 
sinteză). Ele nu provoacă niciodată o toxicomanie majoră, însă declanşează 
fenomene psihice neobişnuite, precum : iluzii senzoriale, halucinaţii, modi- 
ficări de afectivitate, alterări ale conştiinţei. Prin urmare, nu este vorba 
numai de produse halucinogene, ci şi de produse care perturbă profund 
funcţionarea vieţii psihice. 

În ceea ce priveşte LSD-25, dozele necesare provocării de perturbări 
sunt infime. Primele tulburări apar în intervalul un sfert - o jumătate de 
oră după ingerare. 

În general, totul începe cu o stare de veselie, de râs, de expansivitate. 
Curând, însă, intră într-o perioadă de alterare a simţurilor şi de tulburări 
afectiv intelectuale şi de comportament, precum şi de efecte organice. 

Halucinogenele provoacă o hipersensibilitate senzorială care alterează 
şi exaltă simţurile. | 

- Este afectat mai ales văzul. „Ochii subiectului văd tablouri feerice, 

haotice, în culori strălucitoare, uneori, cu desene complicate, care 
nu pot fi descrise exact” (ibidem, p. 124). Culorile au o intensitate 
sporită, cele şterse se accetuează până la a da impresia de relief; 
subiecţii vorbesc de culori albaștre şi verzi „veninoase” ; obiectele 
sunt înconjurate de o luminozitate intensă ; forma şi distanţele sunt 
perturbate, reflexele şi contrastul se accentuează, liniile, contururile 
şi suprafeţele sunt distorsionate ca imaginea în apă, perspectivele 
sunt decalate, iar subiecţii „vorbesc de umflare, de strambare, de 
deformare, de coşcovire, de cocoşare etc. Aceste iluzii diferite se 
succed rapid, dând o impresie de mişcări anarhice” (ibidem, p. 125). 

- În ceea ce priveşte auzul, alterärile perceptive sunt mai putin frecvente, 
de intensitate mult mai mică şi puţin apreciate de bolnavi. 

- Există şi tulburări de somatognozie : „modelul atitudinal şi experienţa 
subiectivă a corpului sunt schimbate, membrele par dezarticulate, 
apar membre-fantomă, sunt puse în discuţie continuitatea şi unitatea 
corpului” (Porot şi Porot, 1999, p. 129). 

- Cum am văzut, halucinogenele alterează personalitatea, dezorgani- 
zează conştiinţa, modifică starea timusului, provoacă „o adevărată 
perturbare a economiei mentale” (ibidem). 


La început, activitatea intelectuală pare că se accentuează, subiectul 
face comparații strălucitoare şi ingenioase, metafore surprinzătoare, vor- 
beşte despre „caracterul neobişnuit şi inefabil al spectacolului încântător 
care se desfăşoară în faţa ochilor lui”. De altfel, vorbeşte mult şi se poate 
nota o aparenţă de pierdere a ideilor. Discursul său vädeste „o autoadmiratie 
şi o autosatisfactie fără limite” (ibidem, p. 127, s.n.). 

În realitate, este vorba de o veritabilă disolutie, de origine toxică, a 
conştiinţei, iar gândirea nestăvilită nu este decât o gândire săracă, cu 
sclipiri amăgitoare, „o adevărată clovnerie psihică” (ibidem). 

Subiectul care şi-a administrat LSD-25 (îşi) păstrează cunoaşterea elemen- 
tară corectă a situaţiei, face deseori o bună prezentare critică a iluziilor şi 
halucinatiilor sale, dar declară că se simte detaşat de sine, că pluteşte alături. 

Cu toate acestea, se observă deja estomparea funcţiilor morale superi- 
oare, cum ar fi simţul bunei-cuviinte. 

Se pare că drogul nu împiedică desfăşurarea proceselor intelectuale : 
subiectul este şi rămâne capabil să-şi recunoască interlocutorul, să dea un 
răspuns adecvat unei întrebări puse, să facă un raţionament logic, articulat, 
să evoce curent o amintire, să descrie o experienţă recentă. De fapt, nu este 
posibilă nici o acţiune continuă şi complexă, atenţia se concentrează şi se 
menţine greu, subiectului fiindu-i dificil să facă asociaţii. Cu alte cuvinte, 
este vorba de scăderea capacităţii de concentrare, de abstractizare şi de 
sinteză (ibidem, 1999). 

- Totodată, sunt perturbate şi noţiunile de timp şi spațiu: duratele şi 
distanţele sunt apreciate greşit, un minut durează o eternitate, o 
viaţă întreagă — câteva secunde; obiectele imobile par succesiv 
apropiate şi îndepărtate. Sunt alterate, mai ales, timpul trăit şi spaţiul 
trăit, nu atât noţiunea abstractă care le denumeşte. 

- in privinţa dispozifiei, ea variază fără încetare şi fără reţinere, fie 
prin exaltare emoţională, fie prin „destinderea frânelor intelectuale” 

(vezi Porot şi Porot, 1999, p. 128). Ea trece de la euforie la anxietate, 
de la anxietate la impulsivitate. „Tonusul afectiv general traduce, 
pur şi simplu, exaltarea a ceea ce era înainte experienţă” ; frapează, 
însă, indiferența şi apatia subiecţilor în fata unui spectacol, totuşi, 
foarte surprinzător (ibidem). 

- În ceea ce priveşte comportamentul, el se caracterizează prin inertie, 
lipsă de reacţie, printr-o insuficientă activitate şi scăderea vizibilă a 
iniţiativei. 

Toate aceste reacţii şi manifestări psihice sunt însoţite, cel mai adesea, 
de fenomene neuro-vegetative care se aseamănă cu răul de mare: greturi, 
paloarea feţei, transpiratie, dilatarea pupilei, tahicardie, senzaţii lipotimice 
etc. Ele ajung la maximum într-o jumătate de oră de la luarea drogului şi 
durează aproximativ zece minute. 


E. Solventii volatili 


Toxicomania cu asemenea substanţe se practică cu precădere din anii '70. 
Ea este o „toxicomanie a preadolescentei” (utilizarea regulată cuprinde 
limitele 11-16 ani). Băieţii sunt mai numeroşi decât fetele şi sunt afectate 
toate clasele sociale. Toleranta este rapidă, ca şi dependenţa psihică. La 
început, a fost vorba de adolescenţii care „adulmecau” lipici de aeromodele 
şi de navomodele. Imediat, au fost utilizate toate felurile de produse, în 
special solvenţi, adezivi, dizolvanti pentru repararea obiectelor pneumatice, 
lacurile (lacul de unghii, pe bază de acetonă, de exemplu), diluanti pentru 
pictură, vopsele, produse petroliere (kerosen, gaz de brichetă, white spirit), 
produse de scos petele, propulsori pentru spray şi aerosoli, anestezice 
volatile, pe scurt, în cea mai mare parte, substanţe folosite în mod curent 
în viaţa casnică. 

Toate aceste produse au, printre altele, prin ele însele sau prin sub- 
stantele asociate, o acţiune toxică asupra organismului: sistemul nervos 
central şi periferic, ficat, inimă, plămân, sânge, măduvă osoasă (leucemii), 
rinichi, aparatul digestiv etc. 

Efectele asupra psihismului/stärilor psihice ale unui individ sunt aproape 
instantanee : stare de ebrietate cu euforie, uneori halucinaţii, viziuni colo- 
rate etc., destul de asemănătoare celor ale halucinogenelor. Starea de beţie 
poate evolua spre confuzie, chiar spre pierderea cunoştinţelor (coma). Cel 
mai adesea, subiectul se alege cu stări de greață şi dureri de cap. Pe termen 
lung se observă tulburări de memorie şi diverse tulburări de compor- 
tament, perturbări afective. În plan biologic, poate interveni moartea prin 
asfixiere. 

F. Alcoolul 


Toxicomania alcoolicä ridicä problema fundamentalä a alcoolismului, unul 
dintre cele mai importante flageluri sociale. Principalul element toxic al 
bäuturilor alcoolice este continutul lor de alcool etilic si gradul de diluare 
al acestuia. Alcoolul etilic este numitorul comun al tuturor bäuturilor 
alcoolizate, indiferent că sunt fermentate sau distilate. 

În realizarea alcoolismului intervin două categorii de factori : tendinţele 
personale şi factorii externi, sociali. 

Cercetările psihologice asupra personalităţii alcoolicilor au ajuns la 
concluzia că aceştia „au slăbiciuni morale, sunt aproape lipsiţi de caracter, 
deseori dezechilibrati, inadaptabili social, cu tulburări ale sexualităţii şi, de 
foarte multe ori, stare astenică” (Porot şi Porot, 1999, p. 158). 

Nu de puţine ori (mai ales în ţările copleşite de „mareea” alcoolică ! ), 
factorii interni (predispoziția) cedează primul loc factorilor externi, oca- 
zionali (anturaj, mediu). În aceste cazuri, un individ devine alcoolic mai 
ales din cauza anturajului, decât a predispozitiei. Privit ontogenetic, con- 
sumul de alcool creşte semnificativ mai ales în cazul tinerilor de la vârsta 
de 15 ani în sus, cu precădere în cazul băieţilor. Presiunea grupului se dove- 
deste, în majoritatea cazurilor, determinantă. Pentru foarte multi subiecţi, 
consumul de alcool (dar şi fumatul) sunt considerate semne de integrare 
socială, de intrare în viaţa adultului, dar şi de recunoaştere a semenilor săi. 
Dincolo de plăcere şi de aspectul festiv, în cazul tinerilor este, de multe 
ori, vorba de dorinţa de evadare, de opoziţie faţă de cei mari, de depăşire 
a propriilor limite ; un mod în care adolescentul, aflat în căutarea propriei 
identități, prea putin sigur pe el, încearcă să se afirme. 

Studii referitoare la acţiunea particulară a alcoolului asupra funcţiilor 
psihice au stabilit că alcoolul provoacă o exaltare trecătoare a cursului ideilor 
şi a imaginaţiei în detrimentul puterii de concentrare şi de reflexie (ibidem). 

Există o perioadă de toleranţă aparentă, numită alcoolism latent şi, de 
asemenea, o perioadă de îmbibare, care poate dura un anumit număr, mai 
mare sau mai mic, de ani. 

După un anumit timp, însă, subiectul începe să prezinte semne de 
degradare morală şi intelectuală; aservirea toxică face să dispară, la 
alcoolici, toată energia şi chiar amorul propriu. El devine indiferent faţă de 
viciu ; se scuză că, în fond, toată lumea bea. Degradarea umană se face 
simțită mai ales în sfera morală şi afectivă. Nu întârzie să apară tulburările 
de dispoziţie şi de caracter: explozii subite de mânie şi de gelozie, discuţii 
banale virând repede spre tragic, semne de violenţă nejustificate, maltratări 

ale copiilor, abandon cinic al familiei (vezi Porot si Porot, 1999). Munca sa 
devine neregulatä si este reglatä in functie de ritmurile si intensitatile consu- 
mului. Alături de deteriorările organice, uneori reparabile, există şi se ampli- 
fică apatia şi disoluția mai mult sau mai putin profundă a voinţei. Subiectul 
preferă lucrurile şi acţiunile mărunte, de scurtă durată, superficiale. 


G. Tutunul, cafeaua şi ceaiul 

Nimic nu evidenţiază mai bine importanţa considerabilă a imitatiei in 
crearea de obiceiuri toxicomanice decât tutunul, a cărui extindere continuă 
să crească: tulburările cauzate de prima ţigară sunt repede ignorate de 
amorul propriu al adolescentului care vrea să facă şi să arate „precum cei 
mari”. Este greu de fixat pragul intoxicației cronice cu tutun, de spus de la 
ce doză consumul lui devine un obicei nociv. Aceasta tine de toleranța 
individuală şi depinde de condiţiile în care subiectul se intoxică de obicei: 
cel care fumează în aer liber şi nu înghite fumul va suporta mult mai bine 
toxicul decât un sedentar care respiră, în camera sau în biroul său, ori în 
lungi şederi la cafenea, nori denşi de fum. Un nefumător obligat să respire 
în aceeaşi atrnosferă tabacică absoarbe involuntar 25 % din ceea ce inhalează 
fumătorul (Porot şi Porot, 1999). Tutunul are o influenţă nocivă asupra 
atenţiei, memoriei, orientării şi consecinţe asupra randamentului individual. 
Alte repercusiuni : sedentarism, supraalimentatie, alcoolism. 

Consumate în doze moderate, cafeaua şi ceaiul sunt inofensive, uneori 
chiar utile, graţie uşoarei excitatii cerebrale şi euforiei pe care o produce 
ingerarea lor. Dimpotrivă, luate în doze mari, ele sunt un puternic agent de 
uzură pentru rezervoarele organismului. 

Din punct de vedere psihic, în doză moderată, cafeaua măreşte, în 
special, vivacitatea inteligenţei şi, în general, productivitatea intelectuală ; 
abuzul de cafea însă antrenează o epuizare cereDralá momentană care face 
necesară creşterea dozelor, dacă nu se recurge la odihna compensatoare. 
Ştim, de altfel, că excesul de cafea produce uşor insomnie. Asocierea dintre 
alcoolism şi cafeism nu este rară; ea grăbeşte apariţia tulburărilor. 

Acţiunea ceaiului asupra organismului este compatibilă cu cea a cafelei. 
Şe cuvine ca aceste băuturi să nu fie date copiilor şi să fie interzise persoa- 
nelor cu reactivitate nervoasă prea mare sau cu echilibru circulatoriu instabil. 

În final, putem spune că oamenii, tinerii care depind de mijloace 
exogene pentru a obţine senzația de împlinire şi pentru a scăpa de dificultăți 
merită toată mila noastră şi tot sprijinul nostru. Ei sunt indivizi care 
apelează la metode aflate la îndemâna tuturor pentru a obţine false satis- 
factii. O viaţă dependentă de drog nu poate fi decât „un mod de trai jalnic 
si, mai ales, demn de compătimit” (vezi Grayling, 2000, p. 66). De aceea, 

este important sá fim intotdeauna atenti si in preajma tinerilor pentru ca 
aceştia să nu fie nevoiţi să apeleze la ele ; să le fie suficient să se respecte, 
să discearnă, să înceapă o acţiune, un proiect şi să le finalizeze, considerând 
că orice problemă în viaţă este, în fond, o oportunitate de a te oferi lumii 
şi, prin aceasta, de a marca disponibilităţile şi contribuţia personale. 


5. Caracterizarea perioadei adulte „şcolare” 


A. Cum ştim, relaţia educativă este în mod fundamental o relaţie între 
educator şi elev. Plecând de aici, nu credem însă că este suficient să ne 
oprim doar la şi să insistăm doar pe studierea şi descrierea vârstelor 
şcolare. S-ar crea, în felul acesta, ideea că: 


a) Singurul factor dinamic şi complex al relaţiilor educative ar fi doar 
elevul; mai precis, cá pricipala cauză şi principalul ferment al „mişcării” 
relaţiei educative ar fi, în exclusivitate, elevul. Cu alte cuvinte, s-ar sugera 
ideea că adultul este un leneş, cá - in fond - el este nevoit să reacționeze 
pentru că se află în fata unei realităţi care f] obligă să se miște, să caute, să 
afle ; ca şi cum el n-ar avea resorturi interioare pentru a construi universul 
educaţiei. 

b) În al doilea rând, s-ar crea ideea că adultul nu are probleme ; mai 
precis, probleme care ţin de viaţa lui personală şi de angajarea lui socială. 
Cu alte cuvinte, s-ar putea lăsa să se înţeleagă faptul că adultul-educator se 
află deasupra vieţii, cá el este întotdeauna o fiinţă decisă, clară, fermă, cu 
un control strict şi total asupra propriilor sale relaţii interumane, asupra 
propriilor sale activităţi. 

Dacă, totuşi, ar fi să acceptăm faptul că adultul are probleme, atunci - 
prin ignorarea lui în devenirea relaţiei educative - s-ar putea induce ideea 
că problemele sale nu se schimbă, că ele sunt mereu aceleaşi ; prin urmare, 
sunt ştiute şi atunci, a ne ocupa de ele înseamnă dacă nu pierdere de vreme, 
oricum un demers cu rezultat previzibil. 


c) În al treilea rând, s-ar putea induce faptul că educatorul nu contează, 
că ne este indiferent, cá nu are cu ce să ne reţină atenţia şi studiul; că el 
nu are suisuri şi coborâsuri, afirmări şi retrageri, realizări şi abandonări. 

d) În al patrulea rând, a nu ne opri asupra adultului, ar putea, de ase- 
menea, sugera faptul că el este exterior relaţiei educative, este în afara ei ; 
prin urmare, s-ar sugera cá ea nu-l afectează sau cá — oricum - efectele aces- 
teia sunt nesemnificative în raport cu pulsul, căutările si satisfactiile lui. 

e) Totodatä, insistand doar pe träsäturile si particularitätile varstelor 
şcolare, s-ar putea crea ideea că în relaţia de invatare-formare este necesar 
să privim foarte atent doar la celălalt, la altul, la cel din fata noastră, doar 
în afară. Altfel spus, se creează premise să credem că relaţia educativă 
depinde de gradul de acuitate al observaţiei educatorului, de exerciţiul şi 
experienţa supravegherii şi controlului. 

Reiese, aşadar, că pentru o mai onestă şi mai autentică abordare a 
relaţiei educative este tot atât de important să ştim (să ne dezvăluim) ce se 
întâmplă atât cu elevul, cât şi cu educatorul. Relaţia educativă este o 
relaţie de conviefuire (am spune, un mariaj spiritual). Atât elevul, cât si 
educatorul sunt, deopotrivă, în interiorul relaţiei, ambii participă la ea, 
ambii sunt dinamici şi se influenţează reciproc. Fiecare participă - într-un 
fel sau altul - la viața celuilalt. 

Când intră în relaţie cu discipolul, viaţa educatorului nu se opreşte, ea 
nu încremeneşte ; nu rămâne egală cu sine. Viaţa educatorului nu este o 
zonă omogenă, cenuşie. Prin urmare, nu este indiferent momentul în care 
el iniţiază, coordonează şi asistă o relaţie educativă. Aşa cum, la copil, nu 
ne este indiferent dacă el are 7, 10, 13, 16 sau 18 ani, tot astfel nu ne este 
indiferent dacă educatorul se află la 25, 35, 40-45 ani, 50 sau 60 de ani. 

Desigur, prin spectaculozitatea şi ritmul transformărilor la nivelul peri- 
oadelor şcolare este foarte important să ştim/să înțelegem ce se întâmplă cu 
elevii noştri, prin ce crize trec ei, care le sunt inhibitiile şi dorinţele, cât de 
singuri sunt în parcurgerea lor sau ce grupuri frecventează, dacă îi înţelege 
cineva şi cât de profund. Este, însă, tot atât de important să ştim şi să 
înțelegem care sunt crizele, tensiunile şi angoasele educatorului, dorinţele 
şi căutările sale, deschiderile şi rigiditätile lui, obsesiile, îngrijorările şi 
spaimele sale. 

Credem că, în felul acesta, relaţia educativă capătă mai multă claritate, 
că analiza ei se nuanteazá foarte mult, cá avem o şansă mai mare de a-i 
surprinde pulsul la un moment dat. În acelaşi timp, credem că pentru o 
educaţie cât mai autentică este esenţial ca educatorul să se privească şi 
să se analizeze cu luciditate pe sine. În felul acesta, el se poate ajuta de 
ceea ce-l avantajează, poate rămâne mereu „în interiorul” relaţiei educa- 
tive, poate aduce cât mai multă autenticitate în lumea elevului, a şcolii. 
Mai mult, am putea spune că, fiind la „timona” relaţiei educative, edu- 
catorul este nevoit să se cunoască, în primul rând, pe el însuşi ; să-şi ştie 
şi să-şi înţeleagă, în orice moment, încordările, speranţele, frustrările, 
conflictele interioare, obiectivele. Astfel, el devine mai sensibil şi mai 
permeabil la problemele elevilor, la schimbările lor, la contradicţiile lor, 

poate avea o atitudine mai reflexivä, iar nu una dominatä de vanitate, 
rutinä, resentiment sau superficialitate. 

De aceea, ne-am gândit că este întotdeauna binevenită şi o analiză a 
vieţii adultului, o dezvăluire a problemelor pe care el le traversează în 
diferite etape şi contexte ale vieţii, ştiut fiind că într-o relaţie educativă nu 
avem de-a face cu un adult „universal”, egal pe întreaga desfăşurare a 
relaţiei educative, ci cu un anumit adult, care se confruntă cu problemele 
sale şi pentru care relaţia educativă poate fi o problemă principală (mai 
precis, centrul de organizare al vieţii sale) sau una secundară, amestecată 
printre celelalte probleme ale sale. Este, de asemenea, important să ştim 
dacă pentru acel adult relaţia educativă rămâne, în sfera opţiunilor şi 
ierarhiilor sale, pe acelaşi plan al preocupărilor sale (fie pe cel principal, 
fie pe cel secundar) sau dacă, pe parcursul perioadei adulte, ea trece de la 
statutul de problemă centrală la cel de problemă/preocupare periferică sau, 
dimpotrivă, de la cel de problemă periferică la cel de problemă/preocupare 
centrală (în raport cu celelalte dominante ale vieţii lui). De asemenea, nu 
putem uita faptul că şi adultul(-educator) are nevoie de a fi înţeles şi 
susținut uneori. 

Pe scurt, este important să ştim nu numai cine ne sunt elevii, prin ce 
trec ei, dar si cine suntem - mai profund. - noi înşine, educatorii, cu 
particularitätile, tensiunile, dilemele, crizele, crispările, orgoliile, bucuriile 
şi împlinirile noastre. Vom crea, astfel, premisele înţelegerii faptului cá - 
în educaţie - este firesc să privim nu numai în afară, ci — în primul rand - 
în noi înşine, că avem neapărată nevoie nu numai de observaţie, conversaţie, 
ci în egală măsură de autoobservatie şi de dialog interior. 


B. Pe baza unor interviuri detaliate, Levinson (1978, 1986, apud Birch, 
2000) a formulat o influentă teorie a dezvoltării adultului bazată pe ideea 
unei succesiuni de faze presupuse că apar în viata fiecărui individ. El a 
ajuns la concluzia că omul parcurge patru perioade mari de viaţă (sau 
„sezoane”) : 

e copilăria şi adolescenţa ; 

e perioada adultă timpurie ; 

e perioada adultă mijlocie; 

e perioada adultă în regresie. 


Levinson susţinea cá, deşi fiecare persoană este unică, toti oamenii trec 
prin aceeaşi succesiune de bază. Fiecare sezon îşi are propriul său mod de 
derulare, iar experienţele de viaţă ale unei persoane vor fi influențate de 
transformările biologice şi sociale asociate cu acea fază a vieţii. 

Perioada adultă timpurie (20-45 ani) este considerată perioada în- 
care individul cautä independenta fata de pärinti si devine baza pentru ceea 
ce Levinson a numit visul, adică viziunea asupra scopurilor de viaţă care 
asigură motivaţia şi entuziasmul pentru viitor. Modul cum individul se 
relationeazá cu visul său este - după Levinson - crucial; mai precis, dacă 
visul nu devine o parte a vieţii sale, atunci el poate muri şi individul îşi 
pierde simţul scopului şi al responsabilitätii în viata. 

Între 28-33 ani, individul se confruntă cu tranziția vârstei de la 30 de 
ani, când el trece printr-o perioadă de întrebări înainte de a-şi găsi drumul 
în viaţă şi de a se încredința unei anumite cariere profesionale. 

Trăsătura-cheie a perioadei adulte timpurii este existența unui mentor, 
un colaborator mai în vârstă şi mai experimentat sau superiorul de la locul 
de muncă, cel care-i asigură un ajutor şi îi dă sfaturi asupra progresului în 
cariera profesională (apud Birch, 2000). 

Perioada adultă mijlocie (40-65 ani) este perioada consolidării interese- 
lor, scopurilor şi angajamentelor persoanei. Undeva între 30 şi 40 de ani, 
oamenii încep să-şi stabilească domiciliul. Angajamentele faţă de familie, 
carieră profesională, prieteni sau faţă de interese speciale devin stabile. 

Tranzitia către miezul vieţii apare in jurul vârstei de 40 de ani şi 
durează aproape 5 ani. Această perioadă de tranziţie este, potrivit lui 
Levinson, o perioadă de criză, în care oamenii se autoevaluează. Această 
autoevaluare implică aprecierea achiziţiilor din punctul de vedere al scopu- 
rilor stabilite anterior (visul) şi, acolo unde este necesar, reajustarea acestor 
scopuri. Levinson credea că persoana în cauză trebuie să cadă de acord cu 
discrepantele existente între obiectivele propuse anterior in viaţă şi realitatea 
prezentă. Dacă ajunge la această acceptare, acea persoană va avea stabilitate 
în perioada adultă mijlocie. Levinson consideră că înţelepciunea şi compa- 
siunea apar deseori la vârsta adultă mijlocie. 

Roberts şi Newton (1987) au cercetat dacă modelul lui Levinson de 
dezvoltare a adulţilor este aplicabil şi la femei. Ei au ajuns la concluzia că 

"progresul legat de vârstă al vieţii femeilor este foarte asemănător cu cel al 
bărbaţilor. Au existat, însă, unele diferenţe subtile, dar importante : 

- În cazul femeilor, visul a implicat priorităţi diferite. Foarte puţine au 
dat importanţă carierei profesionale, considerând-o secundară căsă- 
toriei. Visele femeilor erau, în general, mai complexe şi difuze decât 
cele ale bărbaţilor şi reflectau un conflict între scopurile lor perso- 
nale şi obligaţiile faţă de ceilalţi. Pentru multe dintre cele care au 
participat la cercetare, o parte a visului lor era succesul soţilor. 

- Levinson a subliniat rolul crucial jucat de mentor în viata bărbaţilor. 
Roberts şi Newton au sugerat că pentru femei o astfel de persoană 
este greu de găsit. 

- Sa descoperit că tranziţia de la 30 de ani este la fel de importantă 
în viaţa femeilor precum este şi în cea a bărbaţilor. Totuşi, natura 
acestei tranzitii tindea să fie influenţată de ceea ce s-a întâmplat 
anterior. De exemplu, femeile care timp de 20 de ani au pus mai 
mult accent pe căsătorie şi maternitate, tindeau să aibă în această 
etapă scopuri mai individualiste ; în timp ce femeile care au fost 
orientate către cariera profesională timp de 20 de ani se concentrau 
asupra căsătoriei sau întemeierii unei familii (apud Birch, 2000). 

- Chiar dacă femeile par să parcurgă aceleaşi perioade pe care le parcurg 
şi bărbaţii, deseori priorităţile din viaţa femeilor diferă de cele ale 
bărbaţilor. Ele par să pună accent mai mare pe relaţii decât pe cariera 
profesională şi au o mai mare disponibilitate pentru orientarea 
scopurilor şi viselor personale în jurul celorlalţi oameni (ibidem). 


În cele ce urmează, ne vom opri doar la analiza perioadelor de vârstă 
„Şcolare” ale adultului : 

e perioada adultă dominată de tinereţe sau perioada adultă timpurie ; 

e perioada adultă mijlocie. 


C. Perioada adultă timpurie. În această perioadă, persoana este preocupată 
de propria dezvoltare în contextul societăţii şi al relaţiilor cu ceilalţi. White 
(1975, apud Birch, 2000) a identificat aici cinci direcţii de dezvoltare. 


a) Stabilizarea identităţii eului. Identitatea eului (respectiv, sentimentele 
unui individ despre propria persoană) este mai fermă şi mai clară decât în 
oricare altă perioadă anterioară a sa de dezvoltare. Eul nu mai poate fi 
serios afectat, aşa cum poate fi (sau ar putea fi) în timpul copilăriei sau al 
adolescenţei. Angajarea mai intensă în rolurile ei sociale ajută persoana 
să-şi definească şi să-şi menţină un simţ al eului stabil şi consistent. 

b) Independenţa relaţiilor personale. Dezvoltarea unei opinii stabile 
despre el însuşi determină la adultul tânăr scăderea interesului faţă de propria 
persoană, făcându-l capabil să dezvolte relaţii personale puternice cu cei- 
lalti. Această libertate îl face mai atent faţă de trebuintele unei alte persoane. 

Deducem de aici că un educator (tânăr) centrat încă pe propria persoană, 
interesat (prea mult) de el însuşi nu poate dezvolta o relaţie educativă 
profundă şi fecundă cu elevul ; el nu are libertatea (nici disponibilitatea) de 
a fi atent la şi cu trebuintele discipolului. Pe măsură ce scade interesul 

pentru propria persoană, educatorul poate fi din ce în ce mai sensibil la 
necesităţile şi aspiraţiile elevului său. 

c) Creşterea intereselor. Comparativ cu adolescenţii, adulţii tineri se 
angajează mai constant în anumite domenii şi, în consecinţă, obţin o mai 
mare satisfacţie din realizarea intereselor, precum studiul, ocupațiile, 
hobbyurile sau relaţiile personale. 

d) Umanizarea valorilor. În timpul acestei perioade, adulţii tineri percep 
din ce în ce mai mult problemele morale din punctul de vedere al experien- 
telor de viaţă. Prin urmare, ei sunt mai conştienţi de aspectele şi consecinţele 
umane ale valorilor şi de modul în care aceste valori se aplică în societate. 


e) Extinderea ocrotirii. În perioada adultă timpurie se dezvoltă un 
interes mult mai general pentru bunăstarea celorlalţi. Acest interes se 
extinde nu numai la indivizii particulari cunoscuţi în mod personal de ei, ci 
şi într-un sens mai larg către indivizii deprimati sau aflaţi în suferinţă din 
societatea luată în ansamblu. 

Desigur, toate acestea nu reprezintă decât nişte direcții de dezvoltare. 
Când trec de la adolescenţă la perioada adultă timpurie majoritatea oame- 
nilor realizează un anumit progres, dar nu este sigur că fiecare îşi atinge 
toate aceste scopuri. 

O altă modalitate de a studia devoltarea adultă constă în observarea 
modului de adaptare al oamenilor la evenimentele de viaţă importante. Un 
eveniment de viaţă este o „întâmplare” sau un moment din viaţa unei per- 
soane care cere ca ea să-şi schimbe modelul de viaţă. Teoria evenimentului 
de viață sugerează că toate evenimentele de viaţă, bune sau rele, pot induce 
stres şi, prin urmare, necesită o ajustare psihologică. 

Lowenthal, Thurber şi Chiriboga (1975, apud Birch, 2000) au semnalat 
faptul - cum era de altfel de aşteptat - că tinerii sunt expuşi, în general, 
mai multor evenimente de viaţă decât adulţii de vârstă mijlocie sau cei 
mai vârstnici. 

Ultimele două categorii raportează (mai ales) stresuri negative, în timp 
ce tinerii raportează mai ales stresuri pozitive. 

Lowenthal şi colaboratorii au evidenţiat faptul că impactul unui eveni- 
ment de viaţă asupra unei persoane nu este determinat pur şi simplu, de 
apariţia reală a evenimentului. Factorul critic în aprecierea nivelului de stres 
pare a fi percepţia evenimentului de către persoana respectivă. O persoană 
poate conferi unui eveniment o conotaţie pozitivă, după cum o altă persoană 
poate conferi aceluiaşi eveniment o conotaţie negativă. 

Un moment foarte important al perioadei adulte timpurii este căsătoria. 
Există mai multe tipuri de căsătorii : 

e Căsătoria tradițională : ea funcţionează conform principiului că soţul 
este principala forţă şi principalul factor de decizie (cel puţin, în aparenţă 
sau în pretenţii). Deşi soţia poate deţine autoritatea în unele domenii (cum 
ar fi îngrijirea copilului şi activităţi casnic-gospodäresti), toate celelalte 
domenii sunt controlate de către soţ. 

e Căsătoria de tip camaraderie: în acest tip de mariaj accentul se pune 


pe egalitate şi tovărăşie. Rolurile bărbaţilor şi ale femeilor nu sunt strict 
diferenţiate, fiecare partener putând lua decizii şi putându-şi asuma respon- 


jeg À 


e Căsătoria de tip colegial: acest tip este similar căsătoriei de tip 
camaraderie prin aceea că se pune un accent deosebit pe coparticiparea la 
satisfacția personală. Totuşi, în cadrul acestui tip sunt acceptate diferenţele 
de rol şi fiecare partener este responsabil cu anumite aspecte ale vieţii conju- 
gale, în concordanţă cu interesele şi abilităţile proprii (vezi Birch, 2000). 

Desigur, multe căsătorii nu corespund cu exactitate acestor categorii, 
iar numeroase trăsături se suprapun. 

Ca în toate relaţiile, căsătoria nu este statică. Ambii parteneri se schimbă 
(se dezvoltă sau involuează), rezultatul fiind transformarea naturii relaţiei. 
Pentru unele cupluri această transformare este un fapt negativ, iar pentru alţii 
satisfacția maritală este mentinutä sau sporită pe tot parcursul vieţii (idem). 

Un alt moment semnificativ al perioadei adulte timpurii este naşterea 
copilului (copiilor). Conform lui Erikson, nevoia de a simţi dragoste pentru 
o altă persoană şi angajamentul constituie scopul principal al acestui stadiu. 
Cei mai mulţi tineri căsătoriţi manifestă dorinţa de a ocroti pe alţii şi de a 
contribui la creşterea şi bunăstarea generaţiei viitoare, dorinţă care poate fi 
satisfăcută prin a avea copii. Mulţi cercetători consideră că, pentru ambii 
părinţi, faptul de a avea un copil le permite acestora să retrăiască crizele de 
dezvoltare anterioare prin care ei înşişi au trecut. 

Sarcina majoră a părinţilor constă - cum ştim - în socializarea copi- 
lului ; dar şi părinţii, la rândul lor, sunt socializati de către copil. Numeroase 
studii au descris creşterea copilului ca fiind un moment de criză în viaţa 
unui cuplu ; au indicat că satisfacția maritală tinde să scadă o dată cu sosirea 
primului copil. Schultz (1972, apud Birch, 2000) a găsit că tinerii părinţi 
discută între ei cu 50% mai puţin decât cuplurile fără copii, iar atunci 
discuţia se restrânge doar la problemele copilului. Totuşi, în unele căsătorii, 
mai ales dacă s-a dorit (mult) naşterea copilului (copiilor), acesta (aceştia) 
poate (pot) consolida relaţia maritală. Calitatea relaţiei existente între părinţi 
înainte să se nască copilul este un aspect foarte important. În primul rând, 

relatia lor are implicatii asupra modului in care pärintii se vor confrunta cu 
problema creşterii copilului (copiilor) ; în al doilea rand, pentru calitatea 
interacțiunilor lor cu copilul (cu copiii). 

Totodată, prin apariţia şi creşterea copilului (copiilor) părinţii expe- 
rimentează o nouă capacitate socială: posibilitatea şi obligaţia de a-şi 
exercita autoritatea. Modul în care aceasta este încorporată în viaţa de 
familie are implicaţii importante asupra dezvoltării copilului (copiilor) şi 
asupra relaţiei părinte-copil. 

În sfârşit, un alt moment important al acestei perioade de vârstă îl 
constituie, atunci când, din păcate, apare, divorțul. După Ph. Lieber et al. 
(2000, p. 180), divorţul „este întotdeauna o experienţă dureroasă pentru 
familie, indiferent de etapa în care apare, indiferent de motivele care l-au 
declanşat, indiferent de maniera «civilizată» sau brutală în care se des- 
făşoară”. Pe întreaga sa desfăşurare şi după aceea, divorţul provoacă 
supărare şi nemulţumire, prelungeşte şi adânceşte stări precum : suferinţa, 
Singurătatea, dezamăgirea, teama de schimbare şi de necunoscut, senti- 
mentul de inutilitate!*. 

Date statistice recente arată faptul că mai mult de una din trei căsătorii 
vor sfârşi prin divorţ. Majoritatea acestor divorturi se vor produce în primii 
şapte ani de la căsătorie (Reiss, 1980). Faptul că se divorţează aşa de rapid 
sugerează că unul sau altul dintre parteneri nu şi-a stabilit o identitate 
(coerentă), independentă de părinţi sau nu a izbutit să se angajeze într-o 
ocupaţie pe măsura potenţialului si a aspirațiilor sale’. 

Plasându-l după decesul unuia dintre soţi, studiile arată că divorţul este 
un puternic factor de stres. Reacţiile emoţionale la divorţ diferă în funcţie 
de evenimentele care îl preced. „Pentru persoana care nu a avut anterior 


14. A.C. Grayling vede însă divorţul şi sub alt aspect. Desigur, cel mai adesea, 
divorţul este o experienţă nefericită, pentru că ea semnalizează pierderea 
sentimentelor şi atitudinilor pozitive, cooperante, dar poate constitui şi un 
lucru bun: „le dă oamenilor şansa de a începe din nou” sau „să trăiască 
singuri”, considerând faptul că „o viaţă solitară nu este in mod necesar una 
însingurată, căci poate fi un mod de viaţă foarte productiv şi liniştit” (2000, 
p. 35). Divorțul oferă oamenilor şansa de a o lua de la capăt, de a repara 
greşelile, de a se redresa, luând alte decizii şi făcând alte alegeri în vederea 
construirii unei vieţi care merită trăită. 

15. J. Dobson (1999) vorbeşte despre rapiditatea cu care partenerii ajung la relaţiile 
cele mai intime, neacordându-şi timpul necesar unei cât mai bune şi mai reale 
intercunoasteri ; astfel încât, aşa cum se face foarte rapid un mariaj, tot atât de 
repede el se şi Zesface. 

probleme maritale, reacţia poate fi șocul ; persoana care a suferit ani de 
conflict si de durere poate foarte bine trăi o uşurare. Totuşi, dovezile 
sugerează că ambele persoane suferă din această cauză şi vor trăi o perioadă 
de «doliu» pentru relaţia pierdută” (Birch, 2000, p. 279). Wiseman (1975) 
arată că numeroase persoane divortate trăiesc o criză de identitate pe măsură 
ce ele îşi reorganizează viaţa. 

Bohannon (1985, apud Birch, 2000) postulează existenţa a şase compo- 
nente implicate în procesul de divorţ; el sugerează importanţa înţelegerii 
acestor componente pentru a putea face faţă haosului emoţional pe care îl 
aduce divorțul. 


a) Divorțul emoţional. Această componentă se caracterizează prin eşua- 
rea căsătoriei şi implică o gamă amplă de sentimente şi comportamente 
negative, incluzând infidelitatea, acuzaţiile şi lipsa afecțiunii şi susţinerii. 

b) Divorțul legal. Această componentă se leagă de procesul legal de 
desfacere a căsătoriei. Multe cupluri sunt nepregătite în fata complexitätilor 
divorţului şi nu dispun de cantitatea de energie psihică necesară pentru a 
face faţă. 

c) Divorțul economic. Este acea componentă care se referă la luarea 
deciziilor privitoare la cum îşi vor împărţi cuplurile banii şi bunurile. 
Invariabil, acest proces implică resentimente, revoltă şi ostilitate. 

d) Divorțul coparental. Acolo unde există copii, tribunalul va decide 
care dintre părinţi va primi custodia. Această decizie se ia în funcţie de 
ceea ce este bine pentru copii. Vor fi determinate, de asemenea, drepturile 
părintelui care n-a primit custodia de a-şi vedea copilul. În acest stadiu, 
este exprimată deseori îngrijorarea cu privire la efectele divorţului asupra 
copilului (copiilor). 

e) Divorțul comunitar. Această componentă se leagă de schimbările 
apărute în stadiul persoanei divortate în raporturile cu vecinătatea. Multe 
persoane divortate se simt izolate şi singure şi pot experimenta o anumită 
dezaprobare socială. Uneori, sunt afectate relaţiile cu prietenii, iar unele 
persoane divortate regretă că despărţirea de sot/sotie implică, în acelaşi 
timp, despărţirea de ceilalţi membri al familiei. 

f) Divortul din dependenţă. Schimbarea din parte a unui cuplu în 
persoană singură necesită din partea subiectului o considerabilă adaptare 
psihologică. Aşa cum se poate anticipa, acele persoane care au menţinut un 
grad ridicat de independenţă în căsătoriile lor au o probabilitate crescută de 
a deveni autonomi mai repede decât acele persoane care au menţinut o 
relaţie de dependenţă mai mult sau mai puțin accentuată. 

După A. Birch (2000, p. 280), „principala valoare a cercetării-lui 
Bohannon este aceea că ea evidenţiază complexitatea divorţului şi asigură 
un cadru care ne ajută în înţelegerea schimbărilor cărora oamenii le fac faţă 
când trec prin acest proces dureros”. 


D. Perioada adultă mijlocie. Referitor la această perioadă, există în lumea 
specialiştilor două interpretări contradictorii. 

Unii dinire ei au utilizat termenul de „criză de la mijlocul vieţii” pentru 
a desemna şi descrie perioada când persoanele de vârstă mijlocie devin 
conştiente (şi deseori deprimate) de schimbările petrecute în viaţa lor, cum 
ar fi efectele somatice şi psihice ale îmbătrânirii, ajustările ocupaţionale şi/ 
sau plecarea copiilor de acasă. Vorbind de „criza vârstei mijlocii”, J. 
Dobson arată că pentru prima dată individul îşi dă seama că „nisipul din 
clepsidra vieţii lui se scurge destul de repede. Îşi dă seama că cei mai buni 
ani probabil au trecut deja şi îl aşteaptă, mai curând decât şi-a imaginat, 
bätrânetea. Începe să intre în panică” ; viata trece repede si el este prins 
„în cursa unei existente monotone, fără să întrevadă vreo ieşire” (vezi 
Dobson, 1999, p. 162). 

Alti cercetători au o viziune mai optimistă, evidențiind că vârsta mijlocie 
este perioada când oamenii devin mai îngăduitori cu ei înşişi şi sunt gata să 
abordeze viaţa cu o vigoare renăscută. Dacă una dintre cele două interpretări 
va fi adoptată de către indivizi de vârstă mijlocie, ea depinde de modul în 
care aceştia îşi percep viaţa şi pe ei înşişi (Birch, 2000). 

Din cercetările efectuate în anii '90, reiese că acea criză de care vorbeşte 
Levinson nu este atât de frecventă. Durkin arată că perioada şi gradul în 
care oamenii fac autoevaluări incomode depind de personalitatea acestora 
şi de contextul social. În ansamblu, scrie Durkin (1995, p. 638), „miezul 
vieţii este o perioadă de schimbare şi de reajustare, dar... natura şi conse- 
cinta schimbărilor sunt integral intretesute cu relaţiile sociale şi rolurile 
individului” (apud Birch, 2000, p. 285). 

Această perioadă aduce evenimente şi stări psihice noi în viaţa indi- 
vidului. Între acestea, foarte importante sunt raporturile adultului cu pro- 
priul copil (sau cu proprii copii) ajuns (sau ajunşi) la vârsta adultului tânăr. 
El se găseşte în fata acceptării a trei comportamente. 

a) Renunţarea. Adultul-părinte este pus în situaţia să înveţe să renunţe 
la vechile relaţii, adică să recunoască şi să accepte faptul că, deşi este şi 
va fi întotdeauna copilul lui, acum a devenit adult şi are propria sa viaţă. 
În aceste condiţii, procesul de renunțare presupune, în primul rând, ca 

adultul-pärinte sä fie constient de faptul cä separarea este inevitabilä si 
necesară ; în al doilea rand, să depăşească perioada de suferinţă cauzată de 
pierderea rolului de părinte al unui copil-adult care nu mai trebuie să 
depindă de el (sau să fie sub stricta şi constanta lui protectie-ingrijire). 

Renuntarea, arată Ph. Lieber et al. (2000, p. 27), oferă adultilor-pärinti 
si copiilor-adulti „libertatea de a uita vechile imagini şi de a construi altele 
noi, libertatea de a-şi regândi şi reclădi viaţa”. În procesul renunţării este 
important ca părinţii să fie dispuşi să accepte viziunile copiilor despre 
viitorul lor şi să le exprime — dacă există - cu tact propriile speranţe, temeri 
sau recomandări (fără a le impune cu orice preţ). 

b) Separarea. Renuntarea presupune apoi acceptarea separării adultului- 
-părinte de copilul devenit adult. Recunoaşterea acestei realităţi îi permite 
părintelui să-şi exprime şi să-şi dezvolte propria personalitate (concen- 
trându-se asupra problemelor importante pentru sine). El îşi poate stabili 
priorităţi şi-şi poate directiona energiile către preocupări şi activităţi noi 
(sau spre cele vechi) preferate. 

Ceea ce-i frustrează - poate - cel mai mult pe adulti în această situaţie 
este „pierderea autorităţii părinteşti, mai mult chiar decât pierderea puterii 
fizice” (ibidem, p. 25). De aceea, din păcate, tendinţa unora este de a-şi 
menţine cât mai mult timp copilul lângă ei, apelând la şantajul afectiv sau 
la perspectiva lipsei atenţiei şi a dragostei adevărate din partea unui străin... 

c) Distanfarea. O dată cu renunţarea şi separarea (acceptate cu mai mult 
sau mai puţin intense lupte interioare) se pune în mişcare şi procesul de 
distanjare faţă de copiii-adulti. Acest proces nu exclude, ba, dimpotrivă, 
presupune : 

- sprijinul moral constant şi discret (pentru a nu jigni şi a nu subaprecia 

capacităţile şi calităţile copiilor-adulti) ; 

-  încurajări pentru ca ei să-şi urmeze propriile țeluri, aspirații, vise ; 

- recunoaşterea şi aprecierea realizărilor lor ; 

- afectivitatea, căldura, solicitudinea când ei, copiii-adulti, au greutăţi. 

Pe parcursul procesului de renunțare, separare şi distantare este prefe- 


cele ale copiilor. În situaţii obişnuite, fireşti, părintele nu va conditiona 
ajutorul său, ci îşi va susţine copilul (se va bucura că-i poate fi de folos), 
fără să-i sufoce iniţiativele. Relaţia va fi astfel revăzută încât fiecare parte 
să hotărască ce poate şi ce vrea să facă, iar hotărârile luate să reflecte 
dragoste, acceptare şi respect (ibidem). 

Un moment hotärâtor in viata tinerilor, dar si in cea a adultului-pärinte 
este căsătoria fiicei/fiului. Ea poate fi o adevărată bucurie, dar poate aduce 
si tensiuni. in aceastä perioadä unii pärinti pot suferi foarte mult. ,,Unele 
sentimente pot fi constientizate, altele mai putin, iar altele nici nu sunt 
recunoscute” (Ph. Lieber et al., 2000, p. 110). Unor părinţi le vine greu să 
se obisnuiascä cu ideea cäsätoriei copilului lor si devin foarte nelinistiti, 
nervosi, nemultumiti, morocänosi, pretentiosi, stand la panda, chiar, sa 
vâneze orice greşeală sau gest imatur. Cei mai multi părinţi trăiesc senti- 
mente incomode, precum : pierdere, separare, stânjeneală, tristeţe, neascul- 
tare, ignorare, subapreciere, dispariţia devotamentului propriului copil, 
sentimentul de singurătate, cel al separării, al neglijării, uitării, teamă ; 
unii, chiar, pot trăi sentimentul unei pierderi (ibidem). 

Persoana străină poate fi văzută nu numai ca partenerul copilului lor, 
dar şi ca rivalul lor. Atenţia acordată noului soţ sau noii soţii poate părea 
o neloialitate faţă de părinţi. Şi atunci, sentimentul de tristeţe provocat de 
plecarea copilului se poate asocia cu resentimentele provocate de partenerul 
lui de viaţă. Adultul-profesor/institutor poate trece prin astfel de momente 
încordate care pot influenţa relaţiile lui cu elevii. 

Mai mult, pot să apară tensiuni (suplimentare) cu familia sotului/sotiei 
copilului-adult sau atunci când ginerele sau nora adultului-părinte au mai 
fost căsătoriţi înainte (şi mai au, eventual, şi un copil din acea căsătorie). 

Cert este că părinţii trec printr-o perioadă de adaptare, care n-ar trebui 
să dureze prea mult şi să fie prea dureroasă. Ei sunt nevoiţi să-şi reorga- 
nizeze viaţa şi să se adapteze emoţional la noua situaţie, respectiv la faptul 
că, acum, copilul lor îşi împarte viaţa cu o persoană străină lor şi pe care 
sunt nevoiţi să o accepte. 

De regulă, în viaţa adultului mijlociu (dar, din păcate, nu numai) apar 
momente grele, nefericite, stânjenitoare, încordate, cum ar fi pierderile 
succesive sau văduvia. 

Pe măsură ce trece timpul, adultul mijlociu se confruntă tot mai des cu 
fenomenul morţii: pierde colegi, prieteni, rude (mai mult sau mai puţin 
apropiate), părinţii şi chiar, în situaţia cea mai dramatică, sotul/sotia sau 
copilul. ` 

De obicei, confruntarea cu pierderea unei fiinţe dragi reuneşte familia 
într-un mod pozitiv, atât concret, cât şi emoţional. Dar nu întotdeauna. În 
urma traumei şi a suferinţei, oamenii pot avea reacţii negative unii faţă de alţii. 

Dacă o persoană îşi pierde sotul/sotia urmează o perioadă de (imensă) 
suferinţă. Confortul, fericirea şi sentimentul de siguranţă oferite de căsătorie 
dispar. În plus, adultul mijlociu poate întâmpina o multitudine de probleme 

practice. Asemănător situaţiei căsătoriei copilului-adult, acum adultul văduv 
se vede nevoit să-şi reorganizeze viaţa. În faţa acestei tragice situaţii, adultul 
poate deveni mai puternic şi mai independent sau poate - pur şi simplu - 
cădea pradă suferinţei, disperării şi deznădejdii. 

Totodată, copiii adulţi, rudele îi pot alina durerea prin dragoste şi/sau 
sprijin moral sau, dimpotrivă, din pricina propriei lor mahniri şi supäräri, 
pot fi neîngăduitori şi distanti. Copilul/copiii îşi poate/pot acuza părintele 
rămas în viaţă că nu a fost destul de iubitor, că nu şi-a făcut datoria sau că 
a contribuit la pierderea părintelui decedat. Chiar adultul-părinte rămas în 
viaţă îşi poate aduce reproşuri, se poate autoacuza, culpabiliza, fiind chinuit 
de sentimente de vinovăţie reale sau închipuite. De asemenea, adultul 
rămas în viaţă „poate trăi sentimente de frustrare şi supărare pentru toate 
momentele dificile pe care le petrece, regretându-şi soţia decedată sau soţul 
decedat” (Ph. Lieber et al., 2000, p. 170). 

Oricum, modul in care adultul isi va continua viata se cere a fi reevaluat. 
»Persoana care isi pierde sotul sau sotia are nevoie de timp pentru a-si 
reveni, pentru a se obişnui să trăiască fără persoana pierdută si pentru a-şi 
clarifica anumite probleme financiare” (ibidem, p. 172). S-ar putea, însă, 
să nu-şi mai revină, să intre într-o stare acută de depresie. 

Aşa cum am văzut într-un paragraf anterior, conform lui E. Erikson, 
conflictul central al vârstei mijlocii este acela între generativitate/prolifi- 
citate şi stagnare. Persoana umană este interesată, în această etapă a vieţii 
sale, să contribuie la formarea şi orientarea tinerei generaţii. Psihologul 
american explică faptul că acest instinct nu este întotdeauna în mod necesar 
legat de proprii copii, ci poate lua forma contribuţiilor creative sau a 
orientării şi sfătuirii tinerilor. Persoana care nu manifestă generativitate/ 
altruism/prolificitate va trăi o pauperizare personală şi va manifesta un 
interes excesiv pentru propria persoană. 

Peck (1968, apud Birch, 2000) a formulat patru ajustări psihologice 
majore necesare persoänelor de vârstă mijlocie. 

a) Este foarte important, fundamental, ca ele să învețe să aprecieze 
înțelepciunea mai mult decât puterea fizică şi atractivitatea. Aceasta 
implică acceptarea declinului inevitabil al puterii fizice şi obţinerea 
satisfactiéi din înţelepciunea ce vine din experienţă, din cărţi si din 
abilităţile mentale. 

b) Bărbaţii şi femeile se vor aprecia între ei mai degrabă ca persona- 
litäfi individuale, morale decât ca obiecte sexuale. 

c) Ele vor dezvolta capacitatea de a-şi schimba investiția emoţională 
de la o persoană sau activitate la alta (flexibilitate emoţională). 

Întrucât copiii părăsesc casa, rudele şi/sau prietenii mor, iar anumite 
activităţi (de exemplu sporturile) nu mai sunt posibile, este important 
ca persoana adultă mijlocie să se concentreze asupra satisfactiei, pe 
care s-o obţină de la persoane diferite sau activităţi diferite. 
d) În această etapă de vârstă este importantă conservarea flexibilitáfii 
mentale şi a receptivităţii faţă de noile idei şi modalităţi de a face ceva. 
„Sarcina majoră a perioadei adulte mijlocii - scrie A. Birch - constă în 
evaluarea succesului sau a eşecului privind îndeplinirea scopurilor stabilite 
în perioada adultă timpurie. Această autoevaluare se naşte din conştien- 
tizarea deplină a propriei morţi şi din dorinţa de a folosi cu înţelepciune 
timpul rămas. O a doua sarcină a vârstei mijlocii constă în ajustarea 
elementelor negative ale vieţii individului şi stabilirea bazelor pentru o 
nouă structură de viaţă” (p. 288). Proporția de schimbare făcută în acest 
timp va fi diferită de la persoană la persoană. Pentru unii, poate apărea o 
„schimbare radicală, cum ar fi divorţul sau o schimbare importantă în 
profesie. Pentru alţii, poate apărea o schimbare în convingerile interioare, 
în schimbarea ierarhiei valorilor sau a unor repere sociale. 
Cert este faptul că această perioadă este o perioadă de provocări 
semnificative, în timpul căreia oamenii se văd nevoiţi să se adapteze atât la 
schimbările interioare, cât şi la cele exterioare (vezi Birch, 2000). 


Incheiere 


Mentinerea si functionarea societätii in parametri psihologici si etici favorabili 
dezvoltării, deschiderii şi întăririi relaţiilor interumane, şansa oricărei persoane de 
a-şi atinge maximumul potenţialului sáu depind, ín 1 în mare măsură, de gradul de 
autenticitate al educaţiei (realizată formal Şi/sau informa). =~ SSS 

Educaţia tine de activităţile „cele mai elementare şi mai necesare ale societăţii” 
(Arendt, p. 193). Ea este, p ecizează H. Arendt, „locul în care > decidem dacă ne 
iubim copiii suficient pentru a nu-i exclude din lumea noastră şi a-i lăsa în voia lor 
şi n ci de a nu le lua din mâini şansa de a întreprinde ceva nou, ceva imprevizibil 
pentru noi, ci de a-i pregăti dinainte pentru sarcina de a reînnoi o lume comună” 
(p. 204). 

Cum ştim, prin educaţie conserväm şi tmbogátim cultura societăţii, conservăm 
noblețea omului. Cultura îl salvează pe om „din  naufragiul vieţii”, „di îngăduie , să 
trăiască fără Ca \ ca viaţa lui să € € o tragedie lipsită de sens ori o totală înjosire” (Ortega 
y Gasset, 1999, p. 30). Fără cultură, fără educaţie autentică, „ideile, actele, 
iubirile omului vor fi deplasate, art artificiale, ridicole”, 5 in | viata de de familie el va trái 
intr-o atmosferá inactuală, maniací şi i jalnică, ce- ce- va învenina pe copii, „iar în 
întâlnirile cu prietenii va fi capabil să dezvăluie gânduri monstruoase şi o bädäränie 
torentialä” (ibidem, p. 36). 

Asadar, o viaţă fără cultură, fără o educaţie autentică este ,o viaţă beteagä, 
ratată şi falsă” „Omul: nu trăieşte la înălțimea timpului şi umanităţii sale; el trăieşte 

„sub ceea ce ar fi putut să fie viata lui autentică”. Altfel spus, er „Îşi falsifică viata, 
si-o_iroseste” (ibidem, p. 70). 

~ Orice viaţă nouă înseamnă o posibilă existenţă autentică. Între altele, educaţia 
autentică este aceea care face din om un om cult. Ea este întotdeauna o încercare 
de a smulge omul din „fatalitatea zoologică sau din copleşitoarea limitare impusă 
de simpla existenţă personală” (Savater, 1997, p. 88). Educaţia de înaltă calitate îi 
formează pe oameni să continue e să înveţe, să caute (adevărurile profunde ale aven- 
turii umane) după ce an ce anii de şcoală s-au încheiat, i îi formează să gândească şi să-şi 
pună mereu întrebări, s să fie sensibili la frământările celorlalţi ; îi i ajută p pe oameni 
să fie mai r mult decat niste simpli supraviețuitori în lupta ¢ de zi cu zi. Ea îi ajută s să, 
ofere din e experienţa a lor socială şi culturală; să ; se = împlinească in în “viaţă, şi în şi în profesie, 
să aibă disponibilitatea de ase îmbogăţi : subiectiv de pe urma contactelor sociale si 


a responsabilitätilor angajamentulüi civic (vezi “Grayling, 2000, pp. 86-87). 

Dintre toate activităţile pe care le desfăşoară omul, educaţia este cea mai umană 
şi mai umanizatoare (vezi Savater, 1997). Obiectivul ei fundamental este acela de 
a consolida şi amplifica umanismul din noi şi de a ne face conştienţi de realitatea 
semenilor noştri. Realizată în fondul ei, educaţia ne leagă solid şi pentru totdeauna 
de valorile culturii; ea permite şi îndeamnă la transformare continuă, la creştere, 
Rance = one aa wees 


În actul educativ real, elementul cognitiv are un rol secundar; el devine un 
mijloc, un instrument : 

a) pentru clarificarea opţiunilor de viaţă ale elevilor, ale tinerilor; 

b) pentru înţelegerea caracterului problematic (uneori, confuz) al vieţii şi 
pentru găsirea celor mai bune temeiuri valorice şi modalităţi rezolutive ; 

c) pentru ţinerea sub control a vieţii proprii; l 

d) pentru deschiderea către celălalt (si empatizarea cu acesta) ; 

e) pentru inculcarea unei imagini pozitive despre sine elevului, tânărului. 


Elevii cred în nivelul valorii stabilit si oferit de dascălul lor. Ei sunt (foarte) 
sensibili la modul cum sunt văzuți, apreciați, luați în seamă de educator. De aceea, 
menirea lui fundamentală şi scopul educaţiei sale sunt, prin excelență, acelea de a-l 
asigura pe elev că este o persoană valoroasă, că depinde foarte mult de el să-şi 
consolideze această valoare, că merită (din plin) respectul celorlalţi. În acest 
context, este important ca elevul să înţeleagă faptul că valoarea, calitatea umană a 
fiecăruia dintre noi (şi de care toţi avem nevoie) este legată de calitatea gândurilor 
şi faptelor noastre, de credinţa şi puterea de a oferi celorlalţi ceea ce avem mai bun 
in noi. Iar de această menire a sa educatorul este cu atât mai aproape cu cât el însuşi 
nu s-a pierdut (sau nu s-a uitat) pe sine printre obiectele şi/sau automatismele 
vietii/experientei sale ; altfel spus, educatorul este cu atât mai aproape de menirea 
sa fundamentală cu cât el a reuşit să nu cadă pradă ritmului frenetic de viaţă care 
îl privează de cunoaşterea adevăratelor semnificaţii ale vieţii, ritm foarte contagios 


şi căruia îi cad pradă cei mai mulţi oameni. 


Summary 


The maintaining and functioning of our society in the ethical and psychological 
parameters favourable to the development, opening and strengthening of the inter- 
-human relationships, the chance of each person (each individual) to reach his/her 
maximum potential, depend, in a great extent, on the degree of authenticity of 
education. 

In this volum, I tried to decode the conditions of approaching an authentical 
education. 

I expressed a theoretical option, I developed a certain attitude and a certain 
approach in order to achieve a more coherent analysis of the psychological sub- 
stratum of education. The present study is based on the principles and the conclu- 
sions of the humanistic psychology. It has been mostly achieved by the use of some 
concepts such as: self-perception, self-esteem, self-confidence, self-actualizing 
capacity, others’ respect and recognition, the attitude towards life, the stroke, 
internal motivation, etc. 

I have been less preoccupied by the cognitiv aspect of the educational relation- 
ship. I thought it would be better to study the depth and authenticity of both the 
student’s and teacher’s feelings, the affective and motivational tonality of their 
relationship. 

Having as a starting point the premise that the educational relationship involves 
the student and the teacher as well, I considered as necessary not only the student’s 
school age, but also the adult-educator’s “school” age to be analysed. 

The studies/works on the psychology of education which have been written so 
far, have ignored the adult’s life with all its troubles and dilemmas as if the adult 
was always identical with himself, as if he/she was not supposed to look at the others 
around him only, as if the educational relationship did not bear any impression on 
him/her. 

I do believe that it is not of less importance if the adult-educator is 25, 35, 
40-45 or 55 years old when he/she meets his student. As in the student’s (inner and 
outer) life problems and changes occur, in the same way in the teacher’s life 
important events influencing his/her attitudes and behaviour occur. Thus, the 
approach of the student’s psychology, as well as the approach of the adult person’s 
psychology are necessary. 

In the present-day study I have tried to show that in the authentical educational 
act, the cognitiv element has/plays a secondary role. It becomes a means/way : 

a) to clarify the students’ and young people’s life options; 

b} to understand the problematic character of life and to find the most valuable 

grounds and the best solutions ; 

c) to keep under control one’s own life ; 

d) for the opening towards the other and the empathy with this one; 

e) for the student’s building-up a positive image of himself/herself. 


I have shown that the educational relationship is influenced by the educator’s 
self-esteem level and this can influence, in a great extent, the student’s self-esteem. 
That is why one of the basic aims/tasks of education is that of giving the student the 
feeling that he/she is a valuable person who deserves the others’ respect. 

In this context it is important that the student should understand from his 
teacher that the value of each of us is connected to the quality of our thoughts and 
deeds, to our ability to offer what we believe to have best in us. 


Résumé 


Le maintien et le fonctionnement d’une société dans des paramétres psychologiques 
et éthiques favorables au développement, 4 la formation et 4 la consolidation des 
relations interhumaines, la chance que chaque personne a d’atteindre le maximum 
de son potentiel dépendent en grande mesure du degré d’authenticité de l’éducation. 

Dans l’ouvrage ci-présent, j’ai cherché à déchiffrer les conditions de l’approche 
d'une éducation authentique. J'ai exprimé une option théorique, j'ai développé une 
certaine attitude et une certaine maniére d'aborder pour rendre l'analyse du 
substrait psychologique de l'éducation plus cohérente. L'étude ci-présente se fonde 
sur les principes et les conclusions de la psychologie humaniste. On l'a réalisée, en 
grande mesure, à l'aide des concepts tels: perception de soi-méme, confiance en 
soi-méme, capacité autoactualisatrice, respect et gratitude des autres, attitude envers 
la vie, calorie psychologique (stroke), motivation intérieure, etc. Le cóté cognitif 
du rapport éducatif m'a moins intéressé, mais j'ai été attiré par la profondeur et 
l'authenticité des sentiments des éléves et du professeur, le cóte afféctif-motiva- 
tionnel de cette relation. 

À partir de la premise que le rapport éducatif implique en méme temps l'éléve 
et le professeur, j'ai considéré nécessaire non seulement l'analyse des áges scolaires 
d'un enfant, mais aussi les ages , scolaires” de l'adult professeur. 

Comme s'il était toujours identique à lui-méme, comme s'il ne devait regarder 
que les autres, comme si la relation éducationelle ne l’influençait pas en certaine 
mesure, les études de la psychologie de l'éducation qui sont parues jusqu'à présent 
ont ignoré la vie de l'adulte avec ses questions et ses problémes. Mais je crois qu'il 
n'est sans importance si l'adulte professeur a 25, 35, 40, 45 ou bien 55 ans au 
moment oü il recontre son éléve. Tout comme dans la vie intérieure et extérieure de 
l'éléve il y a des problémes et des transformations, la vie intérieure et extérieure de 
l'adulte professeur est marquée, de la méme facon, par des événements importants 
qui influencent ses attitudes, son comportament. Par conséquent, il est nécessaire 
d'approfondir la psychologie de l'éléve en méme temps que celle de l'adulte. 


Dans l'étude ci-présente j'ai essayé de montrer que dans l'acte éducatif authen- 
tique, l'élément cognitif a un rôle secondaire. Il n'est qu'un moyen: 


a) pour clarifier les options de la vie des éléves, des jeunes gens ; 

b) pour pouvoir comprendre le caractére problématique de la vie et pour 
trouver les meilleures raisons valoriques et les modalités de décision et 
solution ; 

C) pour controler sa propre vie; 

d) pour l'ouverture envers l’autre et la communication avec celui-ci ; 

e) pour réaliser une image positive sur soi-même de l’élève, du jeune homme. 


J'ai montré que la relation éducative est influencée par le niveau d'estime de 
soi-méme du professeur et peut influencer, en grande mesure, l'estime de soi-meme 
de l'éléve. Aussi, l'un des buts principaux de l'éducation est-il celui de donner à 
l'éléve le sentiment qu'il est une personne qui vaut et qui mérite le respect des 
autres. Dans ce contexte, il est important que l'éléve comprenne de son professeur 
que la valeur de chacun d'entre nous est liée à la qualité de nos pensées et faits, au 
pouvoir d'offrir ce qu'on a de meilleur en nous. 

